
Fratelui meu, înfrânt adeseori. 
Niciodată învins... 


PROLOG 


Doi iulie 199* este o dată memorabilă pentru istoria evoluţiei 
omenirii. În această zi, pe o insulă aproape necunoscută din 
Oceanul Pacific, Mactan, insula pe care a fost ucis Magellan, se 
întâlnesc cei mai importanţi trei oameni din lume la acea oră, 
şefii oculţi ai celor mai versate organizaţii de combatere şi 
lichidare a terorismului internaţional: Agenţia URO, de sorginte 
C.I.A., Secţia VI, ex-K.G.B. şi Departamentul Z, ex-Securitate. 
Ultimii doi, aflaţi în emigrație, împreună cu principalele reţele 
care au supravieţuit anului 1989. 

Fiecare dintre cele trei personaje deţine câte un fragment din 
ceea ce ei au denumit Secretul Sfârşitului Lumii. Ştiu că numai 
împreună, punând cap la cap informaţiile, ca într-un uriaş puzzle, 
vor putea împiedica Apocalipsa. 

Datele de care dispun sunt depozitate numai în calculatoarele 
lor personale, nu mai mari decât o valijoară. Acum, pentru prima 
oară, le conectează la un internet cu circuit închis. Dispariţia 
oricăruia dintre ei ar însemna eşecul definitiv în lupta cu 
Antichristul şi scufundarea Pământului în întunericul cel Veşnic. 
Sunt păziţi douăzeci şi patru de ore din douăzeci şi patru, de pe 
pământ, din aer, de pe apă, de comandourile Last Chance!, trupe 
de elită, special pregătite, aflate sub comanda directă a 
preşedintelui american. 

Doi iulie 199* este ziua în care se declanşează cea mai 
costisitoare operaţie contracronometru din istoria luptei antitero: 
peste cinci miliarde de dolari. 

Viaţa Planetei este însă inestimabilă. 

O dată conexiunea stabilită, tabloul înfăţişat pe ecranul central 
îi lasă pe cei trei stupefiaţi. Termenul „Terorism internațional” li se 
pare acum caduc. Vor denumi această reţea bicefală care se 
dezvăluie privirilor lor CONSPIRAŢIA SFARŞITULUI LUMII. 

Cu toată înzestrarea tehnică şi sprijinul logistic de care dispun 
din partea celor mai puternice state ale lumii, sunt copleșiți şi se 
simt asemenea lui David în lupta cu Goliat. 


'Ultima Şansă (limba engleză), (n. tr.). 

Privesc ore în şir ecranul central şi creierele lor refuză să 
înţeleagă cum o schemă atât de simplă se dovedeşte 
indestructibilă. Şi mai refuză să creadă că puterea ei de 
distrugere întrece puterea nucleară de care dispune întreaga 
omenire la un loc. 

Este doar prima pagină dintr-un dosar ale cărui file ar umple o 
arhivă de dimensiunile unui oraş... 


l. 

STRUCTURĂ BICEFALĂ 

ENTITĂȚI INDEPENDENTE 

1. Denumire: ANA-SAT 

Sediu mamă: RUSIA, oraş-satelit Lehritovo (probabil în 


Siberia). 
Nelocalizat. 
Organizaţii tentaculare Arie de control 
A. COSA NOSTRA S.U.A. 
B. MATERESE Sudul Europei şi Vatican 
C. KAJHAR Orientul Apropiat 
D. RASPUTIN EX-U.R.S.S. 


Denumire: VAI-DOL 
Sediu mamă: CHINA, oraş-satelit Po-Rai (probabil în 


Tibet). 
Nelocalizat. 
Organizaţii tentaculare Arie de control 
A.TORA Japonia şi Austria 
B. ZANG-BO China şi Coreea 
C. BANDUR India şi Indochina 


II 
CENTRE DE ACŢIUNE ALE COMANDOURILOR 


a. Washington g. Roma m. Ankara 

b. Los Angeles h. Londra n. Copenhaga 
c. Ottawa i. Paris o. Tokio 

d. Bruxelles j. Atena p. Kiev 

e. Madrid k. Bonn 

f. Lisabona |. Oslo 


III 

CENTRE-EMBRION DE ACŢIUNE ALE COMANDOULUI: 
a, Praga 

b. Varşovia 

c. Budapesta 

d. Bucureşti 


IV. 

NUCLEE DE CONDUCERE 

Cerc de iniţiaţi 

Promovează principiul dinastic 


V. 

COMANDOURI DE ACŢIUNE 

a. Hezbollah g. Weltkramm 
b. Hamas h. Isaca 

c. Jihad i. AUM 

d. P.K.K. j. REH 

e. MPH k. Atga 

f. Anabela l. Buddha 

VI 


POL COORDONATOR 
Inclinaţie spre probabil - KOMUNITATEA 
Date insuficiente 


— Şalom! Şalom! A venit poşta! claxonează şugubăţ gardianul, 
aruncând sulul de ziare printre gratii şi nimerindu-l pe Colos în 
căpăţâna tunsă chilug. 

— Hei! Fii mai atent! se zborşeşte Colosul. Era să-mi spargi 
bunătate de cap. Am dat o căruţă de bani pe el. 

Gardianul râde şi-şi scarpină burta care începe deja să-i facă 
bluza să scârţâie. 

— Cum a fost micul dejun? se interesează el. 

— Excelent! apreciază Colosul. Ce ingrediente folosiţi? Fecale 
de broască ţestoasă sau urină de cormoran? 

— Am să-l întreb pe bucătar. A învăţat meserie într-un lagăr 
din Irak. 

— Transmite-i salutările mele! Şi sfătuieşte-l să dubleze porţia 
de bromură din ceai. Pendulul meu nu şi-a dat seama că e la 
pârnaie. 

— Cu ceva bani aş putea să-ţi fac rost, la mâna a doua, deo 
femeie  gonflabilă, sugerează gardianul. Sau preferi să fie 
fecioară? 

— Mă voi gândi la propunerea ta, clămpăne Colosul. Dar, până 
atunci, ai putea să o aduci pe nevastă-ta. 

Gardianul nu apreciază gluma. Pleacă bombănind despre nişte 
pedepse pe care el ar şti să le aplice cu neîndoielnică măiestrie. 
In treacăt, aminteşte că peste o jumătate de oră avem interviu 
cu psihiatrul închisorii. 

— la te uită! Aştia suntem noi! zice Fijianul, care s-a apucat să 
răsfoiască ziarele.. Autorii atentatului eşuat asupra 
Comandamentului General al Trupelor de uscat din Tel-Aviv au 
fost condamnaţi pe viaţă. Cei cinci au fost găsiţi vinovaţi de acte 
de terorism pe teritoriul Israelului, urmând ca, după ce sentinţa 
Curţii Supreme va deveni definitivă, să fie transportaţi într-o 
închisoare militară secretă. „Suntem celebri, domnilor!” Tinem 
prima pagină a ziarelor. 

— Sper că am fost daţi şi la televiziune, plusează Pavlovici. 
Deşi nu îndeplinim rigorile telegeniei. Mai ales unii dintre noi. 

Mă întorc spre Colos şi-l întreb curios: 

— Tu ce tot scrijeleşti pe peretele ăla? Faci desene obscene? 

— Însemn zilele care ne-au mai rămas până la executarea 
pedepsei, Căruntule. N 

— Eşti truli, ricaneză Fijianul. Ți s-a dereglat scufița? Incă n-ai 
aflat că suntem condamnaţi pe viaţă? 

— Ei; şi? i-o întoarce Colosul. Viaţa fiecăruia are un anumit 
număr de zile. Doar n-o s-o tulim în iad cu toţi o dată! 

— Şi tu ştii câte zile îţi mai sunt date? 

— Cu precizie! Mi-a ghicit un vraci pe când luptam în 
Mozambic. Numai că maimuța era de părere că o s-o mierlesc 
eroic pe câmpul de luptă. Aici am impresia că a cam scrântit-o. 
Ar trebui să-mi înapoieze o parte din banii cu care i-am plătit 
consultaţia. 

Singurul dintre noi care nu scoate o vorbă este Igor Berezin. 
Nu de pomană i se spune Tăcutul. Stă în patul lui, întins pe 
spate, cu o mână sub ceafă şi sudează ţigări Gitanes. Dă drumul 
la rotocoale de fum albastru. La intervale, plasează câte un 
scuipat garnisit în vasul WC-ului. N-a greşit ţinta nici măcar o 
dată. 

— Măi Mirko, măcăne Colosul, beat de bucurie că acum îl 
poate tutui pe maior, ce zici, punem de un pocheraş? In caz că 
pierzi, poţi să-mi plăteşti din primii tăi bani pe care prietenii o să 
ti-i trimită ascunşi în tubul de pastă de dinţi, continuă uriaşul, 
zornăind biscuiţii pătraţi care ţin locul cărţilor de joc. 

Pavlovici îşi zgândăre nervos cicatricea adâncă de pe obrazul 
drept şi trage un pârţ arogant. N-are cum să-l pună la punct pe 
Colos, dar şi-l notează pentru proxima ocazie. Catadicseşte să-i 
răspundă cu o voce molatică, de motan la cură de slăbire: 

— Nu se poate juca cu un înfometat ca tine. Ultima dată, ca să 
nu te prindem că trişezi, ai ronţăit un popă şi un as pe care-i 
ascunseseşi sub cur. 

— l-am înlocuit, îl încunoştinţează Colosul. Dacă vrei, îţi dau 
voie să numeri „cărţile”. 

— La micul dejun n-ai mâncat nici un biscuit şi erau cinci, îşi 
aminteşte Fijianul. Ce-ai făcut cu ceilalţi trei? 

— li ţin pentru masa de prânz, minte fără să clipească Colosul. 
Nu pot să mănânc pâinea lor mucegăită. 

— Tu? fac eu surprins. Ai mânca şi borâtură de crocodil, dacă ţi 
s-ar pune în farfurie. 

— Vezi-ţi de hemoroizii tăi, Căruntule şi nu te mai băga în 
discuţia celor mari, dacă nu vrei să iei o carabă peste ceafă. 

Trece prin raza de acţiune a scuipatului lui Igor şi e gata să-l 
primească drept între ochi. 

— Ce tot pişi atâta pe gură?! freamătă el, mereu agitat. Dacă 
simţi nevoia să-ţi elimini toxinele în felul ăsta, n-ai decât să te 
scoli şi să-ţi bagi dovleacul în budă. 

Dar Tăcutul nu-l ia în seamă nici cât pe un păduche trecut în 
lumea celor drepţi. Colosului nu-i sade însă în caracter să 
renunţe aşa uşor. 

— Pe când mai locuiam încă în Chicago, aveam un vecin, unul 
Bud, care arăta chiar aşa cum se numea. Tipul suferea de 
aceeaşi manie ca şi tine, doar că în locul closetului o alesese 
drept ţintă pe nevastă-sa. Pretindea că n-o poate face să tacă 
decât băgând-o cu capul în cadă, dar fiind şomer, nu plătea apa 
cu lunile, aşa că Bud al meu apela la metoda cu scuipatul. O 
singură dată a greşit destinaţia şi anume atunci când, vrând s-o 
nimerească pe nevastă-sa, a ridicat plapuma şi a stuchit un 
poliţai aflat cu treabă prin partea locului. Copoiul nu a apreciat la 
justa valoare apucăturile vecinului meu, drept care, deşi prins în 
flagrant şi-a tras izmenele şi l-a dus la secţie. Aici, le-a împărtăşit 
colegilor regulile jocului pe care-l aflase în ziua aceea, iar spre 
sfârşitul programului Bud devenise mai alb decât un om de 
zăpadă. L-au lăsat o noapte să mediteze asupra neajunsurilor pe 
care le poţi întâmpina în viaţă şi a doua zi l-au luat la bătucit cu 
bulanul, pentru a-l putea aduce la culoarea normală. Când a 
ajuns acasă, Bud abia mai putea să-şi ţină ochii deschişi. Totuşi a 
reuşit, credea el, s-o depisteze pe nevastă-sa şi a reînceput 
distracţia lui preferată. De astă dată l-a mâzgălit pe un popă, 
care-şi mai păstrase patrafirul pe el. Drept represalii, popa l-a 
afurisit în prima predică pe care a ţinut-o enoriaşilor din parohie, 
transformându-l pe Bud într-un paria. Care cum îl vedea, arunca 
cu pietre şi cu ouă clocite după el, de nu mai ieşea din casă 
decât noaptea. Dar vecinul se dovedea un om greu de biruit. A 
continuat să-şi exercite ceea ce considera el că ar fi un drept 
cetăţenesc şi a treia oară l-a vopsit pe locotenentul lui Frank 
Corleone, nevastă-sa având gusturi destul de rafinate. Mafiotul a 
considerat afrontul adus o jignire a întregii Cosa Nostra şi l-a 
căptuşit pe Bud cu un kilogram de plumb din cea mai bună 
calitate. Aşa că, vezi, Tătucule, unde poate duce aparent 
nevinovata artă a scuipatului. 

Drept răspuns, Berezin îşi aprinde o altă Gitane, de la chiştocul 
nestins şi mai trimite o torpilă pe lângă nasul borcănat al 

Colosului. Uriaşul rămâne câteva clipe ţeapăn, după care dă din 
umeri şi se îndepărtează scârbit. 

— Eşti întruchiparea vie a nesimţirii. Fiind mai înţelept ca tine, 
mă văd nevoit să cedez. 

Ne aruncă o privire şireată şi prinde să zornăie din nou 
biscuiţii. Pentru a ne oferi o paletă mai mare a ispitelor, scoate şi 
şase zaruri făcute din pâine şi întărite cu ketchup. Nu primeşte 
nici de astă dată răspunsul aşteptat şi renunţă. Incepe o pasenţă, 
pe care o învățase de la un marinar scăpat ca prin minune din 
naufragiul unui vas de linie şi se închide în el. Nu pentru mult 
timp, căci îşi face apariţia psihiatrul închisorii. Atmosfera se 
însufleţeşte pe dată. 

Psihiatrul este un tip micuţ şi slab, cu un cap pătrat şi urechi 
clăpăuge care susţin nişte ochelari fumurii. Are o voce de tenor 
prins copiind la ora de canto. Calmul lui imperturbabil este 
generatorul pariurilor grase pe care le facem între noi. Cine va 
putea să-l scoată din ţâţâni câştigă o sumă deloc de neglijat. 
Până acum, însă, nimeni nu a reuşit performanţa. 

— Domnule Condom?! sare Colosul, cu mâna întinsă, după ce 
uşa cu gratii se închide în spatele psihiatrului. Ce plăcere să vă 
avem din nou printre noi. La cât v-au condamnat măgarii ăştia? 

— Numele e Malcom, îl corectează a o suta oară omuleţul, 
strângându-i lopata. Dar îmi puteţi spune Simon. Luaţi loc pe 
paturi, vă rog. 

— Desigur domnule Condom, cum era să uit! 

— Malcom. Simon Malcom. Nu e greu de reţinut Pentru 
simplificare, Simon. la loc, Raşid?, îi spune Colosului psihiatrul. 

Ne aşezăm cu toţii pe paturi şi, pentru o perioadă, Tăcutul 
renunţă la îndeletnicirea lui. 

— Pentru astăzi m-am gândit la o şedinţă de introspecţie, ne 
vesteşte Simon, luând la rândul lui între picioare singurul scaun 
din celulă. Mai precis, ne vom întoarce în perioada adolescenţei. 
Cine vrea să înceapă? 

Colosul ridică mâna ca un elev silitor şi nu mai aşteptă 
aprobarea. 

— Eu, domnule Condom, pardon, Simon, am început 
adolescenţa foarte devreme. 

— Ce înţelegi prin foarte devreme, Rashid? 


>Prezervativ (limba engleză), (n. tr.). 
“Evident, psihiatrul foloseşte numele arabe pe care şi le dăduseră cei 
cinci (n. tr.). 

— Adică atunci când am căzut în plasa „lepei cu trei ventuze”, 
cea mai deşucheată târfă de pe cuprinsul Siriei. li spunea aşa, 
pentru că o primea cu bucurie oriunde îl purta fantezia pe client. 

— Erai virgin? se interesează psihiatrul. 

— Bineînţeles, doar nu mă confunzi cu un pricăjit de jidan pe 
care i-o beleşte rabinul la naştere! N-aveam mai mult de 
treisprezece ani când Fatima, cum o chema după numele ei de 
botez, m-a chemat la ea acasă, chipurile să-i repar o priză, la 
care mă pricepeam ca un surd la muzică. Era îmbrăcată cu un 
capot verde şi pe dedesubt nu purta decât o pereche de chiloţei 
roşii, tocmai buni să acoperi cu ei un ou de bibilică. i 

— Treci peste detalii. Pe noi ne interesează reacţia ta. Inţeleg 
că, într-un fel, ai fost agresat. 

— Cam aşa. Întâi m-a agresat cu câteva sticle de bere, în timp 
ce eu mă prefăceam că meşteresc la priza cu pricina. Pe urmă, a 
venit cu o lanternă ca să-mi lumineze mai bine, prilej cu care mi- 
a pus pe cap ţâţele ei cât două batiscafuri. 

— Lasă amănuntele, intervine iar Simon. 

— Păi ce, alea erau amănunte?! Cu o mână ţinea lanterna şi 
cu cealaltă începuse să mă cotrobăie în pantaloni, ca să se 
asigure, zicea ea, că n-o să cad de la etaj. Oricum, stătea la 
parter şi, oricum, ne aflam în casă, dar amănuntul ăsta, cum zici 
dumneata, domnule Condom, nu părea s-o împiedice în tentativa 
ei de salvare. Am simţit atunci cum mă ia, aşa, ca un val înalt şi 
fierbinte şi mă poartă pe creasta lui. N-am ştiut ce mai fac şi mi- 
am băgat dracului degetele în priză, care, în treacăt fie spus, nu 
fusese niciodată stricată. Rezultatul a fost că m-am curentat 
straşnic şi am proiectat-o pe Fatima drept prin fereastra cu 
perdeluţe roşii. Cum v-am spus, stătea la parter, aşa că 
vătămările au fost minore. S-a întors în cameră şi a început să 
mă împroaşte cu cele mai suculente înjurături pe care le învățase 
în îndelungata ei carieră. M-a numit „gropar pederast” şi „puţoi 
de plastilină”, dar asta numai pentru început. 

Psihiatrul îşi notează conştiincios ceva în carneţelul lui cu 
coperte din plastic albastru şi preia frâiele: 

— Deocamdată atât în ceea ce te priveşte. Să trecem la Karim. 
Dumneata am înţeles că ai copilărit în Turcia. Ce ne poţi spune 
despre prima experienţă sexuală? 

Fijianul îşi mijeşte ochii şi aşa micuţi şi-şi trece mâna prin părul 
cârlionţat, tuns scurt. Se foieşte un pic şi dă drumul la flaşnetă: 

— N-a fost una pe care s-o povesteşti la o şezătoare literară. 

Mama a murit la naşterea mea, iar tata, după nici cinci ani, într- 
un accident de muncă. Eu şi fratele meu mai mare am fost 
crescuţi de o mătuşă îndepărtată, care obişnuia să bea toţi banii 
primiţi din ajutorul social ce ni se cuvenea, după care ne trimitea 
la cerşit. De pe stradă m-a cules un belgian, bătrân şi burtos, 
care mi-a promis zece dolari dacă merg cu el într-o cameră de 
hotel. Zece dolari erau o avere pentru un puşti de tot atâţia ani. 
Tipul era pedofil. La hotel, m-a dezvirginat cu mâna lui, în timp 
ce eu i-o făceam cu mâna mea. M-a mai dus de câteva ori cu el, 
până a aflat frate-meu. Intr-una din zile, a dat buzna peste noi şi 
i-a înfipt boşorogului o foarfecă în gură. A fost închis la un 
penitenciar pentru minori, iar eu am fost trimis la un orfelinat 
condus de nişte surori din Armata Salvării. Acolo am cunoscut 
pentru prima dată o femeie. In scurt timp, devenisem preferatul 
tuturor. 

Mâna lui Simon tremură uşor în timp ce-şi ia notițe, dar 
psihiatrul a auzit şi a citit destule, ca să nu se mai oripileze. 

— Povestea mea e scurtă, îşi ia Pavlovici rândul în primire. La 
cincisprezece ani mă ascunsesem cu o fată de vârsta mea într-o 
căpiţă de fân. N-am reuşit să-i fac ceva. Ne-au descoperit kurzii. 
Pe fată au violat-o, după care au ucis-o. Pe mine m-au castrat şi 
mi-au dat drumul. Asta e tot. 

— Alţii, la şaizeci şi şase de ani, câţi numeri dumneata, îşi 
mănâncă liniştiţi pensia, sugerează Simon, aparent fără nici o 
legătură. 

— Până n-o să ucid şi ultimul israelit, n-o să ies la pensie, 
recită maiorul lecţia învățată. 

— Husein, te ascultăm! 

— N-am avut nimic din ceea ce s-ar putea numi experienţă 
sexuală. Tata a fost un islamist fanatic şi ne-a crescut pe toţi în 
spiritul ăsta. Nici să ne imaginăm cum arată o femeie nu aveam 
voie. Numai căsătoria putea desface misterul. Eram cel mai mic 
dintre fraţi, aşa că, atunci când în sfârşit am împlinit vârsta 
cerută, am constatat că nu mai erau bani să-mi cumpăr o 
nevastă. Atunci, ca să adun suma cerută, m-am înrolat în 
armată. Anul ăsta, aş fi avut toţi banii. Dar acum... nu mai am ce 
face cu dolarii. Doar, poate, pentru o femeie gonflabilă. 

Imi termin povestea şi mă întorc cu faţa spre fereastră ca să- 
mi ascund, chipurile, lacrimile. De fapt, o fac ca să-mi opresc prin 
toate mijloacele o râgâitură turbulenţă, care ar fi stricat tot 
efectul. 

— După câte ştiu, pentru condamnaţii pe viaţă se va crea un 
fel de bordel ambulant, îmi dă speranţe Simon. O dată pe lună o 
să aveţi voie şi voi. Dar tu, Sadam? 

Igor trebuie să-şi părăsească muţenia şi nu o face fără un efort 
vizibil. Cuvintele îi ies pe gură precum vagonetele de mină 
împinse de muncitori istoviţi. 

— Părinţii mei au emigrat imediat după invazia evreilor. Eu m- 
am născut în Statele Unite. În Bronx, la şcoala de cartier, eram 
toate naţionalităţile pământului. Era o şcoală mixtă, cu WC-uri 
separate. Pentru băieţi şi fete, dar noi nu făceam deosebirea. 
Acolo fumam. Beam. Ne drogăm şi făceam sex. Uneori, la bălei 
participau în câţiva profesori. Directorul închidea ochii, pentru el 
puţini profesori ar fi acceptat să predea în şcoala aceea. 

Tăcutul nu apucă însă să-şi termine povestea, oricum 
inventată, cu şi toate ale noastre. Gardianul, însoţit acum de alţi 
trei colegi, înarmaţi până-n dinţi, zornăie cheile şi se adresează 
psihiatrului: 

— Imi pare rău că trebuie să vă întrerup şedinţa, domnule 
Malcom. Dar comandantul vrea să-i vadă neîntârziat pe deţinuţi. 

Suntem escortaţi până în biroul directorului închisorii, unde ne 
aşteaptă însuşi amfitrionul. 

— Domnilor, am două veşti pentru dumneavoastră. Una bună 
şi una proastă Vestea proastă e comunicarea pe care-am primit-o 
chiar acum din partea Ministerului de Externe şi în care se arată 
că Statele Unite sunt foarte interesate de persoanele voastre. Vor 
să vă judece şi acolo, pentru atentate comise pe teritoriul lor. 
Cererea de extrădare a fost aprobată, aşa că, în cel mai scurt 
timp, probabil peste trei zile, echipa de poliţişti americani va veni 
aici pentru avă prelua. 

— Nu e inutil? se văicăreşte Pavlovici. Oricum am fost 
condamnaţi pe viaţă. 

— In State există şi pedeapsa cu moartea, îl informează 
amabil directorul. 

— Spuneaţi de două veşti, îi aminteşte Colosul, excesiv de 
exact. Care ar fi cea bună? 

— Vestea bună este că diseară aveţi găluşte cu prune, aruncă 
directorul, amuzându-se copios. 

II 


Reuniunea prezidată de Osama ben Laden este una restrânsă. 
Participă doar cinci capi ai celor mai puternice organizaţii 
teroriste, care vor să facă din Islam stăpânul lumii. Deşi 
savurează cu toţii trabuce cubaneze, comandă specială, 
aparatele de aer condiţionat fac faţă cu brio. După ore îndelungi 
de discuţii încordate, sunt obosiţi şi mai comandă un rând de 
cafele. Şi încă un rând de whisky, cu toate că sunt musulmani. Al 
şaptelea. 

Osama se lasă pe spate, în fotoliul uriaş îmbrăcat în piele 
neagră şi-şi priveşte interlocutorii cu ochii săi blânzi şi 
seducători. Nu are mai mult de patruzeci de ani, dar e mai 
înţelept şi mai puternic decât un rege arab. Scoate dintr-un 
sertar al biroului uriaş, sculptat în abanos, o foaie subţire de 
hârtie şi vorbeşte cu o voce joasă, neaşteptat de plăcută: 

— Inainte de a ne despărţi, trebuie să mai clarificăm o 
problemă. E vorba de grupul de terorişti care au încercat să 
arunce în aer Comandamentul Trupelor de Uscat din Tel-Aviv. Din 
informaţiile pe care le-am primit, nici unul dintre cei cinci nu 
figurează în evidenţele vreunei organizaţii cunoscute. Totuşi 
tentativa lor este una de anvergură. 

— AŞ putea spune, una dintre cele mai ambiţioase, intervine 
şeful Jihadului Islamic, facțiunea Shagagi. E un ţel pe care şi l-ar 
dori oricare dintre noi. 

— Exact, confirmă Osama. Tocmai de aceea sunt şi eu 
interesat. Aveţi vreo idee cine ar putea fi? 

Toate privirile se îndreaptă spre Hamsun al-Mayam, temutul 
conducător al Departamentului de Informaţii al organizaţiei 
Kajhar. 

La cei şaizeci de ani ai săi şi-a dobândit o faimă care le 
depăşeşte până şi pe acelea ale directorilor C.I.A. şi F.B.I. şa un 
loc. 

— Există unele date, destul de vagi şi, oricum, incomplete, 
începe Hamsun, cântărindu-şi cu atenţie fiecare vorbă. După 
cum deja ştiţi, în lume acţionează o mulţime de organizaţii 
independente, multe dintre ele nici măcar înregistrate în vreo 

evidenţă. S-ar putea să fie şi cazul de faţă. Una dintre pistele 
mele merge către un grup format din cinci combatanți şi 
autointitulat „Răzbunătorii lui Septembrie Negru”*: un turc, un 
iordanian, un palestinian, un iranian şi un libanez. Restul datelor 
sunt cele deţinute şi de tribunalul israelian care i-a condamnat. 
Nici Mossadul nu a reuşit să afle mai mult. 

— „Răzbunătorii lui Septembrie Negru”, repetă Osama, 
mângâindu-şi bărbuţa tunsă scurt. Felul în care au pregătit 
atentatul ne arată totuşi că avem de-a face cu nişte persoane 
foarte bine instruite. Din câte ştiu, au fost descoperiţi absolut din 
întâmplare.. 

— Da, reia Hamsun. O pisică, mascota Comandamentului 
General, a produs un scurtcircuit din cauza unui tablou electric 
uitat deschis şi atentatorii nu au mai avut timp să declanşeze 
explozia. 

— După gâştele Capitoliului şi şoarecii de câmp din Egipt, iată 
că şi pisicile intră în istorie! 

Râd cu toţii, ca la comandă, etalându-şi dinţii albi şi puternici. 

— Bun, cu asta cred că am terminat pentru astăzi. Allah să fie 
cu noi! încheie Osama, ridicându-se din fotoliu. 

— La illaha illa Allahu! repetă cu toţii în cor. 

— Tu, Hamsun, mai rămâi. 

Osama deschide băruleţul cu uşiţe de cristal şi scoate o sticlă 
în formă de dansatoare. li dă cep, cu atenţie mai mare decât ar fi 
dezvirginat o fecioară şi toarnă cu evlavie în două pahare înalte. 

— E vin alb, primit acum zece ani de la dictatorul României cel 
care a fost împuşcat de rebeli, îi spune el lui Hamsun întinzându-i 
un pahar. Nicăieri în lume nu ai să guşti o asemenea licoare. Mai 
păstrez câteva sticle, pe care sper şi le beau când vom sărbători 
Victoria Finală. Statul Mondial Islamist. Atunci, în semn de 
preţuire, voi trimite un comando în ţara acera de la Marea 
Neagră care să-l răzbune pe Marele Dictator. 

— Doar nu crezi în istoria cu împuşcatul? îl şicanează Hamsun. 

— Cred atât timp cât îmi e de folos, replică Obama. 

Ciocnesc şi degusta vinul. E uleios şi dulce, mai păstrează în el 
căldura razelor de soare şi roua dimineţi de dinaintea culesului 


„Septembrie Negru” - comando palestinian, autor al celebrului atentat 
de la Jocurile Olimpice de Munchen, 1972, căruia i-au căzut victime 
unsprezece israelieni (n. tr.). 

5 Episoade legendare din luptele Antichității, în care animalele au jucat 
un rol decisiv în înfrângerea duşmanului (n. tr.). 

viei. 

— Hamsun, cum bine ştim amândoi, situaţia de pe teren nu e 
una dintre cele mai fericite Măsurile antiteroriste luate de unele 
servicii de occidentali sunt, din păcate, tot mai eficiente. Trebuie 
să ne gândim la gândim la metode noi, la oameni noi. Nu e de 
ajuns să ucidem pur şi simplu. Trebuie să instaurăm cu adevărat 
TEROAREA. Numai aşa vom învinge. 

— Te gândeşti cumva la „Răzbunători lui Septembrie Negru”? 
întreabă Hamsun. Deşi cunoaşte răspunsul. 

— In momentul acesta, da! Sunt puţin cunoscuţi, probabil, nu 
figurează pe listele occidentalilor. 

— Uiţi că au fost căutaţi după eşecul atentatului. 

— Nu uit. N-am uitat nici că vor fi extrădaţi în America. Acolo 
sar putea să fie executaţi. Americanii umbla cu limba scoasă 
după autorii unor atentate petrecute pe teritoriul lor. Şi pe care 
nu i-au prins nici până în ziua de auzi. Ce e aşa de greu va 
dovedeşti că autorii sunt chiar cei cinci?! Dă bine la opinia 
publica. 

— li vor executa, cu siguranţă. Aşa îşi vor închide şi dosarele 
rămase vraişte şi-i vor împiedica să-şi scrie memoriile. 

— Fireşte. Nişte terorişti morţi nu mai pot particip la 
organizarea vreunui alt atentat, nu-i aşa? 

— Cum nu se poate mai adevărat, confirmă Hamsun, care a 
început să priceapă unde bate vicleanul Obama. 

Obama nu se grăbeşte să-şi continuie ideea. Mai umple odată 
paharele cu vinul galben ca soarele pustiului şi soarbe gânditor. 

— Mda, cinci terorişti morţi sunt cinci terorişti şterşi din orice 
evidenţă, mormăie el, ca şi cum ar vorbi singur. Hamsun, am să- 
ţi cer un lucru pe care numai tu îl poţi face. Distruge avionul în 
care-i vor transporta americanii pe cei cinci. Omoară-i pe toţi! 

— O să fie foarte greu. S-ar putea ca avionul să fie escortat de 
altele, de vânătoare. 

— Puțin probabil. Cel mult, urmărit prin satelit. Dar pentru 
asta, ia legătura cu ruşii. Vor fi bucuroşi să ne dea o mână de 
ajutor. 

— Să spunem că reuşesc. Ce-ai obţinut? Un alt atentat minor. 

— Nu m-ai lăsat să termin, spune cu reproş Osama, deşi vocea 
îi este în continuare la fel de blândă. De explodat, va exploda un 
avion identic cu cel al americanilor, cu acelaşi număr de 
persoane la bord, pe care îl vei pregăti tu. 

— Dacă înţeleg bine, vrei să înlocuiesc avionul în aer? 


17 


— Exact. Îl înlocuieşti în aer. Repet, cere ajutorul ruşilor pentru 
asta. Ei pot suprapune radarele şi legăturile radio cu care se află 
în legătură avionul, cu altele, de pe un satelit de-al lor. 

— Şi cum să înlocuiesc avionul cu un altul? 

— Asta e treaba ta, Hamsun. 

— Şi cum să-l fac pe cel real să aterizeze la o bază de pe 
teritoriul nostru? 

— Allah e mare şi puternic şi El îţi va lumina mintea. 

— Dar nu am la dispoziţie decât o zi şi o noapte! 

— Oare vorbesc cu Hamsun al-Mayam sau cu un copil 
netrebnic şi neputincios? spune Osana cu voce ridicată, deşi cel 
din faţa lui i-ar putea fi tată. 

Hamsun pleacă capul şi murmură: 

— Voi face precum doreşti. N 

Osama îşi descreţeşte fruntea şi zâmbeşte. Il ia de umeri pe 
bătrân şi-l strânge afectuos la piept. 

— Ce m-aş face fără tine, credinciosul meu prieten! 

Hamsun nu se împacă însă cu faptul că demnitatea i-a fost 
ştirbită de un puştan. Il priveşte pe Osama cu şiretenie şi-i 
strecoară şopârla: 

— Te-ai gândit vreo clipă că „răzbunătorii” ar putea fi pregătiţi 
special de occidentali pentru noi? 

— Orice e posibil, îngână fără ezitare Osama. Mai întâi însă 
adu-mi-i pe cei cinci. O să-i trimit pentru instruire în sudul 
Libanului. Acolo vor face şcoală adevărată. Vei avea tot timpul 
să-i descoperi, în caz că ne-au fost inoculaţi. 

Osama îşi priveşte ceasul de aur şi tresare. 

— E târziu. Trebuie să te grăbeşti. Fiecare oră contează acum. 
Allah să îţi călăuzească paşii şi să-ţi lumineze calea! 

— La illaha illa Allahu! 

III 


Bob Woodward, transmisionistul uriaşului C-130 Hercules, e 
stupefiat Legăturile cu turnurile de control s-au întrerupt dintr-o 
dată. Nu mai funcţionează nici linia cu baza din Washington, 
asigurată de satelit. Bob controlează cu minuţie toate circuitele, 
dar nu găseşte nici o defecţiune vizibilă. 

— Mac, e ca şi cum am fi intrat într-un câmp de interferenţă cu 
un pol magnetic, îi raportează el pilotului-comandant. 

— Negativ, răspunde comandantul. Aparatele mele 
funcţionează la parametri normali. Mai încearcă, Bob. 

Transmisionistul cere sfatul computerului din dotare şi 
descoperă un bruiaj fin. 

— AŞ spune că e un fel de perdea electronică. Mesajele sunt 
trimise aiurea, în univers, reia el convorbirea în căşti. 

— La dracu’! Continuăm pe culoarul nostru. Ce părere ai, Tom? 

— Să trimitem o scrisoare la Washington, răspunde copilotul. 
Poate ştiu ei ce se întâmplă. 

— Incepe s-o scrii, îl sfătuieşte comandantul, după cum vezi, 
poştaşul a şi venit. 

Două avioane Suhoi-29 încadrează Hecules-ul cu stele albe pe 
aripi şi-l silesc să se încadreze pe un culoar numai de ele ştiut. 
Comandantul e silit să le urmeze indicaţiile. Incearcă să 
stabilească o legătură radio, dar piloţii celor două avioane tac 
mâlc. 

— Sunt sirieni, citeşte copilotul însemnele de pe fuzelaje. 

— Shit! Aştia o să ne facă felul! 

— Doar nu-s vietnamezi, zice transmisionistul cu voce 
tremurătoare. Amintirile lui din Vietnam nu seamănă cu cele ale 
unui globe-trotter. 

— Sunt mai răi! precizează comandantul. Ce dracu’ fac 
şmecherii de la supravegherea aeriană din Mediterana? 

— Stau aplecaţi asupra pocherului şi-şi clătesc amigdalele cu 
bere, e de părere copilotul. 

— Zi-le tipilor din cuşcă să fie pregătiţi. 

Cei zece poliţişti care-i păzesc pe deţinuţi nu simt nevoia să 
chiuie şi să aplaude la aflarea veştii. Işi verifică tăcuţi 

armamentul şi sunt hotărâți să-şi vândă scump pielea S-au mai 
lovit ei de situaţii dintre cele mai dificile şi speră că, peste nu 
mult timp, îşi vor putea lua micul dejun cu cei dragi. 

C-130 Hercules aterizează pe un aeroport necunoscut şi pilotul 
opreşte motoarele. S-a făcut noapte, dar cei care întreţin 
aeroportul sunt mai mult ca sigur restanţieri la plata luminii. Nici 
un membru al echipajului nu sesizează apropierea celor patru 
indivizi îmbrăcaţi în negru, purtând în picioare cizme de cauciuc. 
Duc în spate nişte tuburi cilindrice, asemănătoare aparatelor de 
oxigen ale scafandrilor autonomi, iar mâinile le sunt ocupate cu 
scări telescopice. Montează rapid nişte furtunuri la orificiile 
conductelor de aer condiţionat ale avionului şi întorc robinetele 
nichelate. Gazul paralizant pătrunde şuvoi în habitaclu. Echipaj, 
poliţişti şi deţinuţi adorm cu toţii pe loc. Un singur poliţist trece 
direct în somnul de veci. Suferă de astm şi gazul nu i-a priit în 
acest timp, un alt avion, identic cu cel deturnat, se prăbuşeşte în 
mare, ducându-i în adâncul Mediteranei pe cei trei membri ai 
echipajului şi pe cei cincisprezece pasageri. Observatorii de zbor 
de la turnul din Atena notează apariţia unei pete luminoase pe 
ecranul radarului. Ziarele preiau în scurt timp ştirea prăbuşirii 
unui avion american de tip C-130 Hercules, din pricina unei 
explozii declanşate la bord. Nu există supraviețuitori, iar resturile 
aeronavei par imposibil de recuperat. 


În reşedinţa sa din Cairo, Osama ben Laden închide televizorul 
şi-şi freacă mulţumit mâinile. Işi umple un pahar cu lichidul 
gălbui, aflat într-o sticlă în formă de dansatoare şi toarnă ipocrit 
câteva picături pe covorul gros, lucrat manual. 


Am fost repartizaţi, ca unitate autonomă, sub comanda directă 
a colonelului Rajani, unui batalion al trupelor Hezbollah 
desfăşurate în Valea Bekaa. Araba noastră, învățată la 
linguafonul americanilor, este satisfăcătoare. Ne-am adaptat 
repede, ba chiar am ieşit în evidenţă prin acte de vitejie. Ne 
simţim bine. Fără lupte, viaţa începuse să devină cam 
plictisitoare. Pentru un mercenar, războiul este ca o frânghie 
unsă meseriaş, pentru un sinucigaş tenace. 

Dar ceea ce este cu adevărat îmbucurător e că suntem plătiţi 
de două ori: şi de americani şi de arabi. Cum şi moartea ne 
pândeşte tot din două locuri. 


€ Sudul Libanului (n. tr.). 

Pavlovici intră în cortul nostru militar, al „Răzbunătorilor lui 
Septembrie Negru” şi împarte salariile pentru săptămâna care s- 
a scurs. Colosul cercetează cu atenţie fiecare bancnotă. La 
ureche i-au ajuns o mulţime de zvonuri privitoare la dolari falşi 
aruncaţi pe piaţă de iranieni. 

— La noapte, „misiune specială”! ne anunţă Pavlovici cu o 
voce mieroasă, aruncând priviri contrariate Colosului. Dacă umbli 
după poze pornografice, zice el, ai scrântit-o. Nu sunt decât 
muianele unor venerabili preşedinţi americani. 

Colosul îşi înfăşoară tăcut banii într-un ştergar împuţit, pe 
care-l înghesuie apoi sub centură. Şi-a croit singur un fel de 
chimir în care-şi depozitează numerarul. 

— Evreii şi colegii lor libanezi” pregătesc ceva. De două zile 
forfotesc ca nişte furnici şi-şi dispun noi amplasamente. Ne 
trebuie o „limbă”. 

— Plecăm cu toţi? întreabă senin Colosul. 

— Bineînţeles, cocoş, îi răspunde maiorul. Trăgeai nădejde să 
rămâi în scutece? 

— Nu m-ar fi deranjat. Somnul e întăritor pentru un soldat 
viteaz ca mine. 

Cotrobăie în raniţă după sticla de vodcă pe care a salvat-o sub 
acoperirea de apă sfinţită şi-şi dezinfectează amigdalele. Rufus, 
câinele pripăşit pe lângă noi încă din prima zi, îi urmăreşte atent 
mişcările, dar nu primeşte nimic. La musulmani, nici animalele 
nu au voie să bea alcool. 

Rufus nu se desparte nici un minut de Colos. A participat chiar 
şi la lupte, iar uriaşul are de gând să-l înscrie în efectivul trupei, 
pentru a-l băga în drepturi. 

— Să nu te prind că iei potaia după tine! îl avertizează 
maiorul. 

— Nu eu îl iau, el se ţine după mine, se dezvinovăţeşte 
Colosul. De altfel n-am pretins niciodată să vă lăsaţi păduchii în 
cort, când se pleacă la bătălie. 

Dar maiorul nu-l mai bagă în seamă. Se întinde peste sacul de 
dormit şi ne întoarce spatele. Noi prindem să învârtim cărţile, 
după ce am participat ín corpore la dezvirginarea pachetului. In 
felul acesta, suntem oarecum siguri că n-au fost însemnate. Jocul 
se dezmorţeşte repede. Tăcutul prinde o culoare şi ne scutură de 
bani. Fijianul, care avusese ful, pierde tot salariul abia primit şi 


7 Este vorba de combatanții care formează Armata disidentă a Libanului 
de Sud (n. tr.). 

nu crapă de bucurie. 

— Nu jucăm pe credit, se grăbeşte să precizeze Colosul, care 
nu o duce nici el prea strălucit. 

— Te-am întrebat, câte scaune ai avut azi? grohăie Fijianul. 
Vezi-ţi de hemoroizii tăi. 

— E o formă de a-ţi reaminti regulile acestui joc, continuă 
Colosul să-l dăscălească. 

— Poţi să ţi le bagi în găoază, până ajungi cu ele la amigdale, îi 
propune Fijianul, oţărât în continuare. 

Scoate dintr-un buzunar interior un teanc de dolari şi-i aşează 
în faţa lui după valoare. Tăcutul câştigă următoarele trei mâini şi 
banii continuă să se scurgă într-o singură direcţie. 

— Ţi-ai făcut nevoile în scăldătoare! se scandalizează Colosul, 
scărmănându-se la chimir. 

Cloncăne din sticla lui „sub acoperire”, în căutarea unei 
inspiraţii salvatoare. Este evident că are în cap numai metode 
necreştineşti de recuperare a banilor, as a că sunt cu ochii pe el. 

— Ţine-ţi mâinile la vedere, hipopotam împuţit! Dacă trişezi, 
te-ai ars! 

— Nici prin cap nu-mi trece să-mi trişez camarazii! se 
oripilează Colosul, asemenea unei contese pensionare pe cale 
să-şi piardă himenul. 

II scarpină pe Rufus sub bot şi reuşeşte, în fine, să întoarcă trei 
valeţi. Culege satisfăcut potul. De-acum îşi face un obicei: înainte 
să-şi schimbe cărţile, ia potaia la scărmănat. E superstiţios şi nu 
vrea să renunţe la porte-bonheur-ul lui, cu toate vociferările 
noastre. 

— N-aveţi decât să adoptați şi voi un animal. Prin părţile astea 
sunt destule. 

Figura îi reuşeşte din nou. Cele două perechi le depăşesc la 
mustață pe cele ale Tăcutului care-i înapoiază o parte din bani. 

— Ce-ai crezut? zbiară Colosul. Dacă ţi-ai înghiţit limba nu e un 
motiv să te consideri cel mai mare pocherist din Orientul Mijlociu. 

— Pune-ţi amortizor la bot, animalule! se strâmbă maiorul, 
deranjat din moţăială. 

— N-am suportat niciodată fandoselile astea, ne împărtăşeşte 
Colosul, pe şoptite, opinia lui. Eu unul pot dormi şi lângă o 
baterie de rachete în plină acţiune. Asta înseamnă să fii un om 
sănătos, cu conştiinţa curată. Şi, pe urmă, nici nu ştiu ce caută 
lângă noi acest maioraş?! Ar trebui să se pârţâie în cortul pentru 
ofiţeri, doar l-au numit comandantul nostru! 

Culege încă un pot şi-i promite lui Rufus un os dintre cele mai 
titrate. 

— In Congo, aveam drept mitralior un francez, flencăne 
Colosul, cu chef de vorbă. Asta adoptase o cioară care ştia să 
cuvânteze mai bine decât mulţi oameni. Când ne aşezam la 
pocher, zbura pe umărul lui şi-i cârâia la ureche ce să joace. 
Francezul ne curăța periodic, ceea ce ne adusese în pragul 
nebuniei. Lucrurile au mai mers o perioadă aşa, până ne-am 
trezit cu toţii lefteri complet. Atunci i-am pus gând rău cioroiului. 
Intr-o noapte, pe când franţuzul visa la alte păsărici, am băgat 
zburătoarea într-un sac şi, după ce i-am luat gâtul, am aruncat-o 
într-o latrină scoasă din circuit întâmplarea a făcut ca, probabil 
din cauza fricii, cioara să scape un ou exact pe când o înhăţam. 
Franţuzu' l-a găsit de dimineaţa şi a convins un papagal chior să-l 
clocească. Rezultatul a fost o altă cioară, care s-a dovedit şi mai 
a dracului decât maică-sa. Asta, în timp ce jucam, dădea roată şi- 
i şoptea pe urmă stăpânului ce cărţi ne intraseră. 

— Tu eşti la rând, îl întrerupse Fijianul, frecându-şi înciudat 
bucile cât nişte perje. 

Profit de momentul de neatenţie şi subtilizez cei doi decari pe 
care-i pusesem pe fundul pachetului. li aşez lângă ceilalţi doi pe 
care-i aveam deja şi plusez. Colosul îl ia pe Rufus la scărpinat, 
dar mecanismul nu mai funcţionează. Imi aruncă cei trei aşi ai lui 
în faţă şi rage ca un berbec în pragul orgasmului. 

Reacţia neaşteptată îl sperie pe Rufus, care se năpusteşte 
schelălăind de mama focului peste maiorul plecat în lumea 
dulcelui somn. Colosul nu mai aşteaptă urmarea. Dispare din cort 
cu viteza luminii şi, dacă nu l-ar fi oprit santinelele, ar fi ajuns cu 
siguranţă în liniile israeliților. Abia spre miezul nopţii îşi face curaj 
şi se întoarce. Lui Pavlovici i-a trecut oţăreala, aşa că se 
mărgineşte să-l numească deschizător de drum pentru misiunea 
care ne aşteaptă. 

Ne luăm salopetele negre, ochelarii cu infraroşii, pistoalele 
automate Karun, de fabricaţie iraniană şi plecăm. In buzunarele 
largi avem cleşti pentru sârmă şi emițătoare de infrasunete, 
menite să anihileze detectoarele electronice personale ale 
evreilor. 

Sirianul aflat în postul de observaţie ne răspunde la parolă şi 
păşim în no man’s land. Avem de parcurs o bucată bună de 
drum, dar, spre norocul nostru, terenul este deluros şi aproape în 
totalitate împădurit. Totuşi trebuie să fim cu ochii în patru. 

Israelienii ar fi putut monta capcane sau dispozitive de alarmare 
acolo unde ne aşteptăm mai puţin. Ca să nu mai vorbim de 
faptul că am putea să dăm nas în nas cu o patrulă de cercetaşi 
sau cu un comando de-al lor plecat într-o misiune identică cu a 
noastră. 

Gândul că voi pătrunde în coteţul inamicului îmi dă fiori de 
gheaţă. Evreii sunt vestiți prin cruzimea lor. Ne-au paraşutat 
pachete cu casete video, pe care înregistraseră tratamentul la 
care-i supun pe prizonieri. Cel mai nevinovat film reda un episod 
în care trei palestinieni erau forţaţi să-şi mănânce unul altuia 
fecalele. Distracţia lor cea mai mare erau însă inductorii electrici 
cu care îi făceau pe nenorociţi să se contorsioneze în cele mai 
elucubrante figuri. Desigur, dacă ne-ar fi prins, am fi putut să ne 
deconspirăm ca să scăpăm cu viaţă. Dar asta ar fi însemnat nu 
numai sfârşitul misiunii, ci şi al carierei noastre de mercenari. 
Pavlovici ne avertizase să nu apelăm niciodată la o asemenea 
soluţie, pentru că tipii de la C.I. A. nu vor recunoaşte că suntem 
în solda lor. Nu vor să-şi pericliteze relaţiile speciale cu Mossadul, 
care s-ar simţi jignit că nu participă la bairam. 

Coborâm dealul, în salturi, la distanţă de zece metri unul de 
altul. Când ajungem la liziera pădurii, ne aruncăm pe burtă. Luna 
s-a dat cu inamicul şi câmpul din faţa noastră e luminat... a 
giorno. Dincolo de el se află avanposturile libanezilor rebeli. Au 
trăgători de elită care nu fac altceva decât să măture cu lunetele 
lor fâşia descoperită. 

Trebuie să facem un ocol de câţiva kilometri până la un râuleţ 
pe jumătate secat. Ne place, nu ne place, dar el ne va ţine loc de 
călăuză. Apa ne vine până la pulpe, însă ce e mai rău e că albia e 
plină de cataroaie ascuţite şi alunecoase. Colosul se împiedică şi 
se întinde cât e de lung. Haleşte un galon de apă împuţită şi 
blestemă pe înfundate. 

— Ţine-ţi cataligele la verticală, căpcăun paranoic, murmură 
Pavlovici, îndemnându-l să-şi revopsească faţa şi mâinile cu mâl. 
la-o înainte, ce te-ai proţăpit acolo ca o sperietoare perversă! 

Colosul continuă să blesteme în şoaptă şi-şi reia în primire 
postura de deschizător de drumuri. Acum e mult mai atent şi 
pipăie cu talpa fiecare locşor necunoscut. 

— Te mai pârţâi mult? îi strecoară maiorul, printre dinţii cariaţi. 
Nu suntem la balet. Mişcă-ţi portbagajul mai repejor. 

— Asta e mersul meu normal, face uriaşul ofuscat. Dacă aveai 
nevoie de un maratonist, trebuia să te gândeşti înainte. 

Măreşte totuşi pasul, mai mult ca să se îndepărteze de 
Pavlovici care nu suportă să fie tutuit, mai ales de către un 
hotentot. La un moment dat, părăseşte râuleţul şi o ia pe coate şi 
genunchi prin iarba nu prea înaltă. In ciuda masivităţii sale, e cel 
mai bun dintre noi la mersul târâş şi, ca să se răzbune, se mişcă 
mai iute ca un viezure. Scoatem limba de un cot, dar nu putem 
protesta. Indeplineşte corect ordinele primite. 

Mi se pare că au trecut ore întregi de când suntem pe drum, 
dar când îmi arunc privirea pe ceasul fosforescent, constat că au 
trecut abia patruzeci de minute. Maiorul ordonă o scurtă oprire şi 
stabileşte poziţia. Colosul e prea înaintat ca să audă noile 
dispoziţii, dar nici Pavlovici nu are de gând să folosească goarna. 
Când îşi dă seama că a rămas singur-singurel, la doi paşi de 
duşman, uriaşul se opreşte. Se ridică în fund, asemenea unui 
popândău şi adulmecă în jurul său, chemându-ne cu şoapte dulci. 
Constată crudul adevăr şi face cale-ntoarsă, zdrobindu-şi 
încheieturile. In gând, ne plimbă fără părtinire prin cele mai 
ascunse locuri pe care le posedă rudele noastre de parte 
femeiască. Când dă de noi, e mai turbat ca un tigru ţinut toată 
viaţa într-o bibliotecă. 

— Aş putea afla ce se-ntâmplă? bâlbâie el, făcând eforturi 
supraomeneşti să-şi menţină vocea la cele mai joase cote. 

— Se-ntâmplă că ne-am oprit, îl lămureşte Pavlovici. Data 
viitoare să-ţi cureţi mai conştiincios urechile. 

— Avem staţie de emisie, se screme în continuare Colosul să 
fie politicos. _ 

— Doar nu vrei să-ţi cer scuze! i-o taie Pavlovici. Incolonarea! 
Deschizătorul - douăzeci de metri avans. Executarea! 

Şi iată-l pe Colos refăcând pentru a doua oară drumul pe 
genunchi şi coate. Acum nu se mai grăbeşte. Când şi când îşi 
iţeşte capul hidos pe deasupra ierbii, pentru a se convinge că-l 
urmăm. Se mişcă cu toate antenele în funcţiune. La fiecare pas îl 
poate aştepta o surpriză. Postura de deschizător e una dintre 
cele mai ingrate, riscul de a fi descoperit e imens şi, în timp ce tu 
cazi în plasă, restul comandoului se împrăştie. 

Ajungem la primul gard de sârmă. Colosul conectează cu 
repeziciune, la câmpul electric al unui minigenerator, instalaţia 
de alarmare şi taie primele două reţele, strecurându-se ca o 
şopârlă. li auzim răsuflarea grea şi ne străduim să nu-l pierdem 
din vedere. Ochelarii cu infraroşii îi uşurează depistarea de 
persoane, deşi nu ar avea nevoie de ei: cu singurul lui ochi poate 

distinge şi un greiere aflat la douăzeci de metri. 

Montăm pe frecvenţa adecvată emiţătoarele cu infrasunete şi 
piuiturile ne dau de veste că au captat detectoarele. Ne-am 
apropiat la mai puţin de trei metri de lanţul de santinele. Intre 
turnurile de lemn, din care veghează lunetiştii, sunt desfăşuraţi 
mai mulţi combatanți, dar distanţele destul de mari dintre ei ne 
uşurează misiunea. Pavlovici preia conducerea şi se târăşte pe 
tot corpul, sprijinindu-se pe degetele de la mâini şi de la picioare, 
fără să facă nici cel mai mic zgomot. În întuneric, putem distinge 
în curând contururile unei baterii de artilerie. Ţevile tunurilor şi 
mortierelor sunt îndreptate spre cer, asemenea unor brazi 
vămuliţi de crengi. 

Cu respiraţia aproape oprită, înaintăm printre santinele, 
orientându-ne către tabăra cantonată în cătun. Abia în 
apropierea primei case, construite din cărămizi de lut, avem 
curajul să ne ridicăm pe vine. Pavlovici aruncă o privire rapidă pe 
ferestruica mică şi se declară mulţumit. Sunt doar nişte ţărani 
care dorm înghesuiți unul în altul. Câinele care păzeşte câteva oi 
ne simte şi dă să latre. Nu apucă decât să mârâie, înainte ca 
Tăcutul să-i arunce cuțitul în beregată. N 

Abia la a cincea casă găsim ceea ce ne trebuie. In paturi de 
campanie, sforăie abitir doi gealaţi îmbrăcaţi doar în maieu şi 
izmene.  Tunicile aruncate pe scaune poartă însă grade 
însemnate. 

La un semn al lui Pavlovici, eu şi Fijianul sărim în picioare, 
încadrând uşa, în timp ce Tăcutul şi Colosul dispar în spatele 
casei. Pipăi expert canatul şi-mi strecor degetele în deschizătură, 
împingând uşor. Constat cu stupefacţie că uşa e zăvorâtă. Ce 
dracu', doar nu s-or teme de hoţi! Am noroc, e vorba doar de un 
cârlig pe care-l ridic cu lama pumnalului. Deschid cu infinite 
precauţii, milimetru cu milimetru, pentru a preveni orice 
scârţâitură. li pasez pumnalul Fijianului, care se strecoară pe 
lângă mine şi se apropie de primul pat. Cu o mişcare scurtă, 
retează beregata ofițerului libanez şi sforăitul întărâtat se 
termină într-un horcăit Sângele împroaşcă peste tot, dar nu e 
cazul să mă gândesc la măsuri de igienă. 

li astup botul celui de-al doilea libanez cu batista îmbibată cu 
cloroform şi mă arunc peste el. Se zvârcoleşte şi aproape că mă 
răstoarnă, dar în câteva secunde e anihilat îl leg fedeleş cu 
corzile de chingă şi-i aplic o fâşie lată de leucoplast. Cotrobăi prin 
buzunarele uniformei şi transfer conţinutul lor într-ale mele. Tot 

Colosului îi revine partea cea mai neplăcută. Îl chem prin staţie şi 
primul lucru pe care-l face când intră în cameră e să ia la scotocit 
uniformele. Buzunarele goale nu-i trezesc cele mai bune 
sentimente, dar lasă comentariile pentru întoarcere. Acum are 
altceva de făcut. Işi leagă chinga de mijloc şi o asigură cu două 
catarame, îl va târî pe ofiţer după el, aşa cum se află, în chiloţi şi 
maieu, până în tabăra noastră. 

Ne pregătim de plecare, când un zgomot abia perceptibil ne 
aruncă la pământ. Pumnalele şi pistoalele sunt pregătite să ne 
dea o mână de ajutor. Prin ochelarii cu infraroşii, căutăm sursa 
zgomotului şi distingem la vreo cincisprezece metri o siluetă 
neagră. După mişcări, pare un luptător în căutarea closetului. 
Omul nu e mulţumit doar cu tufişurile aflate din belşug de jur 
împrejur. Se apropie de noi, cu mâna la prohab, inspectând cu 
atenţie zona. Totuşi nu e prea pretenţios. lată-l descheindu-se 
complet şi crăcănându-se temeinic. Urina descrie un arc perfect 
şi cade în preajma Colosului, care tremură de enervare. 
Luptătorul oftează mulţumit şi elimină o toxină atroce. Nu e 
foarte grăbit să-şi reia somnul. Scrutează depărtările şi-şi aprinde 
o ţigară. Din buzunar scoate o sticlă plată şi-şi reîmprospătează 
vezica. E ziua lui nenorocoasă. A ajuns chiar în dreptul Colosului 
care, cu toate că e legat de „balot”, îl apucă repede pe individ de 
gleznă şi-l trage la pământ, înfigându-i în acelaşi timp pumnalul 
între omoplaţi. Luptătorul trece tăcut în galeria eroilor căzuţi la 
datorie, iar sticla plată îşi schimbă stăpânul. 

Pavlovici dă semnalul plecării şi pornim asemenea şerpilor. 
Urmăm exact cărarea pe care am venit, dar acum Colosul trebuie 
să facă un efort dublu. Abia când ajungem în păduricea de la 
care începusem mersul târâş, facem o pauză. 

— Ce gâfâiţi ca nişte cămile castrate? şopocăie Colosul, 
privindu-ne cu dispreţ. Dacă n-aş fi fost eu, trebuia să cereţi 
ajutorul aviaţiei. 

— Ai făcut o treabă bună, îl gratulează Pavlovici. 

— N-am auzit încă nimic despre vreo primă, face Colosul o 
aluzie străvezie, rămânând impasibil la recompensele morale. 

— Toate la timpul potrivit, zice sfătos maiorul. Până una-alta, 
saltă „obiectul” în spate şi fii atent să nu-l sugrumi. N-avem ce 
ace cu o limbă moartă. 

Colosul bolboroseşte ceva din care distingem doar cuvântul 
„Diaree”, dar îndeplineşte cu osârdie ordinul. Incă nu s-a luminat 
ie ziuă, când ajungem în liniile noastre, ceea ce nu e rău de loc. 

Informaţiile pe care urmează să le scuipe „obiectul” trebuie 
valorificate în timp util. 

Insuşi colonelul Rajani participă la interogarea prizonierului. 
Conform livretului pe care i-l predau, se numeşte Abdel Kalif şi 
aste căpitan de artilerie. Tăcutul îl dezleagă şi-l readuce în 
simţiri, obturându-i nările cu vată muiată generos în oţet. Reacţia 
nu se lasă aşteptată. Abdel deschide ochii şi se scutură ca un 
câine care a străbătut înot Oceanul Indian. E zdruncinat rău de 
tot. Se holbează la noi şi se roagă la Dumnezeu ca totul să fie 
doar un vis urât. Nu e departe de realitate, viaţa prin partea 
locului are toate ingredientele unui coşmar. 

Rajani este o gazdă ospitalieră. li face semn să se aşeze şi-l 
tratează cu cafea şi cu ţigări. Işi face apariţia şi o sticlă de lichior. 

— Căpitane, ai intrat în rahat, îi expune el pe scurt situaţia. Ai 
două soluţii: ori o faci pe mutu’ şi-ţi închei cariera cu un glonţ în 
ţeastă, ori ne descrii în amănunt cu ce se ocupă colegii tăi şi-ţi 
cumpărăm un bilet dus pentru Europa. Ai exact cinci minute să-ţi 
revii şi să te gândeşti ce alegi. 

Colonelul ne face cu ochiul şi părăseşte camera, urmat de 
Pavlovici. Colosul nu întârzie să se servească cu neruşinare din 
lichiorul şi ţigările oferite prizonierului, considerând că este 
dreptul lui inalienabil. Işi arogă postura anchetatorului-şef şi 
pufăie, păşind plin de importanţă încolo şi încoace. 

— Grăbeşte-te să verşi totul, îl atenționează el pe libanez. 
Suntem specialişti în stoarcerea informaţiilor. Chiar şi papa de la 
Roma, dacă ne-ar cădea în mâini, ne-ar mărturisi toate aventurile 
lui erotice. Şi vezi să nu minţi. Ştii ce-a păţit unul dintre ăştia 
care umblă cu cioara vopsită? Asta! 

Prinde pe neaşteptate o lopată şi-i frânge coada dintr-o 
singură lovitură. Abdel înlemneşte şi-n gât i se opreşte un nod 
marinăresc. 

Colosul îi aruncă în cap bucata de lemn şi-şi mai toarnă un 
pahar de lichior. Plescăie nemulţumit şi îmbunătăţeşte conţinutul 
cu ce mai rămăsese în sticla plată, pradă de război. 

— Să-i tăiem boaşele, propune Fijianul. | le vom da lui Rufus. 
Are şi el dreptul la o masă împărătească. 

— Impărătească zici?! După cum arată tipul, s-ar putea să nu-i 
ajungă lui Rufus nici pe un colţ, devine Colosul, brusc, grijuliu. 
Mai bine să-i facem manichiura. 

Clănţăne din cleştele de tăiat sârmă şi se apropie fioros de 
căpitanul care tremură tot şi-şi fixează privirile înnebunite pe 

groaznicul instrument. 

— Manichiura la sfârşit! intru şi eu în joc. Acum e vremea 
tunsului. Părul lung reprezintă un loc ideal pentru păduchi, care, 
ştim cu toţii, aduc cu ei boli nemiloase. 

Imi scot centura şi prind să-mi ascut pumnalul, mai ceva ca 
bărbierul din Sevilla. 

— Am văzut asta într-un film cu indieni, aprobă Colosul. Numai 
că tipul care se ocupa cu tăiatul părului întorcea şi pielea de pe 
cap. Adică i-l belea, ca să fiu mai pe înţelesul vostru. Tăcutule, tu 
ce propui? 

Berezin nu face exces de cuvinte. Prinde încheietura dreaptă a 
căpitanului într-o strânsoare de cleşte şi-i fixează mâna pe masă, 
după care loveşte sălbatic cu tocul pistolului, transformându-i 
două degete într-o masă informă de carne şi oase. Libanezul 
cască gura, gata să-şi exprime nemulţumirea, dar Fijianul se 
grăbeşte să i-o umple cu ceaşca în care abureşte cafeaua. Abdel 
scuipă cioburile şi n-o duce prea bine. 

Colosul îşi trage scaunul în faţa lui şi-l fixează cu singurul lui 
ochi. 

— După cum cred că ai constatat, nu facem parte din 
organizaţia „Salvaţi omenirea azi”. Tu ai doi ochi, eu doar unul. Ţi 
se pare echitabil? Adică de ce ai fi tu mai bun ca mine? 

Abdel se lasă brusc pe spate, dar Tăcutul îi prinde gâtul în 
braţul său musculos, făcându-l să treacă prin întreg spectrul 
culorilor. Apariţia colonelului îl opreşte însă pe Colos să-şi facă 
dreptate. 

— Vai, vai, vai! se precipită ipocrit Rajani. Nu-i frumos să-l 
trataţi aşa. La urma urmei, are gradul de căpitan, iar voi nu 
sunteţi decât soldaţi. 

— Să fim înaintați în grad! prinde Colosul momentul favorabil 
unei cereri care-i scarmănă mai de mult creierul. 

— Mai întâi să vedem ce are să ne zică oaspetele nostru, îl 
opreşte precaut colonelul. 

— Nu înţeleg ce doriţi de la mine, domnule colonel! clefăie 
Abdel, mişcându-şi cu greutate limba însângerată. Sunt un 
simplu comandant al unei unităţi de artilerie. 

— Dispunerea efectivelor şi scopul manevrelor din ultimele 
două zile, scrâşneşte colonelul, lăsând politeţurile pentru timpuri 
mai bune. 

— N-am cum să cunosc datele. Ordinul meu e să execut tir de 
artilerie la ora zece asupra poziţiilor din jurul localităţii Souk el 

Danie. Atât. 

— Asta o ştie şi cel din urmă tunar. 

— Vă jur, domnule colonel! N-am nici un fel de alte date. 

Colonelul se face că se gândeşte dacă să-l creadă sau nu, 
după care-i ordonă Fijianului să treacă la varianta B. Lui Abdel i 
se injectează o doză barosană de substanţă halucinogenă, în 
stare să activeze şi o vită şi s-o facă să cânte rock-and-roll. 

— Căpitan Abdel Kalif, latră colonelul, simt comandantul 
suprem al trupelor israeliano-libaneze desfăşurate în sudul 
Libanului, îţi ordon să repeţi datele şi coordonatele pe care le-am 
expus în şedinţa de stat-major la care ai participat îţi ordon! lţi 
ordon! 

Intr-adevăr, în condiţiile existente astăzi, torturile nu-şi mai au 
rostul în stoarcerea de informaţii, decât, cel mult, pentru a 
satisface niscaiva porniri sadice. Hipnoza sau îngurgitarea de 
opium tratat dau rezultate excelente. Abdel vorbeşte ca în vis şi 
are destul de multe de spus. 

— Impachetaţi-l! ne zice Rajani, după ce se declară mulţumit 
de cele auzite. 

Se precipită spre postul de comandă, unde cheamă toată 
suflarea ofiţerimii. Intre timp, libanezul e legat bine şi aruncat 
într-un jeep care-l va duce la Beirut. Va fi judecat şi executat 
pentru a servi drept exemplu celorlalţi trădători care luptă 
împotriva guvernului legal al ţării. 

Suntem în cortul nostru şi halim din gamelele cu hrană caldă 
când se dă ordinul de alertă maximă. 

— Suntem în pauza de masă! trâmbiţează Colosul, fixându-l 
pe sirianul care ne-a adus vestea. Sunt anumite lucruri ce trebuie 
respectate, printre care se află şi digerarea halelii. Cum se poate 
bate un soldat dacă are burta goală şi amigdalele uscate?! 
Capacitatea lui de luptă este diminuată şi pentru inamic e o 
joacă de copil să-l anihileze. 

II lăsăm să vocifereze şi fugim în tranşee, unde ne luăm 
adăpostul în primire. De fapt, o groapă ceva mai încăpătoare, 
blindată cu un planşeu din beton. Stăm înghesuiți şi apariţia 
Colosului, care-şi poartă, consecvent, gamela cu el, nu e de 
natură să ne facă viaţa mai uşoară. 

— Incepe bombardeaua! ne anunţă vesel, de parcă noi ne-am 
fi strâns acolo să urmărim un spectacol de balet. 

Direcţionate pe coordonatele aflate de la Abdel, katiuşele îşi 
încep dansul. Scot un vaiet asurzitor, asemenea unui milion de 

femei violate de o ceată de barbari. Suntem survolaţi de patru 
bombardiere siriene şi huruitul lor sparge văzduhul. Dar e încă 
suportabil, iadul se va dezlănţui când vom primi replica 
israelienilor. 

Pentru a ne trece timpul, jucăm barbut şi ne facem curaj cu 
sticlele pe care le-am luat cu noi în adăpost şi care au etichete 
de apă plată. La lumina lanternei, zarurile se disting cu greu şi 
Colosul are prilejul să apeleze la toate trucurile pentru a-şi 
recupera banii pierduţi la pocher. Cu toate că e aşezat între mine 
şi Fijian, strivindu-ne cu masivitatea lui, îşi mişcă mâinile cu 
iuţeală. 

— Du-te mai încolo, nu pot să răsuflu, zic eu, încercând în 
zadar să-mi câştig spaţiul vital. 

— Imi pare rău, îmi răspunde Colosul, dacă ştiai că eşti aşa 
sensibil, trebuia să închiriezi o sală de sport. 

Intoarce la repezeală un zar, prefăcându-se că îndepărtează o 
pietricică, dar este văzut şi Tăcutul îi repede cangea în beregată. 

— Dacă te prind că mai trişezi, îţi scot boaşele pe gură! 

Colosul se umflă şi ne arată limba lui neagră. Turbat, îşi repede 
bocancul spre mutra rusului, dar nimereşte alături. Tăcutul 
încearcă să sară peste el, cu toate că spaţiul îngust nu-i oferă 
condiţiile ideale. Totuşi reuşeşte să-i aplice o directă în plină 
figură. Eu şi Fijianul ne aruncăm între ei şi rezultatul e o 
învălmăşeală de nedescris. Ghemul de oameni care e acum în 
adăpost aminteşte de o hidră cu patru capete şi o mulţime de 
tentacule. Numai sabia lui Alexandru Macedon ne-ar mai putea 
separa. 

Ajung cu capul sub fundul Colosului şi de ce mi-e frică nu scap: 
din cauza efortului, uriaşul dă drumul unui vânt năprasnic şi mă 
las moale, renunțând să-mi mai găsesc o poziţie omenească. 

Dintr-o dată încetăm orice mişcare şi rămânem încâlciţi şi plini 
de sânge. A început răpăiala din partea cealaltă. Israelienii trag 
cu toate piesele de artilerie. Recunoaştem obuzele mortierelor, 
care explodează făcând pământul să crape în două. Adăpostul se 
zguduie ca un lift prins în epicentrul unui cutremur. Primim în cap 
kilograme de ţărână şi pietre, dar asta nu e încă nimic. Lucrurile 
s-ar schimba radical dacă s-ar desprinde planşeul de beton care 
ne protejează. 

Tirul se înteţeşte şi mă întreb dacă după potopul de foc va mai 
exista vreun supravieţuitor. Pavlovici urlă în staţie ca un disperat, 
dându-ne sfaturi să nu părăsim adăpostul. Chiar dacă am fi vrut 


31 


n-am fi putut, atât de încâlciţi suntem. 

Pământul se ridică şi se lasă de parcă un dinozaur antediluvian 
ar juca tontoroiul deasupra noastră. Insula din Caraibe, cu 
căsuţa pe care mi-am dorit-o toată viaţa, este undeva, departe, 
într-o altă lume, care n-a existat decât în visul unui mercenar 
bântuit de vedenii. Paradoxal, dar în momente ca acestea nu-ți 
doreşti să scapi cu viaţă, ci să mori cât mai repede. Să dispari 
fără urmă şi să nu te mai naşti niciodată. 

Durul care sunt începe să plângă. Nu de frică sau de disperare. 
Este reacţia firească a organismului care nu uită că a fost la 
început un ghemotoc de carne apărut din alt ghemotoc. 

Intr-un târziu, Dumnezeu oboseşte să ne mai pedepsească şi 
bombardamentul încetează. Pentru încă câteva minute rămânem 
nemişcaţi. Israelienii obişnuiesc să facă pauze la derută. De astă 
dată, însă, se arată mulţumiţi. Cred că nici ei nu au ieşit prea 
bine din încăierare, deşi gândul ăsta nu prea ne ţine de cald. Ne 
descâlcim cu greu şi scoatem boturile la aer. E plin de praf şi de 
părticele de materie arsă, dar e bun. Ne sprijinim de peretele 
tranşeei şi ne facem inventarul. Toate par la locul lor, mai puţin 
un dinte al Colosului şi un ochi tumefiat al Tăcutului. 

Pe neaşteptate, Colosul îşi reaminteşte de punctul la care 
rămăseseră lucrurile şi, pus pe rele, dă să se ridice. N-are spor, 
cât e el de huidumă. Se rezumă la înşiruirea câtorva blesteme 
găsite prin lada lui de zestre, dar şi astea sună mai mult a cântec 
de colind. 

— Ce-i mai rău e că am pierdut zarurile, trage Fijianul linia. 

— Să şi le bage-n cur, stoarce Tăcutul două cuvinte cu adresă 
exactă. 

— Mă pupi, îi transmite Colosul, scuipând cocoloaşe de ţărână. 
Ai obiceiuri foarte proaste, se vede că mă-ta făcea parte din 
clasa proletară. 

— Pe tine te-o fi crescut vreo marchiză, se minunează Fijianul, 
în timp ce-şi curăţă urechile cu vergeaua kalaşnikovului. Ciorapii 
tăi sunt de zece ori mai grei decât atunci când i-ai primit. 

Staţia începe să guiţe şi auzim vocea maiorului: 

— Mai trăiţi, hahalerelor? Rinocerul, mă auzi? Recepție! 

Colosul închide supărat staţia şi-l lasă pe Pavlovici să-şi facă 
cele mai negre gânduri. 

— N-am chef de el! zice, crezându-se în măsură să stabilească 
componenţa colectivului. Tot un neam de traistă. Incep să cred 


8 Vezi „Ordon: Ucide-ţi aproapele!” de acelaşi autor (n. tr.). 

că sunt singurul om care merită să fie băgat în seamă. 

— Eşti singurul om care merită să fie băgat în mă-sa, 
precizează Fijianul. Deschide staţia! După toate aparențele, 
războiul nu s-a terminat. 

— Rinocerul, mă auzi? Răspunde! Ce faceţi acolo? Recepție! 

— Pescăruşul, sunt Rinocerul! mormăie Colosul. 

— ŢI s-au căcat oile în urechi? se răţoieşte maiorul. Adunarea! 

Ne ridicăm cu greu şi ieşim din tranşee. Ocolim cu grijă gropile 
şi dărâmăturile, cu ochii după obuze neexplodate. Peisajul nu 
foarte răscolit, în schimb satele împrăştiate pe dealurile din 
apropiere au dispărut. S-a făcut ziuă şi praful înecăcios stăruie în 
atmosferă. Nici vodca rămasă pe fundul sticlelor nu reuşeşte să 
te aducă gâtlejurile în stare de funcţionare. 

— Credeam că aţi dezertat, zice Pavlovici când dă cu ochii de 
noi. Mă aştept la orice de la unii ca voi. Aveţi odihnă până 
diseară, când vom ataca. Din păcate, o bombă a căzut taman 
peste bucătăria de campanie, aşa că o să vă descurcaţi cum 
puteţi. 

— Dumneavoastră luaţi potolul la cantina VIP? îl gratulează 
Colosul cu pluralul maiestăţii, trăgând nădejde la o invitaţie. 

— Sunt în aceeaşi situaţie ca şi voi. Prin împrejurimi s-ar putea 
afla ceva pentru burţile voastre. Dacă se găsesc doi voluntari 
dispuşi la scotocire, e posibil să închid ochii. 

Colosul face iute un pas înainte şi eu mă lipesc de coasta lui. 

— M-ar fi mirat să fie altfel, cugetă Pavlovici cu voce tare. Un 
ucigaş şi un cioclu, exact tandemul necesar pentru întocmirea 
unui prânz bogat. Intr-o oră să fiţi înapoi. Vă reamintesc că fac 
indigestie la carne de om, chiar prăjită. Rupeţi rândurile! 

— l-aş rupe lui gâtul! mi se destăinuie Colosul, după ce ne-am 
îndepărtat binişor, însoţiţi de credinciosul Rufus. 

Uriaşul face parte dinte puţinii oameni care pot adulmeca 
haleala de la distanţe de kilometri. Pare să posede o busolă 
misterioasă care-l poartă cu exactitate la oala cu bucate. 

— incep să regret că am acceptat aiureala asta, spune 
camaradul meu, păşind încrezător spre zările sângerânde. Nu 
ştiu ce-a fost în capul meu. Emisarul unui rege african m-a rugat 
cu lacrimi în ochi să accept comanda unei trupe de mercenari 
care s-o tragă peste buci tribului rival. Aş fi câştigat mai puţin, 
dar, în schimb, aveam parte de gagici şi băutură la discreţie. 
Unde mai pui că s-ar fi putut să-mi treacă prin minte să schimb 
direcţia şi să-l dau pe rege jos. Cu siguranţă că maimuţele 

inamice m-ar fi numit cel puţin viceguvernator. M-ar fi durut în 
fund de voi şi de războaiele voastre scârboase. Nici nu m-aş fi 
gândit să mă mai întorc vreodată pe bătrânul continent şi, tot 
restul vieţii, ar fi fost de-ajuns doar să întind mâna ca să am ce- 
mi doresc. Când am să scap de-aici, cred că am să iau în 
considerare propunerea negroteiului, dacă nu mi-a luat-o altul 
înainte. Nici de bătălii n-aş duce lipsă. In ţinuturile acelea, 
băştinaşii se iau la harţă non-stop. Cunosc un mercenar care a 
acceptat un contract în Malawi. Cred că-l cunoşti şi tu: Helmuth 
Bock. Al mai fioros din câţi au cunoscut generaţiile de ucigaşi 
plătiţi. Tipul s-a înconjurat de zece hăndrălăi şi a aterizat la 
izvoarele fluviului Lagenda’. Era rost de cafteală după voia inimii. 
Două triburi se dondăneau ca să-şi împartă teritoriile după nu 
ştiu ce hărţi rămase de la strămoşi. In panoplia lor găseai la loc 
de cinste arcuri şi sulițe din lemn, ceea ce era pe placul lui 
Helmuth. Sigur că aveau şi puşti, ba chiar şi câteva aruncătoare 
pasate pe şest de mozambicani, dar, cum spuneam, nu se 
dădeau la o parte să-şi folosească în principal arsenalul 
tradiţional. Era totuşi destul de monoton şi începuseră să apară 
primele semne de plictiseală. Prea devenise treabă de rutină să 
ucizi cu toptanul. Şi, într-una din zile, pe când se îndeletnicea cu 
cojitul unei banane, lui Helmuth îi trece prin cap o idee strălucită. 
Trimite un om de-al lui în Sierra Leone, cu un purcoi de bani, să 
tocmească cinci curve albe. De cum apar, le îmbracă în 
amazoane şi le înarmează cu arcuri şi cu pumnale. Curvele au 
îmbrăţişat cu bucurie noua postură, se săturaseră şi ele să tot 
dea din craci pe bani puţini. Vine şi ziua când membrii unuia din 
triburi se hotărăsc să dea un nou atac. Pornesc la asalt, cu mic cu 
mare, agitându-şi lemnele lor şi chiuind slogane învăţate la 
şezători, când dau nas în nas cu amazoanele. Surpriza e totală. 
Hotentoţii nu ştiu cum să reacționeze şi tot ce le trece prin cap e 
să aprindă un foc şi să execute un dans tematic. Credeau, 
pasămite, că au întâlnit nişte zeități care le vestesc victoria. 
Gagicile nu se lasă nici ele mai prejos. Işi exhibează ţâţele şi-şi 
clatină bucile în ritm vioi. Hotentoţii sunt copleşiţi. Pe scurt, se 
trece la regulat, negroteii considerând că armata lor e cam mică 
şi că e cazul să sporească numărul de voluntari. Helmuth şi 
ortacii lui stăteau pitiţi pe după palmieri şi se distrau de minune. 
Cheltuiseră o pălărie de bani cu başoldinele, dar merita. 
Negroteii făcuseră coadă şi, până să le vie rândul la ciocăneală, 


*Fluviu la graniţa cu Mozambicul (n. tr.). 

schimbau impresii despre fenomenul petrecut. l-au luat ca din 
oală. O sută de capete şi-au schimbat sediul şi s-au căţărat în 
nişte ţepuşe înfipte în pământ. Helmuth îmi spunea că au muncit 
o zi întreagă să-i decapiteze pe toţi, întrucât aveau gâtul prins în 
nişte inele dintr-un metal al dracului de rezistent. 

Colosul se întrerupe din sporovăit şi adulmecă cu nările lui cât 
două coşuri de fregată. Işi reia mersul şi acum are destinaţia 
precisă. Pe un tăpşan se îngrămădesc patru case, având în mijloc 
un ţarc măricel, prin care-şi fac veacul câteva zeci de oi şi găini, 
într-o înţelegere perfectă. Doi câini nu sunt de acord cu musafirii 
nepoftiţi şi ne ies în întâmpinare. E rândul lui Rufus. Nu poate fi 
mai prejos decât stăpânul lui, drept care iese la rampă şi-i ia la 
clănţănit pe cei doi paznici. Nu pierdem prilejul să facem pariuri. 
Colosul pune la bătaie cincisprezece dolari pe Rufus şi-i aruncă 
îndemnuri încurajatoare. 

— Frige-i, Rufus! Trage-le-o! Aşa, băiatule, suge-le beregata! 

In scurt timp, cei doi dulăi realizează superioritatea 
adversarului şi-şi iau tălpăşiţa, schelălăind, iar eu îndes în 
pumnul uriaşului bancnotele câştigate cinstit. Zgomotul luptei a 
atras spectatori. Sunt doi ţărani îmbrăcaţi în nişte sutane lungi. 

— Salam! le aruncă uriaşul, plin de bună-cuviinţă. 

— Salam! răspund cei doi. Cine sunteţi? 

— Luptători împotriva duşmanului păgân. Israelienii ne-au 
bombardat marmita şi ne-au lăsat nemâncaţi. Slăvitul nostru 
comandant ne-a rugat să salvăm trupa de la o moarte sigură prin 
înfometare şi iată-ne pe cale să o facem cu ajutorul vostru. 

Ţăranii nu sunt pregătiţi să coopereze. 

— Pentru voi doi am avea câte ceva prin casă, cuvântă unul 
dintre ei, dar pentru o mie de oameni de unde să luăm? 

— Aceste creaturi, zice Colosul, îndreptându-şi degetul bont 
către oile care nu ştiu ce li se rezervă, nu sunt ele crescute în 
bunăstarea stomacurilor? Vă plătim. Avem bani. 

Scutură de la distanţă banii luaţi de la mine, dar ţăranii nu se 
lasă înduplecaţi aşa uşor. 

— Oile le ţinem pentru lapte şi pentru lână. Sunt tot avutul 
nostru. 

— Dar găinile? se sfădeşte Colosul. 

— Ele ne dau ouă, îl învaţă gospodarul. Din asta trăim şi din 
munca câmpului. Suntem ca vai de noi. Abia ne ducem traiul de 
pe o zi pe alta. Războiul ăsta ne-a sărăcit. Cu dragă inimă v-am 
ajuta, căci ştim că voi ne scăpaţi de blestemaţii de evrei, dar n- 

avem de unde. 

— Coţcari băşinoşi! murmură Colosul într-o engleză neaoşă. Vă 
dau eu pe brazdă... Atunci, măcar pentru noi doi, reia el în arabă. 
Suntem nemâncaţi de trei zile. 

Ţăranii se mai codesc, dar n-au încotro. Invitaţia venise din 
partea lor şi nici înfăţişarea noastră nu îi îndemna să refuze. 
Suntem conduşi într-una din case, sărăcăcios mobilată, dar 
curată. O gospodină învârte prin oale, păzite de doi puradei cu 
lumânări la nas. 

Ne aşezăm pe scăunele şi ni se pun în faţă două farfurii în care 
abureşte tocăniţa. E gustoasă, aşa că nu facem nazuri. Unul 
dintre ţărani scoate şi un chiup din care toarnă vin dulce. Totuşi 
nu ne putem întoarce cu burţile pline şi cu mâinile goale. 

Primim un supliment, dar, înainte de a trece la furci. Colosul 
întreabă respectuos unde e buda. Este îndrumat spre ţarcul cu oi, 
în apropierea căruia se ridică o cabină coşcovită, din folii de 
carton. Inainte să iasă, Colosul scoate un pumn de monezi şi le 
aruncă pe masă, drept plată pentru bucate. Ţăranii uită de noi şi 
încep să numere recompensa neaşteptată. Nu se înţeleg la 
împărţeală şi prind să vocifereze. Se pare că unul dintre ei e 
gazda, drept care-şi arogă o grămăjoară mai mare de metal. 
Celălalt nu e însă de acord. Pretinde că totul e în comun, aşa că 
banii trebuie împărţiţi în mod egal. Se dondănesc în continuare, 
dar conflictul e stins de gospodină, care-şi toarnă tot mărunţişul 
în buzunarul larg al şorţului. Cei doi nu îndrăznesc să protesteze 
şi-şi îneacă înfrângerea în băutură. 

— Dar ce face colegul tău? i se aprinde lampa unuia dintre ei. 

— Se uşurează, ofer eu explicaţia cerută. Suferă de constipaţie 
încă de pe când era copil. 

Omul nu e mulţumit cu idee a şi dă să iasă pe uşa. Se loveşte 
de pieptul masiv al Colosului care-si freacă mulţumit mâinile. 

— Nu curge apa, fredonează el, împingându-l la o parte pe 
ţăranul  buimăcit. Mulţumim pentru ospăț. Trebuie să ne 
întoarcem. 

O luăm din loc, urmăriţi de privirile neîncrezătoare ale 
gazdelor. 

— Şi potolul? şoptesc eu nedumerit. 

— Mori de foame singur! pufneşte Colosul dezgustat. Nu ştiu 
ce v-aţi face fără mine. Aveţi un noroc chior să mă numărați 
printre voi. 

Cum cotim pe după un pâlc de copaci, dau cu ochit de o oaie 

şi două găini, păzite cu străşnicie de Rufus. Au gâturile sucite şi 
nu protejează când le luăm la subsuoară. 

Cu toată opoziţia Colosului, la ospăț participă şi câţiva soldaţi 
dispuşi pe flancuri. Nu după mult timp, adormim pe sacii noştri 
vătuiţi, somn adânc, somn de soldat, somnul cailor din preziua 
împuşcării. Spre seară, primim ordinul de luptă: vom ataca, 
alături de întreaga companie, poziţiile deţinute de libanezii rebeli 
în satul Farouk el Taif. 

După un marş forţat de două ore, suntem în apropierea 
obiectivului. Conform informaţiilor primite, inamicul ne este 
superior numeric, dar mult mai slab instruit. Ne desfăşurăm în 
dispozitivul stabilit. Nouă ne revine flancul stâng. Nu poate fi 
vorba de o înfruntare de poziţii, aşa că după o pregătire de un 
sfert de oră, pornim înainte, la adăpostul nopţii. Ne deplasăm în 
salturi, desfăşuraţi în lanţ. Sunt plasat între Colos şi Fijian, ceea 
ce-mi conferă în sentiment de siguranţă. Trag cu coada ochiului 
către Tăcutul are poartă în spate aruncătorul de flăcări şi caut să 
ţin pasul cu ceilalţi. Pavlovici este în faţa noastră, cu pumnalul 
pregătit. Dar Colosul nu vrea să-l lase să ia frişca. Işi scutură laţul 
de oţel, făcându-l să zbârnâie. Este metoda cea mai potrivită 
pentru a convinge santinelele să nu dea alarma. 

Uriaşul descoperă primul cuibul de mitralieră împins în 
avanpost şi se transformă într-o pumă. Merge pe vine, mărunţind 
paşii. Tremură tot, ca o sârmă întinsă, simțind în nări mirosul 
sângelui. Cei doi libanezi nu-l observă. S-au săturat să o tot facă 
pe santinelele şi nici nu se aşteaptă la vreun atac. Unul dintre ei, 
cel ce ţine banda de cartuşe, şopteşte ceva camaradului, care 
începe să chiţăie. Li se pot distinge trăsăturile. Au capetele 
descoperite şi tunse chilug. Sunt tineri, mai tineri ca mine. Nu 
ştiu nici ei cu exactitate de ce luptă, dar oricum, de-aici mai 
primesc nişte bani. Şi acum mai primesc ceva. Ceva după care 
nu se dau în vânt să-l obţină. 

Cu un salt incredibil, Colosul se aruncă între ei şi laţul său e 
deja în jurul gâtului mitraliorului. Celălalt libanez e străpuns de 
pumnalul maiorului. Nu apucă să reacționeze. Trec tăcuţi în 
lumea de dincolo, de unde nu vor mai reveni niciodată pentru a- 
şi mai primi salariile. 

Colosul înşfacă mitraliera ca pe o jucărie şi-şi continuă 
înaintarea. Una dintre santinele a prins însă mişcarea din faţă şi 
dă alarma. Suntem descoperiţi şi începe lupta pe viaţă şi, mai 
ales, pe moarte. Folosim toate armele de care suntem împănaţi, 

secerând umbrele dinaintea noastră. Libanezii sunt încă 
buimăciţi şi intră cu greu în dispozitiv. Tăcutul a ajuns în buza 
aşezării şi incendiază cea mai apropiată casă. Pe fereastră sar 
doi soldaţi, dar nu apucă să-şi găsească adăpost. li transform în 
două strecurători şi-mi schimb automat încărcătorul pistolului- 
mitralieră. Trebuie să luăm casă cu casă, lucru care oferă 
libanezilor prilejul să construiască un aliniament în centrul 
satului. Şi-au revenit şi Pavlovici îmi ordonă să caut staţia de 
emisie-recepţie şi s-o anihilez, înainte să fie chemate ajutoare. 

Trag o duşcă încurajatoare din bidonaş şi o iau la goană prin 
tirul din ce în ce mai intens, sărind ca un ţap, cu ochii după 
antena blestemată. Colosul mă acoperă cu mitraliera capturată, 
în timp ce Fijianul îşi pune în funcţiune morişca braţelor, 
împroşcând cu grenade. Aruncă „ananasurile” la distanţe demne 
de o întrecere olimpică. 

O schijă îmi zboară cascheta şi mă arunc la pământ, rotindu- 
mi ochii în toate direcţiile. Caut acul în carul cu fân, dar 
întâmplarea mă ajută. La nici douăzeci de paşi, îl văd pe 
transmisionist cărându-şi în spate staţia masivă. Dă buzna într-o 
bisericuţă, crezându-se la adăpost. In câteva secunde sunt în 
spatele lui şi-l iau în cătarea kalaşnikovului. Mai mult mă ghiceşte 
decât mă vede şi se aruncă fulgerător în spatele altarului, 
căutând să stabilească legătura cu Centrul. Gloanţele se înfig în 
icoanele de deasupra altarului, dar sfinţii sunt nemuritori. 
Libanezul mă dibuie şi am parte de o rafală care nu se mai 
termină. Mă lipesc de cimentul rece, gata să mă confund cu el. 
Un glonţ ricoşat mă găseşte însă şi-mi sfâşie mâneca salopetei. 
Sângele îmi pătează imediat uniforma, dar nu-mi fac griji: e o 
simplă zgârietură. li spun adio transmisionistului şi-i fac cadou o 
grenadă cu fosfor. Mai apucă doar să se ridice pe jumătate, după 
care se cocârjează şi cade în faţă. Carnea îi sfârâie, împrăştiind 
un miros îngreţoşător. 

Incerc să ies din bisericuţă, dar sunt întâmpinat de o cortină 
de gloanţe şi mă arunc pe spate. Evaluez situaţia şi sunt la un 
pas să mă scap pe mine. Libanezii au preluat iniţiativa şi au 
trecut la ofensivă. Nici unul dintre camarazii mei nu şi-au dat 
seama că am fost lăsat singur. Deodată nu mai sunt doar eu: 
simt cum de undeva, din spatele icoanelor, mă pândeşte 
moartea. Mă prefac că nu figurez pe lista ei de audienţe şi caut 
disperat o scăpare, dar nimic. 

Ba da! Le mulţumesc slujitorilor bisericii pentru obiceiul lor de 

a-şi găsi odihna veşnică în spaţiul sfânt. Mă opintesc în placa de 
piatră a mormântului, abia reuşesc să o clintesc, dar frica îmi dă 
puteri nebănuite. Crăpătura pe care-o fac îmi permite să mă 
strecor lângă osemintele preotului căzut la datorie. Un nou efort 
pentru a aduce placa la loc, lăsând doar o fantă pentru a putea 
respira. Sunt lac de transpiraţie şi-mi simt muşchii vlăguiţi, 
tresăltând în spasme. La timp! 

Biserica e zguduită de explozia câtorva grenade şi tropăiturile 
grele îmi dau de ştire că am oaspeţi. Libanezii trag rafale în 
nimeni şi scotocesc peste tot. Se lasă păgubaşi destul de repede 
şi se precipită spre ieşire. Abia acum îmi amintesc de rana de la 
braţ şi-mi meşteresc un pansament dintr-o cârpă găsită la faţa 
locului, nu înainte să o ud bine cu vodcă. 

Afară, răpăiala capătă noi dimensiuni, dar nu pot să iau parte. 
Situaţia este încă incertă. Mai trece un sfert de oră până să mă 
hotărăsc să ies. Imi reiau strădania şi împing într-o parte placa. 
Sunetul unor paşi mă face să-l iau pe răposatul preot în braţe. 

— Nu-i nimeni aici. Să-l fi aranjat muhaielele? 

Recunosc vocea Colosului şi mă ridic, chiuind de bucurie. Lui 
Pavlovici, care e lângă uriaş, i se ridică ţepii în creştetul capului. 
Nu ai adesea prilejul să dai nas în nas cu un locuitor al 
mormintelor revenit la viaţă. Colosul, care era gata să mă 
ciuruiască, izbucneşte în râs. 

— Ce faci acolo, prăpăditule? Te spovedeşti? 

Imi vine să-l îmbrăţişez, dar mă opresc. Pavlovici observă ceea 
ce a mai rămas din transmisionist şi mă bate protector pe umeri. 

— Ai făcut treabă bună. Dar mai ai destulă. 

Un pluton de mujahedini a reuşit să dea ocol satului şi să taie 
retragerea libanezilor. Tipii sunt prinşi la mijloc şi încep să se 
predea. Ne facem că nu observăm mâinile ridicate şi tragem în 
plin. Luarea de prizonieri creează multe neajunsuri în condiţiile în 
care luptăm - cel mai bine e să-i lichidăm pe toţi. Tăcutul şi-a 
terminat combustibilul din aruncător şi acum îi vânează pe 
libanezii din faţă cu pistolul lui mitralieră de producţie cehească. 
Un soldat de nici douăzeci de ani cade în genunchi în faţa mea şi 
sărută pământul. In ochi are lacrimi şi buzele îi murmură singurul 
cuvânt de pe mapamond care nu are nevoie de traducere în nici 
o limbă: mamă. Colosul se preface că vrea să-l ajute, dar, în timp 
ce cu o mână îl ridică, cu cealaltă îi înfige jambia până la prăsele. 
Râde şi dă drumul trupului inert. Spre deosebire de noi, uriaşul 
vrea să ucidă cu orice altceva decât cu glonţul. 

Abia după ce îi căsăpim pe toţi, ne oprim, aruncându-ne 
vlăguiţi la pământ. Suntem plini de sânge. Pe salopete nu mai 
poţi distinge culoarea iniţială, atât sunt de îmbâcsite. 

O unitate de mortiere, întărită cu patru tunuri cu tragere 
rapidă, autopurtate, ne ia locul. Abia mai păşim pe drumul 
accidentat care duce spre tabără. 

— Mai vioi, mai vioi! cotcodăceşte maiorul. Parc-aţi fi nişte 
domnişoare ieşite din sula unei balene. 

Are de aproape trei ori vârsta noastră, dar e mereu cel mai 
proaspăt dintre noi. Colosul nu pierde prilejul să ne mai dea o 
pildă. 

— La Marines aveam un locotenent căruia îi spuneam Puţulică, 
întrucât semăna ca două picături de pipi cu obiectul în cauză. 
Cum se apropia ora stingerii, avea obiceiul să treacă prin 
dormitoare şi să ne miroasă picioarele. Pretindea că spălarea 
înainte de somn aduce relaxare şi voie bună. Puţulică se dovedea 
expert în depistarea mirosurilor de orice fel. Putea compune şi un 
tratat pe tema asta, dacă ar fi învăţat să scrie. Pe mine mă 
scoteau însă din minţi apucăturile lui barbare, aşa că m-am 
străduit o zi întreagă, pe când făceam de planton, să-i îndes 
rahat în tubul de pastă de dinţi. La bază i-am lăsat totuşi o 
bucăţică de spumă albă, ca să nu se prindă imediat. Seara ne 
înghesuiam cu toţii în uşa spălătorului, să-l vedem „pe” Puţulică 
cum îşi umple dantura cu căcat. Aschimodia a apucat, într- 
adevăr, să-şi frece mazărea de vreo două ori, după care a 
început să borască. De atunci, cariera lui de mirositor expert a 
apus. 

— Intr-o zi ai s-o sfârşeşti într-o celulă bine zăvorâtă! îi prezice 
Pavlovici. 

— Vom coresponda prin Morse! nu se lasă aşteptat răspunsul 
Colosului. 

Câteva zile trec într-un calm relativ, doar bombardamente 
răzlețe ne mai fugăresc în adăposturi. Dar liniştea se împrăştie 
repede. Colonelul Rajani primeşte informaţii sigure despre o 
ofensivă iminentă a israelienilor, având ca scop stabilirea unui 
aliniament mai înaintat. S-au săturat de incursiunile şi 
bombardamentele noastre şi vor să ne pună pe fugă. 

Primim armament nou-nouţ, păstrat în lăzi temeinic ambalate. 
Au sosit din Iran, via lordania. Fijianul ia în primire o puşcă OMT 
cu aruncător de grenade. Nu e prima oară când se întâlneşte cu 
o asemenea bijuterie, a mai folosit aşa ceva în timpul unui 

conflict din Sri Lanka. OMT-ul este dotat cu un dispozitiv de 
direcţionare a gloanţelor şi cu încărcător dublu de grenade. Este 
o armă destul de grea, dar uşor manevrabilă. Chinga de piele îi 
dă chiar un aer prietenos. Are eficacitate la peste douăzeci de 
metri, cu eroare aproape nulă. 

Tăcutul îşi alege un CRUZ cu ţeavă dublă şi încărcător cu disc. 
Cu ajutorul lui va putea ţine la respect un pluton întreg de pifani. 
Mai luăm fiecare şi câte un aruncător personal de rachete, pe 
care-l vom purta la spate, cu rachetele agăţate de centură. Este 
vorba de rachete ultrasofisticate antitanc Law. Dotate cu 
hexogen, un explozibil extrem de eficient Sunt curios cât 
cântăresc, înarmat astfel. Probabil că mi-am dublat greutatea, 
dacă punem şi bidonaşul de vodcă. 

Ziua trece cu probarea armamentului, de care ne declarăm pe 
deplin mulţumiţi. 

— li vom căsăpi cât ai zice peşte! zice mândru Fijianul. 

— Unde e pisica s-o mănânc! îl îngână Colosul. Eroule! 

— Ţine-ţi botul departe, marinar lepros! îl avertizează Fijianul. 
S-ar putea să te confund cu o arătare cu nas coroiat. 

— Eşti o scursură umană, îl gratulează Colosul. Nu mi-aş sufla 
nici mucii pe ochii tăi căcăcioşi. 

— Păzeşte-ţi ochiul ăla de Ciclop sifilitic, continuă Fijianul seria 
spiritelor. Altfel o să te uiţi la filme prin gaura curului. 

— Scrie-i lu’ sor-ta să mai dea pace cangurilor, că i-a lăsat fără 
instrument! revine Colosul în forţă. 

Ar putea să continue toată noaptea, fără să se repete nici 
măcar o dată. Pavlovici este însă sătul de atâta vorbărie. Le 
închide gura cu cel mai ideal lacăt: două sticle de whisky 
autentic, primite pe şest, drept recompensă, de la Rajani. In 
privinţa asta, maiorul a fost întotdeauna corect cu noi, a împărţit 
totul frăţeşte. 

— Tăcutule, prinde maiorul glas, nu ne-ai povestit niciodată 
nimic despre tine. 

Berezin îi aruncă o privire pe jumătate mirată, pe jumătate 
indiferentă şi-şi aprinde o Gitane. 

— Şi ce anume v-ar interesa, domnule maior? 

— Nu te obligă nimeni să vorbeşti, zice maiorul, puţintel 
ofensat de tonul rusului. Noi, cei de-aici, cunoaştem fiecare 
povestea celuilalt şi nu pentru că ne-ar fi interesat în mod 
deosebit. Consideră că e un fel de apropiere între nişte camarazi 
aflaţi de aceeaşi parte a baricadei. 

Berezin refuză sticla de whisky pe care i-o întind şi scoate 
bidonaşul lui cu spirt. 

— N-o luaţi ca pe o ofensă, dar pisatul ăsta îmi produce 
greață. La noi, pe Volga, bem vodcă triplu rafinată, îşi dă el 
drumul la gură. În satul nostru, la sud de Riîbinsk, e atât de frig, 
încât dacă bei apă sau vin, rişti să faci dopuri de gheaţă în vene. 

— Inseamnă că maică-ta avea vodcă în ţâţe, iar spermatozoizii 
lui taică-tău alergau pe două cărări! e de părere Colosul. 

— Pe tata nu l-am cunoscut. A murit în Vietnam, înainte să mă 
nasc. Era pilot de elicopter. L-au doborât cambodgienii şi aşa am 
devenit fiu de erou naţional. Viaţa mea trebuia să aibă un singur 
curs. M-au luat de copil la o şcoală militară şi la optsprezece ani 
comandam un tanc în Afganistan. In cei trei ani, cât am stat 
acolo, am schimbat şapte blindate. Scăpăm, ca prin minune, de 
fiecare dată când îmi distrugeau tancul. Eu şi un încărcător, 
Fiodor. Ni se dusese vestea. Ne porecliseră „celula nemuritoare”. 
Când ne-au lăsat la vatră, ne-au dat solda şi ne-au spus să ne 
descurcăm. Într-o lună am băut toţi banii şi, când ne-am trezit, 
am constatat că nimeni nu mai avea nevoie de noi. Cunoşteam o 
singură meserie: să ucidem. Ni s-a oferit un contract în 
Transnistria, în armata separatiştilor, dar după trei luni am 
plecat. Nu mai aveau bani să ne plătească şi ca să luptăm din 
patriotism, asta nu ne caracteriza. Ne-am întors la Moscova şi ne- 
am apucat de cerşit, dar nu scoteam nici de o sticlă pe zi. Şi 
atunci, lui Fiodor şi mie ni s-a pus pata. Am intrat în cel mai luxos 
restaurant, am comandat caviar şi stridii şi am băut toată 
noaptea vodcă finlandeză. Când a venit ora închiderii, i-am arătat 
chelnerului buzunarele goale. A vrut să strige după patron, dar n- 
a mai apucat: Fiodor i-a tăiat gâtul cu cuțitul cu care desfăcuse 
până atunci stridiile. A luat închisoare pe viaţă. Eu am scăpat 
numai cu doi ani. In închisoare am cunoscut un tip care lucra 
pentru Mafia Roşie şi aşa am ajuns ucigaş plătit. M-am remarcat 
destul de repede şi unul dintre adjuncţii capului traficului de 
arme m-a numit şeful gărzii lui personale. Nici aici n-am dus-o 
prea mult timp. Într-o încăierare cu poliţia, am ucis doi caralii. De 
astă-dată mi-au dat pe viaţă. Atunci mi-am zis că e gata. Din 
Lublianka!", nu evadase niciodată nici măcar o muscă, aşa că 
ajunsesem să mă gândesc la cea mai eficientă metodă de 
sinucidere. N-am apucat s-o găsesc. Am fost recrutat de un 
serviciu special şi mi s-a propus un târg: eliberarea mea în 


10Celebră închisoare în Moscova (n. tr.). 

schimbul semnării unui contract pe viaţă. N-am stat să mă mai 
gândesc. Mi s-a înscenat sinuciderea, cu un cerşetor pe post de 
sosie şi astfel Piotr Vlasovici Şalamanov a dispărut din toate 
evidenţele. In locul lui a apărut Igor Berezin. 

Mai trage un gât sănătos de spirt şi-şi mai aprinde o Gitane, 
retrăgându-se din nou în el. Nu degeaba îl poreclisem Tăcutul. 


O dată cu lăsarea nopţii, ne strângem calabalâcul şi-l aruncăm 
în camioane. Rajani a hotărât să mute frontul cu treizeci de 
kilometri în adâncimea Văii Bekaa, pentru a-i deruta pe evrei. 
Generalul Ghiora Inbar, comandantul unităţii de legătură cu 
Libanul, pregăteşte o ofensivă de proporţii. Pentru început, 
ordonă efectuarea unor raiduri aeriene. Avioanele israeliene F-16 
bombardează fără părtinire satele şi taberele palestiniene 
amplasate în jurul oraşului Tir. Este atinsă şi tabăra de refugiaţi 
din Canaa. Şase obuze de 155 mm o transformă într-un cimitir 
fără morminte. Baza Hezbollah, aflată la nici trei sute de metri, 
scapă neatinsă. Cu cincisprezece minute înaintea 
bombardamentului, de acolo fuseseră lansate, la ordinul şeicului 
Hassan  Hasrallah, zece rachete katiuşa asupra poziţiilor 
israeliene. 

Suntem amplasați între un batalion de mujahedini care au 
luptat în Bosnia şi un regiment de artilerie format din voluntari 
sirieni şi iordanieni. La armamentul cu care suntem dotați, se 
adaugă şi măşti de gaze de ultimă generaţie. Evreii sunt 
imprevizibili. Colosul nu pregetă să-şi încerce masca, care-l face 
să semene cu un gândac uriaş. Clămpăne ceva şi-şi plesneşte 
încântat coapsele. E, într-adevăr, înspăimântător. Descoperă 
butonul care deschide mica staţie de amplificare a căştii şi zbiară 
fericit: 

— Vă vorbeşte comandantul şef al extratereştrilor care tocmai 
sunt pe cale să cucerească pământul. Vă ordon să vă predaţi! 

Ne ameninţă cu mitraliera capturată în cursul ultimului atac, 
iar noi ne aruncăm la pământ: nu ştim dacă tembelul a apucat să 
pună piedica. 

Pavlovici apare în pas alergător şi se apucă să-l împroaşte pe 
uriaş cu cele mai oribile înjurături pe care le cunoaşte. Trebuie să 
consimţim că sunt crema. Colosul tace ca un filosof, dar sub 
mască îi ghicim strâmbăturile. 

— Pentru că ţii atât de mult să foloseşti masca de gaze, o să-ţi 
fac pe plac! spune ameninţător maiorul. Două ore de instrucţie 

cu tot armamentul şi masca pe figură. 

ÎI numeşte pe Fijianul instructor însărcinat cu îndeplinirea 
ordinului şi dispare furios în direcţia latrinei de campanie. 

— Drepţi! ordonă Fijianul, nefăcând nici un efort să-şi ascundă 
satisfacția; are de plătit nişte polite şi înţelege să nu piardă 
ocazia. Direcţia câmpul de instrucţie, pas alergător, marş! 

Timp de două ore, Colosul trebuie să facă faţă celor mai 
diverse situaţii, de la atac aerian, la ofensiva forţelor armate 
întrunite. Execută fără crâcnire ordinele primite. O singură dată 
ezită şi numai pentru o secundă, atunci când i se comandă să 
mineze un submarin aflat chipurile pe fundul bălții împuţite din 
apropiere. lese victorios din minirăzboiul imaginat de Fijian şi se 
îndreaptă în pas de front către cort. 

Fijianul dă fuga să-i raporteze maiorului îndeplinirea misiunii. 
Când se întoarce, îl găseşte pe Colos numai în izmene, executând 
benevol flotări şi genoflexiuni. Aşa, de-al dracu'! 

— Sper că nu-mi porţi pică! croncăne Fijianul, păstrând, 
precaut, distanţa regulamentară. Eu n-am avut nici o vină. Şi tu, 
în locul meu, ai fi executat ordinul. 

— Vai de mine, cum aş putea să mă supăr pe tine?! zice 
Colosul, folosindu-şi întreaga provizie de ipocrizie. Dimpotrivă! Ai 
câştigat întreaga mea admiraţie. Posezi la perfecţie toate 
calităţile cerute unui comandant suprem. Mă şi întreb prin ce 
vitregie a sorții ai rămas un simplu soldat. Un om ca tine poate 
reprezenta fala oricărei armate. 

Fijianul nu este foarte sigur că uriaşul îşi exprimă adevăratele 
convingeri: Dă în continuare târcoale, asemenea unei găini cu 
târtiţa umflată, cântărind situaţia. Hotărăşte ca noaptea să 
doarmă cu cuțitul sub pernă. Colosul îl mângâie gânditor pe 
Rufus, în timp ce trece în revistă o gamă largă de acte 
revendicative, care mai de care mai înfiorătoare şi toate avându-l 
ca obiect al disputei pe Fijian. 

Tensiunea scade o dată cu semnalul pentru masă. Fijianului îi 
trece prin cap ideea genială de-ai ceda Colosului desertul alcătuit 
din ciocolată şi portocale. Uriaşul acceptă cu mărinimie, mai 
reducând ceva din intenţiile lui punitive. 

După masă, ne întindem la soare şi picotim până la apariţia lui 
Pavlovici, care este însoţit de doi mujahedini. 

— Băieți, vi-i prezint pe Hayad şi pe Bekyr. Sunt printre cei mai 
bravi lunetişti ai bravei noastre armate şi au fost detaşaţi pe 
lângă grupa pe care o comand. Trataţi-i ca pe camarazii voştri. 

Rămâne prin apropiere pentru a urmări felul în care se 
desfăşoară „adoptarea”. 

Colosul îi îmbie cu vodcă, dar cei doi refuză. Sunt musulmani 
şi Allah le interzice să bea alcool. Acceptă în schimb să intre într- 
un pocheraş, Coranul nefiind foarte precis în această privinţă. 
Colosul e pe culmile fericirii: a mirosit două gâşte grase, bune de 
jumulit şi freacă înflăcărat cărţile soioase. Cei doi nou-veniţi au 
numai dinari libanezi, dar nu facem nazuri. Fijianul stabileşte 
cursul de schimb, înclinând bineînţeles balanţa în favoarea 
dolarului şi trecem la aparate. 

Iluziile noastre se spulberă repede, căci mujahedinii au în 
spate o experienţă de invidiat. In plus, pare a ghici de fiecare 
dată formaţiile pe care le avem în mână şi intră numai la câştig. 

— Lunetişti, face Colosul nemulţumit Văd şi prin cărţi. 

Işi filează cărţile în palma încăpătoare, pentru a anihila 
laserele arabilor, ceea ce îi oferă prilejul unor mici substituiri. 
Câştigă două mâini, dar pierde totul la următoarea întâlnire cu 
Bekyr. După un tur pasat, prind şi eu un ful de aşi şi-l curăţ 
complet. Intenţia uriaşului de a juca mizând pe Rufus este 
întâmpinată de hohote dispreţuitoare. 

— Hai, deschide vorba despre ceasul tău, zic eu, gândindu-mă 
cu aviditate la Rollexul de aur pe care-l subtilizase de la un ziarist 
mort în Bosnia. 

Colosul refuză indignat, dar potul adunat după încă patru 
tururi pasate îi trezeşte patima ţinută la domiciliu forţat. Ne 
ciorovăim minute bune pentru evaluarea cât mai exactă a 
Rolexului şi cădem în cele din urmă de acord cu suma. Mărim 
potul cu diferenţa necesară şi fiecare dintre noi îşi freacă 
inconştient încheietura de la mâna stângă unde şi-ar dori să 
poarte ceasul. Fijianul mestecă cu grijă cărţile, străduindu-se să 
dea impresia unui crupier devorat de corectitudine. Colosul îl lasă 
aproape chel pe Rufus, i timp ce eu mă rog la îngerul de serviciu. 
Singurii care rămân impasibili sunt cei doi mujahedini. 

Fijianul îmi serveşte o coardă de roială şi simt cum mă ia cu 
călduri. In joc e un purcoi de bani, ca să nu mai vorbim de Rollex. 
Arunc o privire rapidă pe sub sprâncene şi remarc zâmbetul 
radios al Colosului care, mai mult ca sigur, trage la cacialma. 
Schimb o arte şi cer un dolar, fără să filez. Fijianul plusează cu 
zece, urmat e Bekyr, care vrea încă cincizeci, făcându-l pe Hayad 
să arunce cărţile. Colosul îşi scutură ghemotoacele de păr 
rămase printre degete şi aruncă cu un gest de nabab o hârtie de 

o sută. Se dă servit i se căzneşte să ne facă să credem că are cel 
puţin chintă la valet. 

Mascarada dă rezultate în ceea ce-l priveşte pe Bekyr, dar 
uriaşul a uitat că rânjetul lui ne are şi pe noi printre spectatori. 
Cer încă cincizeci şi iau la puricat cartea venită. Fijianul plăteşte 
sec şi-şi propteşte privirile de mâinile Colosului. 

— Vrei să-mi faci manichiura? zumzăie americanul, aruncând 
priviri înfometate spre două cărţi de pe lângă lăboanţa lui. 

— Nu înainte să-ţi cureţi urechile. Ai destul pământ sub ele ca 
să-ţi înfiinţezi o plantație de bumbac. 

Ginesc culoarea roşie la cea de-a cincea carte şi-i îndemn la 
joc: 

— Dacă nu mă înşel, suntem la pocher, nu la ora de educaţie 
sanitară. 

Colosul mă priveşte cu aroganță şi trage un pârţ cu repetir. M- 
a salvat cu ani în urmă de la moarte şi acum îşi regretă gestul. 
Dăruieşte potul cu încă o sută şi se scobeşte în nas. Nu m-ar mira 
să aibă pitită într-o nară o carte salvatoare. Inchid jocul şi 
rămânem numai eu cu el. 

— Ce rahat ai mână? zice uriaşul cu superioritate. 

— Nu eşti la emisiunea „Cine ştie câştigă”. Cel care trebuie să 
arate primul cărţile eşti tu. 

N-are încotro şi ne lasă să privim o chintă spartă, în timp ce-şi 
masează expert inima pentru a preveni un infarct. Imi etalez 
cărţile şi simt şi eu nevoia unui masaj: a cincea carte este roşie, 
dar nu careul de care aveam nevoie. Facem punctajul şi iese 
egalitate, aşa că împărţim frăţeşte potul. Colosul îşi recuperează 
ceasul şi ceva pe deasupra. 

— Ce-aţi crezut, că mă puteţi fraieri? Bulendre călătoare! O să 
vă fac să vă blestemaţi zilele că nu v-aţi oprit la „popa prostu'”. 

Până spre seară, ceasul îşi schimbă stăpânul de patru ori şi 
intră definitiv în posesia lui Hayad. Colosul încearcă inutil să-l 
mai îmbie pe acesta din urmă la joc. Ora convenită pentru 
închidere a trecut. Se ridică furios şi-i arde un şut credinciosului 
Rufus, dar nu-l nimereşte. Inteligentul câine a învăţat câte ceva 
din jocul de pocher şi, eschivând cu abilitate, se pierde în decor, 
în aşteptarea unor vremuri mai senine. 

Dansul începe la ora două dimineaţa. Deocamdată, e vizată o 
concentrare a combatanţilor Frontului Popular de Eliberare a 
Palestinei, aflată pe colinele Naameh. Avioanele F-16 trec pe 
deasupra noastră la mare înălţime, făcând inutilă reacţia 

antiaerienei şi aşa slab dotată. Abia după două ore primim ordin 
să intrăm în adăposturi. Israelienii nu au însă coordonatele 
precise ale noii noastre desfăşurări, aşa că îşi aruncă bombele 
cam la întâmplare. Una singură nimereşte o baterie de rachete 
katiuşa. Focoasele explodează în serie şi incendiul se propagă cu 
repeziciune în pădurea de cedri din apropiere. 

N-avem decât o jumătate de oră pauză. Vin la rând obuzele şi 
israelienii nu fac economie. Exploziile înaintează în valuri bine 
dozate şi ştim că în spatele lor, deşi la distanţă, vin trupele de 
blindate. De cum auzim bubuiturile în spatele nostru, ieşim la 
suprafaţă, preluând ordinea de bătaie. Hayad şi Bekyr aleg doi 
copaci stufoşi şi se caţără ca două maimuțe. In sarcina lor cade 
vânarea infanteriştilor care urmează blindatele. 

Aliniamentul din care facem parte este desfăşurat pe trei 
kilometri şi, deşi destul de îngust, dacă nu socotim trupele de 
rezervă, are o mare putere de foc. 

Verificăm încă o dată lansatoarele de rachete şi ne pregătim 
de încăierare. Pânza nopţii începe să se destrame şi prin binocluri 
putem vedea deja tancurile care se apropie. Par nişte termite 
disciplinate, plecate după masa de prânz. Sunt blindate uşoare, 
pentru atacuri rapide şi le pot recunoaşte cu uşurinţă formele de 
PH-62, de construcţie sud-africană, pe care le mai întâlnisem în 
Namibia. Sunt prevăzute cu ţevi scurte, înfipte în nişte, turele 
pătrate. Cele două mitraliere provenite din Germania pot pune i 
pământ o companie întreagă cu o singură rafală bine ţintită. 

Probabil că evreii cred că, după bombardamentul de acoperire 
şi pregătire, n-au mai rămas multe puncte de rezistenţă, capabile 
să-i contracareze, căci tancurile păstrează distanţe mici între ele. 
Asta ne uşurează misiunea. Rachetele noastre Law vor perora cu 
uşurinţă blindajul „termitelor”, datorită hexogenului conţinut. 
Trebuie însă să le mânuim cu mare atenţie. Orice manevră 
greşită le poate face să explodeze înainte de percutare, ceea ce 
i-ar transforma în mici bucățele de materie moartă. 

Tancurile trag din mers şi obuzele explodează în faţa noastră, 
umplându-ne de pământ. Rezistăm eroic, aşteptându-le să intre 
în raza noastră de foc. Când tirul se mai răreşte şi se mai ridică 
raful, putem vedea şi infanteriştii. Vin cam ca la nuntă, siguri pe 
ei, cu puştile în bătaia soarelui care s-a ridicat de-o şchioapă, 
cerul senin. li lăsăm în seama lunetiştilor şi armăm lansatoarele. 
Fijianul se lipeşte de mitraliera lui de front şi o mângâie cu 
blândeţe, făcându-i cu ochiul Tăcutului care-şi ţine între buze 

nelipsita Gitane. 

Mirosul de pulbere arsă ne gâdilă nările şi ne zbârleşte părul. 
Va curge mult sânge şi iminenţa confruntării are efectul unei beţii 
le sâmbătă seara. 

Semnalul îl dă Pavlovici: îşi propteşte temeinic aruncătorul în 
umăr şi-şi lipeşte ochiul de cauciucul rotund al micuţei lunete, a 
linia de ochire şi prinde în vizor tancul cel mai apropiat. Degetul 
acţionează foarte lent trăgaciul şi racheta, când pleacă, scoate în 
chirăit de vrăjitoare în zbor liber pe coada măturoiului. Tancul 
icneşte şi se opreşte, luând foc. Celelalte blindate îşi continuă un 
timp înaintarea şi intră în plasa noastră. 

Zgomotul exploziilor ne sparge urechile, cu toate că purtăm 
căşti de protecţie. Incă două tancuri explodează şi suratele lor îşi 
încetinesc înaintarea, căutându-ne cu ţevile lor scurte şi groase, 
trag foc cu foc, reglându-şi tirul din mers. Israelienii nu se 
aşteptau însă la o asemenea replică, socoteala lor de acasă nu 
seamănă cu cea din târg. In faţă nu mai au trupe de fanatici, ci 
un batalion de profesionişti ai războiului, dotați cu un armament 
care, chiar aflat parţial în stadiu de experiment, dă rezultate 
foarte bune. 

Infanteriştii se desfăşoară în lanţ şi înaintează în salturi, 
încercând să-şi găsească adăposturi în gropile provocate de 
bombardament. Lunetiştii trebuie să facă minuni de vitejie 
pentru a-i ochi, căci se păstrează încă la mare distanţă. j 

Trag a treia rachetă şi, în sfârşit, nimeresc o „termită”. li rup 
doar senila, dar e bine şi aşa. Soldaţii evrei îşi dau drumul pe 
trape şi sunt luaţi la întrebări de mitraliera Fijianului. Scapă unul 
singur, care fuge de colo-colo, ca o dropie chioară. 

Tancurile se repliază şi încearcă o lovitură comună pe flancul 
drept. Au socotit din nou greşit. Mujahedinii au amplasat acolo, în 
rezervă, cel mai puternic regiment de artilerie. Nu trec zece 
minute şi se dă semnalul retragerii. Noi nu ieşim vitejeşte pe 
urmele duşmanului pus pe fugă, căci mitralierele lor trag non- 
stop. 

Atacul nu a durat mai mult de jumătate de oră, dar asta nu 
înseamnă că am scăpat. Evreii îşi vor reface calculele şi, nu peste 
multă vreme, vor relua ofensiva. De astă dată cu rachete de 
croazieră telecomandate „NT Dandy”, celebrele „Long Spike”!!, 
care se deosebesc de toate tipurile de rachete existente, prin 
faptul că frânează. Putând atinge o ţintă aflată la zece kilometri, 


11Spinul Lung (limba engleză), (n. tr.). 

zburând cu o viteză medie de opt sute de kilometri pe oră, „Long 
Spike” îşi cauă ţinta, se opreşte şi apoi explodează. Dar 
mujahedinii renunţă la confruntare: se repliază şi se apropie de 
graniţă. Armata israeliană, dublată de trupele libanezilor rebeli, 
nu va avea curajul să o depăşească. Se va rezuma cel mult la o 
altă serie de bombardamente la lungă distanţă. 

După trei săptămâni, în mod surprinzător, grupa noastră 
primeşte ordin de ieşire din dispozitiv. Suntem îmbarcaţi într-o 
camionetă tip jeep şi plecăm într-o direcţie necunoscută. Suntem 
cu atât mai uimiţi, cu cât am primit dispoziţie să predăm tot 
armamentul, în afara celui personal. Facem diverse supoziţii, dar 
nu dăm de cheia misterului. 

— Vom fi duşi la Teheran, pentru a fi decoraţi! visează Fijianul. 

— Ciorile ca tine nu au dreptul decât la ochii cadavrelor, 
stabileşte Colosul. Mai mult ca sigur că labagiul ăla de maior, 
care se lăfăie pe scaunul din faţă, ştie care e vrăjeala, încheie el, 
trăgându-şi peste încheietura mâinii stângi mâneca salopetei. 

— Ar trebui să fim anunţaţi de toate mişcările astea, mă bag şi 
eu în vorbă. În ritmul ăsta, ne putem trezi că luăm parte la toate 
hărţuielile de pe mapamond. 

— Nu asta e meseria ta? mă readuce Colosul cu picioarele pe 
pământ. Suntem ostaşii lumii, faptele noastre de vitejie umplu 
paginile manualelor de istorie. 

— Umplu latrinele nevidanjate, zise Tăcutul, terminându-şi cu 
asta porţia de cuvinte pe ziua în curs. 

— Vorbişi? Vezi să nu faci cancer la limbă! sare grijuliu Colosul. 

lşi potriveşte iar nervos mâneca stângă, iar eu intru la 
bănuieli. La un hop al maşinii, mă prefac că mă dezechilibrez şi 
mă agăţ de umărul uriaşului, trăgându-l de salopetă. Am avut 
dreptate: la încheietură îi luceşte ceasul Rollex. 

— Cum l-ai luat înapoi, banditule? se miră Fijianul, care a 
observat şi el noutatea. Să nu-mi spui că ai jucat iar pocher cu 
arabul, în timp ce beliţii ne împroşcau cu bombe. 

— L-am găsit în iarbă, se beşică uriaşul, plasându-mi un 
bocanc în gleznă. Data viitoare, înainte să te mai sprijini de mine, 
să-ţi scoţi proteza, ca să n-o înghiţi. 

— În iarbă? reia neîncrezător Fijianul. Şi de ce nu l-am găsit eu, 
sau Căruntul, sau Tăcutul?! De ce tocmai tu? 

— Pentru că voi sunteţi nişte proşti, trage linie Colosul. 

Nu minţea. Il găsise în iarbă, acolo unde căzuseră resturile din 
ceea ce odată fusese Hayam. Cine are noroc la joc nu are noroc 

la război. 

Pentru cel care trăieşte cu moartea cot la cot, viaţa e golită de 
micile bucurii oferite omului obişnuit. In schimb, fiecare clipă 
capătă importanţa pe care ar trebui s-o aibă cea din urmă zi. 

Pentru cel care aduce moartea, viaţa nu valorează mai mult 
decât bănuţul care stârneşte disprețul cerşetorului. În schimb, 
fiecare încleştare devine rugăciunea cea de pe urmă. 

Pentru cel care moare anonim pe un pământ care nu e al lui, 
viaţa există numai în lumea de dincolo. În schimb, fiecare 
răsuflare e pogorârea Duhului Sfânt în trupul lui Hrist al ţipetelor 
oarbe. 

Şi toată moartea lui nu e decât un carusel fără sfârşit al 
vaietelor şi jelaniilor celor rămaşi fără cei morţi. 

În schimb şi numai aşa, îşi câştigă dreptul la un loc veşnic în 
Infernul Perpetuu. 


50 


IV 


Rodion Nicolaievici H***, ex-şeful Departamentului | din cadrul 
fostului K.G.B., este astăzi unul din cei mai prosperi oameni de 
afacere din Rusia. Cele zece firme ale căror preşedinte este îi 
aduc anual un beneficiu de miliarde de lire. La conducerea lor are 
oameni de încredere, selectaţi dintre ofiţeri superiori cu care a 
lucrat în poliţia politică. Fişele lor, sustrase din arhiva K.G.B. şi 
aflate intr-o cartotecă secretă, reprezintă cel mai sigur contract. 

O singură firmă din cele zece o conduce personal, fără ca 
nimeni altcineva să-şi bage capul: Rasputinfruct Prom. Obiectul 
faceri: import şi export de fructe. Activitate reală: trafic de arme. 

Locuinţa lui Rodion se află într-un cartier prezidenţial de la 
marginea Moscovei. Este înconjurat de un gard înalt de metri, 
aflat sub tensiune şi păzit timp de douăzeci şi patru de ore din 
douăzeci şi patru de un corp de gardă selecționați din soldaţi 
care au luptat în Afganistan. Acolo, marele patron şi-a construit 
un buncăr, la zece metri sub pământ, despre care nu ştiu decât 
trei persoane: Tatiana E***, specialistă în informatică, Ecaterina 
*** cercetător în domeniul electronicii şi Rodion însuşi. Cele două 
femei au semnat un contract pentru sume fabuloase, prin care 
obligă să nu părăsească buncărul pentru o perioadă de trei ani. 

În data de 24 octombrie 1995, pe la orele şaisprezece. Roon 
Nicolaevici H*** coboară în buncăr, luându-şi cu el laptopul 
personal. A sosit ora H a operaţiunii VITRIOL, pregătită cu grijă de 
Câteva luni de zile: sustragerea unor containere dintr-un 
transport de rachete nucleare dinspre Ucraina spre Rusia. Tatiana 
reuşeşte să intre în calculatorul central al armatei şi se 
conexează la satelitul de urmărire a convoiului, în timp ce 
Ecaterina va izola camioanele într-un câmp electromagnetic. 

Rodion permanent ţine legătura cu comandoul care aşteaptă 
convoiul la podul de peste Desna”. 

— Subiectul se află la mai puţin de un kilometru, aude el în 
căşti vocea şefului comandoului. 

Rusul verifică iarăşi datele operative la care lucrează cele 
două colaboratoare ale sale şi ia hotărârea pe care toată lumea o 


12 Afluent al Niprului, la graniţa dintre Ucraina şi Rusia (n. trad.). 

aştepta cu nerăbdare: 

— Acţionaţi segmentul unu! 

Un elicopter minuscul, de o construcţie specială care-l face 
aproape invizibil pentru ochiul liber şi dotat cu amortizor de 
zgomot, ia înălţime şi se opreşte la o altitudine de o sută de 
metri Aşteaptă nemişcat până când convoiul ajunge în dreptul 
lui, după care pilotul apasă pe butonul cu lumină intermitentă. 
De sub burta aparatului se desprind zece rachete, care se desfac 
în evantai pe o rază de câteva sute de metri pătraţi. Se 
autopulverizează, fără nici un zgomot, împrăştiind un praf 
incolor. În nici zece secunde, şirul de camioane este înconjurat de 
o ceaţă densă cu vizibilitate zero. 

Comandantul convoiului ordonă oprirea şi ia legătura cu 
Moscova. Şoferii îşi notează în jurnalul de bord evenimentul, în 
timp ce trupele de securitate sar din maşini şi adoptă dispozitivul 
de pază cerut de situaţie. 

In buncăr, activitatea este febrilă. Ecaterina reuşeşte să 
izoleze radiolocaţia şi-i face semn lui Rodion. 

— Acţionaţi segmentul doi!  şopteşte el în staţie, 
nedesprinzându-şi ochii de pe ecranul calculatorului. 

„Centrul din Moscova” îi ordonă comandantului convoiului să 
continue parcursul: nu e de dorit nici cea mai mică întârziere şi, 
de altfel, ceața e doar locală; după trecerea podului, datele se 
vor schimba. Deşi surprins, comandantul nu poate nesocoti 
ordinul. Dă semnalul de pornire şi se circulă cu mai puţin de cinci 
kilometri la oră, iar camioanele păstrează între ele o distanţă 
bunicică. 

Podul este trecut pe rând, sub directa coordonare prin radio a 
comandantului. 

Al cincilea camion se apropie de pod, dar, pe neaşteptate, 
şoferul execută o manevră care nu era trecută în planul 
expediției. Ocoleşte podul, pe un drum pietruit cu o noapte 
înainte şi intră cu camionul sub apă! Pare că traversează râul şi, 
după ce reapare pe malul opus, reintră pe şosea şi-şi rea locul în 
convoi. Şoferul e acelaşi, doar camionul, identic cu cel intrat în 
apă, e altul. 

Tunelul subacvatic în care a avut loc schimbarea şi care a 
costat o avere, explodează şi cea mai mare bucată rămasă 
măsoară doar câţiva centimetri. Şoferul camionului schimbat, 
căruia s-a promis o sută de milioane de ruble, constată că 
injecţia care s-a făcut în tunel, chipurile în scopuri medicale, nu 

duce decât a infarct şi moare două ore mai târziu. Între timp, 
cele trei containere sustrase din camion au fost ascunse în locuri 
bine camuflate. Membrii comandoului care a acţionat vor avea 
aceeaşi soartă ca şi a şoferului, doar că mult mai târziu, după ce 
vor fi părăsit teritoriul Rusiei. 

Rodion Nicolaevici H*** iese din buncăr transpirat tot, dar cu 
figura radioasă. Operaţiunea VITRIOL s-a încheiat cu succes. 
Mafia internaţională îi va umple cu sume bogate în zerouri contul 
aflat într-o bancă din Bahrain. 

intră în saună şi o cheamă pe Nataşa. Un masaj ca la carte, 
este acum lucrul cel mai potrivit. Se întinde pe masa de marmură 
şi oftează fericit. Când simte pe piele mâinile pricepute ale 
Nataşei, închide ochii şi nu se mai gândeşte la nimic. Nici măcar 
la tatăl său, care a fost ultimul soldat sovietic ucis de hitlerişti în 
Marele Război pentru Apărarea Patriei. 

V 


Am băut atât de mult, încât am devenit țepeni. Cea mai mică 
mişcare din deget antrenează cu ea toţi muşchii corpului. Colosul 
confundă uşile şi intră în toaleta damelor, unde-şi reface faţada o 
hodoroagă cu rochie decoltată la spate. Uriaşul urinează fără 
jenă în chiuveta de porțelan, privindu-şi membrul cu adâncă 
nedumerire. Cucoana înghite tubul de ruj şi se pune pe un râs 
isteric, scoțând clăbuci roşii. Colosul îşi cere civilizat scuze, prea 
bine nu ştie nici el de ce şi se înclină să-i sărute mâna. 
Calculează greşit mişcarea şi-şi propteşte capul între ţâţele 
babei. Amuşinează cunoscător şi face aprecieri nu prea 
măgulitoare cu privire la dimensiunile şi consistenţa acestora. 

Hodoroaga primeşte întăriri de la două colege de generaţie. 
Cu puterile reunite, reuşesc să-l împingă pe uriaş pe uşa 
potrivită. Aici, Colosul trece pur şi simplu prin batanta unei 
cabine, peste un tip care răsfoieşte o revistă, cu pantalonii în 
vine. Işi varsă peste ocupantul vremelnic restul din băşica 
suprasolicitată şi se întoarce la masă. 

— WC-urile astea egiptene sunt pline de ciudăţenii. Am citit 
undeva că, pe timpul faraonilor, supuşii, indiferent de sex, îşi 
făceau nevoile la marginea drumului, într-o armonie deplină. 

— Tu ştii să citeşti? întreabă Fijianul, prinzând un moment de 
luciditate. 

— Când mă cac, recunoaşte Colosul, fără s-o facă pe 
ofensatul. Atunci am timpul necesar să mai parcurg câteva 
rânduri din bucăţica de hârtie pe care urmează să o folosesc. 

— Ce tip de hârtie preferi? 

— De obicei, una mai groasă, se destăinuie Colosul, aşa, ca pe 
măsura găoazei mele. Dă să se ridice, pentru a ne arăta cam 
care e măsura de sub noadă, dar cum lucrul ăsta îi cere un efort 
prea mare, renunţă şi reia: O dată n-am găsit altceva decât o 
hartă de perete plină de mâăzgăleli. M-am chinuit destul demult, 
întrucât era lucioasă şi aluneca, neavând nici un efect. A trebuit 
s-o mototolesc minute în şir, ca să-mi pot trage nădragii la loc. 
Ulterior s-a dovedit că respectiva hartă aparţinea Statului Major, 
iar mâzgălelile reprezentau desfăşurarea trupelor inamice şi 

obiectivele pe care trebuia să le distrugă artileria noastră. 

Tăcutul prinde să îngâne un cântec trist de pe Volga, 
balansându-se pe scaunul înalt. În chip inexplicabil, îşi păstrează 
un echilibru perfect. 

— Pentru a nu ne plictisi, camaradul nostru ne prezintă un 
segment de program artistic din repertoriul naţional, spune 
Colosul, neaşteptat de blajin. Nu e rău. Asta mai înlătură din 
plictiseala care a început să domine atmosfera. 

— Să mergem la dame! propune Fijianul, privindu-ne falnic, de 
parcă tocmai ne-ar fi ordonat să trecem Rubiconul. 

Colosul cugetă un timp asupra iniţiativei şi decide: 

—lLa cât am băut, forţa de gravitație ar împiedica 
credincioasele noastre pendule să intre în dispozitivul de atac. 
Doar dacă, în loc să mergem la curve, am merge la samaritene şi 
astea ar avea nişte pâlnii în care să le îngrămădească. 

— Vorbeşte în numele tău! se ofensează Fijianul, străduindu-se 
să-şi ia o căutătură cât mai virilă. 

— Dacă reuşeşti să o ridici măcar la jumătate din nivelul 
standard, nu se lasă Colosul, îţi fac cinste cu o sticlă de whisky. 

— Pregăteşte-ţi banii, satrap răpciugos! zice Fijianul, privindu-l 
la plural. 

Se ridică cu greu în picioare şi ia poziţia unei sperietori de ciori 
bătută amarnic de vântul nemilos. Coboară spre prohab una din 
mâini, care îi asigură şi aşa precara stabilitate, dar e nevoit să 
repete mişcarea de câteva ori. 

— Nu pot, ajută-mă tu! îmi zice el, ţinându-şi în continuare 
mâinile întinse. 

Mă concentrez şi-i desfac centura, lăsându-i nădragii în jos. 
Fijianul rămâne numai în nişte izmene cadrilate, lungi până la 
genunchi. Clienţii restaurantului, un local de altfel respectabil, 
încetează zumzetul şi cască ochii spre masa noastră. 

— Ei? face Fijianul, fără să-şi dea seama că nu arată nimic. 

— Nu văd obiectul! urlă Colosul, rotindu-şi excitat unicul său 
ichi, în orbita sângerie. 

Fijianul pleacă privirile şi trebuie să admită că nu a făcut pe 
deplin dovada. 

— La dracu', Căruntule, du treaba la bun sfârşit. E vorba de o 
sticlă de whisky, pune-ţi mâinile la lucru! 

Chelnerul care ne serveşte se înfăţişează val-vârtej şi se 
înfinge lângă masa noastră, roşu ca un curcan pe cale să devină 
friptură. 

— Ăsta local, flencăne el într-o engleză care aminteşte de 
trosneala de la Waterloo, nu voie arăt puţa. 

— Ce zice ăsta? întreabă Colosul, vizibil nemulţumit de 
întrerupere. 

— Zice că a lui e mai lungă decât a Fijianului, îi traduc eu. 

Cuprins de curiozitate, Colosul ridică o lăboanţă şi, dintr-o 
singură mişcare, sfâşie pantalonii egipteanului, cu tot cu chiloţi, 
lăsându-l în fundul gol. Ilzbucnim cu toţii într-un râs isteric, pentru 
ca membrul urmaşului faraonilor poate încăpea, fără efort, într- 
un degetar. 

— E eunuc! ne dă uriaşul vestea cea bună, în timp ce 
chelnerul îşi pune un şervet peste mijloc şi dispare înnebunit 
printre mese. Dă-i drumul, maimuţă fijiană, pun pariu că nici a ta 
nu e mai brează. 

Fijianul nu mai aşteaptă ajutoare din afară. Se apleacă şi-şi dă 
jos izmenele, dar nu mai apucăm să facem aprecieri. Mişcarea 
bruscă îl dezechilibrează iremediabil şi cade peste masă, 
oferindu-ne un fund negru şi zbârcit. 

Clienţii îşi revin la viaţă şi prind să cotcodăcească asemenea 
unor coţofene damblagii. Suntem flancaţi de alţi doi chelneri, pe 
urmele cărora se rostogoleşte patronul mic şi gras. Ne punem pe 
treabă şi cei trei împărtăşesc soarta colegului. Publicul lasă 
morga la o parte şi localul se umple de hohote. Nici apariţia unei 
patrule de poliţişti nu e în stare să ne strice cheful. Poliţiştii se ţin 
însă, precauţi, la distanţă şi-şi pipăie nervoşi tocurile pistoalelor. 
Pur şi simplu nu ştiu ce atitudine să ia şi în ce articol să ne 
încadreze. 

Fijianul reuşeşte să-şi tragă pantalonii la loc, după care repetă 
îndemnul cu fetiţele şi o ia vajnic înainte, poticnindu-se ici şi colo. 
îl urmăm fără ezitare, lăsând pe masă un pumn de bancnote care 
să acopere şi pierderile de lenjerie ale angajaţilor. Primul taxi 
întâlnit este rechiziţionat şi ridicat la rangul de transportor 
blindat. 

— Să ne întoarcem la hotel, mâine dimineaţă avem întâlnire 
cu maiorul, ne aminteşte Tăcutul. 

— Cine e ăsta? urlă Colosul, arătând cu degetul bont spre rus. 
Cine l-a chemat la noi? Să coboare la prima, n-avem nevoie de 
dădacă. Dacă suferă de prostată, să se ducă să se trateze. 

Taximetristul e derutat şi cere harta completă a expediției. 

— La bordel! îi strigă Fijianul în ureche. Şi vezi să nu nimereşti 
la vreuna din mumiile voastre, că nu-ţi plătim cursa! 

Locanta la care suntem purtaţi este la periferia oraşului şi pe 
dinafară seamănă cu o biserică. Ilnăuntru e bordel în toată regula, 
doar fetiţele sunt cam ofilite, însă în starea noastră actuali, 
aproape că nu mai putem deosebi o cămilă de un avocat. 

Suntem luaţi în primire cu toate onorurile, ceea ce denotă că 
se cam şoma în zonă. 

— Alinierea! zbiară Colosul. N-am venit aici să admirăm 
trucurile voastre împuţite. Le cunoaştem şi suntem sătui de ele. 

Fetitele se înşiră cuminţi şi aşteaptă urmarea. Sunt obişnuite 
cu tot felul de ciudăţenii, dar cât timp există bani, pot satisface şi 
cele mai elucubrante fantezii. 

— Acest gentleman, continuă Colosul, împingându-l pe Fijian în 
faţă, pretinde că se poate ocupa de oricare dintre voi cu elanul 
unui cerb care şi-a prins boaşele în coarne. Aduceţi o sticlă de 
whisky şi fiţi atente la mine! Cea care va reuşi să-i repună 
ţumburuşul în funcţiune va căpăta drept premiu o sută de dolari! 
Dar lungiţi-vă urechile: nici una n-are voie să-l atingă. Vă priveşte 
cum faceţi, dar nu puneţi nici un deget pe el. 

Problema nu pare foarte grea şi fătucile trec la rezolvare. Se 
fâţâie în jurul Fijianului, unduindu-şi şoldurile şi descoperindu-se 
lasciv. Două dintre ele mimează o scenă de amor, mângâindu-se 
i suspinând tematic. Fijianul nu dă însă nici un semn de vioiciune, 
stă înfipt ca un par şi nu suntem siguri dacă nu cumva a şi 
adormit. In schimb, Colosul şi cu mine abia ne ţinem. S-a făcut 
însă un pariu şi regulile trebuie respectate. 

Singurul care nu participă la spectacol e Tăcutul. A destupat 
sticla de whisky şi toarnă în el fără jenă. Amintirile despre 
gheţurile siberiene sunt încă proaspete. După ce goleşte o 
jumătate, îl reumple din resurse proprii. li înşurubează la loc 
dopul şi-şi aprinde a o suta Gitane. 

Efortul fetiţelor nu dă nici un rezultat. Sunt pe cale să renunţe, 
când una din ele găseşte o nouă soluţie. Se aşază în genunchi şi 
e apucă să sufle de la un centimetru spre podoaba Fijianului. Işi 
umflă obrajii şi se înroşeşte toată, dar singurul rezultat e că 
obiecţii capătă mişcarea înceată a unei pendule dintr-un magazin 
de antichităţi. 

— Am câştigat! zice Colosul, prăpădindu-se de râs. Scoate 
banii şi plăteşte, impotent pervers! 

Neavizat în legătură cu manevrele Tăcutului, apucă sticla de 
whisky şi o desface. Trage o duşcă hulpavă şi, în momentul 
următor, scuipă conţinutul peste damele care începuseră să se 

cam plictisească. 

— Aţi vrut să mă otrăviţi! zbiară el, aruncând cu sticla în 
perete. Aţi băgat acid sulfuric şi asta o să vă coste! Nimeni nu 
are voie să-l otrăvească pe Colos! Mă consider în legitimă 
apărare! 

Ridică sofaua pe care-şi făcea veacul patroana şi dă cu 
amândouă de-a azvârnlita. Mica noastră joacă ia proporţii 
nedorite, drept care Tăcutul sare de la locul lui şi-l culcă pe Colos 
la pământ cu în pumn bine ţintit. Il trage de mâini spre ieşire şi-l 
aruncă în taxiul care ne aştepta. Eu îl iau de subsuoară pe 
Fijianul rămas în continuare ţeapăn şi nepăsător la evenimentele 
înconjurătoare. Dispărem în viteză, însoţiţi de ţipetele şi 
blestemele curvelor. Am fost la un pas de a ne pune toată poliţia 
din Cairo în cap şi ăsta e ultimul lucru pe care ni-l dorim. 
Amintirea locotenentului egiptean care fusese la un pas să ne 
ucidă în cele mai groaznice chinuri”? era încă proaspătă. 

A doua zi, o limuzină neagră ne transportă la un fel de ranch 
aflat la câţiva kilometri de Cairo, pe autostrada spre Alexandria. 
Palatul, aşezat în centrul unui parc imens, pare descins din „O 
mie şi una de nopţi”. Suntem îndrumați spre o poieniţă mobilată 
cu scaune şi mese din răchită şi rugaţi să aşteptăm. Pe mese, 
panere cu fructe şi tăvi cu sticle de cristal creponat te îmbie fără 
cuvinte. Nu aşteptăm invitaţii speciale. O lămâie şi un păhărel de 
whisky reprezintă medicamentul ideal pentru a ne mai drege 
niţel. 

— Aţi cam întrecut măsura azi-noapte, ne ia în primire 
Pavlovici, remarcându-ne preferinţele matinale. 

— S-a publicat ceva sau avem turnători printre noi? se 
interesează Colosul, sugând dintr-o lămâie care-i strâmbă şi mai 
mult figura hidoasă. 

— Nu e nevoie, îl linişteşte Pavlovici. Pe unde treceţi voi, 
rămân întotdeauna urme. 

— Trăim o singură dată, constată filosofic Colosul. Fiecare e 
dator să lase ceva după el. 

Cel mai marcat e Fijianul. Se ridică tremurând în picioare şi 
dispare în boscheţi. Când se întoarce, e mai galben decât lămâia 
pe care o aruncă scârbit. 

— Dăm la boboci? îl alină Colosul. Dacă ştii că eşti cu ficatul în 
pioneze, fă o cură de suc de mere. Nu ajută cu nimic, continuă el 
încurajator, dar îţi spală stomacul. 


'5Vezi „Ordon: Ucide-ţi aproapele!”, de acelaşi autor (n. tr.). 

— Cine a câştigat sticla de whisky? se plimbă Fijianul bănuitor 
printre crâmpeie de amintiri. 

— E bine că ai deschis discuţia despre asta, îl complimentează 
Colosul. Sticla am câştigat-o chiar eu, iar costul ei se ridică la 
modesta sumă de şaptezeci de dolari. 

— Dar parcă ai şi băut-o, nu-i aşa? zice Tăcutul, cu un zâmbet 
incert în colţul gurii. 

Colosul îi aruncă o privire rea şi-şi cumpăneşte răspunsul. În 
mintea lui încă înceţoşată încep să se aprindă nişte beculeţe, dar 
nu îndeajuns de multe ca să-i lumineze ecranul. 

— Cu tine am să am o discuţie mai aparte, i se adresează el 
Tăcutului. O păsărică mi-a şoptit că nu eşti cu totul străin de 
acidul sulfuric strecurat în băutură. 

— Aţi căpiat? sare maiorul. Acid sulfuric? 

— Ai gustat din acidul ăsta, de eşti aşa sigur? continuă 
Tăcutul. 

— Putea fi orice, arunc eu într-o doară. Chiar şi puroi. 

Fijianul sughiţe spasmodic şi face iar stânga-mprejur în 
direcţia boscheţilor. 

— Vă recomand ca, o perioadă, să fiţi potoliţi, clămpăne 
Pavlovici, după care-şi reaminteşte că e maior. Dar ce spun eu?! 
Vă ordon! 

Dinspre palat apare în sfârşit gazda, un arab înalt şi uscăţiv. 
Poartă un costum la trei ace, dar pe cap a păstrat un turban alb, 
împodobit cu un smarald. 

— Salam alecum! Allah să fie cu voi! Dragii mei, mă bucur să 
vă cunosc personal. „Răzbunătorii lui Septembrie Negru” îmi sunt 
la fel de apropiaţi ca şi fiii mei. Numele meu este Hamsun al- 
Mayam. Dar, vă rog, luaţi loc! 

Se aşază primul şi ne cercetează pe rând, fără o vorbă. Este 
nu numai un bun psiholog, dar şi un fin fizionomist. Studiul 
durează câteva minute bune, dar nici unul din noi nu schiţează 
vreun gest. Il privim, la rândul nostru, drept în ochi şi facem 
constatările de rigoare. Când se hotărăşte să reia conversaţia, 
cuvintele i se înşiră ca nişte mărgele pe aţă. 

— Luptele la care aţi participat au fost, ca să zic aşa, doar 
încălzirea pentru misiunea care vă aşteaptă. Nu vă ascund că e 
vorba de o misiune foarte grea, dar nu imposibilă. Cu ajutorul 
vostru, cauza lui Allah va triumfa încă o dată. Şi, având în vedere 
statutul vostru special, vor triumfa şi conturile pe care le aveţi în 
bancă. Incepând de astăzi, veţi asculta ordinele lui Yahyah 

Ayache. El vă va expune întreaga operaţiune, în detaliu. Să-i 
arătaţi cea mai mare supunere, căci el vă va conduce pe calea 
succesului. Allah să fie cu voi, copiii mei! 

Cu aceasta, întrevederea a luat sfârşit. Pe Yahyah Ayache îl 
întâlnim într-o sală din aripa stângă a castelului. E mai degrabă 
scund decât înalt, cu un început de bărbuţă şi câteva tuleie sub 
nasul acvilin. Are sprâncene groase şi ochi migdalaţi şi răi. Nu 
numără mai mult de treizeci de ani. 

Ayache, unul dintre cei mai celebri terorişti ai Islamului, ne 
este destul de cunoscut. Are ca specialitate construirea bombelor 
artizanale umplute cu cuie, pregătirea maşinilor capcană şi 
antrenarea altor chimişti amatori şi a candidaţilor kamikadze. 
Deşi nu participă niciodată direct la acţiuni, are până acum pe 
conştiinţă o sută zece israelieni ucişi în doi ani şi jumătate. După 
fiecare atentat, ca la un semnal, poza lui apare pe prima pagină 
a tuturor ziarelor din Israel. E poreclit „Carlos al palestinienilor” 
sau „Inginerul”, iar simpla rostire a poreclelor sale dă fiori de 
groază oricărui israelian. Pe lângă alte „calităţi”, o posedă şi pe 
aceea de a se afla simultan în mai multe locuri: este „văzut” în 
acelaşi timp în Sudan, Egipt sau Libia, deghizat în femeie, în 
colon israelian sau chiar în evreu ultraortodox. A reuşit să scape 
de toate capcanele întinse de agenţii Shin Beth, deşi nu 
acţionează ca un lup solitar, ci împreună cu mii de complici, 
recrutaţi, ca şi noi, după luni întregi de testare. 

— Puteţi să-mi spuneţi Inginerul, zice el în loc de bună ziua. 
Am auzit că fiecare dintre voi are câte o poreclă. E mai simplu 
aşa şi mai eficient, având în vedere că, pentru ce ne aşteaptă, 
vom schimba mai multe identități. Misiunea noastră este 
ultrasecretă, de aceea fiecăruia din noi i se va implanta o unghie 
falsă care va ascunde destulă cianură pentru a-l ajuta în caz că 
va fi deconspirat. De altfel, lucrul ăsta face parte din jurământul 
pe care l-am depus. Să trecem la concret. 

Ceea ce auzim pare desprins dintr-un roman de aventuri 
ştiinţifico-fantastice. In timpul unui transport de armament 
nuclear din Ucraina spre Moscova, Mafia Internaţională a furat o 
sută de minibombe nucleare portabile, fiecare din ele având 
capacitatea să ucidă o sută cincizeci de mii de oameni. Mafia a 
mai dosit şi alte două containere. Unul plin ochi cu bombe 
bacteriologice bazate pe o formă a virusului antrax, rezistent la 
toate antibioticele cunoscute. Celălalt, conţinând bombe cu trei 
tipuri de gaz mortal are atacă sistemul nervos, având eficacitate 

de opt ori mai mare decât cea a gazului de luptă VX. 
Componenţa lor nici măcar nu figurează în Convenţia asupra 
armelor chimice: unul din agenţi are numele de cod A-230. In 
cazul în care aceste arme ar fi deturnate de o putere sau de un 
grup terorist, singurul răspuns posibil este cel al războiului 
nuclear total! 

Locurile în care au fost duse containerele sunt necunoscute, ar 
misiunea noastră este tocmai descoperirea ascunzătorilor şi 
transportarea materialelor în Iran şi România. Ceva mai uşor 
decât a descoperi comoara lui Ali Baba şi să o transferi pe Marte. 

Târziu, spre miezul nopţii, dăm „examenul de capacitate” şi 
repetăm datele problemei şi locurile de întâlnire care vor fi 
mereu altele. Ni se înmânează paşapoartele şi cărţile de credit. 
Primim chiar şi nişte bani de buzunar, un extra neprevăzut în 
contract. Eu şi Colosul vom merge în România pentru a identifica 
şi activa reţeaua care va asigura tranzitul transportului spre ţări 
din Occident, în timp ce Fijianul şi Tăcutul vor forma echipa a 
doua, cu aceleaşi sarcini, dar pentru lran. li vom întâlni pe 
Inginer şi pe Pavlovici tocmai la Moscova, unde se vor ocupa, 
până la venirea noastră, de povestea cu furtul bombelor. 

Am mâncat în tot acest timp doar nişte sandvişuri minuscule şi 
am băut kilograme de cafea, iată de ce cina pantagruelică la 
care suntem invitaţi ne face să uităm oboseala. Colosul bagă în 
el aproape pe nemestecate, bucăţi întregi de carne de oaie şi le 
face loc cu înghiţituri prelungi de bere, în timp ce Inginerul abia 
se atinge de haleală. Il priveşte zâmbind pe uriaş şi nu pierde 
ocazia a-l tachineze: 

— Ai avut vreodată ideea să te cântăreşti? 

— De mai multe ori, îl anunţă Colosul. Ultima oară, e drept, s-a 
întâmplat cam de mult, când m-am înrolat în marina turcă. 
Atunci m-au urcat pe o drăcie de aia cu limbi ca la ceas, iar 
felcerul care-o mânuia s-a plâns că i-am dereglat maşinăria. A 
avut chiar pretenţia să scot nişte bani şi să-i plătesc stricăciunile. 
Neavând bani la mine, am fost nevoit să-i ard o scatoalcă, tipul 
sa dezechilibrat şi a căzut peste un alt aparat plin de furtunaşe, 
pe care l-a distrus. Astfel, înainte să intru în uniformă, a trebuit 
să rămân în maieu şi izmene, într-o carceră, timp de zece zile. 
Am spălat atâtea WC-uri, cât nu mă căcasem eu toată viaţa, dar 
a fost o experienţă folositoare. De atunci, ori de câte ori ies de la 
budă, am grijă ca mai întâi să împroşc peste tot în jur, numai în 
vas nu. 

Inginerul râde ca un şacal la fotograf şi mai scormone în 
farfuriuţa cu fisticuri. 

— Presupun însă că poveştile noastre le cunoşti în întregime, 
reia Colosul, aruncându-i o privire şireată. Mult mai interesant ar 
fi să aflăm şi noi câte ceva despre tine. 

Yahyah nu răspunde imediat. Se şterge civilizat la gură şi-şi 
aprinde o ţigară de foi. Pufăie un timp, cu privirea pierdută, ca şi 
cum ar trage o raită printre amintiri. 

— Nu sunteţi obosiţi? întreabă el. 

— Până mâine seară o să tot dormim, îl linişteşte Fijianul, care 
nu vrea să rămână nemâncat. 

— Şi pe urmă, whiskyul ăsta se cere descântat, întăresc eu. 

— Nu sunt un povestitor prea bun, zice Inginerul. Dacă stau să 
mă gândesc, e chiar prima oară când aş vorbi altora despre 
mine. Dar fiindcă acum suntem fraţi... 


„„. Ismylah Ayache stă în pragul casei sale, aflată în cartierul 
arab al lerusalimului, unde locuieşte cu soţia şi cei trei copii ai 
săi. De când i-a fost anulat permisul de lucru, nu mai are linişte. 
S-a înglodat în datorii, pe care nu mai are cum să le plătească. 
„Fraţii întru Allah” nu mai vor să-l ajute, cât timp nu acceptă să ia 
parte activă la acţiunile teroriste organizate de aceştia. 

Yahyah, fiul lui cel mare, care a împlinit de curând şaisprezece 
ani, se întoarce din bazar cu cămaşa umflată. A furat de pe 
tarabe, dar tatăl nu-l mai dojeneşte. Refuză curmalele pe care i le 
întinde Yahyah şi-şi aprinde ţigara primită de la un vecin. Când 
vede maşina lungă şi albă, care s-a oprit în dreptul ulicioarei, se 
ridică brusc în picioare. Mâna în care ţine ţigara îi tremură uşor, 
iar în gât simte un nod cât o portocală. 

Insul îmbrăcat într-un pardesiu alb şi larg coboară din maşină 
şi se opreşte în dreptul lui. 

— Şalom, îngăimă Ismylah, încercând să-şi păstreze cumpătul. 
Ce bucurie să vă văd din nou, domnu' Mouritz. 

— Serios? Nu pari foarte încântat, ricanează insul. Suntem în 
cincisprezece, dacă nu mă înşel. Ai banii? 

— Domnu’ Mouritz, credeţi-mă, am încercat... Un văr de-al 
meu, din Hebron, mi-a promis să mi-i trimită. Nu ştiu ce s-a 
întâmplat, or fi întârziat pe drum. Cu poşta asta... Dar în două- 
trei zile... 

— Nici o amânare, Ayache! De o lună mă tot duci cu vorba. 

— Poşta asta nenorocită... Două-trei zile... 

Dar evreul nu-l mai ascultă. Fata cea mică a lui Ayache, care 
tocmai se întoarce de la şcoală, îi acaparează toată atenţia. li 
pune mâna pe cap şi-i mângâie părul cârlionţat. Fetiţa nu 
îndrăzneşte să se ferească, deşi ochii i s-au mărit de frică. 
Mouritz îi zâmbeşte libidinos şi o ciupeşte de obraz. 

— A crescut fiică-ta. E aproape femeie. 

— Da de unde, are doar treisprezece ani. Cât despre bani... 

— E mare, ce tot o zăpăceşti cu şcoala?! Ar trebui să intre deja 
în viaţă. Voi, palestinienii nu prea aveţi spirit practic. Uite, 
Ayache, îţi propun o altă afacere: eu sting datoria, plus dobânda 
aferentă, iar de mâine micuța vine la mine. Am nevoie de o fată- 
n casă. Ce zici? O să câştige bine, ar putea să vă scoată pe toţi 
din rahat. 

— Domnule Mouritz, vă rog, câteva zile! Sarya e prea mică să 
muncească. 

— M-am săturat să-ţi tot ascult tânguielile, arab împuţit! se 
răsteşte Mouritz, aruncându-i trabucul în faţă. Dacă mâine nu ai 
banii, micuța o să vină la mine! 

Scoate cu un gest rapid un şiş cu lama mai fină decât a unui 
brici şi i-l propteşte în gât bărbatului. 

— Cu Ytzac Mouritz nu se joacă nimeni. Fratele meu e cel mai 
tare mafiot din America. 

Îi crestează uşor gâtul şi-i dă un brânci puternic în zidul de 
piatră. 

— Telefonează-i vărului tău să ia primul avion încoace. Altfel, 
de mâine, Sarya nu mai merge la şcoală. 

Yahyah Ayache, care urmărise toată scena, ascuns în spatele 
ferestrei, apucă să-l mai vadă pe evreu aruncându-se în maşină 
şi demarând în trombă. Ştie însă unde-l poate găsi şi în minte îi 
încolţeşte o idee diabolică. Priveşte cu milă la taică-său, care-şi 
şterge înfricoşat sângele de pe gât şi pieptul i se umple de 
mândrie: e destul de mare şi a sosit timpul să devină apărătorul 
familiei. 

Inainte însă trece pe la moschee şi-şi împărtăşeşte planul 
quiss-ului, pastorul templului. Yahyah primeşte de îndată 
binecuvântarea. Quiss face parte din conducerea organizaţiei 
secrete „Fraţii întru Allah” şi se bucură să aibă noi prozeliţi. 
Yahyah primeşte haine europene şi este învăţat cum să pătrundă 
în partea israeliană a oraşului. Işi petrece restul zilei rugându-se 
lui Allah. 

O dată cu lăsarea serii, se strecoară în gară şi se furişează într- 

un vagon tras pe linie moartă, în triaj. Nu aşteaptă mult. Când 
Intercity-ul de la Tel-Aviv trage la peron, aleargă şi se amestecă 
printre călătorii care coboară. Merge alături de o femeie care-şi 
trage geamantanul pe rotile, căutând să dea impresia că sunt 
împreună. Poliţiştii nu-l remarcă şi iată-l plimbându-se pe 
bulevardul principal al oraşului. Aici e în altă lume, lumea 
bogaţilor. Se zgâieşte la vitrinele luminate a giorno şi după 
femeile frumoase care trec încoace şi-ncolo. Aproape că uită de 
ce se află prin partea locului, când paşii i se opresc în faţa barului 
căutat. Pipăie bancnota de cincizeci de şekeli primită de la quiss 
şi intră hotărât. Se urcă pe scaunul înalt din faţa tejghelei şi 
comandă o bere. Barmanul îl măsoară o clipă şi hotărăşte că are 
de-a face cu un major, îi pune sticla în faţă şi-i dă restul. La ora 
aceea, barul e destul de populat. Ca în fiecare seară, la o masă 
retrasă, Ytzac Mouritz îşi degustă coniacul însoţit de nelipsita 
cafea. E la al treilea rând şi pare bine dispus. Discută cu un 
muşteriu, aflat la două mese distanţă, despre acţiunile de la 
bursă, dar ochii i se plimbă după o brunetă care nu-şi găseşte 
locul. Evreul e căsătorit, dar se scapă adeseori la dedulceli. Se 
opreşte din discuţie şi-i face un semn discret brunetei, care pune 
frână şi se aşază pe scaunul din faţa lui. 

Yahyah mai cere o bere şi urmăreşte cu coada ochiului. Cei doi 
şuşotesc cu capetele apropiate şi se pare că ajung la un acord, 
încă două pahare cu coniac suni aduse la masa lor. După ce şi-l 
goleşte pe al ei, bruneta se ridică şi părăseşte localul, unduindu- 
şi şoldurile. Yahyah se ia după ea şi, la al doilea colţ, femeia intra 
într-un bloculeţ cu două etaje. Tânărul rămâne afară, urmărind 
atent ferestrele, iar când zăreşte o lumină aprinzându-se la 
ultimul etaj, zâmbeşte, arătându-şi dantura albă. 

Aude nişte paşi repezi şi se ascunde într-un gănguleţ. Tocmai 
la timp. De după un colţ îşi face apariţia Ytzac, foarte grăbit. Intră 
în bloc şi urcă treptele vechi, două câte două, descheindu-se din 
mers la pardesiul larg. Se gândeşte la plăcerile care-l aşteaptă şi 
osânza îi tremură de poftă. 

Yahyah lasă să mai treacă un sfert de oră şi urcă în urma lui. 
Găseşte uşa din spatele căreia răzbat chiţăieli excitate şi se pune 
de treabă. Pentru el, e o nimica toată să pătrundă cu ajutorul 
unui passe-partout, pe care-l poartă în permanenţă în buzunar. 
Vocile se aud acum mai clar şi, de după perdeluţa verde care 
desparte holişorul de cameră, îi vede pe cei doi îmbrăcaţi sumar, 
pipăindu-se i sărutându-se cu înfocare. Işi simte membrul 

întărindu-i-se, dar gândul datoriei îl readuce pe pământ. 

Evreul a luat-o pe femeie în braţe şi a răsturnat-o pe pat. Îşi 
coate restul de haine de pe el şi o încalecă, scoțând un hârâit 
prelung pe gât. Acum e momentul! Yahyah scoate ciorapul din 
buzunar şi şi-l trage peste cap. In mână îi apare un cuţit cu lama 
lungă: are, în bătaia luminii roşii, străluceşte sinistru. Se apropie 
tiptil le pat, strângând cu putere cuțitul în palmă. Îşi aude inima 
bătându-i în timpane şi respiraţia aproape că i s-a oprit. Cei doi 
fac patul să se zguduie ca o corabie prinsă de furtună şi nu bagă 
de seamă umbra care se ridică brusc de după tăblie. Tânărul 
înfige cuțitul le câteva ori, cu putere, în spinarea transpirată şi o 
ia la fugă, fără; a mai privească sângele care curge şuvoaie. În 
urma lui, aude doar horcăitul de moarte al evreului şi ţipătul 
îngrozit al brunetei. 

Ytzac ejaculează instantaneu, înainte să moară, iar ţipătul 
femeii se transforma într-un geamăt uimit de plăcere. 

Noaptea e periculos să umbli prin lerusalim, patrulele şi 
punctele de control sunt în stare de alertă. Dar Yahyah cunoaşte 
cel puţin două trasee care-l pot duce dincolo, fără să dea nas în 
nas cu soldaţii. Se descotoroseşte de cuţit, pe care-l aruncă într-o 
gură de canal. Se spală de sânge într-o băltoacă de la marginea 
trotuarului, după care se furişează pe lângă ziduri. Ajunge pe o 
stradă aflată în apropierea zonei de departajare şi-şi face curaj, 
îngheaţă când o mână îl ia de gât şi-l trage într-un gang. Vrea să 
lovească, dar o voce molatică îi susură în ureche: 

— Singurel, frumosule? 

In faţa lui e o târfă care-şi etalează cu neruşinare ţâţele. 
Yahyah e aiurit. 

— Ce-ai zice să ne jucăm un pic? N-o să-ţi pară rău, face târfa, 
trecându-şi mâna peste pantalonii lui. 

Scena de dragoste la care fusese martor şi uciderea evreului, 
cuplate acum cu gestul aţâţător al femeii, l-au excitat la culme, îi 
bagă în mână restul de şekeli şi se descheie grăbit la şliţ. 

— Ce faci, nu aici! mai apucă să îngaime târfa. 

Yahyah îşi dă drumul după numai câteva secunde şi are 
senzaţia că tot sângele i s-a scurs din corp şi că a fost înlocuit cu 
aer. E o noapte pe care n-o va uita toată viaţa: primul om ucis şi 
prima femeie avută. 

Se desprinde de târfa aiurită şi dispare în primul canal. Galeria 
subpământeană îl scoate în cartierul arab al lerusalimului şi 
tânărul nu se opreşte decât la o casă conspirativă a „Fraţilor întru 


65 


Allah”. 

— Ai făcut o treabă minunată, îl gratulează quiss, care-l 
aşteptase nerăbdător. Ţi-ai cucerit dreptul de a te alătura nouă. 
Jidanii trebuie ucişi pretutindeni, chiar şi în apropierea templului, 
dacă-i găseşti acolo. Allah te va avea în paza Lui! Bagă de 
seamă, nimeni nu trebuie să ştie nimic, nici chiar tatăl tău. 

Ritualul de iniţiere care urmează se termină abia spre 
dimineaţă. Când ajunge acasă, tatăl se răsteşte la el cu asprime: 

— Ţi-am spus să nu mai hălăduieşti noaptea cu golanii! Avem 
destule necazuri, nu trebuie să ne mai aduci şi tu altele! 

Vestea asasinării lui Mouritz este dată la ştirile dimineţii şi 
bătrânul Ismylah exultă de bucurie. 

— Allah e mare! Păgânul a găsit ce-a căutat! Allah să-i dea 
viaţă lungă şi sănătate celui ce i-a luat capul jidanului! 

Yahyah tace chitic, dar un sentiment de mândrie îi umflă 
pieptul. li dă mamei cei două sute de şekeli primiţi de la quiss şi 
linişteşte, spunându-i că lucrează la negru, la descărcat 
containere în gară. 

Peste două săptămâni, Yahyah primeşte prima sa misiune 
adevărată. Îl instruieşte însăşi Fatma, şefa reţelei-satelit. Casa 
Fatmei este încăpătoare, iar camera în care adolescentul se află 
împreună cu alţi doi tineri e mobilată în stil occidental. Yahyah s- 
a înfundat într-un fotoliu moale şi soarbe dintr-un pahar cu juice 
rece. Când îşi face apariţia Fatma, cei trei tineri sar în picioare, 
rămânând cu ochii lipiţi de ea. Deşi la treizeci şi ceva de ani, 
palestinianca arată trăsnet. Părul lung şi negru ca abanosul 
încadrează o figură de un oval perfect. Are ochii mari şi umezi, 
iar năsucul mic şi cârn îi dă un farmec aparte. E înaltă, cu 
picioare lungi şi drepte. Sânii mici, pe care-i poartă liberi, fără 
sutien, îi tresaltă la fiecare pas, ca două mingi de tenis într-o 
finală de grand slem. 

— Faceţi cunoştinţă: Yahyah, Jamal şi Rashid. Voi trei le veţi 
duce un cadou frumos jidanilor, de Anul Nou evreiesc; o bombă 
fabricată în atelierele noastre. E destul de mică, dar grea şi 
trebuie programată să explodeze la o oră de vârf, când 
perciunaţii îşi fac cumpărăturile pentru familie. Ne-am gândit la 
supermarketul  Kalaniş, e întotdeauna plin şi puteţi trece 
neobservaţi. Partea cea nai grea e plasarea maşinăriei: 
magazinul e vizitat foarte des de cei de la antitero, echipați cu 
detectoare, iar în preajma sărbătorilor e de presupus că-şi vor 
înteţi controalele. Rămâne să vă gândiţi la modul în care veţi 

proceda. 

— Eu n-am fost niciodată în Kalaniş, sare Jamal. 

— O să aveţi două zile la dispoziţie. In prima zi, vă puteţi 
plimba prin magazin, cât o să vă dorească inima. O să primiţi şi 
ceva bani, pentru câteva cumpărături, ca să nu bateţi prea tare 
la ochi. Peste noapte o să rămâneţi la un om de încredere. Tot la 
el puteţi lăsa şi bomba, cât timp vă stabiliţi planul. 

— O să fie greu să o trecem dincolo, e de părere Yahyah. Se 
fac percheziţii, chiar şi corporale. 

— Ne-am gândit şi la asta, spune Fatma, aruncându-i o privire 
care-l scoate din şosete. O veţi transporta dezasamblată. lar 
bucăţile vor fi dispuse în capota maşinii cu care vă veţi deplasa. 
Oamenii noştri vă vor instrui la asamblarea ei. Cine vrea juice, 
poate să se mai servească. Sau, dacă preferaţi ceva mai tare.. 

Se uită iar la Yahyah, care-i cere cu îndrăzneală un păhărel de 
rachiu. Il primeşte şi atingerea mâinii catifelate îl electrizează. 
Soarbe din păhăruţ şi se simte cuprins de o moleşeală plăcută, 
ca atunci, când cu târfa care-l oprise în stradă. Ceilalţi doi tineri îl 
privesc cu invidie, dar nu cutează să-l imite. 

— Dacă veţi fi prinşi, continuă Fatma, amintiţi-vă de 
jurământul făcut. Să nu scoateţi nici cel mai mic cuvânt, la 
oricâte torturi vă vor supune. Dacă simţiţi că nu veţi rezista, 
căutaţi cea mai rapidă metodă de sinucidere. Allah o să aibă grijă 
de voi şi de familiile voastre. Mâine să fiţi aici la ora şapte fix. 

Se ridică în picioare, dând de înţeles că întrevederea a luat 
sfârşit. Tinerii saltă şi ei şi se îndreaptă spre ieşire. După câteva 
străzi, Yahyah se opreşte deodată şi-şi ia rămas bun de la ceilalţi 
doi. A uitat să facă cumpărături pentru casă şi trebuie să se 
grăbească, să nu se închidă magazinele. Paşii îl poartă înapoi, 
către uşa pe care Fatma i-o deschide pe neaşteptate, înainte să 
apuce să sune. 

— Ai uitat ceva? 

Tânărul bâiguie câteva cuvinte de neînțeles. Priveşte vrăjit 
către frumoasa femeie şi înghite în sec. Fatma n-are nevoie de 
desen ca să priceapă. Zâmbeşte şi-şi trece vârful limbii peste 
buzele cărnoase. 

— Hai, intră! Presupun că vrei să afli mai multe amănunte, îl 
ajută ea. E normal, doar eşti şeful grupului. 

— Da, găseşte tânărul salvarea. Vroiam să ştiu cum va fi 
detonată bomba. 

Fatma toarnă rachiu în două păhăruţe şi-i face semn să se 

aşeze. 

— Trebuie să renunţăm la detonarea prin radio. E periculos, 
maşinăria ar putea intercepta o frecvenţă greşită, chiar şi de la 
un telefon mobil. Nu suntem prea avansați cu tehnologia. Bomba 
va fi programată digital şi apoi plasată. Socoteala timpului va 
trebui s-o faceţi voi. 

Işi pune picior peste picior, neglijând rochia care-i descoperă 
coapsă superbă, îmbrăcată într-un ciorap fin de mătase neagră, 
Yahyah dă paharul de duşcă, cu o mână tremurătoare. 

— Pe timpul misiunii, băutura e strict interzisă, precizează 
Fatma, umplându-i din nou paharul. De altfel, pentru vârsta ta, 
cam devreme pentru deprinderile astea. 

— Am optsprezece ani, minte Yahyah şi adaugă repede: 
Aproape. 

— Hai să spunem aproape şaptesprezece, zice Fatma, cu o 
voce scăzută. Dar asta nu e important. Cât timp o să-ţi bei 
paharul, pe mine o să te rog să mă scuzi. Am umplut cada şi n-aş 
vrea a se răcească apa. 

Trece în baie şi, prin deschizătura uşii, Yahyah o poate urmări 
cum se dezbracă. Işi simte blugii strâmţi ca niciodată şi merge, 
împleticindu-se, spre masa pe care se află sticla cu băutură, gura 
îi este uscată, dar n-are chef de juice. 

— Dacă vrei, putem vorbi, aude el vocea femeii şi, imediat, 
clipocitul apei în cadă. Am lăsat uşa întredeschisă. 

Tânărul scormoneşte cu rapiditate în minte şi aruncă la 
plesneală: 

— Mai vroiam să ştiu dacă omul la care vom înnopta este 
sigur. 

Din baie se aude râsul cristalin al Fatmei şi oftatul ei de 
plăcere a atingerea apei calde. 

— E foarte sigur. E chiar fratele meu. 

Yahyah se îneacă, dar e salvat de ţârâitul telefonului. 

— Nu răspunde tu! Adu-mi receptorul aici! 

Yahyah ia receptorul cu antenă şi păşeşte şovăielnic. Intră în 
baie, evitând să se uite la Fatma, dar ochii îi nimeresc pe oglinda 
în care o vede pe femeie lungită goală în cadă. li întinde 
receptorul şi uită să mai iasă. Fatma râde din nou, provocator şi 
nu ia în seamă telefonul. 

— Lasă, mai bine să vorbească cu robotul. Adu-mi, te rog, ah 
paharul meu. Şi, dacă vrei, vino lângă mine. Apa e excelentă şi 
avem loc amândoi. 

Tânărul parcă e teleghidat. Aduce paharul şi rămâne iarăşi 
nemişcat pe mozaicul alb-negru. 

— Doar nu vrei să intri îmbrăcat? îl întreabă Fatma, prinzându- 
şi în mâini sânii mici şi tari. Sau ţi-e ruşine? 

Îl urmăreşte cu atenţie, în timp ce Yahyah îşi scoate hainele şi 
descoperă un trup musculos şi o piele măslinie şi netedă. Când 
îşi dă jos chiloţii, penisul izbucneşte ca o păpuşă pe arc, stârnind 
un strigăt de încântare din partea femeii. 

— Mai-mai că-mi vine să te cred că ai împlinit optsprezece ani! 
zice ea, mângâindu-l cu privirea. Hei, nu te repezi aşa! adaugă, 
împingându-l uşor. Lucrurile astea nu se fac ca la armată. 

II trage peste ea şi-l sărută apăsat, plimbându-şi limba pe sub 
limba lui. li simte mâinile pe coapse şi tresare toată. Deodată, se 
cabrează şi se răstoarnă sub el, în timp ce-şi saltă mijlocul 
asupra căruia îi apasă capul. 

Yahyah e beat de bucurie şi nu mai ţine seama de apa care-i 
intră-n gură. 

Telefonul sună din nou, dar singurul care răspunde este tot 
robotul. 

A doua zi, cei trei tineri îşi iau în primire maşina, în care au 
fost introduse părţile dezasamblate ale bombei şi pornesc în 
prima lor mare aventură. La punctul de control, sunt opriţi şi li se 
verifică permisele. Unul dintre soldaţi dă ocol maşinii, ţinând în 
poziţie de tragere pistolul său mitralieră UZI. Deschide 
portbagajul şi cotrobăie prin lada cu scule. Incearcă fluidul, ca să 
se convingă că nu e dublu şi loveşte de câteva ori cu bocancul 
aripile Nissanului. 

— Cam rablagită, opinează el. 

— Când o să avem bani, o să ne luăm un Mercedes, zice 
Rashid, adăugând în gând o frază pentru care ar fi primit în piept 
un încărcător plin. 

— Să mă plimbi şi pe mine cu el, face şeful patrulei, lăsând 
capota motorului. La întoarcere treceţi tot pe aici, nu folosiţi alt 
drum. Unde lucraţi? 

— La Kalaniş, la descărcat, lămureşte Yahyah, care o face pe 
şoferul. 

— Au fost nişte furturi pe-acolo, zice soldatul cu UZI. 

— Noi nu facem aşa ceva. 

— Toţi sunteţi la fel. Nu ştiu ce se-ncurcă lumea cu voi. Hai, 
uşcheala! 

Prima parte a misiunii e îndeplinită şi tinerii îşi opresc maşina 

în marea parcare din spatele supermarketului. Se amestecă între 
cumpărători, străbătând tot magazinul la pas. Işi notează în 
minte locurile pe care le cred cele mai adecvate pentru plasarea 
bombei şi se opresc să bea o bere pe terasa magazinului. 
Panorama lerusalimului care se aşterne la picioarele lor îi lasă 
muţi. Nu cunoşteau oraşul decât ca pe o îngrămădeală de case 
micuţe şi lucitoare insalubre, iar ceea ce văd acum seamănă cu 
marile capitale ale lumii, despre care aflaseră la televizor. 

Mâine, forfota din preajma supermarketului va fi înlocuită a 
zarva echipajelor de poliţie şi a ambulanţelor. Vor fi o mulţime e 
morţi, femei şi copii fără părtinire, iar clădirea va fi o ruină, 
rândul le dă o senzaţie de superioritate, de stăpâni care hotărăsc 
schimbarea atunci când vor muşchii lor. 

— Am găsit ceva straşnic, zice Jamal, îmbujorat în obraji. 

— Nu discutăm aici, i-o taie Yahyah, pe care postura de şef îl 
face să se simtă mult mai matur, deşi, ca vârstă, e cel mai mic în 
grup. Ne bem berea şi mergem la adresă. N-ar fi rău ca înainte 
să dăm o raită pe la depozite. Poate au nevoie de o mână de 
ajutor la descărcat containere. 

Dar la depozite nu e nevoie de ei. Sunt alungaţi de un vlăjgan 
ce pare responsabilul cu echipele de descărcători. Se îmbarcă în 
maşină şi în jumătate de oră sunt pe o stradă nu prea largă, dar 
urată, cu case albe, fără etaj, împrejmuite cu grădiniţe pline cu 
boschete de flori. Opresc la numărul 20 şi trag maşina în faţa 
garajului. 

Le deschide uşa un tip la vreo patruzeci de ani, cu o bărbuţă 
neagră, îngrijită, care se recomandă Raoul. 

— Diseară, unul dintre voi trebuie să se întoarcă cu maşina, 
întră el direct în subiect. A fost înregistrată şi dacă rămâne aici 
peste noapte, poliţia o să iasă în stradă, s-o caute. Maşinile- 
capană i-au înnebunit de-a binelea. 

— Rashid, tu pleci! hotărăşte Yahyah. 

— De ce eu? sare Rashid. 

— Pentru că aşa am hotărât, continuă Yahyah. Nu e nevoie să 
te mai întorci. 

Maşina e trasă în garaj şi Raoul scoate din praguri şi din 
rezervorul de benzină părţile bombei. Apoi, totul este pus la loc, 
iar urmele proaspete ale aparatului de sudură îndepărtate. 

Asamblarea bombei le ia câteva ore bune. Raoul le explică 
încă o dată tehnica de programare. 

— E cam rudimentară, îşi dă el cu părerea. Are o autonomie de 

doar trei ore. V-aţi gândit cum o să procedaţi? 

— Sunt câteva variante, răspunde Yahyah. 

— Dacă aveţi şi una cu o servietă uitată în magazin, lăsaţi-o 
deoparte. Bodyguarzii sunt cu ochii în patru şi orice schimbare de 
decor îi pune în stare de alertă. Mai trebuie ţinut seama şi de 
sistemul intern de televiziune. 

— Am putea încerca să o plasăm într-o cutie, în depozit, 
sugerează Jamal. N 

— Nu ţine, zice Raoul. In primul rând, cutia ar putea rămâne 
acolo şi efectul exploziei ar fi aproape nul. Pe urmă, cutiile sunt 
desfăcute înainte de a fi duse în magazin. 

— Atunci, o misiune sinucigaşă, trânteşte Rashid, cu o 
strălucire fanatică în ochi. Legăm bomba de trup şi când apăsăm 
pe buton... 

— Ideea asta ţi-a venit după ce-ai aflat că tu pleci? îl întreabă 
maliţios Yahyah. 

— Oricum, nu ţine nici asta, îi potoleşte Raoul. Umflătura de 
sub sacou ar atrage imediat atenţia. Mai gândiţi-vă. Diseară, mai 
trageţi o raită şi faceţi câteva cumpărături mărunte. Poate vă vin 
ceva idei mai bune, la faţa locului. 

Mănâncă cu toţii pizzele comandate de gazdă şi beau 
limonada pregătită din lămâi şi ananas. 

Rashid îşi ia rămas bun, nu fără părere de rău şi porneşte cu 
maşina spre linia de demarcaţie, pentru a trece în partea arabă. 
La postul de control, patrula s-a schimbat în mod normal, la 
întoarcere, palestinienii care revin de la muncă nu mai sunt 
puricaţi ca la venire. Dar tocmai acum, unui soldat i se pare ceva 
ciudat la Nissanul condus de Rashid. 

— Coboară şi pune mâinile pe capotă! îi comandă tânărului, 
armându-şi şi UZI-ul. 

Rashid execută ordinul, fără să se teamă. Se ştie curat şi pune 
totul pe seama excesului de zel al israelianului. Apoi, ochii îi cad 
pe scaunul din spate şi înlemneşte. Pe canapeaua din piele rasă 
a fost uitată o bucată dintr-un prag. O neglijenţă care-l poate 
costa viaţa. 

— Ce-i asta? îl întreabă soldatul, pipăind metalul. 

— O bucată de fier vechi, improvizează Rashid. 

— Faci colecţie? 

— Le vând la cimitirul de maşini. Mai scot un ban. 

Soldatul îşi plimbă degetele pe marginea piesei şi-şi duce 
mâna la nas. Pilitura proaspătă îi dă de gândit. 


71 


— Eşti sigur că n-ai furat-o? Pare acum scoasă de pe o maşină. 

Transmite prin staţie situaţia şi cere o listă cu maşinile furate 
acea zi. 

— Trage maşina pe dreapta şi după aceea ieşi din ea. Să nu 
faci vreo mişcare greşită, că te curăţ fără somaţie. 

Pune pistolul-mitralieră în poziţie de tragere şi urmăreşte atent 
mişcările palestinianului. Rashid intră în panică. Nu mai gândeşte 
şi astfel nu realizează că totul se reduce la un simplu control de 
rutină. Groaza că ar putea fi descoperit îi paralizează creierul şi-i 
comandă cu totul alte mişcări decât cele pe care ar trebuit să le 
facă. Urcă la volan şi se preface că execută comanda imită, dar, 
deodată, apasă pedala de acceleraţie până la fund şi maşina 
ţâşneşte de pe loc ca o rachetă teleghidată. 

UZI-ul are piedica ridicată şi pe soldat manevra nu-l prinde 
pregătit. Trage trei rafale scurte şi, după o voltă curioasă, 
Nissanul se dă de câteva ori peste cap, rămânând cu roţile în 
sus, la câteva zeci de metri depărtare. 

Se dă alarma şi câţiva soldaţi se apropie în fugă, înconjurând 
maşina. Dar nu au de ce să se teamă. Din încâlceala de fier e 
scos un palestinian plin de sânge. Are un glonţ înfipt în cap şi 
alte două i partea dreaptă a corpului. 

Când se întorc de la magazin, ceilalţi doi tineri află de la Raoul 
nefericita întâmplare şi intră în panică. Cercetările poliţiei ar 
putea duce la adresa la care se află. Pot fi căutaţi şi descărcătorii 
de la magazin, ceea ce le va face imposibilă misiunea. 

— E mai puţin probabil ca cineva să fi văzut maşina aici, îi 
linişteşte Raoul, deşi nici el nu e în apele lui. Totuşi o să vă 
petreceţi noaptea într-o debara mascată de un perete fals. 

— Şi mâine? întreabă Yahyah. 

— Să vedem mai întâi ce măsuri o să ia poliţia. Dar ce e cu 
asta? mai zice Raoul, arătând către un uriaş urs Panda de jucărie. 

— Ideea mea, răspunde Yahyah. 

Moartea lui Rashid e lăsată deoparte. Mult mai importantă e 
ducerea la bun sfârşit a misiunii. 

— Tot nu înţeleg. 

— Simplu. Aşa am învăţat, că ideile cele mai simple sunt cele 
mai eficiente. Am cumpărat ursul ăsta pentru surioara mea, 
cadou de Anul Nou. Dar surioara nu-l vrea, nu i-a plăcut deloc. 
Aşa sunt fetele, răzgâiate. Ar vrea în schimb o păpuşă Bărbie. 
Aşa că trebuie să înapoiez ursul şi să-i iau o păpuşă. 

— Doar că ursul va fi puţin modificat, continuă Raoul. Bravo, 

puştiule, genială idee! îţi prevăd un viitor mare. 

— Totul e ca vânzătoarea să nu sesizeze diferenţa de greutate. 

— N-o să-l pună pe cântar, fii liniştit. Mâine e ultima zi de 
cumpărături pentru Anul Nou, o să fie prea ocupată ca să mai ia 
seama la amănunte. Rămâne doar problema programării. O dată 
ascunsă în urs, bomba începe numărătoarea inversă. 

— In trei ore o să fim acolo! proroceşte Yahyah. 

A doua zi, atentatorii află de la ştiri că, în cazul palestinianului 
ucis, poliţia nu a dat de nici un fir şi cercetările trenează. E ziua 
cea mare. Bomba e introdusă în uriaşul Panda şi, înainte ca ursul 
să fie cusut la loc, e apăsat butonul roşu. De-acum, cronometrul 
morţii a început să ticăie. 

Lui Yahyah nu-i este frică. Emoţia care-i face sângele să 
pulseze mai iute îi dă o stare de beatitudine. Până la Kalaniş ia 
un taxi. La raionul de jucării e o aglomeraţie de zile mari şi 
vânzătorii şi supraveghetorii de etaj nu mai prididesc să facă 
faţă. Yahyah este luat în primire chiar de şeful de etaj, care-i 
ascultă amabil rugămintea. Pipăie ursul în folia de plastic şi se 
asigură că sigiliul nu a fost rupt. N-are timp să controleze şi 
partea de jos foliei, care a fost desfăcută şi relipită. Face 
schimbul cu păpuşa licitată şi se îndreaptă către un alt client. 

Yahyah plăteşte diferenţa de preţ şi pleacă mulţumit, cu 
păpuşa sub braţ. Pe neaşteptate, o idee i se înfige în minte ca un 
îi înroşit: dacă ursul va fi cumpărat de altcineva şi dus acasă? 
Adio efect devastator! Mai zăboveşte prin magazin, trăgând cu 
ochiul spre standul de jucării, dar prea mult timp nu poate 
rămâne, ar bate la ochi şi, pe de altă parte, deja a trecut o oră de 
când bomba fost amorsată. Se roagă tot timpul lui Allah ca 
uriaşul Panda să rămână acolo şi se întoarce cu un taxi în 
cartierul arab. 

Coboară în faţa unui hotel şi intră, nu înainte de a-i lăsa 
şoferului un bacşiş consistent. Se asigură că maşina a plecat şi 
iese, îndreptându-se repede, pe străduţe ocolite, spre casa lui 
Fatma. li deschide chiar femeia, care de astă dată nu e singură. 
Trei palestinieni, care nu fac nici un efort de a se recomanda, îşi 
beau liniştiţi cafelele şi fumează ţigări de foi. 

— Ei? face Fatma în loc de bună ziua. 

— Jamal a ajuns? întreabă Yahyah, înainte de a da raportul. 

— Da, răspunde Fatma. De Rashid îmi pare rău, dar şi-a 
pierdut capul; nepermis pentru cineva care vrea să facă parte din 
Frăţie. 

Yahyah îşi priveşte ceasul şi murmură: 

— Mai sunt exact patruzeci şi cinci de minute. 

Unul dintre palestinieni comută televizorul pe postul naţional 
se pun cu toţii pe aşteptare. Îl întrerup foarte rar pe Yahyah, care 
relatează în amănunţime toată tevatura. Sunt mulţumiţi de cele 
auzite şi nu au decât cuvinte de laudă. Fatma îi întinde tânărului 
îi pahar cu rachiu şi-i face cu ochiul. 

— Dacă ai reuşit, va trebui ca un timp să rămâi ascuns. Să 
spui alor tăi că ai câştigat o excursie şi pleci pentru zece zile. 

— Unde o să stau? 

— Aici, în laboratorul de la subsol. Părinţii tăi vor primi câteva 
ilustrate din Cipru. 

— Nu e cusut cu aţă albă? face Yahyah. 

— Părinţii tăi sunt şi ei palestinieni şi vor înţelege. Nu trebuie 
să-ţi faci griji. 

Unul dintre oaspeţi le face semn să tacă şi dă mai tare sonorul 
televizorului. Filmul cu Stan şi Bran s-a întrerupt şi crainica 
anunţă că va da legătura cu un reporter care s-a deplasat rapid 
la supermarketul Kalaniş. 

— Primele date arată că aici a avut loc un atentat cu bombă, 
relatează reporterul. Surse din poliţie ne-au relatat că au fost 
înregistraţi până acum cincisprezece morţi, printre care şase 
copii şi treizeci şi şase de răniţi. De asemenea stricăciunile 
produse au afectat două etaje ale magazinului. Până la această 
oră, atentatul nu a fost revendicat. 

Fatma stinge televizorul şi scoate din bufet o şampanie. 
Ciocnesc cu toţii, într-o atmosferă solemnă. Cei trei străini îl 
îmbrăţişează pe rând pe Yahyah şi-l sărută apăsat pe obraji, după 
care pleacă fără un cuvânt. 

— De-acum eşti celebru, Yahyah, îi spune Fatma, sărutându-l 
la rândul ei, dar altfel. 

Tânărul e copleşit; îşi mai toarnă şampanie şi o bea fără s-o 
mai deguste. Ochii îi strălucesc, iar vocea îi e gâtuită. 

— Ţi-am adus ceva! 

Scoate păpuşa Bărbie, pe care-o ţinuse ascunsă sub cămaşă şi 
i-o întinde femeii care-l priveşte cu ochi miraţi. 

Peste douăzeci de ani, Yahyah va primi înapoi aceeaşi păpuşă, 
de la aceeaşi femeie, doar că atunci păpuşa va ascunde în 
interior unul dintre cele mai diabolice planuri puse la cale de 
organizaţiile teroriste internaţionale conduse de oculta şi 
suprema ANA-SAT. 

VI 


Trag camionul la peron, chiar în dreptul pancartei pe care scrie 
„Punct vamal Giurgiu” şi-mi fac cruce cu limba. Colosul nu poate 
mai impresionat decât ca o capră la vederea unui berbec în plin 
elan ritual. Coborâm din crimă şi facem câteva mişcări de 
dezmorţire. 

— Bună ziua. Ne ia în primire un vameş fercheş. Paşapoartele 
frahtul. Sunteţi turci? 

— Turci, bre, nu se vede?! îi răspund eu politicos. 

— Ştii româneşte? 

— Mai bine ca turca, şi zic zâmbitor, neminţind nici un pac. 

Vameşul râde şi-şi bagă botul sub prelată. 

— Ce-avem aici? Numai ţigări? 

— Ţigări, guma, brichet, papuc. Scrie tot. 

— Ceva bombe? mai întreabă vameşul, bântuit de sprintul 
amorului. 

— Ba da, asta! răspund eu, arătându-i coperta unui Penthouse. 
Care se lăbărţează o ţâţoasă de categoria grea. 

Vameşul râde şi-i dă o palmă pe spate Colosului, care scoate 
câteva cuvinte în arabă, ducând mâna la prohab. 

— Ce zice ăsta? se interesează vameşul, în timp ce doi 
zdrahoni urcați în camion aleg, prin sondaj, câteva cutii. 

— Pipi, lămuresc eu. 

— Păi şi ce, vrea viză de paşaport pentru asta?! Să se ducă în 
tufişuri! 

Se apucă de desfăcut cutiile depuse pe asfalt. Prefăcându-se 
nu vede pachetul barosan pe care i-l pregătisem. După ce 
termină de scormonit, dă ocol maşini, făcându-şi gura pungă: 

— Lasă pachetul la recepţia primului motel întâlnit pe partea 
stângă şi dă şi băieţilor ceva. 

Asta numesc eu vameş cinstit şi curat. Le înfund zdrahonilor în 
buzunare câte o bancnotă de zece mărci şi ăştia pun la loc lăzile, 
lăsând prelata. Par dispuşi să-mi şteargă şi parbrizul, dar Colosul, 
apărut din tufişuri, îi opreşte. Se apucă chiar el să-l curețe de 
praf, cu o cârpă mare şi soioasă. 

Vameşul ne face formele şi trecem la poliţia de frontieră, unde, 
cu o altă bancnotă, dar de o sută de mărci, preîntâmpinăm orice 

neplăcere. 

— Cum te simţi la tine în ţară? mă întreabă Colosul, de cum 
începem să rulăm pe autostrada spre Bucureşti. 

— Ceva mai bine decât un rahat într-o clepsidră, zic eu, 
răspunzând cu un gest obscen unei fătuci care ne făcea semne 
fără echivoc din dreptul unei parcări de TIR-uri. 

— Poate ar fi trebuit s-o luăm cu noi. Am auzit numai lucruri 
bune despre românce, face Colosul, lingându-se pe buze. 

— Nu şi despre sifilisul cu care te-ar putea cadorisi, deşi pun 
rămăşag că de tine nu se leagă nici cel mai al dracului microb. 

— Nu prea îmi place ce facem. Nu sunt bun pentru spion. Mie 
dă-mi o puşcă şi spune-mi în cine să trag. Mi-am schimbat de 
atâtea ori paşaportul, că nici nu mi ştiu dacă am existat vreodată 
cu adevărat. Prea multe farafastâcuri pentru un om cinstit ca 
mine. Prefer să lupt pe bune, într-o junglă asiatică sau africană. 
Acolo mă simt în elementul meu. 

— O mică variaţie nu poate decât să-ţi facă bine, zic eu. Nu e 
rău să încerci să fii mai rezervat. Când văd un TIR turcesc, 
poliţiştii devin din cale-afară de harnici. 

— O lume civilizată şi plină de oamenii care-şi fac datoria! 
exclamă scârbit Colosul. Inainte să plec în State, unde am fost 
dat în urmărire generală, am petrecut două săptămâni pe o 
insulă din Hawaii. A fost ca-n basme: gagicile se plimbau doar cu 
un firicel printre buci şi găseai mai multă băutură şi droguri decât 
în cel mai vestit tractir din Las Vegas. Mă simţeam ca un împărat. 
Ciocolatiii de acolo mă declaraseră chiar un fel de vraci, ziceau 
că numai specia asta posedă atât de mulţi dolari. Pe scurt, am 
trecut la lecuit bolnavii. Vezi bine că cele mai multe boli le aveau 
femeile, aşa şi, atunci când am pus cap-compas spre Angola, 
cântăream cât un sfrijit de băştinaş. Cred că aş fi rămas acolo 
mult şi bine, dacă un pârlit de detectiv nu şi-ar fi băgat nasul în 
colţul ăla uitat de lumea civilizată. Bezmeticul era pe urmele unei 
reţele de traficanţi şi a dat peste mine. Mă avea pe lista lui cu 
lume bună, drept care s-a arătat foarte bucuros să mă găbjească. 
S-a programat la consultaţie şi mi s-a plâns că-l dor teribil şalele, 
exact acolo unde-şi ţinea cătuşele. Mi-a propus să i le extrag şi 
să le port pe mâini drept amintire. Tipul părea destul de 
convingător, întrucât îşi însoţise propunerea cu un pistol Colt, pe 
care-l tot trecea dintr-o mână în alta, de parcă l-ar fi fript. Am 
căzut de acord că e cazul a sărbătorim însănătoşirea şi am 
destupat o sticlă de whisky. Omul nu apucase să cunoască 

obiceiurile casei, aşa că, în clipa în are s-a trântit în jilţul pregătit 
de prietenii mei ciocolatii pentru situaţii neprevăzute, a primit în 
fund o ţeapă otrăvită. Haioasă maşinărie, nici nu-ţi vine să crezi 
ce le mai trece prin cap băştinaşilor ăia. L-am îngropat pe tip sub 
un palmier. A avut parte de slujbă destul de sumară, pe care o 
învăţasem de la un ucigaş în Chicago, pe lângă care-mi făcusem 
ucenicia. Rahatul fusese însă stârnit şi a trebuit să-mi fac 
bagajul. Dacă ar fi să mă retrag vreodată, acolo m-aş întoarce. 

— Visezi, soldat Sheldon, ricanez eu, aprinzând farurile. Eşti un 
ucigaş plătit şi ucigaşii plătiţi nu ies la pensie. 

— Sictir! se indignează Colosul, făcând apel la cunoştinţele ale 
sumare de turcă. Ucigaşii plătiţi sunt şi ei oameni. 

— Eşti însemnat, prostovane! Ai încetat să mai fii propriul tău 
stăpân. Singurul loc de retragere e groapa comună. 

— Du-te dracu'! scuipă Colosul, nemulţumit de perspectiva 
umbră. Nu s-a născut încă omul care să-l dovedească pe Colos. 

E noapte de-a binelea când parcăm în preajma complexului e 
depozite unde vom descărca marfa. Patronul şi-a închis prăvălia, 
aşa că până a doua zi dimineaţa suntem liberi. După tămbălăul 
de la revoluţia din 1989, figurez pe lista câtorva servicii secrete”, 
aşa că nu mă prea înghesui să mă afişez în locuri publice. 
Tragem la un hotel aflat în apropiere şi luăm un apartament. 

Coborâm în restaurant şi-l las pe Colos să ia comanda, nu 
înainte de a-i atrage atenţia să stea liniştit şi să nu facă bâlci. Eu 
plec în căutarea unui telefon public şi, când îl găsesc, formez 
numărul pe care mi-l dăduse CIliff'5, pentru legătura cu România. 
Imi răspunde un robot care mă lămureşte că am sunat la familia 
Stan şi mă invită să las un mesaj după semnalul sonor. Înjur în 
gând şi dau drumul la muzicuţă: 

— In legătură cu anunţul din ziar. M-ar interesa telefonul GSM. 
Sunt din provincie şi plec mâine dimineaţă. 

Închid şi intru iar la restaurant. De acum e; vor fi cei care mă 
vor contacta. Mă gândesc la ce spunea Colosul şi-i dau dreptate: 
dansul pe sârmă nu face parte din preferinţele noastre. Pe de 
altă parte, o dată intrat în horă, cale de întors nu mai există. 
Revin îngândurat la masă, unde Colosul îmi dă vestea cea bună: 

— Am comandat toate rahaturile care le aveau pe listă. Ne-au 
pus şi şerveţele. 
11Vezi „Pentru bani, Înainte” şi urmarea de acelaşi autor (n. tr.). 
Agentul CIA care-l recrutase pe Florin Zamfir pentru comandoul Brutus 
vezi „Ordon: Ucide-ţi aproapele!” de acelaşi autori (n. tr.). 

— Vorbeşte mai încet, îl domolesc eu. Aici nu eşti în Hawaii. 

— Vrei să spui că nu găsim păsărici prin partea locului? devine 
neliniştit uriaşul. 

— Nu te-ar tenta mai mult un spectacol de operă? 

Colosul mă priveşte neîncrezător şi nu ştie ce să spună. 
Alternativa ar putea face parte din planul acţiunii, dar consideră 
că pentru aşa un chin ar trebui să primim extra. Chelnerul ne 
aduce potolul şi ne urează poftă bună. Zăboveşte prin zonă, de 
parcă ar vrea să se asigure că apreciem cum se cuvine bucătăria 
românească. 

— la şi tu o bucată, dacă ţi-e foame, zic eu îndatoritor. 

— He-he! face tipul, frecându-şi mâinile. Domnii n-au nevoie 
de companie? 

— De ata, nu, mersi, îl lămuresc eu. 

— Avem două domnişoare noi care v-ar putea face seara mai 
plăcută. 

— Sunt curate? 

— Vai de mine! se ofensează chelnerul, de parcă ar fi fost 
vorba de mă-sa. |n localul nostru nu servim decât marfă de 
calitate, cu controlul veterinar la zi. 

Pare încântat de gluma făcută, deşi nu e convins că i-am 
pătruns tâlcul. Mai dă cu şervetul după nişte firimituri, 
deranjându-l e Colos, care e în continuare aplecat peste farfurie. 

— Ce tot vrea ăsta? se agită el furios. Să lase naibii muştele, 
că nu mă deranjează. 

— Zice că nu trebuie să mai mergem până la operă. Are el ouă 
balerine care şi-au luat de lucru la domiciliu. 

Colosul prinde mişcarea şi e ceva mai radios. Se şterge la gură 
cu mâneca sacoului din buzunarul căruia scoate o bancnotă. O 
împătureşte şi o plasează în şervetul zburător al chelnerului. 

Chelnerul primeşte cu bucurie vestea şi dispare de parcă ar 
vrea patine cu rotile. In aceeaşi viteză sosesc şi demoazelele, 
care arată ca nişte studente la fără frecvenţă. Intreb politicos ce 
vor să servească, deşi ştiu că şampania e pe drum. Nu se dau la 
o parte nici să guste niscaiva icre negre şi creveţi. Colosul se 
arată interesat de gusturile tipelor şi haleşte dintr-o dată o 
jumătate de porţie, în treacăt, îşi plasează o mână pe coapsa 
celei mai apropiate şi primeşte drept răspuns un zâmbet 
panoramic. 

— Pe noi ne cheamă la fel: lusuf. Vouă cum vă spune, 
păpuşelelor? întreb eu. 

— Şi pe noi ne cheamă la fel: Săndăluţa! îmi răspunde blonda 
are pare şi şefa grupului. 

— Şi cum o să vă deosebim? mai întreb eu ca prostul. 

— E nevoie? face blonda, anunţându-mi dinainte meniul, 
sunteţi turci? 

— Da, dar o punem ca europenii, o liniştesc eu. 

— Vorbeşti bine româneşte. Colegul tău nu ştie? 

— Nu, e pentru prima oară pe meleagurile astea. Dacă avem 
în program vreun colocviu sau un simpozion, va trebui să te 
bazezi numai pe mine. Care sunt condiţiile voastre? 

Blonda scoate un creion dermatograf şi notează suma pe un 
şerveţel. Colosul priveşte cifrele desenate stângaci şi se 
nedumireşte. 

— Ce e cu atâtea zerouri, zice el în engleză, când e vorba de 
budă, două ajung. 

— Ce spune? se interesează cealaltă Săndăluţă. 

— Spune că l-ar interesa mai mult să ştie cât cereţi, decât să-i 
prezentaţi datoria externă a României. 

Ca să fie mai explicit, uriaşul ia creionul dermatograf şi-i scrie 
fetei direct în palmă suma pe care o consideră el cea mai 
adecvată. 

— Cu banii ăştia, apreciază blonda, vă puteţi cumpăra o 
casetă porno şi să v-o puneţi împreună. 

Târguiala îl scoate din sărite pe Colos. Achită nota de plată şi 
mă ia de braţ, lăsându-le pe balerine cu buza umflată. 

— Aici nu e Hawaii, asta e sigur, îmi spune el o dată ajunşi în 
cameră. Cunosc o metodă mult mai rapidă şi mai ieftină. 

Şi, într-adevăr, la room-service sunt de serviciu alte preotese 
ale falusului, care nu ezită să se comporte asemenea unor 
spărgători de grevă. 

A doua zi dimineaţă, patronul depozitului ne ia în primire şi 
camionul e descărcat de nişte tuciurii care ne dau de înţeles că 
treaba asta ne costă pe noi. Le arunc nişte mărunţiş şi intru în 
biroul improvizat al patronului, un iranian cu o burtă 
pantagruelică. Îmi înapoiază frahtul semnat, împreună cu un plic 
sigilat. 

— Citeşti şi rupi! adaugă el în şoaptă. 

Deschid plicul şi memorez numele şi adresa unde trebuie să 
ajungem, după care-l mototolesc şi-i dau foc. 

Ne luăm rămas bun şi, după un drum scurt, parcăm în curtea 
unei mari întreprinderi textile. Acolo îl întâlnim şi pe şoferul care 

trebuie să preia camionul, iar eu şi Colosul, despovăraţi de o 
grijă, o luăm pe jos spre complexul studenţesc, ţinta noastră, 
sporovăind ca doi prieteni buni. 

Adresa la care trebuie să ajungem se dovedeşte cea a unui 
cămin pentru studenţi străini. Batem în uşa camerei 215 şi ne 
deschide un tinerel negricios, cu o mustăcioară ca un fir de gută. 
E fericit, de parcă şi-ar fi reîntâlnit fraţii scăpaţi dintr-un război 
nemilos. Ne invită să-l însoţim în maşina lui, un Mercedes 
rablagit, care oftează din toate încheieturile. Proprietarul este 
însă foarte încântat şi ne oferă detalii despre performanţele 
automobilului pe care-l conduce. 

Afară s-a pornit o ploaie deasă de primăvară şi pomii înverzesc 
văzând cu ochii. Abia acum realizez pe deplin că sunt în ţara 
mea, în România. Un loc în care nu mă voi mai putea întoarce 
niciodată pentru totdeauna, pentru că sunt un proscris. Las la o 
arte sentimentalismul de doi bani şi mă gândesc că, de fapt, un 
mercenar n-are patrie şi nici ţară. El e soldatul lumii, asemenea 
unui copil al străzii. Frumoasă ţară, gândesc eu impasibil, păcat 
că e populată! 

Şoferul Mercedesului opreşte la un semafor şi formează rapid 
un număr pe mobil. li spune interlocutorului ceva despre o găină 
care tocmai a ouat, după care închide şi continuă drumul. Un 
timp, suntem plimbaţi aparent fără nici o ţintă, dar, într-un târziu, 
maşina intră pe o străduţă dintr-un cartier rezidenţial şi opreşte 
în dreptul unei limuzine cu geamuri negre. Mustăcioara ne spune 
să urcăm în ea şi să aşteptăm, ceea ce şi facem. În limuzina nu e 
nimeni. Colosul, care a mai trecut o dată prin tipul ăsta de 
maşină, pipăie avid după butonul care desface barul, dar nu 
găseşte înăuntru decât două sticle de Cola. Bodogăne ceva 
despre ospitalitatea gazdelor şi închide scârbit uşiţa. E într-o 
agitaţie continuă, de parcă ar fi primit în dos o delegaţie de 
furnici africane. Foarte greu de lucrat cu un asemenea partener, 
mai ales într-o misiune delicată a asta, dar nu mă pot plânge nici 
unui serviciu de personal. 

Portiera se deschide şi primim vizita unui uriaş, de talia 
Colosului, bărbos şi cu nişte ochelari negri pe nas. Care-i ascund 
jumătate din faţă. Limuzina o ia din loc şi bărbosul, înainte de a 
orbi, dă drumul la radio. O muzică unduioasă umple atmosfera. 

— Eu sunt Yasser, zice matahala, întinzându-ne o mână 
dolofană, plină de inele. 

Când se apleacă, îi văd, pe sub cămaşa descheiată, lanţul gros 

e aur şi mai văd ceva care mă lasă cu gura căscată: un tatuaj ce 
întruchipează două iatagane încrucişate. Mă screm să-mi 
amintesc unde mai văzusem desenul, în timp ce-i torn mesajul: 

— Inginerul mi-a spus că ne putem încrede în tine şi-n oamenii 
tăi. Trebuie asigurat tranzitul unui transport de la Chişinău spre 
Bruxelles, via Budapesta. 

Yasser cugetă o vreme la cele auzite şi gângureşte: 

— O să coste o grămadă de bani. 

— Nu ăsta e lucrul cel mai greu. Banii vor li primiţi de la un 
sudanez, sub forma unei linii de credit pentru importuri de 
aparatură electronică. 

— Când soseşte hârtia? 

— Deocamdată nu ştim nici noi. Vei fi anunţat în timp util. 
Până atunci, trebuie să-ţi activezi reţeaua. Camionul va fi 
descărcat la Bacău, dar numai o parte. Restul trebuie să ajungă 
la Timişoara şi de acolo la Budapesta. 

— Pentru ieşire, propun o cale ocolită, prin Serbia şi Slovenia. 

— E cam lung traseul, zic eu, gândindu-mă că nu voi putea 
anunţa în timp util baza despre schimbarea survenită. 

— Mai lung, dar mai sigur, îmi răspunde Yasser. 

— Trebuie să iau legătura cu Inginerul, nu mă las eu. Ocolul 
ăsta nu e trecut în program. 

— Nu e nevoie, mi-o taie Yasser, scoţându-şi ochelarii şi 
aruncându-mi o privire urâtă. O să-i transmit eu. De altfel, 
trebuie să te obişnuieşti cu ideea el că pe teritoriul ăsta puterea 
de decizie îmi aparţine mie. 

— Nu poate fi doar treaba ta, îmi sare Colosul în ajutor. De 
siguranţa transportului răspundem noi. Cine ne poate garanta că 
vreunul dintre băieţii tăi nu e pe statele de plată ale poliţiei? 

— E invers, câţiva poliţişti sunt pe statele noastre, se hlizeşte 
Yasser, rotunjindu-şi buzele. Ca şi voi. lar rolul vostru e să 
identificaţi reţeaua şi să fixaţi traseul. 

— Ca să ajung pe statul tău de plată, trebuie să fiu chior, 
ciung şi şchiop şi nici atunci n-o să ai destui bani ca să mă 
plăteşti! sare Colosul, care nu suportă să primească ordine de la 
necunoscuţi. 

Yasser se lasă pe spate şi-şi mijeşte ochii. Duce mâna la piept 
şi înlemnim, aşteptând să ne trezim cu un pistol în faţă. In loc de 
aşa ceva, mâna arabului se apucă să scarmene cu asiduitate 
subsuoara cam năclăită. 

— Ca şi voi, ordinele le primesc numai de la Inginer. Dar ce se- 

ntâmplă în România e treaba mea exclusivă. 

Scoate două paşapoarte cu viza de intrare şi câteva hârtii din 
are reiese că suntem oameni de afaceri turci, veniţi să 
investească în România. 

— Aveţi şapte zile să vă plimbaţi prin ţară. Vă sugerez, să nu vi 
le pierdeţi prin baruri şi prin taverne deocheate, ne spune Yasser, 
dovedindu-se informat în legătură cu escapadele noastre. Luaţi 
cunoştinţă de traseul pe care vi-l propun şi intraţi în contact cu 
filierele pe care vi le dau. Nu ştiu ce mă face să cred că voi veţi 
conduce camionul care va veni de la Chişinău, aşa că e bine să 
cunoaşteţi dinainte drumul. 

Arabul scoate un laptop şi-i dă parola. Calculatorul se pune pe 
treabă şi ne dezvăluie întreaga documentaţie. Yasser ştia totul 
dinainte şi ne lăsase să turuim ca proştii. 

— La Albiţa, la graniţă, înaintea camionului vostru se va găsi în 
camion „iepure”, încărcat cu marfă de contrabandă, aşa că vouă 
o să vă dea OK-ul de urgenţă. Vă atrag atenţia că e posibil a pe 
tot traseul şi în special la Bacău, să fiţi urmăriţi de o pereche de 
ochi albaştri. 

— Să-i scoatem! propune Colosul, maestru al prostului obicei 
de a lăsa găvanele goale. 

— Nici vorbă! sare Yasser. Poate fi chiar protecţia poliţiei pe 
care o plătim. Cel mai bine, veţi descărca din mers. 

— Adică vom arunca cutiile pe câmp? intervin eu nedumerit. 

— Toate la timpul lor, mă temperează arabul. Deocamdată, 
priviţi aici. În localitatea asta, veţi reintra în posesia cutiilor care 
vă interesează. 

Arabul mai clăpăie ceva la laptop şi, în scurt timp, realizez că, 
pe teritoriul dragii mele ţărişoare acţionează una dintre cele nai 
bine puse la punct reţele din câte am întâlnit. Segmentele care 
fac legătura dintre rezidenţi sunt oarbe, astfel că nici unii din cei 
care acţionează nu se cunosc între ei. Conexiunea se petrece 
doar prin intermediul calculatoarelor „abonate” la laptopul lui 
Yasser. 

Practic, reţeaua este invincibilă, având verigi false şi verigi 
variantă, un desiş în care s-ar pierde şi cel mai iscusit detectiv. 
Imi opresc un fluierat de admiraţie şi mă întreb prosteşte cu ce s- 
or ocupa serviciile secrete în timpul ăsta. 

Când lucrurile au devenit de-acum limpezi, ridic ochii şi nu-mi 
vine să cred: suntem în Braşov şi ne îndreptăm în cea mai mare 
viteză spre Poiană. 

— Voi doi o să rămâneţi aici, ne spune Yasser. Aveţi un 
apartament rezervat la Alpin. Veţi fi contactaţi de un om de-al 
meu care vă va însoţi peste tot. Arătaţi-vă interesaţi de fermele 
de animale şi de stânele de oi. Sunt obiectivele în care „veţi 
investi”. 

— Cu ce bani? zice Colosul, care se arată, ca întotdeauna, 
interesat în obţinerea unor foloase suplimentare. 

Arabul râde şi-şi scarpină pieptul păros, făcându-ne din nou e 
cunoştinţă cu lanţul de aur şi cu tatuajul. 

— Asta nu mai e treaba mea. O păsărică mi-a şoptit că nu aţi 
venit total nepregătiţi. 

— Imprumută-ne şi nouă păsărică asta, îi propune Colosul. A 
noastră a rămas gravidă şi e pe ouă. 

Limuzina se opreşte în faţa hotelului Alpin şi coborâm fără să 
ne luăm rămas bun. Şoferul scoate din portbagaj două valize şi ni 
le lasă la picioare, fără un cuvânt, după care urcă la loc şi 
automobilul dispare după un pâlc de brazi. 

— Măcar ne-am făcut cu nişte ţoale, zice practic Colosul. 

Primul lucru pe care-l fac e să umplu cada cu apă fierbinte, în 
care torn un borcan de săruri frumos mirositoare, ceea ce, 
evident, stârneşte disprețul princiar al Colosului. Şi, pe când 
pufăi mulţumit şi sorb din paharul cu vodcă finlandeză, îmi cade 
fisa! 

Sigur că da! Un tatuaj ca acela, două iatagane încrucişate, nu-l 
întâlneşti foarte des. Deşi a trecut destul timp, îmi amintesc de 
decembrie 1989, pe când făceam încă parte din trupele secrete 
speciale pregătite pentru protecţia Conducătorului lubit... 


Dimineaţa zilei de 22 decembrie se anunţă ceţoasă şi 
mohorâtă. Lipsa totală a zăpezii în plină iarnă îţi creează o 
senzaţie ciudată, de barcagiu care vâsleşte pe uscat. La ora 
05,07 (cinci, o sută şapte, în limbajul nostru), în tabăra secretă 
din Masivul Făgăraş se dă alarmă roşie. Asta însemnă că, în cinci 
minute, întreg batalionul trebuie să fie în dispozitiv de luptă de 
grad operativ zero. Ştim exact ce avem de făcut şi ordinele care 
se mai aud, sunt rare şi scurte. Colonelul Boştină, comandantul 
batalionului, stă în mijlocul platoului, cu picioarele răşchirate şi 
cu mâinile la spate. Este îmbrăcat ca şi noi, într-o salopetă 
neagră, îmblănită, fără însemne de grad şi în loc de chipiu, cu o 
şapcă cu cozoroc lung, care se poate transforma la nevoie într-o 
cagulă. Diagonala care-i susţine pistolul-mitralieră Şaman, de 

producţie românească, aruncă luciri întunecate. 

Sunetul intermitent al alarmei se opreşte fix la cinci, o sută 
doisprezece. Peste toată unitatea, luminată doar de lămpile de 
camuflaj, s-a instaurat o linişte care te duce cu gândul la un 
cimitir părăsit. Colonelul rămâne în continuare nemişcat, fără să 
scoată nici un cuvânt. Privirile i-au rămas ţintuite în sus, spre 
antena de radio, de parcă de-acolo ar trebui să vină ordinele pe 
care le astupăm. Incă cinci minute se scurg într-o tăcere totală. 
Am încremenit cu toţii ca într-o fotografie: o sută de oameni, 
mânjiţi pe faţă cu vopsea neagră, cu mâna dreaptă lipită de 
armele cu ţevi scurte, dotate cu încărcătoare de 120 cartuşe de 
război. 

La capătul celor cinci minute, pe aleea dinspre clădirea 
Statului Major apare o maşină militară din care coboară un tip 
înalt, îmbrăcat în uniformă, purtând ochelari negri. îl 
recunoaştem cu toţii: e generalul-comandant care acum primeşte 
raportul şoptit al colonelului. Generalul-comandant salută scurt şi 
comandă pe loc repaus. 

— Ostaşi, ni se adresează el, a venit ziua pentru care v-aţi 
pregătit şi v-aţi instruit pe timpul pe care l-aţi petrecut aici. A 
venit ziua care Conducătorul lubit are nevoie de voi, de întreaga 
voastră capacitate de luptă. Forțe ostile, care au pătruns în ţara 
noastră, sau alăturat oficinelor de spionaj aflate până acum în 
stare de conservare. Ele vor să stârnească teroare şi panică, 
pentru ca la adăpostul acestora să dea o lovitură de stat. Nu 
putem admite aşa ceva, nu putem lăsa cuceririle noastre 
revoluţionare să fie înlăturate de această mână de complotişti, 
conduşi din umbră de cercurile imperialiste şi revizioniste. 
Suntem pregătiţi să le dăm o replică pe măsură. Armata este 
deja stăpână pe situaţie, dar, din păcate, trupele active nu sunt 
instruite pentru luptele de stradă. Voi însă sunteţi imbatabili în 
acest gen de luptă. De aceea, voi veţi fi aceia care veţi acţiona în 
înfruntarea directă cu elementele ostile orânduirii noastre 
socialiste. Conducătorul lubit ştie că se poate baza pe voi şi vă 
ordonă să lichidaţi în cel mai scurt timp celulele organizate de 
inamic. Veţi acţiona în trei direcţii principale: Timişoara, Bucureşti 
şi Sibiu. Situaţia cere să vă împărţiţi în formaţiuni de câte trei 
oameni şi să păstraţi legătura prin staţii. Veţi apela la toate 
mijloacele şi metodele luptei antiteroriste pe care vi le-aţi însuşit. 
Nu ezitaţi să trageţi în oricine vi se pare suspect, chiar dacă are 
aparenţa unui trecător obişnuit. Chiar dacă e copil, femeie sau o 

figură cunoscută. Orice ezitare poate fi un pas înapoi în faţa 
duşmanului. Mai bine să moară o sută de nevinovaţi, decât să 
scape un vinovat. Comandanții voştri de pluton vă vor comunica 
ariile de dispersare. Aţi făcut cu toţii un jurământ şi aştept din 
partea voastră să-l respectaţi întocmai. Aceia dintre voi care vor 
fi ucişi, vor fi îngropaţi imediat, fără însemne şi semne de 
recunoaştere. Cei răniţi vor primi ajutor, după caz, dar sub nici o 
formă nu vor accepta să fie spitalizaţi. E de preferat un glonţ de 
graţie. Sper să avem cât mai puţine cazuri, poate chiar nici unul. 
Despre voi nu mai ştie nimeni altcineva decât eu şi Conducătorul 
lubit. Nici miliția, nici armata, nici securitatea nu sunt informate 
de existenţa voastră, aşa că, dacă veţi fi prinşi, cereţi să fiţi puşi 
în legătură cu colonelul Beciulescu. Reţineţi numele: Beciulescu. 
El va decide ce se va întâmpla cu voi. Vă urez succes! 

— Drepţi! ordonă colonelul Boştină. 

— Colonel Boştină! se aude iar glasul tăios al generalului- 
comandant. Ordon începerea operaţiunii ZZZ.. Executarea! 

Inainte de a se urca în maşină, mai şuşotesc ceva împreună. 
Colonelul ne trece repede în revistă, iar eu şi doi camarazi 
suntem scoşi din front. 

— Voi trei veţi forma garda de corp pentru generalul- 
comandant. Vă aflaţi sub ordinele lui directe, până la terminarea 
misiunii. 

Urcăm fără nici un comentariu în maşina militară şi ne 
instalăm pe bancheta din spate. După un traseu sinuos, 
pătrundem într-un heliport improvizat şi ne îmbarcăm într-un, 
uriaş Piton care-şi ia imediat zborul. In căşti auzeam vocea 
generalului-comandant: 

— Vom merge la Bucureşti. Acolo mă veţi însoţi pretutindeni. 
La ordinul meu, trageţi fără somaţie în tot ce mişcă. Vă sfătuiesc 
a nu băgaţi la cap nimic din ceea ce veţi vedea sau auzi. Singura 
noastră grijă e să-mi asiguraţi securitatea, douăzeci şi patru de 
ore în douăzeci şi patru. Nu plecaţi de lângă mine cu nici un chip, 
indiferent cine vă va da ordinul acesta. Dacă totuşi voi fi atins şi 
ucis, luaţi legătura imediat cu colonelul Beciulescu şi aşteptaţi 
instrucţiuni. 

Aterizăm la o minibază din Snagov şi-l însoţim pe general- 
comandant într-o clădire tip vilă, unde se află strânşi mai mulţi 
ofiţeri şi doi civili. Sunt toţi agitaţi şi nervoşi. 

— Conducătorul Suprem a întrebat de dumneavoastră! sare i 
întâmpinare un ofiţer tânăr. 

— ÎI voi contacta imediat, zice generalul. Care mai e situaţia i 
teren? 

— Avem informaţii că reţeaua KGB a pornit acţiunea înainta 
semnalului convenit. Tancurile se retrag deja în unităţi. 

— Securitatea? 

— S-a retras complet din teren. Se pare că au primit ordin să 
depună armamentul în fişete şi să se grupeze în sedii. 

— Cine a dat ordinul ăsta? se răsteşte generalul. 

— Nu ştim. Şeful DSS-ului nu e de găsit. 

Generalul se albeşte la faţă şi scrâşneşte din dinţi. la legătura 
prin telefonul scurt cu Comandantul Suprem şi convorbirea nu 
durează nici un minut Lasă receptorul în furcă şi cuvintele şoapte 
abia i se aud: 

— Trecem la varianta B a ordinului „Trăsnete şi Fulgere”, aţi 
convocat pe Student? 

— E la vila 23. 

— Orice ordin venit din partea ministrului apărării este nul. În 
acest moment, ascultați numai de ordinele mele. 

II însoţim pe general într-o clădire învecinaţi, unde, la o masă 
lungă, stau trei tipi negricioşi, în faţa unor căni cu ceai aburind. 
Generalul răspunde scurt la salut şi intră de-a dreptul în subiect, 
adresându-se celui care pare şeful grupului: 

— In cât timp poţi aşeza oamenii în dispozitiv? 

— Cinci ore. f 

— E mult, în trei ore să fie pregătiți. li îmbraci în uniforme de 
miliţie şi de gărzi patriotice. Ca semn distinctiv, vor purta pe 
braţul stâng, cât mai aproape de umăr, o brasardă tricoloră. La 
ora unu fix, transmiţi ordinul „Akbar”. Se trage în oameni izolaţi 
sau grupuri mici. Trebuie stârnită panica şi confuzia. Dacă vor 
întâmpina rezistenţa trupelor regulate ale armatei, oamenii tăi să 
se retragă imediat. 

Insul desemnat cu porecla de Studentul se ridică şi-şi umflă 
pieptul vânjos. Prin tunica descheiată îi putem admira un tatuaj 
ciudat: două iatagane încrucişate, cu tăişurile însângerate. 

— Inţeles! strigă el cu o voce răguşită. Vreau însă 
reconfirmarea ieşirii din ordinul securităţii. 

— O ai! Acţionezi numai la ordinele mele. Dacă lucrurile vor 
decurge conform planului, la ordinul „Crăciun însângerat” vă re 
trageţi pe aeroportul militar Otopeni şi în portul militar 
Constanţa. 

Ne aruncăm într-o ambulanţă şi pornim spre Bucureşti. Spre 

stupoarea noastră, generalul îşi trage peste piciorul drept un 
aparat ghipsat, dar nici unul dintre noi nu îndrăzneşte şi se mire. 
Oraşul pare pustiu. Doar ici şi colo, grupuri nemişcate de oameni 
Ne intersectăm cu o coloană de tancuri, pe care sunt agăţaţi 
soldaţi. Arată cu degetele semnul victoriei. Pătrundem în 
Comitetul Central printr-un tunel care se deschide dintr-o parcare 
subterană, aflată nu departe de clădire. 

Luăm liftul care se opreşte la etajul întâi. Pe culoar e linişte, în 
dreptul fiecărei uşi stau câte doi civili, ţinându-şi mâinile în 
buzunarele scurtelor de iarnă. Generalul se opreşte în faţa unei 
uşi capitonate în piele şi, după ce se legitimează, ne ordonă şă 
rămânem pe culoar. lese după cinci minute. Este alb la faţă, iar 
buzele lui subţiri, schimonosite într-un rictus şi-au pierdut 
culoarea. 

— Tu! mă arată el cu degetul. Intri în camera cinci şi tragi în 
oricine se află acolo. Foloseşte pistolul! Executarea! 

Îmi armez pistolul Carpaţi şi mă îndrept spre camera indicată. 
Tipii din cadrul uşii îmi aruncă priviri rele, dar nu îndrăznesc să 
mă oprească. Deschid şi pătrund într-un birou în care se află o 
singură persoană. E îmbrăcată într-o uniformă de general şi are 
tunica descheiată. Se ridică încet din spatele mesei simple. Nu 
mă priveşte cu frică, ochii îi sunt mai degrabă obosiţi. Observ 
într-o fracțiune de secundă pistolul militar, scos pe jumătate din 
locul aflat pe masă, dar generalul cu păr alb nu are intenţia să-l 
dosească. Ridică mâinile spre mine şi vrea să-mi spună ceva, dar 
nu-l mai ascult. De la nici doi metri, ochesc şi-i înfig un glonţ 
drept în inimă. Cade la loc, pe scaun şi sângele îi inundă repede 
cămaşa. O uşă interioară se întredeschide, dar se reînchide 
brusc. 

Am îndeplinit ordinul şi fac stânga-mprejur, reintrând în 
dispozitiv. Generalul priveşte prin uşa rămasă întredeschisă, 
după are o închide încet şi-şi scoate chipiul, trecându-şi mâna 
prin părul tuns perie. Se întoarce spre noi şi ne ordonă cu voce 
fermă: 

— Voi trei! Vă întoarceţi în subsol şi mă aşteptaţi la gura 
tunelului. Dacă nu mă întorc într-o oră, vă consideraţi misiunea 
încheiată şi acţionaţi conform celor stabilite. 

După trei sferturi de oră, suntem contactaţi prin staţie de 
generalul care ne ordonă să luăm poziţie în Palatul Regal. 
Suntem conduşi printr-un alt tunel, până într-o cameră a 
palatului, disimulată într-un perete dublu. Prin ochiul de geam, 

putem vedea Comitetul Central şi mulţimea adunată în piaţă. Se 
strigă lozinci anticomuniste şi oamenii forţează intrarea în 
clădire. Pe terasă aterizează un elicopter alb spre care se 
grăbesc câţiva indivizi, recunoaştem şi pe generalul-comandant 
care, înainte ca elicopterul să se înalțe, primeşte din partea unui 
ins micuţ, cu căciulă de astrahan pe cap, o valiză tip diplomat. 
Generalul o strânge la piept şi salută milităreşte. Se apleacă şi, în 
timp ce elicopterul se desprinde şi ia înălţime, dispare pe una din 
ferestrele ce dă pe terasă. 

A fost ultima oară când l-am mai văzut atât de aproape pe cel 
care devenise comandantul suprem al armatei şi care avea în 
mâini destinele ţării. lar eu, alături de ceilalţi doi camarazi ai mei. 

Urma să primesc în piept, drept recompensă, un glonţ pregătit 
special. Doar o întâmplare stupidă avea să-mi salveze viaţa şi am 
tras concluzia că şi noi, mercenarii, avem un Dumnezeu al 
nostru, alături de cel al beţivilor şi cel al copiilor... 


... După o săptămână în care am luat contact cu toate reperele 
reţelei arabe, ghidul dat de Yasser îşi ia rămas bun şi ne urează 
succes. Colosul, care s-a cam plictisit de postura de investitor 
străin, vrea să mă tragă spre barul cel mai apropiat îl prind de 
braţ şi-l invit la o plimbare prin pădure, pentru a admira 
frumuseţile naturii. 

— Ce te-a apucat? mă întreabă el intrigat. Doar n-o să ne 
apucăm acum să culegem floricele şi fructe de pădure! 

— Respiră adânc, îi zic, trăgând semnificativ aer în piept. Ce 
spui ce aer curat şi tare? E o plăcere să-ţi umpli plămânii cu 
ozonul de la munte. Face bine şi la creier. 

Uriaşul mă priveşte neîncrezător şi mormăie ceva în legătură 
cu creşterea vertiginoasă a gradului de tembelism al unor 
persoane din jurul lui. 

— Ştii, continuu eu, sunt câteva lucruri pe care aş vrea să le 
discut cu tine, iar prezenţa microfoanelor din cameră mă inhibă. 

— Vrei să spui că arăboii sunt cu urechile pe noi? îi cade 
Colosului fisa. N 

— Şi cu ochii, adaug eu. Indrăgostiții din spatele nostru, care 
se simt şi ei atraşi de natură, fac exact acest lucru. Unde mai pui 
că pot exista mai multe perechi de ochi şi de urechi. 

— Să nu-mi spui că am devenit cele mai importante persoane 
din zonă! 

— Nu e exclus. Mâine plecăm în Finlanda, aşa că numai astăzi 

mai putem intra în legătură cu omul nostru. 

— Să apelăm la un truc! dă Colosul soluţia, trăgându-şi o alură 
de isteţ proverbial. 

— Te-ai gândit la ceva? întreb eu plin de neîncredere. 

— Inchipuie-ţi! Inchiriem o maşină, o luăm spre Bucureşti, şi 
dacă vedem că suntem urmăriţi, băgăm gaz şi scăpăm de ei! 
După aia ne putem face treaba liniştiţi. 

— Puiule, mi-ai dat încă o dată dovada că eşti un monument e 
prostie. Ţi-am spus că e bine să-ţi oxigenezi creierul înainte de 
deschide gura. Dacă facem cum propui tu, le dăm de bănuit şi sa 
ales praful de munca noastră. Ca să nu mai vorbesc de cele două 
gloanţe care ne-ar căuta şi în gaură de şarpe ca să ne prezinte 
condoleanţele lor. 

Trag cu coada ochiului către Colos şi abia mă abţin să 
izbucnesc în râs, când îl văd umflându-şi pectoralii şi trăgând aer 
în piept ca o pompă hidraulică. 

— O să încerc să-l contactez altfel. 

— Cum, dacă ziceai că ne-au băgat microfoane şi-n găoază?! 

— Am cumpărat un telemobil cu cartelă. Problema va fi locul 
întâlnirii. Am impresia că în lustra din cameră avem implantată şi 
o cameră video. 

Colosul renunţă la exerciţiile de respiraţie şi-şi strâmbă şi mai 
mult faţa hâdă: 

— La dracu! Poţi să haleşti tot aerul de pe-aici, că tot 
degeaba! 

Ne întoarcem şi-i putem admira pe cei doi îndrăgostiţi 
sărutându-se cu foc şi schimbând şoapte de amor şi jurăminte 
veşnice. Facem o escală într-un mic local aşezat într-un pâlc de 
brazi. E un loc discret, iar servirea e rapidă. Doar buda e cam 
strâmtă, făcută pentru un singur consumator aflat la ora nevoilor 
fiziologice. Este însă exact ce-mi trebuie. Mă asigur că nu există 
nici o legătură cu spaţiul rezervat damelor şi, în plus, închid şi 
mica fereastră zăbrelită. Formez cu înfrigurare numărul memorat 
şi fac urechea pâlnie după zgomotele nedorite. Ba, ca treaba să 
fie şi mai sigură, mă pun şi cu un ochi pe gaura cheii. Poziţia nu e 
una dintre cele mai comode, dar, pentru ce am de făcut, aş sta şi 
în vârful limbii. Mai ales când aud vocea suavă care-mi răspunde 
la apel: 

— Bună ziua! Compania de asigurări VITA. Cu ce vă putem fi 
de folos? 

— Bună ziua, domnişoară. Aş vrea să vorbesc cu domnul 

inspector Aurel. 

— Nu este astăzi. Dar lăsaţi un număr de telefon şi veţi fi 
sunat mâine. 

— Sunt Brutus, zic eu, fără nici o altă explicaţie. 

Vocea îmi spune să aştept şi-mi pune o muzică de taraf 
occidental. Injur mărunt şi-mi privesc ceasul. Dacă întârzii prea 
mult, tipul ocupat cu supravegherea noastră ar putea să miroasă 
ceva necurat. Nu poţi sta în budă cât ai sta la duş. Taraful se 
opreşte şi aud vocea metalică a colonelului Lazăr: 

— Fii scurt, putem fi depistaţi. 

— Am o jucărie cu cartelă. Sunt la Alpin. Mâine plec. 

— Era vorba să vă întoarceţi la Bucureşti. 

— Doar până la Otopeni, la aeroport. 

— La dracu! Nu ştiu cum a răsuflat ceva şi la SRI. Ar trebui să- 
ţi modifici puţintel mutra, să nu te oprească la aeroport. Eşti pe 
lista lor neagră. 

— Lasă mutra mea şi spune ce fac acum! 

Lazăr gândeşte cu viteza unui Ferrari în plină cursă şi reîncepe 
să vorbească cadenţat: 

— Este ora şaisprezece. Mergeţi la Braşov şi intraţi la ARO. 
Aveţi dreptul la o seară de adio. Urmăriţi programul de noapte al 
barului şi, la plecare, agăţaţi două curvuliţe pe care le duceţi cu 
voi în Poiană. 

— Până aici e-n regulă, dar ţin să te anunţ că ne-au pus 
ciripitori peste tot. In plus, se pare că ne şi filmează. 

— Să fie sănătoşi! O să se excite pe uscat. In problema cu 
curvuliţele: nu vă repeziţi la primele două întâlnite. La o masă de 
lângă ieşire veţi găsi ce vă trebuie; ţine minte că una e blondă şi 
are cercei în formă de şarpe. 

— Tot nu mi-ai spus cum vom lua legătura. 

— Faci exact cum ţi-am spus, restul mă priveşte pe mine. ŞI 
spune-i colegului tău ca, până la hotel, să-şi ţină mâinile acasă. 

Aud clicul care mă anunţă că toată convorbirea s-a încheiat şi 
încep să înţeleg că nu mai înţeleg nimic. Nici nu mai e timp: 
gaura cheii se întunecă brusc şi cineva de dincolo de uşă 
încearcă să intre. 

— Imediat! strig eu, scoțând şi două gemete, însoţite de un 
oftat de satisfacţie. 

Transform minusculul telefon în câteva bucățele mici, cărora le 
dau drumul în vasul WC-ului, după care trag apa. Părăsesc 
cabina şi trec pe lângă un pişpirică care-mi zâmbeşte complice şi 

se grăbeşte să-mi ia locul pe tron. 

In camera de hotel, îi fac cunoscut cu voce tare Colosului că, 
fiind ultima noapte petrecută în România, ar fi cazul s-o facem 
lată, dar nu oriunde şi nu oricum. Trebuie să fie ceva mai de soi şi 
de aceea vom cobori în Braşov. 

Spre ora zece seara, ne îmbrăcăm frumos şi luăm un taxi care 
ne duce spre cuibuşorul de nebunii. Barul ARO nu e unul care să 
te scoată din papuci. Programul e cam naşpariliu, iar tipele care 
se tot dezbracă pe scenă ar trebui să-şi mai facă din când în 
când câte o cură de Gerovital. In schimb, chelnerii sunt foarte 
cooperanţi: whiskyul e botezat în limitele bunei cuviinţe, iar de la 
al treilea rând în sus, deja poate fi simțită grija celor care ne 
servesc - să nu care cumva să ne îmbătăm. De astă dată, însă, 
lucrurile astea ne lasă reci. Trag cu coada ochiului către mesele 
aflate în preajma ieşirii, dar nu disting mai nimic. S-a făcut târziu 
şi cam trebuie să ridicăm ancora. Cerem nota de plată şi, după 
ce îl lămurim pe şeful de sală că nu noi suntem aceia care au 
făcut cinste întregului local, scoatem banii şi plătim cu lista de 
bucate în faţă. Şeful ne dă rapid restul în mărunţiş de metal, 
aruncându-ne o privire mai dispreţuitoare decât a unei marchize 
care a călcat din neatenţie într-un căcat de boschetar. Colosul nu 
e însă sensibil la fineţuri şi îşi umple buzunarul cu monezi. 

Acu-i acu! Dacă întâlnirea nu se produce, cei care se ocupă de 
coordonarea comandoului Brutus vor rămâne cu buza umflată. 
Răsuflu uşurat când observ masa cu tipele comandate. Mă clatin 
preventiv şi fac o escală tehnică pe scaunul liber din faţa blondei 
care poartă o pereche de ochelari cu lentile cât roata carului. 

— Doamnele sunt libere sau au program cultural-educativ? 

— Ai vreo propunere? îmi răspunde bruneta cu păr lung, 
băgându-mi sub nas o țâță ademenitoare. 

II arăt pe Colos, care şi începuse să facă inventarul şi-l prezint 
ca pe unul dintre cei mai vestiți astrologi ai sfârşitului de mileniu. 

— Ce e aia? întreabă Colosul, ca să nu rămână în afara 
discuţiei. 

— Adică eşti ghicitor, boule! îi strecor eu, după care mă întorc 
iar spre tipese. Un aiurit, de altfel sănătos-tun. Ce-aţi spune să 
facem o partidă de ghicit? Aţi putea afla date foarte importante 
şi utile despre viitorul vostru apropiat. 

— Interesant! vorbeşte şi blonda, care are o voce guturală, de 
fumător fruntaş. Hai să facem o încercare. Să ne spună amicul 
tău cât o să câştigăm, eu şi prietena mea, în următoarele trei 

ore. 

Şeful de sală, care a observat traseul nostru, prinde să ne dea 
târcoale, în speranţa că-şi va scoate pârleala. li transmit să 
aducă patru limonade şi o porţie de scobitori. 

— Dă-i drumul, Nostradamus! arunc apoi uriaşului. Ai auzit ce 
doresc doamnele. Fă-ne o demonstraţie. 

Uriaşul ar vrea să treacă mai întâi la o evaluare directă, dar îşi 
reaminteşte de indicaţiile mele de a-şi ţine mâinile acasă şi-şi 
roteşte nervos unicul lui ochi. Dă pe gât paharul adus de chelner 
şi asta pare să-i stârnească interesul. Scuipă tot conţinutul pe 
faţa de masă imaculată şi face aprecieri negative în legătură cu 
gusturile mele în materie de băutură. Plăteşte trei sticle de 
şampanie şi bagă motorină: 

— Stelele îmi spun că se poate obţine un câştig de o sută de 
dolari pe cap de locuitoare. 

— Mă refeream la noi două, precizează blonda, nu la 
nemâncatele din holul hotelului. 

— Să avem în faţă pe miss World şi pe sora ei mai mică? se 
arată surprins Colosul, sorbind precaut din paharul cu şampanie. 

— Câte femei ai avut în viaţa ta zbuciumată? şopteşte 
bruneta, aplecându-se uşurel către Colos. 

— Cine a stat să le numere? se oţărăşte uriaşul. Oricum, dacă 
mi-aş fi agăţat un kilometraj la pendul, pot să spun că ar fi 
trebuit de mult să intru în reparaţii capitale. 

— Ei bine, toate alea la un loc nu fac cât o oră cu mine! Nu e 
exclus ca după aia să mă ceri şi de nevastă. _ 

— lată un lucru la care nu ne-am gândit! In felul acesta, voi 
putea trece la treabă ori de câte ori vreau, fără să te mai plătesc. 

— Pierdem timpul, decid eu practic. Ziceţi o sumă şi vedem 
dacă vă încadraţi în sistemul tarifar pe care-l aplicăm în astfel de 
situaţii. 

— Cinci sute de fiecare şi vă facem de Nufărul! hârâie blonda. 

Colosul uită că are în faţă doi agenţi secreţi şi nu două târfe şi 
dă drumul la un hohot de râs care face să fluture draperiile 
groase de la ferestre. Doi chelneri se lovesc între ei şi un castron 
cu stridii aterizează în capul unui client, în timp ce pe scenă 
stripteuza cade-n noadă. 

— Cinci sute? repetă Colosul după ce activitatea din bar s-a 
reluat Pentru asta ar trebui să aveţi cinci păsărici, care de care 
mai atrăgătoare şi zece buci care să nu stea o clipă locului! 

Primeşte drept răspuns un şut în gleznă şi în cel mai scurt 

timp suntem într-un taxi care ne poartă spre Poiană, unde ne 
aşteaptă platoul de filmare. Ca să nu mai fie nici o îndoială, o 
dată ajunşi, îl chemăm şi pe tipul de la room-service, care ne 
sare în ajutor cu câteva sticle scoase atunci de la gheaţă. 

Pentru încălzire, bruneta lasă camera în semiobscuritate şi se 
lansează într-un dans erotic tocmai bun să figureze într-un 
tratament prescris bărbaţilor impotenti. Blonda se mărgineşte să- 
şi încrucişeze picioarele şi vederea pulpelor îmbrăcate în ciorapi 
negri îmi zbârleşte părul, care ia o atitudine războinică. 

Intre timp, bruneta şi-a aruncat ca din întâmplare rochia peste 
lustră şi a dat muzica la cote înalte. Colosul o ia în braţe şi se 
aruncă cu ea pe canapea. Chirăie amândoi şi se prefac că au şi 
început trosneala. Totul se desfăşoară însă pe uscat şi mă 
gândesc cu plăcere la chinurile prin care trece uriaşul. 

La rândul meu, mă reped la blondă care mă opreşte şi-mi 
propune să facem mai întâi un duş. Adoră apa caldă şi cunoaşte 
cele mai fascinante figuri care au drept element indispensabil 
chiar duşul. 

In baie, lumina e stinsă, dar îmi pot da foarte bine seama că 
cea care stă lângă mine e de fapt un el. Şi când mai descopăr şi 
că acel el e chiar colonelul Lazăr, mă apuci un sughiţ isteric. N- 
am ce face, asta e parada şi trebuie şi defilez, îmi lipesc gura de 
urechea cu cercelul în formă de şarpe şi încep şi vărs tot ce ştiu. 
Termin raportul şi sunt tras sub duş. E rândul colonelului să sară 
peste mine şi să se lipească de urechea mea, în timp ce eu dau 
drumul unui şir de măscări, care de care mai porcoase. 

Situaţia e a dracului de caraghioasă. E prima oară când o fac 
cu un colonel, dar în armată ordinele nu se discută, ci se execută 
întocmai şi la timp. După ce terminăm de şopocăit, stabilim 
următoarea legătură şi intru în cameră, urmat de „blonda” 
imbricată într-un halat protector. 

Ceilalţi doi şi-au terminat şi ei numărul şi acum degustă din 
sticlele cu etichete colorate. Cel puţin Colosul a avut de-a face cu 
o femeie adevărată, chiar dacă a trebuit să mimeze totul. 

Chiolhanul mai durează două ore şi trebuie să reluăm mereu 
scenele de orgie, pentru a înlătura orice bănuială celor care stau 
cu ochii şi cu urechile pe noi. La plecare, toată lumea se declară 
mulţumită şi tipesele aleargă către alţi clienţi. Treaba lor va fi 
însă continuată de adevăratul tandem reţinut până atunci la 
poliţie pentru unele cercetări. Asta în caz că cei care ne 
controlează sunt din cale-afară de scrupuloşi. 

Singurul necaz e că suntem atât de excitaţi, încât am face-o şi 
cu cea mai borâtă boarfă din zonă. Dar nici nu se pune problema. 
Ne stingem focul cu restul care a mai rămas prin sticle şi ne 
băgăm în scutece, nu înainte să stabilim cu cei de la recepţie ora 
de sculare. 

VII 


După îngheţatul şi prea puţin ospitalierul Helsinki, Victoria1* a 
venit ca îmbrăţişarea unei creole exotice după îmbârligarea cu o 
eschimosă. Suntem în verdeață până-n gât, iar soarele ne umple 
trupurile de un dolce far niente despre care uitasem şi cum se 
pronunţă. 

Suntem cazaţi la Hilton, unde asigurăm garda de corp a 
celebrei Miss Nord, Edith Grun, sosită să participe la o paradă a 
modei în scopuri caritabile. lmpreună cu Colosul, Fijianul şi 
Tăcutul am devenit ţinta preferată a ziariştilor şi fotoreporterilor, 
care n-au mai întâlnit până acum o asemenea bandă de duri 
adunată în jurul unei fragile prințese a frumuseţii. Dintre toţi, 
americanul e cel mai fericit. Stă tot timpul lipit de micuța 
suedeză şi nu dă voie nici unei adieri de vânt s-o atingă. 
Credeam că a şi uitat de scopul adevărat al misiunii şi suntem 
nevoiţi să-l chemăm la ordine. 

— Sunteţi nişte verze îmbălsămate; ne strigă el, ţâfnos, într-un 
moment de pauză pe care-l petrecem în jurul piscinei din 
apropierea hotelului. Mă identific perfect cu personajul pe care 
trebuie să-l interpretez. Nu văd ce e rău în asta. Să fiţi cumva 
invidioşi? 

Depărtarea de Inginer şi de Pavlovici, care trag din greu prin 
imensitatea Rusiei, îl face să se simtă în largul lui. 

— Ar trebui să învăţaţi de la mine, continuă uriaşul, rotindu-şi 
unicul său ochi după o creolă îmbrăcată într-o tentativă de bikini. 

Fijianul îşi toarnă o porţie barosană de rom peste limonada din 
pahar şi îl asmute cu pricepere: 

— Singurul lucru pe care ar trebui să-l învăţăm de la tine e să 
folosim duşul ori de câte ori situaţia o cere. Puţi ca un hoit de 
sconcs. Nu ştiu cum te suportă „prinţesa” în preajma ei. 

— Asta-i mirosul meu natural! latră Colosul, prea puţin 
deranjat de observaţie. Şi, în locul tău, n-aş mai vorbi, cu faţa aia 
a ta care ar pune pe fugă şi o turmă de rinoceri turbaţi. 

Se ridică şi se aruncă în piscină, crescând sensibil nivelul apei 
din lighean. Dar nu pentru a urma sfatul Fijianului, ci ca să se dea 


16Capitala Insulelor Seychelles, din Oceanul Indian (n. tr.). 

mare în faţa creolei pe care o ginise ceva mai devreme. Pufăie şi 
face câteva figuri măiestre ca să-i rupă gura, dar, spre deliciul 
nostru, tipa continuă să se arate fascinată de albastrul cerului. 

— Să sperăm că Miss Nord a noastră o să-i pice cu tronc 
rusului, altfel, trebuie să ne pregătim actele de pensionare, 
murmură Fijianul. 

— Trecem la planul B, zice Tăcutul. Nu e ideal, dar n-avem de 
ales. 

— Imposibil să nu-i sucească capul, mă bag şi eu în vorbă. Ni 
s-a spus că e cel mai mare fustangiu din emisfera nordică. 

Pe nici unul dintre noi nu îl atrage varianta B care, în caz de 
eşec al apropierii de marele Rodion Nikolaevici H***, prevede 
penetrarea filierei asiatice a reţelei VAI-DOL. Ne-am pus toate 
speranţele în farmecele protejatei noastre ca să ne deschidă 
calea de intrare în curtea rusului. O dată pătrunşi, căutarea 
containerelor cu arme devine mult mai credibilă. 

Furtul a pus pe jar serviciile speciale ruseşti şi nu numai, drept 
care Rodion e mai păzit decât bijuteriile Coroanei Britanice. Cea 
mai viabilă variantă a rămas tot Calul Troian care, în cazul nostru, 
este reprezentat de lapa Suedeză. 

Colosul se întoarce cu buza umflată şi ne împroaşcă nervos cu 
o ploaie de stropi. 

— Indigenele de pe-aici nu prea ştiu să admire un bărbat 
adevărat! 

— Nu s-ar uita la tine nici o gaiţă şchioapă! îl complimentează 
Fijianul, care nici el nu excelează într-ale perfecţiunilor trupeşti. 

— Apollo! i-o întoarce Colosul, surprinzându-ne cu noile e 
cunoştinţe mitologice. Când vrei să mai vorbeşti, fă un semn să 
închid fereastra. Se face curent. 

Opreşte un chelner din drumul său bătătorit de îndatoririle 
profesionale şi-i propune să-şi lase treburile baltă, ca să-i aducă o 
vodcă rece. Ne lungim pe şezlonguri şi ne bucurăm din plin de 
soare şi odihnă. Am duce-o aşa încă câţiva ani buni, dar se 
apropie a spectacolului şi trebuie să ne pregătim. 

Pe Edith o preluăm încă din pragul apartamentului. Este 
înconjurată pe loc de o mulţime de admiratori şi ziarişti, care fac 
zarvă mai mare decât a unor cârduri de găini fugărite pentru a 
sacrificate. Abia reuşim, ajutaţi şi de nişte poliţişti autohtoni, 
creăm un culoar spre limuzina albă care ne aşteaptă. Colosul 
scapă un şut unui admirator prea înfocat, asigurându-i o 
spitalizare civilizată într-un stabiliment de urgenţă. Automobilul o 

ia uşurel către port, cu câţiva paparazzi agăţaţi de portiere. 

Parada modei va avea loc pe iahtul „Prekrasnaia Ivanka”, 
proprietatea cunoştinţei noastre, Rodion Nikolaevici şi va aduna; 
puntea imensei ambarcaţiuni o grămada de VIP-uri de toate 
culorile şi din toate colţurile lumii. 

lahtul e, într-adevăr, ultraluxos şi ar putea concura oricând. Un 
transatlantic sau cu un portavion. Ne întâmpină chiar gazda, 
îmbrăcată într-un costum alb de navigator şef. li sărută 
ceremonios mâna frumoasei Edith şi o conduce către cabinele 
care au fost pregătite special pentru ea. Unul dintre bodyguarzii 
rusului încearcă să ne oprească, dar Tăcutul îl îndepărtează 
politicos şi ridică o mână. 

— Scuze, spune el în rusă, lăsându-i pe toţi cu gura căscată, 
însă trebuie să ne facem datoria. 

La un semn al lui îl însoțesc în cabinele alese, scotocindu-le i 
profesionalism. 

— E-n regulă! dă Tăcutul lumina verde. Puteţi intra. 

— Oamenii tăi sunt foarte scrupuloşi! zice Rodion Nikolevici, 
îmbufnat. 

— Nu vă supăraţi pe ei, îi răspunde Miss Nord. Uneori fac 
exces de zel, mai ales de când am primit nişte scrisori de 
ameninţare. 

— Dumneavoastră? se arată rusul indignat. Dar, oricum, 
suntem pe vasul meu, iar aici garantez că nu vi se va întâmpla 
nimic. 

Îi sărută din nou mâna şi se grăbeşte să se întoarcă pentru a-i 
primi pe ceilalţi oaspeţi. 

— Data viitoare, încearcă să-ţi ţii mâinile acasă! scuipă printre 
dinţi bodyguardul agresat de Tăcutul. 

— Data viitoare, încearcă să nu-mi stai în cale când am ceva 
de făcut! îi replică Tăcutul. 

Cei doi se îmbăţoşează ca doi cocoşi şi, din privirile lor, 
înţelegem că nu trăiesc o poveste de dragoste. 

— Igor, înapoi! 

Vocea aparţine unui tip înţolit la trei ace, care se reazemă de 
balustrada punţii superioare, aruncându-ne priviri atunci scoase 
de la frigider. 

— Şi voi, continuă el, adresându-se nouă, nu vă mai daţi 
rotunzi. Aici noi răspundem. 

— Tu cine erai? îl ia Colosul la bani mărunți. Trăim într-o lume 
civilizată. E frumos ca mai întâi să te prezinţi şi, eventual, să ne 

aminteşti câteva dintre faptele tale eroice. 

Tipul râde şerpeşte şi coboară alene scăriţa de metal, oprindu- 
se în faţa Colosului. Inainte să-i răspundă, îl măsoară cu atenţie 
şi-l adulmecă precaut. 

— In Oceanul Indian trăieşte o specie de rechini cu apucături 
foarte ciudate. Printre preferinţele lor culinare se află şi carnea 
de om. Altfel, sunt foarte paşnici şi îndatoritori. 

— Eu am remarcat şi câteva cârduri de broaşte țestoase 
uriaşe, pe care te poţi sui şi călători departe, în lume! nu se lasă 
mai pe jos uriaşul. 

— Eşti şmecher, constată interlocutorul cu o surprindere 
perfect mimată. Asta-ţi va folosi dacă ne vom gândi să 
deschidem un bâlci. Deocamdată însă, aşa ceva nu figurează în 
planul nostru de lucru. Aici, pe acest vas, există nişte reguli 
cărora trebuie să te supui. lată de ce te sfătuiesc să laşi guiţatul 
şi să stai în banca ta. 

— Noi ne vedem de treaba noastră, voi de a voastră! conchide 
Tăcutul, tot în limba rusă. Cred că n-ar conveni nimănui să ne 
luăm „comoara” de pe vas şi să plecăm spre zări mai senine. 

— Eşti rus? îl întreabă scurt şeful. 

Tăcutul îşi construieşte o flegmă cu toate ingredientele 
necesare şi o plasează într-o găletuşă argintată, după care-şi 
aprinde nelipsita Gitane. 

— Nu ştiu, face el, părinţii mei au murit când eram mic şi n-am 
apucat să-i întreb. 

Colosul dă drumul unui râs de prost crescut şi se sprijină 
provocator de uşa pe care a dispărut prinţesa. Tensiunea creşte 
ca în aluat pus la dospit, dar nu cred să ajungem la păcăneală. 
Nu într-o zi ca asta. Şi am dreptate. Şeful bodyguarzilor cere un 
armistițiu şi fixează o întâlnire pentru a doua zi, pe înserate, într- 
un băruleţ din port. Tăcutul e de acord cu soluţia, dar nu cu locul. 

— N-am venit în aceste locuri mirifice, ca să ne pierdem 
vremea prin baruri, zice el şiret. Eu propun să ne întâlnim în 
mijlocul acestei naturi îmbietoare, mai precis pe Insula Denis. E 
mai mică, şi nu putem să nu ne găsim. Ne vom juca de-a 
vânătorii şi caimanii. 

Rusul se grăbeşte să accepte, căzând, credeam noi, în cursa 
Tăcutului. Planul nostru era simplu: în condiţiile de semijunglă 
care există pe insuliţă, adversarii vor fi clar mai dezavantajaţi, 
decât într-un decor obişnuit de oraş. N-au de unde să ştie că 
facem parte dintre cei mai bine pregătiţi soldaţi din lume pentru 

lupta în condiţii de gherilă. 

După ce s-a căzut la învoială, suntem lăsaţi în pace şi, până se 
pregăteşte protejata noastră, ne putem zgâi peste tot. Pe puntea 
principală, cât un teren de fotbal, s-au făcut toate pregătirile: 
printre mesele şi fotoliile unde vor lua loc VIP-urile, s-a lăsat un 
culoar destul de lat pentru defilarea celor zece frumuseți. Toate 
cheltuielile vor fi suportate de Rodion Nikolaevici, dar biletul de 
participare costă cinci mii de dolari pentru trei zile de croazieră. 
Se va strânge o pălărie de bani, care pălărie va fi agăţată 
nonşalant în cuierul filantropic al unei asociaţii de handicapati. 

N-am văzut niciodată atâta lume bună strânsă la un loc: artişti 
celebri, oameni de afaceri, politicieni vestiți, ziarişti, aristocrați şi 
chiar câţiva granguri din poliţiile unor ţări măricele. Clămpăne ei 
între ei, stârnind un zumzet de albine aflate în pauză de masă. 
Când vasul se desprinde de Insula Maha, toată protipendada se 
repede spre balustrada iahtului, scoțând un strigăt unanim de 
admiraţie. 

Intr-adevăr, insulele granitice sunt superbe. „Prekrasnaia 
Ivanka” se avântă către arhipelagul Orevet şi putem admira cu 
ochiul liber atolurile albastre unde, printre zecile de plante de 
toate soiurile, viețuiesc caimani, broaşte țestoase şi păsări de un 
colorit nemaiîntâlnit. Plajele sunt mai albe decât întinderile 
înzăpezite de la pol. Ceea ce ne surprinde este lipsa locuitorilor, 
cele câteva bungalowuri părând a fi mai mult căsuțe de vacanţă. 
Mulțimea bărcilor de pescuit pe care le întâlnim în drumul nostru 
ne contrazice însă. Se pare că aşezările sunt întemeiate mai 
către interiorul insulelor. 

Nu suntem însă nici geografi, nici oceanografi. De chestia asta 
ne aminteşte însuşi amfitrionul care, făcând semn orchestrei să 
ia o pauză, preia microfonul: 

— Doamnelor, domnişoarelor, domnilor, iată-ne ajunşi la unul 
din punctele culminante ale programului nostru. Parada modei! 

Asistenţa aplaudă vârtos şi cei mai harnici nu prididesc să-şi 
schimbe paharele goale cu altele pline. 

— Dar nu e numai o paradă a modei, reia Rodion, ci şi una a 
celor mai frumoase femei ale anului! 

Aplauzele se înteţesc şi ospătarii trebuie să mai dea o tură. 

— Printre aceste frumuseți e de-ajuns să o amintesc pe Miss 
Nord, suedeza care a făcut atâţia disperaţi să se sinucidă! Şi pe 
atâţia alţii, mai puţin tineri, să-şi golească conturile! După 
parada modei, vă voi invita la cină, după care va urma noaptea 

carnavalului! Costumele şi măştile vă aşteaptă în dulăpioarele 
din cabina fiecăruia. Va fi noaptea nebuniilor şi a încurcăturilor 
amoroase! 

Babetele uită de pahare şi-şi înroşesc palmele pline de inele şi 
brățări, în timp ce câţiva gigolo chemaţi cu misiuni speciale îşi 
notează deja datele din boşorotecă. 

Rodion Nikolaevici lasă orchestra să-şi intre în pâine şi-l înhaţă 
de braţ pe un tip subţirel, cu ochelari negri, îmbrăcat într-un 
superb costum bleumarin, cu dunguliţe şi purtând pantofi din 
piele roşie. l-am văzut fişa: este unul dintre cei mai temuţi şefi ai 
Cosei Nostra, iar influenţele lui se ridică până în cele mai înalte 
cercuri ale Clanului Matarese. Cei doi sorb pe îndelete din 
paharele pântecoase şi-şi oferă reciproc câte un trabuc. Aş da tot 
salariul pe un an să aflu ce vorbesc, dar performanţa asta cred 
că n-ar reuşi-o nici o muscă şcolită la divizia electronică a C.I.A. 
Subiectul nu poate fi decât unul singur: furtul secolului, cele trei 
containere ascunse undeva, pe teritoriul vast al maicii Rusii. Ştim 
cu toţi că, croaziera e un bluff şi că, de fapt, pe punţile şi în sălile 
mai puţin: cunoscute de pe vas, are loc o licitaţie mascată. Am 
depistat deja: câţiva barosani care au ca obiect al muncii 
teroarea şi care ar fi din cale-afară de interesaţi de achiziţionarea 
containerelor buclucaşe. 

Rodion Nikolaevici şi Don Aiello, mafiotul cel subţirel, au ajuns 
la pupă şi acum se apleacă peste balustradă, ca şi cum ar urma 
să dea de mâncare la peştişori. Bodyguarzii stau la o distanţă 
apreciabilă, discuţia e prea fină pentru urechile lor. Deodată, 
rusul; e îndreaptă şi izbucneşte într-un râs sănătos, care 
aminteşte de zgomotul unui obuz intrat, la ora închiderii, într-un 
magazin cu obiecte din sticlă. Il bate protector pe spate pe Don 
Aiello, mai ţeapăn decât un stâlp de hotar, după care păşeşte 
hotărât către o masă cu pahare. ltalianul e, în continuare, 
supărat foc. Işi aprinde în trabuc nou şi dispare pe puntea 
inferioară, urmat de garda sa. 

Intre timp, băutura a deschis gurile şi decolteurile. Se aşteaptă 
parada modei, după care toată lumea are voie să treacă la 
costume de baie. Sunt chemat de suedeză şi intru în cabină, 
dublat de Fijian. Fătuca a îmbrăcat o rochie verde, cu un model 
de plasă în dreptul sânilor şi al sexului şi e dată dracului! Nu mi- 
ar ajunge nici şase ochi s-o pot admira în voie. 

Işi apropie căpşorul de mutrele noastre şi ne şopteşte: 

— Mi-e teamă! Dacă se va descoperi tot jocul, s-ar putea să 


100 


mă ucidă! 

— Ştiaţi asta şi înainte să acceptaţi! mârâie Fijianul, căruia 
bâţâielile în timpul unei misiuni îi produc greață. 

— Mai taci! îl opresc eu. Eşti mai prost ca o veioză fără bec. 
Edith, n-ai de ce să te temi. Totul este sub control şi, oricum, nu 
va afla niciodată că ai fost recrutată pentru el. Mai bine 
gândeşte-te cum să-l faci să te invite pentru un sejur în Rusia. 
Restul ne priveşte pe noi. 

— Am ascultat conversaţia dintre două tinere, bâiguie în 
continuare suedeza. Vorbeau despre iubitele rusului. La început, 
le îmbracă în aur şi le îndeplineşte toate dorinţele, după care nu 
mai aude nimeni de ele. 

— Prostii! se enervează Fijianul. Tu eşti Miss Nord şi ai o gardă 
de corp, nu eşti o oarecare Nataşă! 

— Aşa este, întăresc eu. Poartă-te firesc şi n-o să ţi se 
întâmple nimic. O să avem grijă să umplem ziarele cu aventura 
ta, aşa că nu vei putea dispărea ca şi cum n-ai fi fost. 

In cabină intră Valentine, creatorul colecţiei care va fi 
prezentată. Este înalt, bine făcut, cu părul lins peste cap, cu o 
cămaşă descheiată care-i descoperă pieptul musculos şi bronzat. 
Pantalonii înguşti ţipă pe el. Il strică numai mişcările unduitoare, 
care amintesc de cadânele aflate la ora examenului. 

— Edith, zice el, rotunjindu-şi buzele, eşti superbă! Rochia asta 
o să-ţi poarte numele! 

Suedeza îl sărută pe obrajii pudraţi şi-i mulţumeşte frumos. 
Valentine se întoarce spre noi şi se căzneşte să ne bage în 
seamă. 

— O să vă rog să ne lăsaţi singuri. Avem de pus la punct unele 
detalii şi, oricum, omul cel rău nu mai e aici. 

Râde de gluma lui şi revine la fermecătoarea Edith. l-aş 
prelungi căile respiratorii până la noadă, dar în program scrie 
altceva. Fac stânga-mprejur, urmat de Fijian, care totuşi nu se 
poate stăpâni şi împute spaţiul cu un pârţ perfid. 

In fine, începe şi defilarea manechinelor. Colosul exprimă 
plastic gândul care ne bântuie pe toţi: 

— Mămulică, Doamne! Niciodată n-am văzut atâta bucă bună 
strânsă pe metrul pătrat! 

Rochiile nu sunt din cele care să solicite prea mult material, iar 
paţachinele ştiu al naibii de bine să-şi mişte accesoriile. Dar 
piuitul îl ia tot suedeza noastră. Evoluţia ei e urmărită în tăcere, 
pentru că au rămas toţi cu gurile căscate. La final, e preluată de 

însuşi Rodion Nikolaevici, care lasă la o parte licitaţia ascunsă şi 
trece la lucruri mai lumești. 

— Incepem să ne apropiem de adevăr! murmură Tăcutul. 

— Totul e să nu-i cedeze prea uşor, se jeluieşte Fijianul, că 
altfel nu mai apucăm să intrăm în bârlog. 

— Erai bun de Mata Hari, îi zic eu. Păcat că ţi-ai greşit sexul. 

— İl putem regula în poponeţ! urlă Colosul care, ca 
întotdeauna, nu prea ştie despre ce e vorba, în schimb se 
îndeasă să dea soluţii. 

De grupul nostru se apropie un mesager al gărzii rusului. Are 
dinţi cariaţi şi gura îi miroase a mahoarcă proastă, dar nici noi nu 
aşteptăm din partea lui o invitaţie la nuntă. 

— S-au schimbat datele, ne zice el. Pentru la noapte, o să 
acostăm în dreptul unei insulițe. Acolo vă aşteptăm. Doar trei 
contra trei. 

— Ar fi bine ca mai înainte să treci pe la un stomatolog, îi 
propune Tăcutul binevoitor. 

— Nu-i nevoie, îi tai eu elanul. Mai bine după. De ce să facă 
două drumuri? 

Arătarea rânjeşte şi mai semnificativ: 

— Fără arme! Aşa s-a stabilit. O păruială amicală, din care să 
reiasă cine are dreptate. 

— Ce garanţii avem că veţi respecta condiţiile? se îndoieşte 
Fijianul. Pe după copaci ne poate aştepta un bun ochitor, care să 
întoarcă rezultatul în favoarea voastră. 

— Suntem oameni de cuvânt! zice rusnacul, ducându-şi mâna 
a inimă, exact acolo unde i se bălăngăne pistolul. Trei la trei, fără 
arme. 

— Bine, face Tăcutul. Noi plecăm primii şi vă aşteptăm. Ne 
vom juca de-a cercetaşii fără busolă! 

— La doisprezece fix! ne precizează arătarea. Ora fantomelor! 

Râde cu sughiţuri şi pleacă să povestească colegilor rezultatul 
soliei. 

— Ceva nu-mi miroase a bine, spune Tăcutul. Ăştia nu-s tipi, 
cu care să te prezinţi la Jocurile Olimpice. 

— Nici noi nu suntem echipa de juniori, îi aminteşte Colosul, 
vom debarca mai devreme şi-i vom aştepta cum se cuvine. Au 
spus fără arme, dar n-au spus nimic despre capcane. 

— Nom”? Care din noi „vom”? pune Fijianul punctul pe i. 

Colosul scoate o pereche de zaruri şi ne face cu ochiul. 

— Marele pierde! 

— Bagă-le înapoi! se răsteşte Tăcutul. Nu eşti în Liban. 

— Dă-i în moaşă-sa! strigă ofensat Colosul. Sunt toţi beţi şi cu 
gândul la trosneală. 

Apelăm totuşi la metoda cu băţul rupt şi pocinogul cade pe 
Fijian, care va trebui să rămână în preajma suedezei. Işi blestemă 
norocul, dar n-are loc de întors. 

Parada continuă încă o oră bună şi noi ne ţinem de coada 
suedezei ca o liotă de câini după o căţea în călduri, stârnind 
nemulţumirea lui Rodion Nikolaevici şi a bătăuşilor lui. Dar orice 
încercare de a ne tempera zelul se loveşte de atitudinea noastră 
fermă. 

— Nici la toaletă nu te lasă singură? îi zice gazda frumoasei 
suedeze. 

Mititica râde şi-i şopteşte ceva încurajator. Rusul e încântat şi 
toată lumea e mulţumită, mai puţin şeful bodyguarzilor. Are 
expresia unui misionar prins de un trib de canibali dedaţi la 
rafinamente culinare. 

— Aştia ne pregătesc o distracţie pe cinste pentru la noapte! 
şopteşte Tăcutul. Nu putem pleca cu mâinile goale. 

— Pistolul Căruntului e cel mai mic, se bagă Colosul. 

— Tot nu poţi să ţi-l bagi în fund! zic eu, pipăindu-mi Carpaţiul, 
care mi-e mai credincios ca un prieten. 

— li meşterim o plută şi-l aruncăm înainte să debarcăm, 
propune Tăcutul. II vom culege după aia. 

Nu-mi convine ideea. L-am putea pierde şi perspectiva nu-mi 
surâde deloc. Tăcutul mă asigură că aşa ceva nu se va întâmpla. 
Gloanţele le vom ţine sub limbă, câte trei de fiecare. 

— Vezi, să nu te pună dracu' să comentezi ceva! îi atrag eu 
atenţia Colosului. S-ar putea să le înghiţi! 

— Va fi de-ajuns să-mi dau pantalonii jos şi vânturile mele vor 
lua locul percutorului! 

Tăcutul îşi face o cruce gospodărească şi preferi compania 
unei mese încărcate cu bunătăţuri. După ce-şi umple magazia, 
spală totul cu o jumătate de sticlă de vodcă, neglijând folosirea 
paharului şi se duce să-l schimbe pe Fijian. 

Spre seară, oaspeţii se retrag în cabine pentru a se pregăti de 
carnaval, iar gazdele aranjează decorul, reîmprospătând mesele 
cu bucate ţi udeală. Câteva ore picotim şi noi pe şezlonguri 
făcând de gardă cu schimbul. 

Imi las muşchii să se relaxeze şi încerc să adorm dar somnul 
lipeşte de mine. Gândul mă poartă, a câta oară, spre insula din 

Caraibe, unde mă aşteaptă Liana şi copilul. „Este ultima mea 
misiune”, i-am promis când am lăsat-o singura. „Vom rămâne 
apoi împreună şi nu ne vom mai despărţi niciodată. Peste câţiva 
ani ne vom întoarce în România şi-ţi vei deschide un cabinet 
stomatologic”. „Nu mă minţi”, mi-a răspuns ea, privindu-mă 
drept în faţă „nu e nevoie şi minţi. Te vor urmări toată viaţa”. 
„Atunci ne vom stabili în altă ţară”, i-am spus eu „Imi voi 
schimba identitatea şi vom putea duce o viaţă normală”. Mi-a 
zâmbii şi mi-a luat capul în mâini: „Florin, dacă te-am urmat, e 
pentru că te iubesc. Nu ştiu, care va fi viaţa noastră în 
continuare, dar nu-mi pasă. Tot ce vreau e să te-ntorci viu şi să 
nu mai pleci niciodată. Avem o fetiţa şi ea nu e vinovată”. In 
braţele Lianei, mă simt întotdeauna dezbrăcat de duritate şi 
mercenarul din mine devine cel mai neajutorat copil. Îmi oferă un 
lucrul de care nu am avut parte niciodată în viaţa mea, 
mângâierea şi protecţia mamei. Păcătoasă mai devine viaţa asta 
dacă nu te poţi bucura de ceea ce-i e dat unui om să se bucure! 
„Florin când am hotărât şi rămân cu tine. Am ştiut ce mă 
aşteaptă. Daca Dumnezeu te va ierta, atunci vom putea să fim şi 
noi fericiţi!” „Dacă Dumnezeu există!” 

Aşa cum am prevăzut, carnavalul nu este decât un prilej de 
orgie. Toată crema primelor pagini din ziare şi reviste şi-a lăsat 
morga şi puritanismul la garderobă şi a îmbrăcat, în schimb, cele 
mai trăsnite costume, majoritate cu aluzii fără perdea. 
Sardanapalica petrecere pusă la cate de Rodion Nikolaevici nu e 
doar un prilej de dezmăţ şi de eliberare a instinctelor primare, 
ţinute cu grijă până atunci sub smochinguri sau rochii de seară, 
ci şi unul de înnoire a băncii de date pentru viitoare şi fructuoase 
şantaje. Cel puţin asta pare a fi misiunea a doi tipi care filmează 
discret, cu ajutorul unor camere video de ultimă generaţie. 

Spre miezul nopţii, când petrecerea a luat-o deja razna de tot, 
ne pregătim pentru propria noastră distracţie. Solul cu dinţii în 
suferinţă ne îndrumă către prova vasului şi ne arată o scăriţă de 
frânghie care duce la o barcă pneumatică. In barcă, un rusnac 
mic şi îndesat ţine două vâsle care, în mâinile lui păroase, par de 
jucărie. Ştirbul trece la controlul armamentului şi, fiind ocupat cu 
percheziţia, nu observă mişcarea Tăcutului. Pistolul meu Carpaţi 
descrie un uriaş arc de cerc şi face pe geamandura la vreo sută 
de metri de iaht. 

— Peste o jumătate de oră vor veni băieţii noştri, zice solul, 
privindu-ne cum ne îngrămădim în bărcuţă. Facem şi ceva 

pariuri? 

Nu-i răspunde nici unul dintre noi, de teamă să nu înghiţim 
gloanţele pe care le-am ascuns sub limbă. Rusul o interpretează 
altfel şi râde ca un tractor rămas fără motorină. 

— Nu trebuia să vă înghiţiţi limba de pe-acum. Am fi avut noi 
grijă s-o faceţi! j 

Colosul mârâie, dar se ţine tare. li dă un ghiont barcagiului şi 
preia una din vâsle: bărcuța trebuie musai să treacă pe lângă 
pistolul agăţat de mica plută. Recuperarea lui nu e o problemă. 

Insuliţa la care ajungem este îngropată în verdeață şi, fiind 
atât de mică, probabil că nu e nici locuită. Rusnacul ne debarcă şi 
face cale întoarsă, nu înainte de a ne trece puţin prin istoria 
anatomiei. Colosul nu cunoaşte rusa, dar îşi dă seama când are 
de-a face cu o înjurătură, chiar dacă ar fi rostită în japoneza 
veche. Scuipă gloanţele şi-l porcăieşte pe rusnac cu ultimele 
achiziţii în domeniu. Nu se mulţumeşte însă numai cu atât. 
Culege un pui de broască ţestoasă pe care, cu forţa sa uriaşă, îl 
transformă într-un proiectil  aer-apă. Caron” primeşte 
vieţuitoarea drept în piept şi se răstoarnă pe spate. li trebuie 
destul de mult să-şi revină, timp în care barca l-a purtat în largul 
oceanului. Trage îndrăcit la vâsle să se apropie de iaht, pentru că 
a intrat într-un curent potrivnic. Stând pe mal, îl încurajăm, 
sperând din tot sufletul că nu va reuşi. Dar perspectiva unui 
naufragiu în plină noapte îi dă rusnacului forţe nebănuite şi el 
reuşeşte să iasă din zona de acţiune a curentului, dăm să ne 
întoarcem dezamăgiţi la treburile noastre, dar prostia omenească 
n-are limite. Rusul se ridică în picioare în barcă şi se scălămbăie 
la noi în toate felurile, sfârşind prin a-şi da pantalonii jos spre a 
ne arăta un dos mare şi alb, aflat la concurenţă cu luna lină care 
luminează apele oceanului. Dezechilibrat, răstoarnă barca şi ia 
contact cu apa. Starea noastră de spirit se schimbă cu 80 de 
grade şi ne punem pe un râs homeric. Ne adună într-un târziu 
Tăcutul, care seamănă cu o cloşcă grijulie: 

— De-ajuns! La treabă! 

Capcanele pe care le confecţionăm cu dibăcie sunt de toate 
tipurile: gropiţe acoperite cu frunziş, pe fundul cărora stau 
înfipte; ţepuşe, liane legate între copaci, la nivelul gleznelor, 
lasouri mascate care la cea mai mică atingere se transformă în 
catapulte şi alte scorneli deprinse de la băştinaşii împotriva 
cărora luptaserăm în junglele africane sau asiatice. 


17Aluzie la barcagiul care trecea Stixul (n. tr.). 

Între timp, ca să nu ne plictisim, ne povestim întâmplările prin 
care trecusem. Ca şi noi în România, Tăcutul şi Fijianul au găsit în 
Iran o reţea gata formată. Mai greu a fost cu omul de legătură al 
F.B.I.-ului. Reza, veteran al războiului de şapte ani cu Irakul, 
căzuse prizonier şi fusese racolat de serviciile speciale, apoi, 
irakienii l-au vândut americanilor în schimbul a doi presupuşi 
terorişti deţinuţi într-una din închisorile secrete cu care e 
împânzită Arizona. Tot americanii i-au înscenat o evadare 
spectaculoasă, făcându-i pe irakieni să creadă că Reza murise 
înecat în încercarea de a scăpa. Intors în ţară, Reza a fost luat la 
puricat de poliţia secretă musulmană, care însă n-a reuşit să 
găsească nimic în defavoarea lui. Şi-a reluat munca de şofer la o 
firmă de transport din Teheran, primind, pe lângă salariu şi o 
îndemnizaţie lunară ca veteran şi prizonier de război. 

Tăcutul şi Fijianul erau însoţiţi peste tot de omul islamiştilor: 
dormea cu ei în cameră, mâncau împreună, ba chiar şi nevoile şi 
le făceau tot în echipă. Noroc că, prevăzători, luaseră cu ei un 
flacon de luminal. Intr-o noapte, l-au golit pe jumătate în cana cu 
laptele pe care iranianul îl bea de fiecare dată înainte de culcare. 
Supusul lui Allah a trecut uşor în somn, de unde şi-a continuat la 
fel de uşor drumul până la Stăpânul său, întrucât suferea de 
hipotensiune acută. Asta nu mai fusese însă în cărţile de joc. Se 
dorise numai prilejul de a rămâne câteva ore singuri. Cei doi s-au 
întâlnit la o benzinărie, l-au umplut de date, după care a trebuit 
să mai aştepte încă douăsprezece ore, până să anunţe moartea 
umbrei lor, pentru ca urmele somniferului să-i dispară complet 
din sânge. 

Islamiştii nu au sărit din târlici de bucurie la aflarea veştii, ba 
chiar au disecat bietul cadavru mai ceva ca pe o broască, fără 
însă a descoperi nimic. Au dat vina pe boala care era trecută în 
fişa lui şi au hotărât ca pe viitor să le facă tuturor amploaiaţilor 
un examen medical complet. 

Şi totuşi, ceva au găsit, ceva care i-a lăsat cu gurile căscate, 
dar din care nu au înţeles nimic. Au dat, în stomacul mortului, 
peste un inel despre care ştiau că, îndeobşte, îl purta pe degetul 
mic de la mâna stângă. Nu le-a dat prin cap să facă o legătură 
între inel şi încercarea disperată a iranianului care, dându-şi 
seama în ultima clipă că fusese drogat şi că va muri, vroise să le 
lase un mesaj... 

Mi-am privit ceasul şi am început să intru la bănuieli. 

— Mai sunt câteva minute şi se face o oră. 

— Probabil că li s-a făcut frică şi au renunţat! trâmbiţează 
voios Colosul, mândru de situaţia creată. 

— Lasă-ţi trompa jos, l-am calmat eu. Dacă ei nu vin fiindcă le- 
a fost frică, poate-mi explici cum plecăm noi de aici, pentru a 
vedea care e adevărul. 

Perspectiva unei păcăleli de zile mari ne dă târcoale tot mai 
îndârjit, creându-ne frisoane. 

— Nu e posibil, încercă uriaşul s-o îndepărteze, ca pe o muscă 
supărătoare. Ne priveşte pe rând şi tăcerea noastră transformă 
musca într-un roi de bărzăuni. Ticăloşii! urlă el, gata să pice într-o 
groapă pregătită pentru adversari. Or să plătească cu vârf şi 
îndesat! Tăcutule, tu eşti rus, tu trebuie să ştii dacă tipii ăia ar fi 
în stare de aşa ceva. 

— Ar fi în stare de orice, zice Tăcutul, privind spre iahtul 
luminat ca un pom de Crăciun. 

— Trebuie să recunoaştem că suntem idioţi! întăresc eu. Ne- 
am comportat ca nişte copii de grădiniţă. 

— Era vorba de o chestiune de onoare! sare din nou Colosul, 
folosind acest cuvânt pentru a doua sau a treia oară în viaţa lui. 

— Stau să mă întreb dacă n-am fost drogaţi, adăugă rusul, ici 
cel mai prost soldat nu ar fi procedat ca noi. 

Nu peste mult timp, bănuiala ni se confirmă. Spre noi, adus; 
valuri, se îndreaptă un surf de care stă legat Fijianul. 

— S-a zis cu misiunea noastră, ne împărtăşeşte el, 
scălâmăindu-se în toate felurile pentru a se dezmorți. Ar fi trebuit 
să-l ascultăm pe Pavlovici şi să nu ne fi amestecat în toate 
rahaturile cu de-a hoţii şi vardiştii. Dacă mai scăpăm vii de-aici, 
va trebui să ne ascundem în fundul pământului ca să nu dea de 
noi. 

Aleargă de colo-colo şi se împiedică de o liană, pe care o 
prinsesem între doi copaci, primind peste bot o ramură barosană. 
Colosul uită de penibilul situaţiei şi izbucneşte în grohăituri. Când 
îi revine, Fijianul îşi dublează cantitatea de înjurături. 

— Cine te pune să te fâţâi ca un papagal divorţat?! se 
dezvinovăţeşte Colosul. Mai bine te-ai aşeza aici, lângă noi şi ai 
gândi. 

— Ha! Tu să gândeşti! nu rezistă Fijianul ispitei. Mai bine ai 
pune o cămilă să se ouă. 

— Dacă o să ne tot dondănim, nu ajungem nicăieri, îi potolise 
eu. lahtul încă nu a ridicat ancora şi probabil că n-o s-o facă până 
nu se termină flendureala de pe bord. Dar când o s-o facă, să fim 

pierduţi. 

— Şi ce-ai vrea, se oţărăşte Fijianul, doar n-o să construim 
plută, ca Robinson? 

— O plută nu, intervine Tăcutul, aprinzând o altă ţigară de la 
chiştocul care-i arde buzele. Avem surful de care te-au priponit 
călăii. Căutăm un curent favorabil şi dăm din picioare cât putem, 
surful o să spargă valurile. Cu puţină şansă, într-o oră suntem pe 
vas. 

— Ar putea fi rechini în balta asta, zic eu. 

— Chiar sunt, confirmă Tăcutul. Dar nu-i putem înhăma la surf. 

— Poate găsim un delfin, sare şi Colosul, nelipsit de la 
căutarea soluţiilor ideale. Am văzut într-un film cum îi puneau să 
facă tot felul de trucuri. Dacă am găsi patru specimene de astea, 
le-am putea călări ca pe nişte bidivii. 

— Cel mai bine ar fi să găsim căluţi de mare, îi î 
propunerea. Dar n-avem şei şi nici hăţuri. 

— Există cai de mare? întreabă neîncrezător Colosul. 

— Bineînţeles, doar că, în loc de coadă, au o cârmă, iar în loc 
de boaşe, pedale, ca la hidrobiciclete. 

N-avem încotro şi ne hotărâm pentru varianta Tăcutului. Cum 
ne vom urca pe iaht, asta vom vedea la faţa locului. Mai întâi să 
ajungem. 

Ne prindem cu liane de surf şi, cu forţa celor opt picioare, 
pornim pe un drum care nu era trecut în programul croazierei, 
înaintăm greu, dar înaintăm. Noroc cu Colosul care are nişte 
catalige cât coloanele dorice. De altfel, gândul la apropiata 
răzbunare şi frica de a rata misiunea ne dau la toţi energii 
nebănuite. 

In timp ce lopătam vârtos, înalt rugi către Poseidon să-şi ţină 
rechinii şi valurile în grajd. Pistoletul meu Carpaţi, pe care l-am 
învelit cu grijă şi l-am legat de centură, mă jenează al naibii, dar 
pe un prieten trebuie să-l accepţi chiar şi atunci când are 
năbădăi. Avem noroc de un ocean liniştit, ceea ce nu ne scuteşte 
însă ca, din când în când, să mai luăm câte o gură de apă sărată. 
Numai Colosul nu se lasă impresionat. Fornăie ca un motor 
rablagit şi ne încurajează cu pildele lui. 

— Un mercenar trebuie să fie pregătit pentru orice. Amintiţi-vă 
ce ne spunea împuţitul de colonel Schroder, care acum stă la 
căldurică: „Dacă va trebui să rezistaţi câteva ore într-o groapă cu 
rahat, gândiţi-vă că vă aflaţi pe o plajă din Copacabana. Asta n-o 
să vă împiedice să simţiţi mirosul, dar, în schimb, o să vă ajute 

să treceţi peste gustul rahatului”. La fel de bine ne putem 
închipui acum că suntem la o probă olimpică, la capătul căreia ne 
aşteaptă medaliile de aur şi un purcoi de dolari. 

— De ce n-am încinge şi un pocheraş? îşi dă cu părerea 
Fijianul, halind cu nesaţ o tonă de plancton. Ar trece timpul mai 
repede. 

— Se udă cărţile, observă competent Colosul, băgându-mi un 
călcâi în gură. 

— Ţine-ţi picioroangele la distanţă! îi strig eu. 

— Data viitoare, să-mi aduci aminte să le scurtez, îmi aruncă 
uriaşul peste umăr, bătând, de-al dracu' şi mai tare apa. Pe când 
vânam negri în Namibia, aveam comandant de pluton o 
domnişoară, tot aşa ca tine. Locotenentul Brick. Eram cu toţii 
înnoroiţi în cap până-n picioare, numai el arăta întotdeauna ca 
scos din cutie. Se ferchezuia mai dihai ca o mâţă în pragul nunţii. 
Purta i permanenţă chiloţi cu care te puteai şterge la gură, după 
o masă îmbelşugată. Nici cea mai mică picătură de urină: şi-o 
scutura e fiecare dată când se ducea la budă, de ziceai că şi-o 
desprinde în balamale. Unii dintre noi credeau chiar că şi-o ţine 
învelită în aţă într-un buzunar şi şi-o scoate numai când are 
nevoie. Nu mai pun ce ifose îşi dădea când se ştergea la cur. 
Cred că-şi băga hârtia în găoază, până ajungea la izvor, după 
care-şi parfuma bucile cu un spray. N-avea pic de negreală sub 
unghii, pe scurt, te scotea în minţi cu nesimţirea lui. Nu poţi 
pleca la luptă cu un comandant atunci ieşit dintr-o revistă, ne 
scădea complet moralul. În loc a meargă alături de noi, prin 
băltoace, sărea ca un ţap, din piatră-n piatră şi dacă o picătură îi 
ajungea pe bocancii lustruiţi oglindă, se strâmba şi pufnea pe 
nas ca o marchiză care adulmecă un rest de pârţă rămas de la un 
rândaşi. Îl purtam, de-al dracului, prin cele mai nasoale noroaie, 
dar nu ştiu cum se făcea, că ieşea mereu spilcuit. Până la urmă, 
într-o noapte de repaus, a trebuit să ne uşurăm în boneta şi-n 
bocancii lui şi să dăm alarma. Ziceam că o mierleşte şi scăpăm 
de el, dar omul o ducea bine cu inima. La câtva timp după ce l-au 
mutat în altă parte, am aflat şi cauza pentru care era aşa 
maniac. Tipul era poponar şi anume parte muierească. Ai fi şi tu 
un specimen de ăsta, încheie Colosul, băgându-mă din nou în 
seamă. 

Nu-i răspund, pentru că am înghiţit destulă apă şi am obosit. 
Dar nu mai e mult. Tragem cu ultimele puteri şi acum putem. 
atinge chila vasului. Ne facem planul şi urcăm uşurel pe lanţul 


109 


ancorei. Pe punte, chiolhanul e în toi. Câteva dame umblă de 
colo-colo, aproape dezbrăcate, urmărite de nişte boşorogi care 
scot strigăte, înfierbântaţi. O parte din populaţie e deja la 
orizontală, fie dormind, fie împreunându-se de-a valma. li 
observăm şi pe cerberii lui Rodion Nikolaevici. Sunt ocupați mai 
mult cu admirarea priveliştii decât cu păzitul. Probabil că ne cred 
captivi pentru totdeauna pe insuliţă. Ne strecurăm spre cabine şi 
ne schimbăm hainele cu ce ne vine la mână. Eu şi Fijianul găsim 
nişte rochii, în timp ce Colosul se împopoţonează cu o uniformă 
de căpitan de vapor. Doar Tăcutul îşi trage nişte blugi şi o 
cămaşă. Ne pierdem în decor şi dau să întind mâna spre o 
butelcă de whisky, când sunt cuprins de două braţe păroase şi o 
gură băloasă mi se lasă pleaşcă pe ceafă. Renunţ la băutură şi 
sparg recipientul în cap atentatorului. Tipul se întinde alene pe 
podeaua udă şi constat cu bucurie că e vorba de scundul care ne 
dusese cu barca pe insulă. E un început bun. 

Totuşi, vreun sfert de oră nu întreprindem nimic. Trebuie să ne 
revenim după efortul făcut şi să înlocuim apa de ocean cu vodcă. 
Ca de obicei, cel mai vrednic e Colosul. Se plimbă ţanţoş în 
uniforma cu fireturi şi gustă din toate sticlele peste care dă. 
Gustă e un fel de-a spune, în ceea ce-l priveşte; de fapt, le 
goleşte pur şi simplu. Şi-a tras o eşarfă colorată peste ochiul de 
sticlă, închipuind o combinaţie ciudată între un pirat şi un ofiţer 
de marină din secolul al XIX-lea. Trebuie să stea mai în umbră, 
pentru că statura lui ar bate la ochi, dar lucrul ăsta nu-l 
deranjează. In timp ce o mână e ocupată cu sticla, cealaltă 
cotrobăie precaut prin anatomia câtorva nimfe încinse de 
băutură. Mi-e cam teamă să nu se lase pradă ispitei şi să dăm 
într-o altă dandana. Pentru prostia pe care am făcut-o cu insula, 
ar trebui să fim îndepărtați pentru totdeauna din trupele de 
mercenari, dar pentru încă una la fel nu mai există altă pedeapsă 
decât exterminarea. 

O localizez pe suedeză, care e încă îmbrăcată decent şi-i fac 
un semn Tăcutului. Mă linişteşte şi mă îndeamnă să-mi continui 
pauza. Colosul tocmai trece pe lângă mine şi, uitând de travestiul 
meu, dă să mă pipăie. Il calc pe bombeu şi-i mărunţesc câteva 
pilde printre buze. Clipeşte vesel din unicul lui ochi şi-şi continuă 
explorarea. 

— Am vrut să mă asigur că nu eşti un transsexual. 

Vremea acţiunii se apropie şi ne punem pe treabă. Tăcutul şi 
Colosul ne înşfacă pe mine şi pe Fijian de subsuori şi-şi croiesc 

rum spre cabine. Eu şi sfrijitul ne zbatem în limitele bunei 
cuviinţe şi scoatem chiţăituri de şoarece întors de la discotecă, 
primul de care ne ocupăm, dacă-l excludem pe scundac, e chiar 
şeful gărzii. Dăm peste el în cabina telegrafistului, unde primeşte 
felaţie ca la carte din partea unei tipe complet bete. Pare că se 
bucură pe deplin de meniul oferit. Işi ţine ochii închişi şi geme în 
reprize. Zgomotul produs de intrarea noastră nu întrerupe scena. 

— leşi afară! strigă tipul, între două gâfâieli, fără să se 
deranjeze să se întoarcă. 

Drept răspuns, Colosul îi repede un pumn în ţeastă şi în nici un 
minut e legat fedeleş cu firele electrice găsite prin preajmă, 
primeşte şi un căluş şi acum e nostim foc, cum stă aşa, culcat e 
spate, ţinându-şi catargul la verticală. Daneza care se ocupa e el 
izbucneşte într-un râs isteric şi-şi roteşte ochii ca bilele la biliard. 
Colosul îşi trage brusc fermoarul şi-o face să tacă. 

— Trebuia să-i astupăm gura, ne transmite el. Altfel, ne dă e 
gol. 

II smulgem cu forţa şi Fijianul îl bălăcăreşte ca o ţaţă martoră 
la un flagrant. Imi scot pistolul şi intru în cabina comandantului. 
Cei doi bodyguarzi plantați acolo ridică încetişor mâinile şi mă 
privesc ca pe mumia lui Tutankhamon. 

— Tu? scapă unul dintre ei. Trebuia să fii pe insulă. N 

Tăcutul îl pocneşte pe la spate şi întrerupe conversaţia. li 
legăm şi pe ăştia şi-i ascundem într-un dulap îngust în care, în 
mod normal, n-ar intră nici Fijianul singur. 

Pe puntea inferioară, forfota s-a accentuat, ceea ce ne face a 
credem că tipii sunt neliniştiţi şi au mirosit ceva. Tăcutul şi 
Fijianul se vor ocupa de zonă, în timp ce eu şi Colosul luăm la 
rând cabinele. N-avem prea mare succes. Tot ce găsim se rezumă 
la câţiva somnoroşi şi două lesbiene, în plină activitate. Dăm să 
ne întoarcem şi să urcăm pe puntea superioară, când, în faţa 
noastră, se înfige hotărât chiar Rodion Nikolaevici în persoană. E 
însoţit e doi hănarălăi care ne adulmecă cu pistoalele lor 
mitralieră. 

— Parcă ne cunoaştem de undeva, face el cu o voce voalată. 

— E de presupus că toată lumea se cunoaşte pe vasul ăsta, zic 
eu într-o franceză spurcată, subţiindu-mi vocea la maximum. 

— Dacă am atentat la ce nu ni se cuvine, îmi cer scuze! se 
strâmbă Colosul, luând mâna de pe mine. 

Rodion ne priveşte în continuare cu ochii lui mici şi răi, rânjind 
cu toată gura. Deodată, ridică mâna şi vrea să-mi scoată masca, 

dar eschivez la timp. 

— Vai, vai! mă tângui eu. Tocmai gazda să încalce regula 
carnavalului! N 

Rusului începe să-i placă jocul. Işi schimbă rânjetul cu o 
tuguială din buze şi mă pişcă de piept. 

— Ţi-ai uitat ţâţele la garderobă sau n-ai fost când s-au 
împărţit? 

— Dacă-ţi place siliconul, n-ai decât să cauţi! zic eu 
„ofensată”. 

— Ba mie-mi plac femeile-şnur! se întoarce spre Colos şi o 
face în continuare pe cavalerul: Te superi dacă o iau la un dans 
pe protejata ta? 

— S-o lăsăm să-şi consulte carneţelul, zice împăciuitor Colosul. 

Rodion s-a plictisit însă de mişto. Se întoarce să-şi asmuţă 
dulăii, dar avem baftă. Pe culoarul strâmt îşi face apariţia Miss 
Nord. E roşie ca o pătlăgică strânsă de gât şi se zbate să scape 
din braţele insistente ale creatorului de modă. 

— Rodion Nikolaevici, strigă disperată mica prinţesă, dacă 
ştiam că oaspeţii dumneavoastră se poartă în halul ăsta, n-aş fi 
acceptat niciodată invitaţia. Toţi profită că nemernicii din garda 
mea zac beţi, cine ştie pe unde şi se dedau la cele mai mari 
mârşăvii. 

La un semn al rusului, cei doi hănarălăi ne lasă în plata 
Domnului şi pornesc pe urmele creatorului de modă, care nu a 
mai aşteptat sfârşitul plângerii. 

— Îmi cer scuze, frumoasa mea doamnă! N-am ştiut că totul 
se va transforma într-un asemenea dezmăţ, zice Rodion ipocrit. 

— Şi totuşi, unde sunt gărzile mele? spumegă în continuare 
suedeza. 

— Cred că i-am văzut părăsind vasul într-o barcă în care mai 
erau nişte femei. S-or fi dus pe o insuliţă din preajmă. 

— Canaliile! li va aştepta închisoarea când vom ajunge pe 
uscat. 

— Sunteţi prea dură, continuă rusul să-şi deşire ipocrizia. 
Oameni suntem cu toţii, supuşi ispitelor. 

li face cu ochiul şi, cuprinzând-o gingaş de mijlocel, o conduce 
pe punte. Când ne întâlnim, în sala maşinilor, cu Tăcutul şi cu 
Fijianul treaba e făcută. Bodyguarzii ruşi sunt legaţi şi ascunşi 
prin cele mai diverse locuri, împreună cu şeful lor. După ce-i 
anihilăm şi pe cei trei maşinişti, putem considera că iahtul e în 
mâinile noastre. Merităm o pauză, de care nu ne dăm în lături să 

ne bucurăm. 

— Sper că acum am voie! rage Colosul. 

— Ce? îl întrebă Tăcutul, deşi e convins că va urma o prostie. 

— Să-mi satisfac poftele animalice! bubuie iar uriaşul, 
făcându-i pe maşinişti să treacă prin toate culorile spectrului. 

— In maximum cinci minute, barosanul o să observe că nu mai 
are păzitori, aşa că va trebui să-ncepem balul. Dacă-ţi ajunge 
timpul... i. 

Dar Colosul e deja pe scăriţa de metal. Il urmez în fugă, 
pretextând că e nevoie de cineva care să se asigure că namila nu 
va depăşi timpul. Mă las condus fără grijă, căci uriaşul are un 
miros infailibil când este vorba de muieri, băutură sau mâncare. 
Nu-i vorbă şi marfa e la tot pasul. In mod ciudat, nimerim în 
cabina unde se basculau cele două lesbiene. Damicelele au 
terminat între timp lucrarea şi acum zac ostoite pe spate, sugând 
la nişte cutii de bere. Cum stau aşa, cu picioarele uşor desfăcute, 
ne uşurează destul de mult treaba. O facem ostăşeşte, căci 
cronometrul este necruţător. Tipele nu-şi prea dau seama ce se- 
ntâmplă cu adevărat, dar nici nu-şi bat capul să afle. Trag în 
continuare la bere şi schimbă impresii despre vreme. 

Colosul termină cu un strigăt de triumf şi, trăgându-şi nădragii, 
mulţumeşte cuviincios. Eu sunt deja gata. Oboseala şi emoţiile 
ultimelor ore m-au transformat într-un adolescent la prima lui 
tentativă. 

A sosit ora marelui spectacol. Urcăm pe puntea superioară şi 
Tăcutul pune sirena în funcţiune. Participanţii la orgie 
încremenesc în poziţiile în care se găseau şi e prima oară când 
regret că nu am un aparat de fotografiat cu mine. Rodion 
Nikolaevici îşi revine primul. Se desprinde de mica suedeză şi 
caută din ochi o armă. N-are şanse, le-am strâns noi pe toate. 
Când ridică privirile, dă cu nasul de patru ţevi brumării care-l 
fixează cu hidoşenie. Se poate vedea şi fără lunetă cum tremură. 
Sângele i s-a scurs din obraji şi la colţurile gurii i-au apărut două 
firicele de salivă. Singurii bine dispuşi simt Miss Nord şi don 
Aiello. 

Tăcutul coboară alene scara de metal şi se opreşte la câţiva 
centimetri în faţa rusului. Scoate cu mişcări lente o ţigară şi 
caută foc. Nu se grăbeşte, iar tăcerea care s-a înstăpânit de 
câteva minute nu-l deranjează. Primul cedează Rodion 
Nikolaevici. 

— Poate-mi explică cineva ce se întâmplă pe iahtul meu! Şi 

cum vă permiteţi să mă ţineţi sub ameninţarea armelor! 

Tăcutul îşi scoate cagula şi ne face semn să punem 
puşcoacele în poziţie de repaus. El însuşi îi întinde gazdei micul 
pistol mitralieră UZI, care aproape că se pierdea în palma sa 
încăpătoare. 

— Ne cerem scuze, dar a trebuit să procedăm astfel din 
motive independente de noi. Garda dumneavoastră şi-a bătut joc 
de noi şi dacă n-am fi reacţionat, am fi fost consideraţi cei mai 
proşti soldaţi din lume, nu printre cei mai buni, cum ni s-a dus 
vestea. 

O namilă aflată la doi paşi de Tăcut se trezeşte ca din vis şi 
vrea să profite de situaţie pentru a creşte în ochii şefului. 
Primeşte în burtă un picior care-l proiectează peste o masă plină 
de sticle. 

— Evident, continuă Tăcutul, că orice tentativă de a schimba, 
fără voia noastră, situaţia prezentă, duce la neplăceri. 

— Nu înţeleg nimic, fredonează Rodion, prins cu mâţa în 
paporniţă. Oamenii mei unde sunt? 

La un semn al Tăcutului, ne grăbim să-i adunăm la un loc pe 
toţi gorobeţii legaţi prin debarale şi dulăpioare. In total, dacă-i 
excludem pe maşinişti, cărora le-am dat drumul fără nici o 
explicaţie, sunt opt bucăţi, în frunte cu şeful lor. Arată ca nişte 
struţi în sezonul ploios şi încep să turuie, întrerupându-se unul pe 
altul. Rodion Nikolaevici e un cazan sub presiune. 

— Până la sfârşitul călătoriei, o să rămâneţi în cabinele voastre 
nu ieşiţi decât la toaletă. Cine nu respectă consemnul, va fi 
debarcat în primul port. Vorbim la întoarcere. 

Rusul se întoarce spre Tăcut şi-i dă ordin să-i dezlege, după 
care hotărăşte: 

— Voi patru o să fiţi garda mea de corp. 

— Şi Miss Nord? întreabă aiurea Tăcutul, care abia poate i-şi 
ascundă încântarea. 

— Va sta cu mine tot timpul. 

— Stăpâne, intervine şeful bătăuşilor, câinii ăştia au sărit la 
mine fără să le... A 

— Alexei Volfici, mă surprinzi din ce în ce mai tare! Întâi mă 
laşi complet descoperit, la mâna oricărui ucigaş, iar acum, în loc 
să-mi execuţi ordinul, te întinzi la discuţie cu mine. Ai luat vreun 
dog? Ai băut peste măsură? 

— lartă-mă, stăpâne! se înclină Alexei Volfici, tremurând ca un 
şerb prins peste fata boierului. 

Cei opt dispar pe vârfuri şi noi ne oprim cu greu chiotele de 
bucurie: a mers mai uşor decât am fi crezut. Mai rămâne doar ca, 
până la Moscova să fim la înălţimea funcţiei cu care am fost 
investiţi. Mulțumită e şi suedeza: şi-a îndeplinit misiunea şi a 
câştigat o pălărie de bani. 

Mulţumit se arată şi rusul. Noi credeam că din cauza faptului 
că Miss Nord nu va mai putea să se desprindă de el. Ne înşelam, 
amarnic. Rusului îi ieşise o cu totul altă pasenţă despre care nu 
ştiam nimic. 

Carnavalul se reia şi petrecăreţii, care-şi pierduseră starea de 
ameţeală la vederea puşcoacelor noastre, dau buzna la mese 
pentru a-şi recâştiga cât mai repede starea iniţială. 

lahtul ridică ancora şi ia cap-compas spre Canalul de Suez. 
vom ajunge în Crimeea şi, de acolo, cu avionul personal al lui 
Rodion Nikolaevici, la Moscova, adică, spre a se înţelege cât mai 
bine, în cel mai ascuns ungher din bârlogul ursului. 

— Allah e mare, dar, dacă nu greşesc prea mult, abia acum 
începe căcăniada! conchide Colosul. 

Nimeni dintre noi nu ştia încă cât de adevărate era cuvintele 
americanului. 

VIII 


— Astfel ni s-a confirmat vechea bănuială despre reţeaua din 
România, pe filiera căreia va acţiona Brutus. E vorba de Partidul; 
Fundamentalist Islamic (M.P.H.), celebrii „Lupi cenuşii”. Colegii 
noştri de la B.N.D.:* au monitorizat întâlnirea de la hotelul Shell 
lin Baden-Baden şi surpriza e că, alături de arabi, au apărut Metin 
Selvi? şi Drej Ali, turcul provenit din anturajul clanului mafiot 
BUCAK, cu reşedinţa în Republica Moldova. 

Românul termină de vorbit şi abia acum prinde, cu un gest 
grijuliu, paharul cu whisky aşezat pe măsuţa joasă. Ceilalţi doi 
rămân câteva momente tăcuţi. Americanul deschide al doilea 
pachet de Chesterfield fără filtru şi-şi aprinde automat ţigara, cu 
ochii fixaţi pe displayul laptopului. 

— E cel mai afurisit puzzle la care am lucrat vreodată, zice el, 
nebăgând în seamă scrumul care stă să-i cadă pe pantalonii albi 
de in. E clar că toate firele duc spre Teheran. Iranul este 
instigatorul dezordinilor islamiste şi foloseşte două puncte fragile 
din orientul Mijlociu: Libanul, cu Hezbollah şi teritoriile 
palestiniene, cu Hamas. Siria nu e decât o „legătură” între ele şi 
Teheran, apropo, adaugă el, întorcându-se către rus, anunţă-ţi 
compatrioţii şi, în cel mult un an, doi, Iranul va porni un război 
zdrobitor în Afganistan. S-a folosit de talibani ca să slăbească 
veriga spre Turcia şi cred că or să atace. 

— Stai liniştit, face rusul, avem omul nostru în conducerea 
politică. Ceea ce mă îngrijorează e faptul că „ţarul” a început să 
ia nişte decizii aiuritoare. 

— Intorcându-ne la problema noastră, schimbă americanul 
vorba, ceea ce ne lipseşte nouă este „legătura” cu centrul 
terorismului internaţional şi cu VAI-DOL. 

— O să pornim tot de la Rodion Nikolaevici H***, zice rusul. 

Se duce la frigider, de unde scoate al zecelea castron cu ceai. 

Sticlele de vodcă de pe raftul uşii stau neatinse, ca nişte 
soldaţi aflaţi în trupele de rezervă. 


'sServiciul Secret German (n. tr.). 
19%Ex-colonel K.G.B., presupus conducător al Mafiei ruse a traficanţilor de 
baterii radioactive (n. tr.). 

— E singura noastră piesă, până una-alta, continuă el, 
turnându-şi ceaiul în paharul înalt şi albastru. La întâlnirea de la 
Vedenţovo, din 1991, când s-au pus bazele Komunităţii, Rodion al 
nostru a fost ales adjunctul lui Selvi şi i s-a trasat sarcina 
extinderii caracatiţei mafiote ex-sovietice în întregul spaţiu al 
fostei U.R.S.S., conexiunile în Europa de Est şi cele cu America, 
via Italia, unde stăpân e don Aiello. 

— Pe Rodion nu ni-l poate servi decât Brutus. Şi numai prin 
Pavlovici, precizează americanul. lar Pavlovici e de negăsit. A 
dispărut împreună cu Yahyah, imediat după întâlnirea 
comandoului la Helsinki. 

— Nu prea am încredere în maiorul ăsta, ricanează rusul. 

— Ba eu nu m-aş încrede într-un agent secret, indiferent cărui 
serviciu ar aparţine, face americanul. De un mercenar însă şi 
încă de unul ca Pavlovici, n-am de ce să mă îndoiesc. 

— Alegerea a fost cea mai bună, spune românul. Mercenarii au 
o organizare aparte şi un cod specific, nu sunt pur şi simplu 
oameni care lucrează pentru bani. Numai ei pot penetra Mafia, 
asta e sigur. Nimeni altcineva nu ar reuşi s-o facă. Dacă n-avem 
încă nici o veste de la el, asta înseamnă că ori e pe cale să 
stabilească tranzacţia, ori e mort. 

— Ultimul mesaj primit de la Brutus, de la bordul iahtului lui 
Rodion, ne indică o posibilă întâlnire la cel mai înalt nivel, imediat 
după revenirea la Moscova. Asta înseamnă că Pavlovici a reuşit 
să-i contacteze într-un fel sau altul şi deci varianta morţii lui 
cade. 

— Nu se ştie cât timp vom mai putea să-i fraierim pe arabi, 
zice rusul temător. Partea proastă e că n-am reuşit să 
descoperim spionul lor din sediul NATO, ceea ce va duce, mai 
devreme sau mai târziu, la deconspirarea lui Brutus. 

— N-avem altă variantă decât să aşteptăm un semnal, 
conchide americanul. Să trecem acum la ultimele date cu privire 
la VAI-DOL. Cred că provocarea crizei economice din Coreea de 
Sud a fost o greşeală. Rezultatele n-au fost nici pe departe cele 
dorite, s-ar putea să urmeze, fără nici o provocare, Rusia şi dacă 
lucrul acesta se întâmplă înainte de a fi penetrat noi Conspirația, 
atunci haosul declanşat va însemna sfârşitul. 

Intr-adevăr, ceasul Conspiraţiei este mereu cu cinci minute 
înaintea ceasului lor şi asta le dă celor trei sentimentul unei 
responsabilităţi  ucigătoare. Cu tot sprijinul primit de la 
conducerile politice ale statelor implicate, munca lor migăloasă 

se desfăşoară cu încetinitorul. 
lar ora Dezastrului se apropie implacabil. 

IX 


Domeniul lui Rodion Nikolaevici H*** e pe jumătate o vilă, pe 
jumătate o fortăreață. Un pălăţel cu metereze şi creneluri ce te 
trimite cu gândul la picturile naive ale Evului Mediu. În iţele lor 
însă întâlneşti un sistem electronic de supraveghere de ultimă 
tehnologie, dublat de amplasarea savantă a armamentului 
apărare supersofisticat: mitraliere care se declanşează singure, 
dacă ai depăşit culoarul de mers, pistoale cu senzori care te 
pândesc din oglinzi, chiar şi câteva lasere care se 
autofocalizează pe metalul pe care-l porţi cu tine, inclusiv 
catarama de la curea, gărzile propriu-zise aproape că nu se văd: 
stau în faţa monitoarelor şi ronţăie seminţe. 

— Am fost la budă! ne anunţă voios Colosul, când revine în 
„camera de gardă” care ne-a fost repartizată. E pentru prima 
oară în viaţa mea când nu m-am putut urca cu picioarele pe 
colac. E o bâzdâganie care, când te aşezi, se umflă şi te leagănă. 
Da' să vedeţi la sfârşit un izvoraş cu şampon şi cu perie 
electrică! Parcă nu ai mai pleca de acolo. 

Ne priveşte circumspect şi adaugă în grabă: 

— Mă, voi aţi fost la căcăştoare şi mă lăsaţi să-mi răcesc gura 
pomană. 

— Ai impresia că eşti singurul care vrea să scape de toxine? 
întreb eu. 

— Mai bine ne-ai povesti cum a fost când ai căzut în cap de 
căluţul pe care ţi l-a cumpărat tăticul de ziua ta, zice Fijianul, 
montând pistolul lui, Cutter, pe care, conform obiceiului, îl 
desfăcuse bucată cu bucată. 

— Taică-meu a fost un beţiv şi un dependent de droguri, zise 
Colosul. Singurul cadou pe care mi-l făcea, destul de des de 
altfel, erau câteva scatoalce date cu sete. Nici ziua mea nu ştiu 
când e. 

— Nu se poate, zâmbeşte Fijianul. Fiecare dintre noi a apărut 
pe lumea asta spurcata într-o anumită zi, care este ziua lui de 
naştere. Dacă tu nu ai aşa ceva, înseamnă că, de fapt, nici nu te- 
ai născut. 

— S-o fi născut noaptea, arunc eu o vorbă. 

— Aşa e, Căruntule, nu te-ai gândit rău. Înseamnă că de aici 
vine expresia „prost ca noaptea”! murmură Fijianul, care nu e de 
fel invidios pe calităţile camarazilor. Fratele meu mai mic, 
Leonard, s-a născut într-o zi de 29 februarie. Ca urmare, îi venea 
rândul la sărbătorit o dată la patru ani. Pe chestia asta, îi intrase 
în cap că el face un an în plus abia după trecerea altor patru. 

— După cum se poate observa, nu scapă Colosul ocazia să se 
răzbune, mai există o expresie: „prost ca fijianul”. 

Fijianul zâmbeşte ca un şarpe care a ieşit de la o reprezentaţie 
cu „lfigenia” şi-l trece în carneţelul lui cu datorii de plătit. 

Lucrurile se calmează o dată cu venirea Tăcutului. Acesta îşi 
freacă obrajii neraşi, producând un zgomot de şmirghel. Ca 
întotdeauna, trebuie să ghicim ce vrea să ne transmită. Omul 
ăsta, când o să moară, o să constate că nu a folosit decât o 
miime din cuvintele scoase în decursul vieţii de o fiinţă obişnuită. 

— Rodion Nikolaevici ne-a convocat în biroul lui la ora şase, se 
căzneşte el să lege câteva cuvinte. 

— Se plătesc salariile? întreabă Colosul, căutând să pară cât 
mai indiferent, dar fără să reuşească nici un pic. 

— Abia le-am luat, îi reamintesc eu. 

— Se pot plăti salarii în fiecare zi. Doar în fiecare zi ne riscăm 
viaţa, nu-i aşa? Trebuie să ne bucurăm de orice bănuţ muncit. 

— La ora două, şedinţă de tragere, iar la şase fără un sfert, în 
anticameră, îi taie Tăcutul macaroana. Verificaţi şi curăţaţi 
armamentul. Orice băutură, interzisă până la stingere. 

Bineînţeles că americanul ar avea ceva de comentat în 
legătură cu acest ultim ordin, dar n-apucă să deschidă gura, căci 
Tăcutul face un stânga-mprejur impecabil şi-l lasă cu buzele 
umflate. 

N-o să ne pună să suflăm în fiolă, asta e sigur, dar de când în 
sosit la Moscova dansăm pe sârmă şi cea mai mică deviere le la 
un ordin poate însemna pentru noi sfârşitul. 

La ora şase fără cinci suntem poftiţi în bârlogul bossului. N-are 
rost să vi-l descriu, e de-ajuns să vă spun că de la uşă la biroul 
masiv de aluminiu s-ar putea lua liniştit o cursă locală, dacă ar 
exista vreuna. Rodion ne săgetează, cu priviri otrăvite pe sub 
sprâncenele lui groase. Işi destinde totuşi figura într-un zâmbet 
are ar putea figura cu succes într-un tablou de Picasso. 

— O să primesc o vizită, ne zice el cu un glas înciudat. Dacă în 
cursul discuţiei ridic receptorul telefonului, fără ca el să sune, 
trageţi fără nici o altă invitaţie. Vreau ca la sfârşit, dacă va fi 

cazul, oaspeţii mei să cântărească de două ori mai mult. 

Ocupăm poziţii în aşa fel încât să nu ne ciuruim din greşeală şi 
ne punem pe aşteptat. In toată hardughia se aude numai 
zgomotul pe care-l face degetul gros de la mâna dreaptă a 
rusului, bătând în birou. Parcă măsoară ultimele minute ale 
condamnaților. 

Intr-un târziu, becul roşu al interfonului se aprinde şi vocea 
secretarului personal se prelinge ca o pată de sânge: 

— Au venit. 

— Pofteşte-i! răspunde sec Rodion, lăsându-se pe speteaza 
fotoliului. _ 

Uşa se deschide şi pătrund doi inşi. In aceeaşi clipă, devenim 
mai galbeni ca doi chinezi umpluţi cu orez. Cei doi oaspeţi sunt 
Pavlovici şi Inginerul. Se apropie ţanţoşi, fără să ne privească şi 
se opresc la jumătate de metru în faţa biroului. 

— Luaţi loc, domnilor, zice rusul, fără să-i salute sau să le 
întindă mâna. 

Cei doi se aşază în fotoliile adânci din piele. Sunt exact în 
bătaia puştilor noastre şi, instinctiv, privirile ne sunt atrase, ca 
electrizate, de receptorul telefonului. Dacă Rodion se va hotări 
pentru varianta finală, suntem definitiv pierduţi. De împuşcat, 
nu-i putem împuşca şi vii nu vom mai ieşi din fortăreață. 

Caut să îndepărtez gândul că rusul a aflat totul despre noi şi 
ne-a întins o capcană, dar el mi se fixează în creier ca un ţăruş 
de hotar şi nu mai iese de acolo. Mâinile mi s-au umezit şi 
sudoarea îmi dă gâdilături la ceafă, însă nu îndrăznesc să mă 
mişc. 

Tăcerea e ruptă de Rodion. 

— Sper că n-o să vă deranjeze dacă la discuția noastră o să 
mai participe cineva. 

— Oricine se bucură de încrederea dumneavoastră o are şi pe 
a noastră, spune rece Pavlovici, îndepărtând cu un bobârnac un 
fir de praf de pe pantalonii săi de casa. 

Rodion surâde şi apasă pe un buton. Din stânga, din spatele 
unei uşi mascate de un tablou uriaş, apare don Aiello. Sunt puţin 
descumpănit, rusul nu ne-a precizat dacă şi noul invitat va avea 
parte de păcăneală. Strecor o privire către Tăcut, dar figura lui 
impasibilă nu-mi spune nimic. 

Don Aiello se aşază şi el, alături de Pavlovici şi Inginer. Rodion 
nu se grăbeşte să facă prezentările. 

— Beţi ceva, domnilor? 

Face el însuşi oficiile de gazdă şi, după ce împarte paharele cu 
băuturile preferate, îşi reia locul în spatele biroului. Oaspeţii 
cloncăne un timp din pahare, fără să se hotărască să rupă 
tăcerea. O face tot rusul. 

— Bun. O să vă rog să repetaţi propunerea dumneavoastră, ca 
s-o audă şi prietenul meu. 

— Se poate fuma? face Pavlovici şi, din câte-l cunosc, nu 
politeţea îl îndeamnă să ceară voie. 

— Se poate fuma, se poate bea, se poate şi preacurvi, doar că 
atunci n-o să se înţeleagă prea bine ce spuneţi, din cauza 
gâfâiturilor! 

Rusul râde singur de gluma făcută, dar, oricum, atmosfera 
devine ceva mai umană: interlocutorii nu mai au aerul unor evrei 
în drum spre camera de gazare, l-au căpătat pe cel al gardienilor. 

Pavlovici îşi aprinde unul din celebrele lui trabucuri şi dă 
drumul la flaşnetă: 

— Avem câteva recipiente cu plutoniu şi un echipament 
complet DARKNESS FIGHTER”, cu documentaţia de fabricaţie. 
Sunt de vânzare şi cerem pe ele o sută de milioane de dolari. Din 
momentul în care banii vor intra în cele zece conturi pe care vi le 
vom comunica, marfa e livrabilă în două zile. Verificare poate fi 
făcută de un om de-al dumneavoastră, de încredere. 

— Ce înseamnă echipament complet DARKNESS FIGHTER? 
pune don Aiello, cu o voce tocmai bună să adormi un sugar 
năbădăios. 

— Echipamentul se compune din câteva sisteme, îl lămureşte 
maiorul, ca de la catedra de teorie militară. Ochelari cu radar 
care permit depistarea adversarului aflat la o distanţă de până la 
cinci kilometri şi în spatele unui perete gros de până la trei metri; 
puşcă-mitralieră cu gloanţe perforante, dotată cu un aruncător 
de grenade SPIDER”, cu ghidare digitală; pistol cu ultrasunete 
pentru  paralizarea adversarului;  minidetector de mine 
antipersonal; uniformă cu țesătură antiglonţ şi cu autoîncălzire; 
şi, nu în ultimul rând, sistem de autodistrugere în cazul în care 
purtătorul echipamentului este totuşi ucis. Totul este însoţit de 
întreaga documentaţie de fabricaţie. La cerere, putem asigura şi 
livrarea utilajelor de fabricaţie şi a materialelor şi chiar forţa de 
muncă calificată. N-ar rost a vă descriu acum avantajele acestui 
echipament şi puterea de care ar dispune o armată redusă 

numeric. 

Don Aiello soarbe fiecare cuvânt al maiorului, ca un elev care- 
şi adoră profesorul de la materia preferată. Când Pavlovici 
termină şi-şi ia din nou trabucul la ronţăit, italianul pune prima 
întrebare: 

— Şi de ce sunteţi doi? Unul e cu echipamentul şi celălalt cu 
plutoniul? 

— Voi de ce sunteţi doi? i-o întoarce Pavlovici. 

Don Aiello se căzneşte să râdă, dar nu-i iese decât ceva în 
genul unui scremut de şoarece bântuit de constipatie. 

— Colegul tău nu vorbeşte? scoate el din mânecă o a doua 
întrebare. 

— Desigur că ne-am putea întinde la o discuţie, dacă asta îţi 
face plăcere! zice Pavlovici, lăsând şi el pluralul politeţii la o 
parte, ca să nu rămână în inferioritate. Apoi, întorcându-se către 
Rodion: dacă aş fi ştiut că e vorba de o şezătoare, mai aduceam 
câţiva amici. 

Rodion ridică o mână şi noi împietrim. Dar mâna nu apucă 
receptorul-semnal, e doar un semn de împăciuire. ltalianul e însă 
ros de morbul unei curiozităţi de-a dreptul muiereşti. 

— De ce nu porniţi voi înşivă afacerea? i 

— N-ar fi mai bine să ne daţi un chestionar scris? Il completăm 
şi ne vedem din nou, după aceea. Lucrurile sunt simple. Avem o 
marfă de vânzare. Dacă vă interesează, bine, dacă nu, ridicăm 
taraba şi ne mutăm în altă parte. 

— Eşti prea nervos pentru vârsta ta, constată italianul. 

— O să ajungi la vârsta mea şi o să vezi că o să fii şi tu atât de 
nervos, că o să te deschei la cămaşă când o să vrei să te pişi. 

Don Aiello prinde o culoare de prună în drum spre cazanul de 
ţuică şi-şi stăpâneşte un sughiţ. Nimeni n-a îndrăznit vreodată 
să-i vorbească aşa, dar îşi dă seama că a depăşit şi el măsura. 

— Noi nu facem afaceri decât cu oameni cunoscuţi, zice el, 
îndepărtând ostentativ fumul care vine de la trabucul maiorului. 
Puteţi fi nişte provocatori. Í 

Este momentul în care Inginerul se hotărăşte să intervină. In 
loc de vreun act, scoate o dischetă şi, fără o vorbă, o aruncă pe 
birou, făcându-i semn rusului spre un calculator aflat într-o 
margine. Rodion se grăbeşte să se supună şi pe ecran apar 
articole din presa israeliană, însoţite de fotografii. Inchide 
calculatorul şi izbucneşte în efuziuni: 

— Mă căzneam să-mi aduc aminte de unde te ştiu! Eşti 

Inginerul! Sunt copleşit! E o onoare pentru mine să am un 
asemenea oaspete! 

Se ridică şi se învârte pe lângă oaspeţi ca o bucătăreasă 
concediată, reumplând paharele. 

— Să trecem peste preambulul ăsta neplăcut. Personal, sunt 
interesat de oferta voastră. 

— În cât timp se pot produce primele zece mii de echipamente 
DARKNESS? zice italianul, care nu participă la atmosfera de 
festivism. 

— Patru săptămâni pentru livrarea fabricii, patru pentru 
instalare. Din acel moment, poate ieşi un echipament pe oră. 

— Un an şi ceva, calculează rapid italianul. Cam mult. 

— Asta, dacă ţineţi la zece mii. 

— Oricum, spune Rodion, reinstalându-se în spatele biroului, 
suma pe care o cereţi mi se pare cam exagerată. 

— Aţi uitat de plutoniu. 

— Una fără alta nu se poate? zice italianul, care are 
mâncărime la semnele de întrebare. 

— Nici vorbă, hotărăşte Pavlovici. Şi încă cea pe care v-am 
cerut-o e mică. 

— Voi sunteţi emisari. Am vrea să tratăm direct cu şefii voştri, 
pune don Aiello. 

Pavlovici îşi striveşte pe îndelete trabucul în scrumiera de 
marmură şi se ridică, cu o privire scârbită. 

— E clar, am greşit uşa. Domnilor, e o plăcere să facem afaceri 
cu voi. Ne permiteţi să ne retragem. 

Mâna lui Rodion Nikolaevici se ridică din nou şi se apropie de 
receptorul telefonului, dându-ne fiori de groază. Mă hotărăsc să 
urmez pilda Tăcutului: ce va face el, voi face şi eu. Fijianul şi 
Colosul îl urmăresc şi ei cu coada ochiului. Inainte însă ca mâna 
rusului să apuce receptorul, Pavlovici îndreaptă spre el un deget 
şi spune răspicat: 

— Eu zic să te mai gândeşti o dată, înainte să dai ordin să fim 
lichidaţi. 

— Ce te face să crezi că am aşa ceva de gând? îl întreabă 
rusul, oarecum surprins. 

— Pentru că şi eu aş proceda în acelaşi fel, dacă nu mi-ar 
plăcea mutra ta şi aş fi în locul tău. 

Rodion izbucneşte în râs, o dată cu don Aiello. Rar, foarte rar, 
ca nişte criminali de talia celor patru să nu se înţeleagă. Dar jocul 
face parte din regulile casei. Fără confruntare, mâncarea nu are 

nici un gust. 

— Mâine veţi primi banii în conturile dorite. Dar nu dau O.K.-ul 
până nu văd marfa în depozitele mele. Şi o vreau poimâine. 

— Poimâine e marţi, recită maiorul. 

— Eşti superstiţios? trece don Aiello la cutia cu întrebări. 

— Da, răspunde maiorul, dar pe invers. M-am născut într-o zi 
de marţi, pe 13 decembrie, la ora 13, într-o casă aflată la 
numărul 13. 

— Poimâine e şi marţi şi 13, îl linişteşte italianul. 

— O să-ţi dau patru oameni, reia rusul. Ei vor şti unde să ducă 
marfa. Ne întâlnim din nou acolo, verific şi transmit O.K.-ul de 
faţă cu voi. Spune-mi, adăugă el, privindu-l fix pe maior, ce s-ar fi 
întâmplat dacă aş fi avut de gând să vă ucid? 

— Am fi fost morţi, nu-i aşa? trage maiorul concluzia logică. 
Mai rău e că n-am fi apucat să îţi transmit salutări din partea 
Dragonului?! adaugă el, cu un rânjet de paznic la cimitire. 

La auzul numelui, cunoscut de doar câţiva iniţiaţi, Rodion face 
instinctiv o mică plecăciune. 

— Sunt onorat! 

— Vei primi în curând şi nişte instrucţiuni... rugăminţi, vreau să 
spun. 

— Cu asta trebuia să începeţi. Nu mi-ar fi trecut prin cap că 
Dragonul a reuşit să atragă pe fraţii arabi. 

— Allah e stăpânul tuturor! deschide Inginerul, în sfârşit, 
pliscul. Nu există nimic pe lume în afara voinţei Lui. 

— Fără îndoială! se grăbeşte să confirme rusul, fără să 
priceapă prea bine ce amestec avea Allah în toată povestea asta. 

— În curând, s-ar putea să-i faci şi o vizită, spune Pavlovici. 

— L-am văzut pe Dragon acum două luni, face rusul, care nu 
pare prea fericit la aflarea veştii. Şi, pe urmă, el nu mă anunţă 
despre aşa ceva, decât prin... felul lui personal. 

— Nu am căderea să spun mai mult, nu sunt nici eu decât un 
simplu mesager. Cel mai bine ar fi să-l contactezi personal şi să 
lămureşti lucrurile, dacă ai vreo nedumerire. 

— O voi face, o voi face, repetă rusul, prins cu lecţia 
neînvăţată. 

— Se cade să sărbătorim, se trezeşte şi don Aiello din 
amorţeală. Propun pasta con sarde şi şampanie Le Brune, 1978. 

— Desigur, desigur! îl susţine Rodion, frecându-şi mâinile 
asemenea unui eschimos înrăit într-ale frigului. Şi vă mai rog să- 

mi faceţi plăcerea să petreceţi noaptea în modesta mea locuinţă. 

Se repede la interfon şi dă ordinele necesare, apoi se întoarce 
spre noi patru şi latră voios: _ 

— Mâine la ora şase vă aştept aici. li veţi însoţi pe distinşii 
noştri oaspeţi şi-i veţi conduce cu marfa... 

Se opreşte şi clipeşte şmechereşte. 

— Instrucţiunile le veţi primi mâine. 

Ne concediază cu un semn şi se întoarce afabil către italian: 

— Don Aiello, simt că, în loc să îmbătrânesc, am întinerit cu o 
zi. Clipa cea mare se apropie! 

Nu mai apucăm să aflăm despre ce clipă mare e vorba. Dăm 
abitir din picioare şi nu ne oprim decât în dormitorul comun, pus 
la dispoziţia noastră. Patru paturi simple, din fier, patru fişete 
metalice, în loc de dulapuri, o masă din lemn şi patru scaune fără 
spătar. Armată în toată regula. Fac o figură aparte doar frigiderul, 
televizorul şi radiocasetofonul. Tăcutul pune o casetă cu muzică 
îndrăcită şi măreşte volumul, pentru a anihila eventualele 
microfoane. Dar nu se mulţumeşte numai cu atât. Dintr-un 
buzunar scoate un obiect micuţ, cât o cutie de chibrituri de 
menaj, pe care-l activează apăsând un buton. E un distorsionator 
de sunete, care va face discuţia noastră complet ininteligibilă 
pentru orice curios cu urechile la pândă. 

— Domnilor, zice Tăcutul şi-l văd pentru prima oară zâmbind, 
cred că suntem pe drumul cel bun. Cu puţină baftă, o să ieşim vii 
din misiunea asta. Dacă reuşim, jur să mă retrag pentru 
totdeauna într-un orăşel de pe Volga, unde să nu mai ştiu nimic 
despre ce se petrece pe lume. 

Colosul deschide şi el botul în care primeşte drept căluş 
cangea Tăcutului. 

— Ştiu că nu-ţi pot cere să spui ceva inteligent, zice acesta din 
urmă, pentru că ar fi zadarnic. lţi pot cere însă, îţi pot ordona să 
vorbeşti cât de încet poţi tu şi să nu ragi ca un primat propus 
spre castrare. 

la uşor palma de la gura Colosului, dar acesta refuză s-o mai 
folosească. Găseşte un alt mod de exprimare şi trage o băşină 
care în mod sigur dereglează aparatura fină a celor puşi să ne 
asculte. 

Rusul clatină dezamăgit din cap, în timp ce eu şi Fijianul ne 
înghesuim să deschidem larg fereastra. 

— Sunteţi ca nişte copii, zice rusul, niţeluş cam trist. Pentru 
voi, viaţa nu e decât un prilej de năzbâtii şi giumbugşlucuri. 

Acum, sigur, e frumoasă comparaţia, dar cine s-ar uita la noi 
nu numai că ar refuza să ne considere ca atare, dar chiar s-ar 
îndoi că şi noi, vreodată, am fost copii, ca toţi ceilalţi. 

La fel de puţin înduioşat se arată şi Colosul. Scoate din frigider 
tot ce găseşte înăuntru şi umple masa. 

— Păi ce, numai boşii să-nfulece paste şi şampanie din '787?! 
Uite aici: cârnaţi, friptane, ouă, brânză şi cea mai bună prietenă 
a mercenarului, vodca! Tăcutule dă semnalul stingerii, c-aşa ai 
zis, nici o picătură până atunci! 

Neîndoios că el a şi auzit semnalul dorit, întrucât destupă o 
sticlă şi-i face vânt băuturii pe gâtlej, gata să se-nece. 

— Avem şi pahare! încearcă Fijianul să-l îndrepte spre lumea 
civilizată. 

— Nu sunt de cristal! face Colosul pe năzurosul. Şi, pe urmă, 
vodca nu se bea cu paharul. Cine a mai auzit să coşi pantalonii 
cu foarfeca?! 

Tăcutul şi-a terminat prima Gitane şi-i face loc celei de-a doua. 
Noi, ceilalţi, am trecut deja la înfulecat. E de neînțeles cum 
contribuie frica la creşterea apetitului. Până şi Fijianul a uitat de 
îndemnurile lui civilizatorii şi apucă cu amândouă mâinile, 
făcându-ne să ne întrebăm cum de poate intra atâta mâncare 
într-un trup sfrijit ca a lui. Peste jumătate de oră, ne întindem 
satisfăcuţi, cu burţile în sus, în paturile noastre simple şi dăm 
drumul la nişte zgomote demne de o menajerie aflată la apogeu. 
Sticlele de vodcă trec de la unul la altul, ca pe o bandă rulantă 
dintr-o fabrică de băuturi, doar că, în loc să se umple, se golesc. 

Colosul ne propune, în buna lui tradiţie, un pocheraş cinstit, de 
la mama lui. Suntem însă prea sleiţi, nici până la budă nu ne mai 
vine să mergem. 

— Tu ce-ai şi faci, Căruntule, după ce se termină cu asta? mă 
întreabă Tăcutul, care, după ce ne-a ţinut isonul la haleală, vrea 
cum să asculte şi o poveste. 

Da, chiar aşa, ce-o să fac? O să mă întorc în Caraibe, pe insula 
mea, alături de Liana şi de copil? Da, asta voi face. Dar nu 
definitiv! Am fost părtaş la prea multe, cunosc mult prea mult a 
să pot fi lăsat în pace. Mereu va şti cineva unde să mă găsească 
şi mereu cineva se va folosi de mine, pentru că am ajuns să 
valorez o avere. Şi nici nu văd, chiar dacă acel cineva m-ar lăsa 
în pace, cum aş mai putea să duc o viaţă de om obişnuit Probabil 
că i-aş stinge repede, ca un urs polar căruia i se dă drumul în 
Sahara. Fiecare mercenar are însă glonţul pregătit pentru el, 

glonţul lui, are, dacă nu e fabricat încă, există totuşi ca metal, 
într-o mină de plumb. Acolo, un miner îşi va depăşi norma şi va 
scoate bucăţica ceea, pe care o va arunca în vagonet. Un 
muncitor dintr-o fabrică de armament, care trudeşte pentru 
familia lui, o va transforma într-un glonţ care, alături de altele, va 
fi transportat, de un şofer cam beţiv şi afemeiat, la o unitate 
militară. Va fi luat în custodie de un armurier pus pe afaceri 
necurate şi va aştepta cuminte să-i vină rândul la ucis. Şi 
bucăţica aceea de plumb, care a zăcut degeaba sute de mii de 
ani, îşi va relua locul, după o scurtă ieşire la lumină, reintrând în 
pământ o dată cu trupul mercenarului. 

Pentru noi, viaţa se încheie din clipa în care ucidem primul om. 
Tot ceea ce urmează e doar drumul spre iad. 

Îmi vine uneori să dau vina pe Dumnezeu, dar n-o pot face, 
pentru că nu cred în El. Nu cred decât în mine, în ceea ce ştiu şi 
pot să fac: să ucid. 

— Căruntule, ai adormit? mă zgândăre iar Tăcutul. 

— Dacă ţi-aş răspunde că da, m-ai crede? zic eu. Nu ştiu ce-o 
a să fac, Tăcutule. Intre dorinţa mea şi realitate e o distanţă 
astronomică. Nu cred că vreunul din noi va putea să facă ce vrea 
el în viaţă. Nu în asta. Povestea cu retragerea e o simplă 
poveste. Pe planeta asta nu ne aparţine nimic şi nu putem 
cumpăra nimic indiferent câţi bani am avea! 

— Poate vă opriţi înainte să borăsc! se ofensează Colosul. Sau, 
dacă trebuie neapărat să vă satisfaceţi cu chestii de astea 
muiereşti, faceţi o plimbare prin parc, unde vă puteţi şi ţine de 
mână. 

— Dacă pe tine nu te duce mintea decât până la trăgaci sau 
până la pantaloni, nu înseamnă că toţi trebuie să-ţi semene! 
prinde glas Fijianul. 

— Tu taci, măi, sfoară de atârnat izmene! zice Colosul. Un 
soldat care face filosofie e ca o boşoroagă de nouăj de ani care 
se apucă de striptease. Taică-meu avea şi el, din când în când, 
accese de genul ăsta, dar la el era explicabil, pentru că umbla tot 
timpul beat. Zicea că până şi în somn tot că bea visează. Când 
revenea acasă, după o petrecere prelungită, mă scula şi, înainte 
să mă croiască, îmi depăna zicale: „Un om care doarme când 
altul bea nu merită să trăiască” sau „Cine aduce tatălui său o 
sticlă de whisky e frate cu Prometeu”. Că-i şi spunea maică-mea 
să nu-şi mai compare copiii cu toţi beţivii lui. 

Trage un gât de vodcă, pentru a-şi potoli greţurile provocate 

de amintirea poveţelor tatălui şi-şi pregăteşte cutia cu snoave, îl 
lăsăm să clămpăne, în timp ce noi picotim. Dacă ar avea o voce 
mai blândă, am şi adormi. 

— Toţi vă lăudaţi că sunteţi mai deştepţi ca mine şi că aţi citit 
nu ştiu ce cărţi, dar eu vă spun că cel mai mare duşman e 
gândirea. Cu cât gândeşti mai mult, cu atât mai mult te blegeşti. 
Uitaţi-vă la tablourile oamenilor vestiți: numai pişpirei, 
aschimodii, legume! Şi uitaţi-vă la mandea! Râdeţi de mine că 
sunt prost, dar în sinea voastră mă invidiaţi, pentru că eu nu pun 
nimic la suflet şi nimic nu mă atinge. Filosofia asta a voastră, de 
doi bani, vă îmbolnăveşte mai rău decât ar face-o o curvă 
cinstită care împarte sifilis la colţul străzii. Cât am fost la 
închisoare, la Alcatraz, stăteam în celulă cu un negru borât care, 
tot aşa, ori de câte ori deschidea gura, scotea câte un citat 
celebru. Omul citise atât de mult, până înnebunise şi o omorâse 
pe soră-sa, pentru că într-o zi, idioata, îi rupsese nişte foi dintr-o 
carte ca să se şteargă la cur. Când venea gardianul să ne aducă 
potolul, negrul zicea: „Hrana spirituală e mai de preţ decât cea 
pământească”, ceea ce bineînţeles că-l înfuria pe gardian, care 
credea că e înjurat şi drept răspuns primea două bastoane peste 
muian. Altă dată, la duş, zicea unuia: „Curăţia sufletească e mai 
de preţ decât curăţenia trupească” şi iar primea câteva peste 
bot. Eu, cel puţin, îl atingeam în fiecare dimineaţă, înainte să 
apuce să deschidă gura, aşa, preventiv. Dar nimic din toate astea 
nu-l împiedica să-şi continue pomelnicul. Am uitat vă spun că 
tipul fusese condamnat la scaunul electric şi-şi aştepta execuţia 
de vreo doi ani. Nici faptul ăsta nu era de natură contribuie la 
înzdrăvenirea lui. Ne rugam cu toţii la gardieni să-l ia o dată, ba 
chiar strânsesem o sumă de bani, ca să plătim noi tura de la 
energia electrică. A venit totuşi, într-un târziu şi ziua când trebuia 
să-l urce pe scaun. Negrul nu s-a împotrivit nici un pic, cum fac 
alţii. Nici nu a plâns, nici nu s-a zbătut, nici măcar înjurătură, 
acolo, ca să nu plece chiar cu mâna goală. În schimb, nu se mai 
oprea din citate. Prinsese o viteză cât cinci predicatori un loc, 
care o primesc pe la spate de la nişte poponari înfocaţi. 
Comandantul închisorii ne-a povestit după aceea că nici scaunul 
electric nu s-a oprit din vorbit, ba chiar şi după ce au dat drumul 
gorobeţii la curent, tot mai bodogănea. După plecarea, am 
chemat preotul să tragă o sfeştanie în celulă, că începusem visez 
noaptea numai figuri de sceleraţi celebri. Cert e că n-am scăpat 
de tot până nu am încheiat pedeapsa şi am fost eliberat. M-am 

jurat de atunci ca oricui îl mai prind că vorbeşte în dodii să-i 
înfing pendulul pe gât. Aşa că, oameni buni, dacă ţineţi încă la 
sculele voastre, încercau să aveţi milă de ele şi de un om 
năpăstuit. 

Ne priveşte, pentru a constata reacţia noastră, dar singurul 
lucru pe care-l percepe e un cor de sforăituri. 

— Astea fac parte din puţinele cuvinte inteligente pe care am 
auzit din partea voastră, conchide Colosul, trăgând şi el dreapta. 

A doua zi, intrăm în programul stabilit. Cu noi va mai veni 
Alexei Volfici, şeful bodyguarzilor de pe iaht, ridicat peste noapte 
la rangul de om de încredere al bossului. El ne va conduce 
depozitele unde trebuie transportate containerele. 

Plecăm în două maşini de teren şi spre miezul nopţii ajungem 
într-un sătuc din nordul Rusiei, în apropierea căruia se găseşte un 
aeroport militar dezafectat Infrastructura dărăpănată şi terenul 
aparţin acum unui om de afaceri rus care vrea să le transforme, 
împreună cu hectarul de pădure din apropiere, într-un vast 
poligon de paint-ba//?. Pătrundem într-un hangar şi ne apucăm 
să stivuim tot felul de resturi de fiare şi lemne care acoperă un 
container aşezat pe o şa de camion. Pavlovici se apropie cu cheia 
lui electronică şi deschide uşile. Ilnăuntru sunt patru recipiente 
cilindrice, pe care sunt desenate semnele de atenţionare la 
radioactivitate şi un lădoi de lemn, aducând a sicriu. Când dă 
capacul la o parte, ni se înfăţişează privirilor nu un mort, ci un 
echipament complet DARKNESS FIGHTER! 

Alexei Volfici se apucă să-l controleze cu minuţie. 

— Imbracă-l, zice Pavlovici. Eu mă voi ascunde după un 
hangar. Dacă mă vezi, strigă. 

Rusul nu aşteaptă a doua invitaţie. Ca orice luptător, e dornic 
să se doteze cu cele mai moderne echipamente militare. 
Inginerul îi dă o mână de ajutor şi, când este gata, Alexei al 
nostru seamănă cu un puşcaş din secolul al XXX-lea, aşa cum şi-l 
imaginează scriitorii care n-au ţinut în viaţa lor o armă în mână, 
în afara unui spray paralizant. 

Alexei îşi lasă pe nas ochelarii, de fapt, un fel de cocardă 
translucidă şi activează sistemul. In nici un minut, îl depistează 
pe maior şi-i strigă să se mişte la comenzile lui. Ceea ce maiorul 
şi face, executând pentru prima oară în viaţa lui ordinele primite 


*3Minge Vopsită (în limba engleză, în text). Joc asemănător unei lupte 
adevărate, între membri a două comandouri şi care, în loc de gloanţe 
de război, folosesc mici bilute umplute cu vopsea fosforescentă (n. tr.). 

de la un soldat. Când apare, se testează şi puşca. Glonţul 
penetrează doi pereţi şi-l găsim abia în al treilea hangar, înfipt 
într-o tăblie de oţel ruginită. 

— Pistolul nu-l putem proba, decât dacă vrei s-o faci pe tine 
însuţi! spune Pavlovici. 

Dar lui Alexei îi este de-ajuns ce a văzut. Revine la înfăţişarea 
unui om normal şi acum se îndreaptă spre recipientele cu 
plutoniu. 

— Vrei să guşti? îl întreabă maiorul. Plutoniul nu e un soi de 
heroină. Poate fi testat doar în condiţii speciale de laborator, 
presupun că aveţi aşa ceva. 

— In regulă, spune rusul. Cum le transportăm? 

— Cu un camion, răspunde Pavlovici. 

Dispare şi, după cinci minute, se întoarce cu o minunăţie de 
Kamaz care pare atunci ieşit pe porţile uzinei. Cuplează şaua şi 
iată-ne gata s-o roim. 

— Voi doi, zice rusul, arătând spre Pavlovici şi Inginer, veţi 
intra în container. N-aveţi voie să vedeţi pe unde mergem. 

— Nu s-a vorbit nimic despre asta, se oţărăşte Pavlovici. Una, 
că acest container se deschide numai din afară şi eu am cheia 
electronică nu o dau din mână şi doi, că am putea avea un 
accident, o cădere în vreo prăpastie sau în apă şi atunci eu şi 
prietenul eu suntem sortiţi morţii. 

— Astea-s ordinele! latră inflexibil Alexei. 

— Ce-ar fi dacă i-am lega la ochi? intervine Tăcutul. 

Alexei Volfici n-a uitat umilirea la care a fost supus pe iaht şi 
urma căreia a pierdut o grămadă de perne de sub fund. Scuipă 
scârbit pe aripa camionului şi se scarmănă între buci, pentru a fi 
mai explicit în ceea ce priveşte răspunsul la propunerea venită: 

— TU, zice el, întorcându-se pe sfert, eşti plătit să execuţi, nu 
să ai idei. Şi în general, e bine să ceri permisiunea să guiţi, 
înainte o faci. 

Tăcutul bate din călcâie şi rămâne stană. Numai noi ştim ce în 
capul lui, dar acum n-are loc de întors. 

— Atunci, ne vom întoarce cu mâna goală, plusează Pavlovici. 
Ca pe nişte oi n-ai să ne duci, asta e sigur! 

— Aşteptaţi, zice Alexei, îndepărtându-se. Şopocăie o vreme 
telefonul lui mobil şi se întoarce ceva mai radios: E-n regulă. Se 
pare c-a fost un exces de zel din partea mea. 

Suntem repartizaţi pe maşini: eu voi conduce un jeep, în care 
se suie Pavlovici şi Inginerul; Tăcutul pe al doilea, în care se urcă 

Colosul şi Fijianul, iar Alexei ia volanul camionului, fiind, în acelaşi 
timp şi deschizător de drum. 

— Nu ne legi la ochi? întreabă Pavlovici, înainte să ne 
îmbarcăm. 

— Nu e nevoie, sare Alexei. V-am spus, a fost un exces de zel. 
Stăpânul m-a asigurat că sunteţi de-ai noştri. 

Abia pornim şi Pavlovici dă drumul la sacul cu îndoieli: 

— Cam repede s-au răzgândit. Ce zici, Inginerule, nu-ţi 
miroase a lucru jidănesc? 

— Mai mult a vodcă proastă, zice Inginerul, cu un glas 
neaşteptat de catifelat, deşi vorbeşte în arabă. Rodion a 
descoperit ceva, dar nu îndeajuns ca să înţeleagă. A primit din 
partea unui binevoitor fotografia lui Rashid. Nici eu n-am ştiut că 
a luptat în Algeria. 

Simt pe şira spinării un firicel de gheaţă şi sunt gata să bag 
maşina într-un şanţ. Rashid e Colosul şi, într-adevăr, o faţă ca a 
lui n-o uiţi aşa uşor. 

— Fii mai atent, Husein, mă atenționează, tot blând, Inginerul. 
Ar fi grotesc să murim într-un accident stupid. 

— Dacă e deconspirat, mai bine să scăpăm de el, zice scurt 
maiorul. 

De astă dată, strâng cât pot volanul şi urmez firul şoselei. 

— A fost la un pas de asta, dar am reuşit să-l scap, reia 
Inginerul. Nu este un haris? de rând. Am avut grijă să-i fabric un 
dosar care să ajungă rapid unde trebuie. O urmă de îndoială tot a 
rămas, dar avem noroc că Rodion Nikolaevici nu mai are prea 
mult timp la dispoziţie. E împins de la spate să livreze bombele în 
Coreea de Nord. Dacă nu reuşim să i-o luăm înainte, toată munca 
noastră se duce pe apa lordanului. 

— Să sperăm că rusul ne va duce chiar la bârlog. 

— Puțin probabil, ştii şi tu asta. Vulpea îşi face mai multe 
vizuini. Să sperăm însă că Osama a găsit „legătura” cu Dragonul. 
Numai aşa vom putea reuşi. La Marea Adunare va avea nevoie 
de „cărţile” pe care trebuie să i le livrăm. 

— Aşadar, dacă rusul nu e intoxicat, ne întoarcem cu mâna 
goală, constată Pavlovici. 

— Cam aşa, întăreşte Inginerul. Dacă „legătura” n-a apucat i-i 
transmită lui Rodion că noi suntem cei care trebuie să verifice 
transportul, punem cruce misiunii şi trebuie să ne sinucidem. 

E o micuță capcană aici, dar Pavlovici e prea versat ca să 


24 Aici sensul de luptător (în limba arabă, în text), (n. tr.). 

muşte momeala. 

— Cruce? Despre ce cruce vorbeşti? Ai trecut la creştinism? 

— E o expresie europeană, o drege Inginerul, zâmbind 
misterios. Oricum şi într-un caz şi-n altul, înainte să ne sinucidem 
trebuie să-l lichidăm. 

— N-o să fie singur. 

— Nici nu e de dorit. Cu cât vor fi mai mulţi, cu atât Allah va 
mai mulţumit. Sunt şi metode mai puţin violente de a trimite pe 
lumea cealaltă persoanele indezirabile. 

Intrăm în munţi şi drumul devine anevoios, dar Kamazul din 
faţă nu face nazuri. 

— Husein, n-am apucat să te întreb, la voi totul e pregătit? mă 
întreabă Inginerul. 

li arunc o privire scurtă prin retrovizoare şi bag verbul: 

— Totul e stabilit. Au fost reactivate reţelele din România şi 
Iran. 

— Dacă vei ajunge în România, te supui întru totul ordinelor lui 
Yasser, chiar dacă el va cere schimbarea planului. Acelaşi lucru 
pentru toţi. Imi pare rău pentru voi, în următoarea săptămână 
veţi avea foarte puţin timp pentru somn. 

In ceea ce mă priveşte, simt de pe-acum oboseala. Nici nu 
trebuie să-i arăt asta lui Pavlovici, de aia e comandant îmi întinde 
un flacon cu Cazadestan şi iau imediat o pastilă. Efectul este 
instantaneu: inima îşi accelerează bătăile, muşchii îşi recapătă 
vigoarea şi de pe ochi mi se ridică ceața fină care începuse să-şi 
facă mendrele. 

— Au contraindicaţii pastilele astea pe care le luaţi voi? 
întreabă Inginerul, cu interesul farmacistului căzut la examenul 
de specialitate. 

— Au, răspunde Pavlovici. Dar numai pentru cei pentru care 
faţa e foarte importantă. 

Ajungem după miezul nopţii. Depozitul este de fapt o peşteră 
mascată, în faţa căreia ne aşteaptă rusul. Parcă ştia ora la care 
vom sosi. Stă cu picioarele crăcănate şi cu mâinile la spate, 
flancat de cinci bodyguarzi cu puşcoacele trezite din somn. 
Lumina lunii îndeamnă la economii la energia electrică. Rodion 
schimbă câteva cuvinte rapide cu Alexei, după care ne face semn 
să ne apropiem. 

— Cât timp oamenii mei vor descărca, să încheiem afacerea. 

Scoate laptopul la care îşi cuplează telemobilul cât un pachet 
de cărţi de joc. Trimite zece faxuri către băncile nominalizate de 

Pavlovici şi primeşte în scurt timp confirmările O.K.-urilor. 

— lată-vă mai bogaţi cu o sută de milioane de dolari, zice el, 
strângându-şi sculele. Numai să aveţi timp să-i cheltuiţi. 

— Sunt pentru cauză, nu pentru noi, i-o retează Inginerul. 

— Desigur, am glumit, revine rusul. 

li priveşte pe Pavlovici şi pe Inginer cu un zâmbet împrumutat 
din vitralii şi-i cântăreşte din ochi, de parcă s-ar fi pregătit să-i 
cumpere la kilogram. Cei doi rămân impasibili. Aşteaptă din 
partea lui Rodion un semnal din care să-şi dea seama dacă 
„legătura” şi-a făcut datoria, dar în loc de asta, rusul scoate din 
maşină o sticlă de şampanie şi trei pahare. 

— Ce-o să faceţi de-acum încolo? întreabă el într-o doară. 

Pavlovici inventează o poveste tocmai potrivită pentru un 
scenariu la Hollywood. In timp ce pălăvrăgeşte, ieşim din peşteră 
şi-i facem semn negativ: ceea ce căutăm noi nu este acolo. Cei 
cinci bodyguarzi, cărora li s-a adăugat şi Alexei, iau din nou 
poziţie în spatele rusului şi-şi mângâie armele ca pe nişte câini 
dresați. Pavlovici termină story-ul şi-şi aprinde un trabuc, 
lăsându-l pe Inginer să ia taurul de coarne. 

— Eu zic să terminăm povestea în noaptea asta, spune arabul, 
privindu-l fix pe Rodion. 

— Păi nu s-a terminat?! mimează rusul uimirea, făcând un pas 
lateral. 

— Să cred că pe reţea a intervenit un virus? întreabă arabul cu 
maliţie. Ah! Da! Am uitat! Parola! „Armaghedon”! 

Surprind o tresărire a lui Pavlovici, una mică de tot, dar care 
mă face să cred că maiorul fusese sărit de la invitaţia asta la bal. 

Rodion, în schimb, îşi scarmănă barba nerasă şi rămâne tăcut. 
Ne aşteptăm ca, dintr-un moment într-altul, să comande 
deschiderea focului. Suntem pregătiţi să ne aruncăm pe burtă şi 
să le răspundem cu aceeaşi monedă, deşi în scripte scrie că 
facem parte dintre oamenii lui. Dar comanda nu vine. Rusul 
oftează şi, întorcându-se brusc, şopteşte: 

— Urmaţi-mă! 

Ne urcăm iar în maşini şi pedalăm. De astă dată mi-a picat 
camionul şi trebuie să recunosc că nu l-aş schimba nici pe un 
Ford. Drumul nu durează mai mult de două ore. Ne oprim într-o 
trecătoare flancată de pereţi stâncoşi, înalţi de peste cincizeci de 
metri. Nu se vede nici cea mai mică urmă de peşteră sau 
ascunzătoare, drept pentru care ne ţinem în continuare degetele 
în vecinătatea trăgacelor. Ceea ce se-ntâmplă sfidează şi 

imaginaţia celui mai înrăit regizor de film. La o înălţime de cinci 
metri, se declanşează un mecanism care culcă o stâncă la 
pământ, transformând-o într-un fel de punte ce duce direct într-o 
grotă. Sesam deschide-te e un mic copil! Conducem cu atenţie 
maşinile şi, la luminile farurilor, ni se dezvăluie privirilor o hală 
uriaşă, cum mai văzusem o singură dată în viaţa mea, într-o 
mină de sare din Slănic Prahova. Cele trei containere, atât de 
mult căutate, unul cu minibombele nucleare şi celelalte cu 
armele bacteriologice, se află acolo. 

Pavlovici ne ordonă prin staţie să rămânem în maşini. Rodion 
şi ruşii au coborât şi bossul ne face semn să-i urmăm pilda. In loc 
de asta. Inginerul scoate pe geamul jeepului un gen de pistol de 
semnalizare şi trage un foc. Concomitent cu fumul care se degajă 
şi care-i învăluie pe ruşi, auzim vocea maiorului care ne ordonă 
să ne punem măştile. Abia după o jumătate de oră putem cobori. 
Cei şapte sunt căzuţi în poziţii chircite. Au feţele vineţii şi în loc 
de ochi, două găuri sângerii. Rodion are în plus obrajii crăpaţi, de 
parcă ar fi fost de sticlă. N-avem timp de întrebări şi nici de 
comentarii. Camioanele pe care se află containerele intră în 
posesia noastră şi purcedem imediat pe rutele stabilite. De restul 
se vor ocupa Pavlovici şi Inginerul. Punct de întâlnire: Timişoara, 
România. 

De acum, lucrurile se precipită. Eu şi Colosul suntem în 
camionul care duce minibombele. Ne urmează Tăcutul şi Fijianul, 
cu cel de-al doilea camion, care duce containerele cu arme 
bacteriologice. Dar drumul nostru comun e scurt: la o intersecţie, 
ne despărţim. Eu şi Colosul ne îndreptăm spre graniţa cu 
România, via Republica Moldova, pe când ceilalţi doi iau drumul 
Iranului. 

Nu îi vom mai vedea niciodată. Deşi alte patru camioane, 
identice cu ale noastre, au pornit în acelaşi timp cu noi în direcții 
diferite, Tăcutului şi Fijianului li se dă de urmă în Iran. Puşi în faţa 
unei crize politice fără precedent, ruşii cad la pace cu Mafia 
internaţională. 

Undeva, în munţii Iranului, se produce un cutremur de gradul 
şapte pe scara Richter. Sunt pagube şi victime, mai ales în 
epicentrul cutremurului. Pe un drum secundar, se produce o 
cădere de stânci şi solul crapă. Camionul în care se găseau 
Tăcutul şi Fijianul dispare pentru totdeauna în adâncurile 
pământului. Emana ndiva!%. Nimeni nu va şti că mişcarea 


2Amin! (în limba băştinaşilor din insulele Fidji), (n. tr.). 


135 


seismică a fost provocată de ruşi, prin tehnicile speciale pe care 
le posedă, cum nimeni nu va şti niciodată când vor ieşi la 
suprafaţă teribilele arme îngropate, pentru a răspândi moartea în 
atmosferă, învăluind planeta întreagă într-un înveliş otrăvit. lar 
cele cinci miliarde de oameni, sau câte vor fi atunci, vor muri în 
cel mult treizeci de zile, laolaltă cu întreaga faună şi floră. Ceea 
ce nu va împiedica Pământul să se rotească în continuare, în 
căutarea unui alt Dumnezeu, mai milostiv. 

X 


Şeful Hezb-i Islami, partidul fundamentalist afgan, Gulbuddin 
Hekmatyar, este o gazdă primitoare. Mai ales când oaspeții aduc 
in bagajele lor arme pentru talibani. Şi mai este şi o gazdă 
discretă. Mai ales când oaspeţii se numesc Osama ben Laden şi 
Hamsun al-Mayam. 

Toate eforturile C.I.A. de a deconspira ascunzătoarea acestora 
din urmă sunt sortite eşecului. Banii, nu puţini, sunt cheltuiţi 
degeaba şi, când vine vremea bilanţului, directorul Centralei 
trebuie să explice şi dispariţia fără urmă a trei dintre cei mai buni 
agenţi, undeva, prin vasta întindere a Afganistanului. 

La polul opus, sunt numai motive de bucurie. 

— Trebuie să fiu sincer, spune smerit Osama. Nu am crezut că 
„Răzbunătorii lui Septembrie Negru” vor reuşi, chiar conduşi de 
Inginer. 

— E o reuşită doar pe jumătate, face Hamsun modest, deşi în 
sinea lui crapă de bucurie că a reuşit să i-o plătească sauditului. 
Mai e un drum lung până când vom face din întreaga lume 
„împărăția lui Allah”! 

— Drumul de o mie de kilometri începe cu primul pas şi pasul 
a fost făcut. Cu ajutorul lui Allah, vom duce totul la bun sfârşit. 

— Dispariţia transportului din Iran e o mare pierdere, 
recunoaşte Hamsun. Ca întotdeauna, ruşii s-au arătat trufaşi şi 
neiertători. 

— Eşti sigur că a fost mâna lor? 

— Un cutremur natural ar fi avut alte consecinţe şi în alte zone 
decât epicentrul. Au probat tehnica asta şi aici, în Afganistan. 

— Deţin o putere enormă! Ar putea, în felul ăsta, să distrugă 
întreaga planetă, fără să tragă un singur foc şi fără să arunce o 
singură bombă, spune Osama. 

— Nu chiar, îl linişteşte Hamsun. Deocamdată, instalaţiile lor 
din Urali au o arie restrânsă şi, din informaţiile mele, ruşii nu mai 
pot finanța proiectul. Criza economică, la care, cu modestie, 
trebuie să spun că am contribuit şi noi, le pune piedici mari. 
Chiar dacă au deturnat miliardele de dolari primite din Occident 
şi le-au îndreptat spre cercetări secrete, nimeni nu-şi poate 

permite să lase Rusia să se transforme într-o Coree de Nord. 

— Ai dreptate. In ceea ce ne priveşte, trebuie acţionat cât mai 
repede. Acum, cât timp americanii se cred cei mai tari şi-i mai ţin 
în frâu. Marii şefi ai al aiianoon”* VAI-DOL şi ANA-SAT ne vor 
chema în curând la Marea Adunare şi nu putem merge cu mâinile 
goale. 

— Bombele sunt deja în România, la loc sigur. Comandantul 
„Răzbunătorilor” şi Inginerul le vor transporta în Libia, iar de 
acolo vom începe Sfârşitul. 

— Cine se va ocupa de Bruxelles? 

— Rashid şi Husein. Ei îi vor duce omului nostru una din 
bombe. 

— Hamsun, nu vreau să fiu neîncrezător, dar te-aş ruga să 
verifici din nou întreaga schemă a operaţiunii. Avem o singură 
şansă să penetrăm codurile câinilor de imperialişti şi ar fi păcat 
s-o pierdem. 

— Voi conduce personal întreaga afacere. 

— Perfect. Atunci, sunt liniştit. 

Osama îşi greblează bărbuţa sinilie şi ochii lui mari, de cadână 
la recalificare, privesc undeva, în depărtare. Hamsun nu 
îndrăzneşte să-i tulbure gândurile. Are şi el destule la care să 
cugete. Momentele acestea, în care nici unul din ei nu vorbeşte, 
îi plac foarte mult bătrânului. li aduc aminte de sfaturile 
înţelepţilor la care-l ducea taică-său când era mic. Încă de pe 
atunci înţelesese că puterea gândului este mai mare decât cea a 
unei puşti şi că raţiunea e dovada devotamentului faţă de Allah. 
Inainte să moară, tatăl său l-a trimis să lupte alături de cei din 
Hamas, în Gaza şi Cisiordania. A devenit şeful unui club de karate 
care, alături de alte cluburi şi „organizaţii caritabile”, nu era 
decât o oficină de recrutare în serviciul Intifadei. Dintre aderenti, 
aşa-zişii „aleşi” erau obligaţi, în plus faţă de ceilalţi, la un stagiu 
în închisoare. Ei erau cei care formau plutoanele de sinucigaşi. 
Hamsun a devenit repede conducătorul departamentului care se 
ocupa cu antrenamentul militar şi cu spălarea creierelor celor din 
„Kkamikadze”. Ridicase martirajul până la sacrificiul suprem, în 
numele lui Allah. Dar, alături de războiul sfânt, Jihadul, Hamsun a 
mai declanşat unul: cel împotriva valorilor occidentale. Şi, pentru 
asta, a creat o axă islamico-asiatică, în care a atras pe rând 
Iranul, Irakul, Libia, Pakistanul, Palestina, Afganistanul, Indonezia 
şi la care visa să alăture şi noile state islamice după dispariţia 


26 Familii (în limba arabă) (n. tr.). 

URSS. La semnalul său, sunniţii au început să lovească pe 
întreaga planetă. Dar ceea ce l-a propulsat printre capii lumii 
islamice a fost alianţa cu Omar Abderamman, ghidul spiritual al 
Jihadului din Egipt şi autorul celebrei FATWA, un decret religios 
care autoriza asasinarea preşedintelui Sadat. 

Acum, o sută douăzeci de milioane de „soldaţi” erau înrolați în 
războiul care avea să transforme pământul în unica şi 
neasemulita împărţire a lui Allah. 

Hamsun îşi lasă privirea să colinde pe cer, undeva, între nadir 
şi zenit, acolo unde se află mormântul lui Mahomed, alături de 
care, când va fi să moară, ar vrea să se găsească şi mormântul 
lui. 

— Trebuie să le distragem atenţia americanilor, îl readuce 
Osama cu picioarele pe pământ. 

— M-am gândit la asta, răspunde Hamsun. 

— Trebuie găsit ceva mai mult decât nişte atentate oarecare. 

— Nici un atentat nu este oarecare. Pe de altă parte, eu nu le- 
aş numi aşa. 

Osama îşi înăbuşă râsul: „Vine o vreme când a-ţi creşte 
nepoţeii devine cea mai importantă misiune. Va trebui să vorbesc 
şi cu Omar; bătrânul Hamsun e depăşit şi trebuie înlocuit. De ce 
nu cu mine?” 

— Simplele lovituri pe care le dăm imperialiştilor nu vor mai fi 
în cazul acesta, de-ajuns, reia el cu voce tare. Trebuie inventat 
altceva. 

— De astă dată voi lovi cu toată puterea, îi răspunde Hamsun 
şi, parcă citindu-i gândurile, continuă: De bătrâni ai nevoie tot 
timpul, chiar şi când sunt morți! 

Se ridică şi se îndreaptă surâzător spre fereastră. Noaptea 
înstelată e dominată de strălucirea semilunii. 

XI 


De când Inginerul a plecat în Libia pentru a pregăti recepţia 
containerului cu bombe, Pavlovici e mult mai destins. Nici 
discuţia cu Yasser, care are loc într-o vilă superbă de la marginea 
Timişoarei, nu e de natură să-i strice buna dispoziţie, deşi, după 
cum îl priveşte pe arab, e sigur că nu s-ar da în lături să facă 
puţină instrucţie cu el. 

— Sunt sigur că te-ai gândit de zece ori înainte să laşi 
containerul, complet descoperit, într-un vagon tras pe linie 
moartă în triajul gării! gargariseşte maiorul. 

— Nu e cazul să-ţi faci probleme, i-o întoarce Yasser, puţin 
enervat de tonul maiorului. Schimbul de paznici e plătit în aur şi 
pe urmă cel mai bun loc de ascuns un lucru este cel la vedere. În 
ceea ce mă priveşte, treburile sunt aranjate. 

— Te îndoieşti că la noi ar fi altfel? zice maiorul, cu vocea 
comandantului unui pluton de execuţie. E drept, mă pricep mai 
puţin la chestiile astea, hai să le spunem funcţionăreşti. In 
schimb, când e vorba să ucid, n-am nevoie de desen. 

Lui Yasser i-a mai scăzut ţâfna, iar acum chiar înghite în sec. 

— N-ar fi rău, continuă maiorul pe acelaşi ton, să mai băgăm 
niţel sânge şi pe aici. Românii sunt periculoşi, nu ştii când le vine 
pe chelie să te trădeze. Din câte ştiu, istoria lor e plină de aşa 
ceva. A 

— Oamenii mei sunt siguri, se grăbeşte să replice Yasser. li am 
la mână cu multe, pe lângă că îi plătesc din gros. Dacă facem 
scandal pentru orice mică defecţiune, s-ar putea să ne trezim 
expulzați şi atunci n-am câştigat nimic. Există, de altfel, un gen 
de pact tacit între noi şi serviciile speciale: fără scandaluri şi ei se 
rezumă la o supraveghere de rutină. 

— Deci să rezumăm, face maiorul. Containerul va ieşi din ţară 
cu o cursă normală cargo Timişoara-Belgrad, pe care o voi 
„deturna” spre Libia. 

— Exact, confirmă Yasser. Avionul va fi încărcat cu ajutoare 
umanitare pentru populaţia din Kosovo şi va fi tras pe o pistă a 
unui aeroport militar. Transportul este înscris ca special, aşa că 
va fi un control superficial. 

— Cine se ocupă de conducerea operaţiunii? 

— Eu, bineînţeles, dar voi lucra prin intermediul lui Husein. 
Ştie bine româneşte şi nici nu seamănă cu un arab. Localnicii nu 
se prea dau în vânt să ne aibă în anturajul lor. În schimb, banii n- 
au miros şi nici culoare. Lui Husein i-am mijlocit deja întâlnirea cu 
comandantul aeroportului militar, pentru fixarea amănuntelor. 

Maiorul se întoarce spre mine şi mă întreabă: 

— Eşti pregătit? 

— Da, zic eu, înghiţindu-mi „să trăiţi”-ul. Am toate datele. 

— Tot Husein îl va contacta şi pe un mahăr din S.R.I., care-l va 
însoţi între gară şi aeroport. 

— Eşti sigur şi de ăsta? se răsteşte maiorul. 

— Foarte sigur, îi răspunde liniştit arabul. Îl cunosc pe tip de 
când lucra la securitate. Am colaborat fructuos. 

— Nu ştiu de ce, zice maiorul, aprinzându-şi un trabuc, dar 
totul mi se pare ciudat de simplu. 

Araba pe care-o foloseşte nu e de cea mai bună calitate şi 
Yasser îl priveşte intrigat. 

— Vreau să spun, reia maiorul, controlându-şi de astă-dată cu 
atenţie cuvintele, că e ca şi cum ăştia de pe-aici cunosc toată 
povestea şi ne lasă în pace. 

— Doar trei oameni de-ai lor sunt avizaţi asupra transportului: 
comandantul aeroportului, ofiţerul SRI şi un senator, cu mare 
influenţă. Dar nici ei nu ştiu cu adevărat ce e în container. Le-am 
dat de înţeles că n-ar fi decât un tranzit de droguri. Restul e 
plevuşcă, execută doar ordinele lor. La urma urmei, nu văd de ce 
trebuie să repet tot timpul că ştiu să-mi fac treaba! încheie 
triumfal Yasser. 

— Nu e cazul să te superi, face maiorul, aruncându-i nonşalant 
fumul în nas. Răspund cu capul de întreaga acţiune. 

— Şi eu cu ce crezi că răspund, cu fundul? 

— Sunt capete şi capete! îl pune la punct maiorul. Rashid îl va 
însoţi pe Husein la întâlniri? 

— Nu, spune arabul, păstrând un ton ofensat. Are o faţă care 
n-ar intra prea uşor în galeria figurilor agreabile. 

Colosul, care până atunci purtase o discuţie aprinsă cu o sticlă 
de vodcă aflată sub acoperirea de suc de portocale, ciuleşte 
urechile şi-şi exprimă nemulţumirea: 

— Nu ştiam că o să particip la un concurs de frumuseţe. Acum 
încep să regret că am fost nevoit să-l cruţ pe bunul meu prieten 
care era chirurg estetician. 

— Rashid, ciocul mic! îi transmite alene maiorul. E de-ajuns că 
suntem siliţi să-ţi suportăm mirosul. Dacă ai chef de vocalize, 
înscrie-te în corul poliţiei. 

— El şi Husein vor pleca la Bruxelles în aceeaşi zi cu tine, 
continuă Yasser. Bomba lor va fi transportată într-o valiză 
diplomatică. 

— Allah e mare şi ne va arăta calea cea dreaptă, clămpăne 
maiorul. 

— La illaha illa Allahu! trage Yasser concluzia finală. 

Sfatul de taină se încheie şi arabul vrea să ne arate camerele 
pe care s-a gândit să ni le ofere pentru petrecerea nopţii. 

— Ne întoarcem la hotel, îl opreşte Pavlovici. 

— La mine scrie că trebuie să rămâneţi aici. 

— Trei arabi care lipsesc noaptea ar putea pune pe gânduri un 
recepţioner abonat la serviciile speciale. 

— Ordinele spun că nu trebuie să ne despărţim nici o clipă, 
până când veţi părăsi România, insistă arabul. Conducătorii 
noştri ştiu mai bine cum trebuie procedat. 

„O să mă şterg la cur cu ordinele tale care mă împiedică să 
dau de ştire despre schimbarea planurilor”, gândeşte maiorul, 
după care lasă şi gura să vorbească: 

— E o recomandare, nu un ordin, încearcă să faci deosebirea 
de nuanţă. Trebuie acţionat conform condiţiilor ivite. Şi, pe urmă, 
dacă am ajuns până la acest punct al misiunii, nu cred că mai 
trebuie să existe motive de suspiciune. 

Dar Yasser nu vrea să cedeze aşa uşor. Se fandoseşte ca un 
văcar căruia îi sunt refuzate perversiunile de către chiar vaca lui 
preferată şi propune să luăm legătura telefonică oi Inginerul. 

— De ce să nu-i transmitem o scrisoare deschisă prin presă? i- 
o întoarce maiorul. Ştii foarte bine că orice legătură telefonică e 
interzisă, cu excepţia forţei majore. Nu cred că trebuie să-i cerem 
sfatul şi ce culoare trebuie să aibă chiloţii noştri. Dar dacă insişti 
atât, n-ai decât, rămânem. Să nu fim însă găsiţi tot noi vinovaţi, 
în caz că mâine ne trezim cu nişte cozi care să împiedice 
misiunea! 

Văcarul nostru mai cochetează oleacă, dar gândul la imensa 
responsabilitate pe care şi-ar asuma-o pune capăt ezitărilor. 

— Bine, plecaţi. Mâine, la ora zece, Hussein se întâlneşte cu 
senatorul în Codrii Begăi, la vânătoare. Seara, or să fie amândoi 
invitaţi la o petrecere dată de comandantul aeroportului, care-şi 
mărită fiica. Cei doi sunt plătiţi deja, rămâne doar să se 

stabilească ziua şi ora. Abia atunci va fi şi întâlnirea cu ofiţerul 
SRI. 

Ne luăm rămas bun şi o tundem spre hotel. Maiorul şi-a 
recăpătat buna dispoziţie şi hotărăşte să ne facă cinste la un bar 
topless. Suntem arabi, ce mama dracului, nu nişte pârliţi de 
refugiaţi! Propunerea stârneşte interesul Colosului, care întreabă 
dacă „a face cinste” reprezintă în opinia maiorului un păhărel sau 
se referă la consumaţia din întreaga seară. 

— Ceea ce am apreciat întotdeauna la tine, zice Pavlovici, 
rânjind espresso, a fost lăcomia. Un om lacom e un om pregătit 
pentru orice. 

Colosul nu pricepe foarte bine ce vrea să spună maiorul, dar e 
gata să primească modest complimentul, în cazul în care ar fi 
vorba de aşa ceva. 

— Tatăl meu, plonjează el în piscina cu amintiri pilduitoare, era 
de părere că lăcomia denotă un om sănătos tun, cu o gândire 
sănătoasă. 

— Tatăl tău ar fi făcut mai bine să-şi doneze spermatozoizii 
unui muzeu de curiozităţi naturale. Apropo, mai ai fraţi? 

Când e vorba să bea pe banii altuia, Colosul acceptă orice, aşa 
că-şi reţine înjurăturile şi se destăinuie blând: 

— Nu ştiu. S-ar putea. Ceea ce e sigur e că, în scurtul timp 
petrecut în familie, nu am dat peste aşa ceva prin casă. 

— Slavă Domnului! scapă maiorul. Măcar tatăl tău a fost un 
om cumpătat. N-a repetat o greşeală de două ori. 

— Dacă a fi cumpătat înseamnă a fi beat tot timpul, de să nu- 
ţi mai poţi scula mătărânga nici cu o rachetă purtătoare, atunci, 
da, a fost cumpătat. 

In uşa barului, maiorul bagă mâna în buzunar şi scoate o 
brichetă argintie obişnuită pe care mi-o întinde. 

— Nu fumez, îi amintesc eu că mai am şi părţi bune. 

— O să te apuci. S-o porţi tot timpul cu tine. E un emiţător de 
mare putere. Nu-l foloseşti în scop personal decât dacă eşti într-o 
situaţie fără ieşire. 

— Şi cine mă recepționează? întreb eu ca prostul. 

— Mă-ta! îmi descrie maiorul pe cel aflat la celălalt capăt al 
firului. 

Barul e ticsit, dar când e vorba de muls, se găseşte oricând o 
masă liberă. Ni se încropeşte la repezeală una chiar lângă 
podiumul pe care două tipese siliconate îşi balansează fundurile 
de parcă ar căuta un scaun pe care să se aşeze. Colosul se 

deconectează dintr-o dată de la reţeaua de tensiune şi-şi 
lăbărţează de la o ureche la alta gura pocită. 

— Aşa, domnilor! zice el. Incepusem să cred că nu vom mai 
reveni niciodată la lumea civilizată. 

Inutil să vă explic ce înseamnă „lumea civilizată” în 
accepțiunea lui. Pavlovici, un zgârcit prin definiţie, vrea să ne 
rupă gura şi reuşeşte. Avem parte de sandviciuri cu icre negre şi 
sardine, pateuri de somon, craci de caracatiţă în unt de arahide, 
creveţi, toate însoţite de nelipsita vodcă, acum finlandeză. 
Maiorul se mulţumeşte numai cu şampanie, din care soarbe sub 
privirile îngăduitoare ale Colosului. 

— Ar intra şi câte o damicelă pe nota de plată? încearcă 
uriaşul marea cu degetul. 

li arunc o privire urâtă şi se preface că nu înţelege despre ce e 
vorba. Pavlovici fusese castrat de nemți în cel de-al doilea război 
mondial şi nu apucase să cunoască deliciile amorului. 

— Cu voi mă simt ca la pension, trânteşte maiorul. N-am mai 
pomenit bandiți care să menajeze sentimentele altor bandiți. 

Colosul îi dă dreptate şi mă face „pederast dedulcit la buci de 
babuin”. Îi răspund cu „oligofren însămânţat artificial”. Imediat 
devin „prezervativ uitat în rectul unui paralitic”. Astfel, atmosfera 
revine la normal şi trecem la aparate. 

Consemnul e clar: nimic despre misiune în seara asta! 
Pavlovici ne cunoaşte foarte bine, iar el însuşi este unul dintre cei 
mai buni comandanţi pe care i-au avut şi-i vor avea trupele de 
mercenari. După imensa oboseală acumulată, o seară şi o noapte 
de destindere înseamnă mai mult decât un concediu prelungit la 
malul mării. 

Dacă fac socoteala, de când am plecat din Moscova şi sunt 
şase zile, n-am dormit în total decât câteva ore, dacă nu punem 
şi momentele de picoteală. Granita am trecut-o mai uşor decât 
ne aşteptam. Un camion plin cu droguri, aflat chiar înaintea 
noastră, a fost făcut „cadou” vameşilor care, plătiţi după 
valoarea mărfii confiscate, s-au repezit să-şi aducă fiecare 
contribuţia. Şirul de cinci camioane, din care făceam şi noi parte, 
încărcate cu hârtie pentru ziare şi edituri din România, a trecut 
fără nici un control. Mai greu fusese la Bacău, unde un prea zelos 
comisar al Gărzii Financiare a vrut neapărat să vadă dacă, în 
afara hârtiei descărcate, mai avem ceva în camion. A trebuit să-i 
aranjăm o moarte onorabilă, alături de o piţipoancă care credea 
că l-a prins pe Dumnezeu de un picior. Când i-au găsit dezbrăcaţi 

în maşina cu motorul pornit, erau plini până-n gât de oxid de 
carbon. „Nu se mai satură de regulat”, a fost singurul comentariu 
al procurorului de serviciu, după care dosarul a fost clasat: 
„Moarte prin imprudenţă”. Ceea ce nici nu era prea departe de 
adevăr. Reţeaua lui Yasser a preluat din mers totul, sub 
supravegherea sistemului GPS al sateliților militari, puşi la treabă 
de emiţătoarele disimulate în containere. Dacă ar fi pierdute din 
vedere, singurul lucru care mai putea fi făcut era să stăm liniştiţi 
şi să aşteptăm ca fitilul să ajungă la butoiul cu pulbere pe care 
era aşezată omenirea. Cred că pentru prima oară simţeam că 
greutatea responsabilităţii e mai mare decât cea a pungii de 
dolari care mă aştepta la sfârşitul misiunii. 

— Te văd cam îngândurat, zice Pavlovici, privindu-mă cu ochi 
răi. Fiind în ţara ta, sper că n-ai de gând o colaborare fructuoasă 
cu serviciile secrete? 

— Sunteţi din cale-afară de suspicios, mă dau eu îndurerat. Să 
cred că digestia vă face iar feste? 

— Nu te arăta prea şmecher, mi-o taie maiorul. Dacă lui 
Sheldon îi trec cu vederea tâmpenia, pentru că e ireversibilă, nu 
sunt dispus în schimb să-ţi înghit familiarismele. 

— Am simţit de mult că aveţi un dinte împotriva mea. Speram 
ca între timp să fi făcut o vizită la dentist şi să-l fi scos. 

— Nu-mi plac soldaţii care gândesc mai mult decât e necesar, 
asta e tot! precizează maiorul. 

— Nici eu nu mă dau în vânt după ofiţerii care-şi trimit 
subordonații la moarte sigură! îi replic eu la plesneală. 

Colosul se opreşte din mestecat şi-şi ciuleşte urechile 
clăpăuge. Pavlovici mă măsoară în tăcere şi uită să mai scuture 
scrumul trabucului. Parcă şi zumzetul din local s-a mai potolit, 
dar e numai o părere. 

— Dacă ai ceva de spus, şuşoteşte maiorul într-un târziu, 
spune de-a dreptul. Oricum, cu prima ocazie voi avea grijă să 
primeşti ceea ce meriţi. 

— Tăcutul şi Fijianul! Trebuia să predea transportul la graniţă, 
nu să intre cu el în Iran. 

De astă dată, Colosul lasă deoparte farfuria şi, pentru a 
pricepe mai clar despre ce e vorba, trage mai aproape sticla de 
vodcă. 

— Ştii cam multe pentru vârsta ta, îmi zice el. Mie de ce nu mi 
s-au spus toate astea? 

— Pentru că nu intrau în planul acţiunii, lămureşte Pavlovici şi 

scrâşnitura lui din dinţi îmi aduce aminte de şenilele unui tanc. 
Deplâng şi eu, ca şi voi, moartea lor, dar nu am putut s-o 
împiedic. N-a depins de mine. 

— Cum nici moartea noastră nu ar depinde de 
dumneavoastră, nu-i aşa? 

— După cum bine ştii, nu există nici un contract pe care să-l fi 
semnat tu şi care să nu conţină fraza: „lau la cunoştinţă că 
îndeplinirea misiunii se face cu riscul vieţii”. Mai mult n-am de 
gând să spun. Am o singură întrebare, după care consider 
discuţia încheiată: mă acuzi pe mine de ceva? 

Mersesem prea departe. Era cazul să mă opresc. E normal ca 
stresul şi oboseala să te facă să o mai iei razna uneori. Dar asta 
ar fi trebuit să fie valabil pentru un om obişnuit. Eu nu eram. 

— Nu. M-aţi înţeles greşit. Sau m-am exprimat eu prost. 

— Sau eşti chiar tu prost, ceea ce mi se pare cel mai adevărat! 
trage Colosul concluzia, descreţindu-şi fruntea. Parcă era vorba 
ca astă-seară să ne ocupăm doar de buci şi de băutură. Dacă te 
simţi dispus pentru chestiuni filosofice, nimeni nu te împiedică 
să-ţi petreci timpul la Biblioteca Academiei. 

— Să nu fim chiar aşa de duri cu camaradul nostru, zice 
maiorul, strâmbându-se ca un elefant chinuit de un sifilis rebel. 
Mai e destulă vodcă şi, ca să-ţi răspund la o nedumerire mai de 
la-nceput, pe nota de plată e loc şi pentru o păsărică. Totuşi, nu o 
alege pe cea mai scumpă. Până mă întorc eu, simţiţi-vă ca acasă. 

După care se ridică şi dispare, cu alura unui client bine făcut. 
Colosul nu aşteaptă altă invitaţie. Se apleacă spre dansatoarea 
care-şi joacă sânii sub nasul lui şi-i strecoară o bancnotă în slip. 
Mâna îi întârzie ceva mai mult, trezind suspiciuni damicelei. 

— Nu pipăim banii, nu mă interesează cât ai strâns, o 
linişteşte Colosul, scoțând mâna cu degetele răşchirate. Vroiam 
să mă asigur că posezi toate elementele cerute de împrejurare... 

Dansatoarea nu pricepe o iotă din engleza lui, în schimb ştie 
să citească ce scrie pe bancnota verde. 

— Handrăd, umblă ea la dicţionarul termenilor tehnici. 

— Mie îmi trebuie una şi bună, nu sute, preciză Colosul, 
neînţelegând nici el despre ce e vorba în propoziţie. 

II lămureşte chelnerul, care nu mai pridideşte să toarne în 
pahare şi care-i descrie cum trebuie procedat. Se înţeleg în cele 
din urmă, cu excepţia unui singur lucru: dansatoarea nu e de 
acord să elibereze o chitanţă pentru serviciile prestate. 

— Trebuie să decontez, îşi susţine Colosul cauza, încercând să- 

i facă să înţeleagă că toate capriciile îi sunt finanţate de un 
sponsor. 

Chelnerul îşi dă seama că s-a grăbit când a considerat că le 
ştie pe toate: curve care să umble cu chitanţierele după ele, asta 
chiar că nu a mai auzit vreodată! Dar, fiind o fire descurcăreaţă, 
găseşte soluţia printr-o inginerie financiară şi iată-mă singur lă 
masă. Asta nu face însă parte din obiceiurile localului. O 
animatoare, cu spirit de economie când e vorba să-şi cheltuiască 
banii pe îmbrăcăminte, se aşează lângă mine şi-mi strecoară o 
mână pe sub cămaşă. Simt o hârtie pe piele şi încep să cred că s- 
au răsturnat legile preacurviei şi că eu am devenit cel plătit. 
Vocea gâjâită a animatoarei mă aduce însă la realitate: 

— Fă-mi vânt repede! 

O îndepărtez cu o mişcare de silă şi-i arunc ceva urât. Muierea 
apucă un pahar şi mi-l varsă în cap, îndepărtându-se ofuscată. 
Mă şterg şi-i fac cunoscut chelnerului că eu am alte gusturi şi, pe 
de altă parte, înţeleg să mi le satisfac când cred eu de cuviinţă. 
Chelnerul îmi zâmbeşte verde şi se îndepărtează, evitând să-mi 
întoarcă spatele. Abia la budă îndrăznesc să scot hârtiuţa pe 
care, după ce o citesc, o rup în bucățele şi o arunc în căcăştoare. 
Mesajul poate fi de la colonelul Lazăr, dar poate fi şi o capcană. 
Singura frază - „La Bruxelles nu vă primeşte omul potrivit” - nu 
era însoţită de nici un cod. Mă întorc repede în restaurant şi o 
caut din ochi pe animatoare. In loc de ea, dau peste Colos. 

— Gata? îi zic eu, turnându-i un pahar. Sau impotenţa îşi arată 
rânjetul rău la orizont? 

— Tipa e maestră în nu ştiu ce mă-sa sutra, răspunde Colosul, 
destul de nemulţumit. Nici n-am apucat s-o scot ca lumea, că 
tipa mi-a atins nişte puncte de pe craci şi m-am eliberat la al 
treilea zvâc. Am căutat s-o fac să-nţeleagă că e o greşeală şi că 
lucrurile trebuie să se desfăşoare cu totul altfel, dar matracuca a 
avut pretenţia să mai plătesc o dată, dacă e s-o luăm de la 
început. Acum, nu c-aş avea eu vreo grijă de banii împuţitului de 
sârb, dar mi s-a părut o hoţie. Mi-am zis că asta trebuie să fie 
una din cauzele pentru care turismul în ţara asta e la pământ. Ce 
e, ce-ai rămas aşa gânditor? Nu-ţi vine să crezi, nu-i aşa? 

Dar nu-l mai auzeam. In cap mi se înfipsese un gând care mă 
frigea: oare, emițătorul pe care-l purtam în buzunar sub formă de 
brichetă fusese deja activat? Şi, oare, cei care ascultau au notat 
cuvintele total nelalocul lor ale animatoarei? 


147 


XII 


Senatorul, care s-a recomandat domnul Trică, e din cale-afară 
de nervos. Au trecut trei ore şi nu a reuşit să împuşte decât un 
iepure. 

— Păi când mergeam la vânătoare, pe timpuri, ziceam că am 
intrat din greşeală într-o grădină zoologică. Aştia de astăzi nu 
ştiu să organizeze nimic ca lumea. Drăguţă, adăugă el, privindu- 
mă pe deasupra ochelarilor, după ce ne-am mai îndepărtat de 
hăitaşi, aş vrea să transmiţi şefilor tăi că s-au ivit nişte 
complicaţii. 

— Anume? îl întreb eu sec. 

— Comandantul aeroportului a fost chemat în seara asta la 
Bucureşti. A trebuit să lase baltă şi petrecerea fetei şi s-o ia din 
loc. S-ar putea să fie reţinut ceva mai mult timp, aşa că nu puteţi 
duce marfa la avion. 

— Nici nu se discută. Dacă n-o facem, pierdem legătura de la 
Belgrad şi adio afacere! 

— Asta e, n-am nici o vină! Plecarea asta a fost neprevăzută. 
Vedeţi voi cum faceţi să vă aranjaţi, de aia te-am anunţat din 
timp... Mă, da' nu găseşti un mistreţ, să dai cu tunul! 

— Domnu' Trică, am impresia că nu prea ştiţi despre ce vorbiţi. 
Aici avem de-a face cu o operaţie specială. Dacă era să 
transportăm pulpe de pui, n-ar fi avut rost să vă implicăm. 

— Şi ce-ai vrea să fac? 

— Lucrul pentru care-ai fost plătit! las eu deoparte pluralul 
politeţii, simțind că-mi fuge pământul de sub picioare. 

— Eu n-am fost plătit, să fie clar! Am primit un comision 
pentru o afacere perfect valabilă! Nu e treaba mea să controlez 
containerele! 

— lar eu nu sunt procuror! i-o retez nervos. O să ai timp să dai 
explicaţiile necesare, în caz că transportul nu va avea loc mâine. 

— Am renunţat să mai ţinem şedinţe de partid. 

— Cine îl înlocuieşte pe comandant? 

— Adjunctul, dar nu ne putem atinge de el. Nu-l cumperi nici 
cu un milion de dolari: face Trică scârbit. iți repet, n-am nici o 
vină. 

— Nu eşti plătit să te disculpi! 

— Ascultă, drăguță, mai termină cu plătitul ăsta, că nu 
vorbeşti cu un director de întreprindere. Sunt ditamai... 

— Eşti ditamai dobitocul! zic eu, prinzându-i umărul ca într-un 
cleşte. Şi nu-ţi face iluzii că scapi doar cu justiţia română. La 
vânătoare se pot petrece şi accidente. Doar nu crezi că am fost 
atât de tâmpit să vin singur. Dacă nu găseşti o soluţie, din 
pădurea asta nu mai ieşi viu! 

Senatorul se face mai alb la faţă ca o cameră de oaspeţi 
proaspăt văruită. Priveşte înfricoşat în jur şi nu are de unde să 
ştie că totul e un bluff. 

— Eşti nebun! şopteşte el. Nu poţi omori un senator, aşa, pur 
şi simplu! 

— Nimeni nu are imunitate la glonţ, aşa că pune-ţi mintea la 
contribuţie. Dacă ţi-ai închipuit că ne poţi păcăli, te-ai înşelat 
amarnic. Am găurit noi scăfârlii şi mai barosane ca a ta! 

— E... e revoltător! îngăimă senatorul. 

— Nu e mai revoltător decât să primeşti mită. Pleci chiar în 
momentul ăsta la comandant şi-i spui să stabilească termenii cu 
ofiţerul de serviciu şi controlorul de zbor. Adjunctul nu trebuie să 
ştie neapărat că un avion civil va fi tras pe pistă pentru o oră. 

— Domnule, dumneata chiar crezi că aici e ţara nimănui? 

De la „drăguţă” la „domnule” e un pas important, dar care nu- 
mi foloseşte la nimic. Mă uit la el şi mă minunez. 

— Dacă vrei, după ce încheiem totul, putem sta şi la un şpriţ 
să discutăm despre cotele la care a ajuns corupţia, dar 
momentan, vezi şi tu, suntem în căcat. Asta mă îndeamnă să te 
fac atent că trebuie să dai din labe şi să înoţi. Mâine seară vin cu 
camionul în aeroport şi vreau să găsesc avionul pe pista de 
încărcare. 

— Nu poţi pătrunde aşa pe aeroport... 

— Asta e treaba mea. Cum ai zis, nu e ţara nimănui. Tu ai fost 
plătit doar să aduci avionul la pistă. 

Senatorul îşi pune puşca pe umăr şi-şi înalţă capul. Are o 
figură de broscoi care n-a mai găsit la chioşc revista sexy 
preferată. 

— Ştii ce? Luaţi-vă banii înapoi şi lăsaţi-mă-n pace! Nu v-am 
cunoscut nu m-aţi cunoscut! 

— Nu-i aşa? Ce simplă şi frumoasă ar fi viaţa dacă am putea 
să intrăm şi să ieşim când vrem noi din jocul ei împuţit! Şi acum 
bagă bine la cap: dacă mâine seară nu găsesc avionul, poţi să-ţi 

comanzi necrologul. Şi încă ceva, o recomandare: ai grijă să nu-ți 
îneci în băutură şi bruma de creier pe care-l mai ai, pentru că 
dacă ratezi, o să faci parte dintre puţinii oameni care-şi cunosc 
cu exactitate ziua morţii. 

Fac stânga-mprejur şi o iau hotărât la pas. Dacă nu mă strigă, 
am încurcat-o, dar n-am ce face, trebuie să joc totul pe o carte. 
Mi s-a părut că am străbătut kilometri, până îi aud şoapta: 

— Hei! Aşteaptă! 

Senatorul e numai la patru metri în spatele meu şi dârdâie ca 
un beduin uitat în frigider. 

— Aş putea să-i transmit comandantului, înainte să plece, o 
notă oficială. Adjunctul va fi obligat s-o îndeplinească. Dar o să 
anunţe statul-major. Şi nici n-aş vrea să rămână ceva scris. 

— Fă în aşa fel, ca nota să fie primită când sunt amândoi. 
Comandantul n-are decât să simuleze că informează el mai 
departe. 

— E foarte riscant. 

— Ai ştiut în ce te bagi, musiu Trică. N-ai nici scuza tinereţii, 
nici pe cea a deficitului de experienţă. Bagă gaz. Suntem în 
întârziere. 

De a doua zi, intrăm în linie dreaptă. Ofiţerul SRI care mă 
însoţeşte în camion, de fapt, un „fost”, mai păstrează relaţiile şi 
legitimaţia necesare. Omul vrea să-şi asigure bătrâneţile, dacă 
tot e să fie îndepărtat. In sinea lui, probabil că gândeşte că nici 
nu e vorba de vreo trădare; un tranzit de droguri e o afacere 
ilegală, fireşte, dar e un simplu tranzit A acoperit el altele, mult 
mai mari. Numai la câte a asistat în timpul embargoului impus 
Iugoslaviei! 

Controlul de la poarta aeroportului se desfăşoară după tipic. 
Ofiţerul de serviciu e însă avizat şi nu ne face greutăţi. Ne dă 
chiar un minicar drept antemergător. Abia când văd avionul tras 
pe pistă şi pregătit de încărcare răsuflu uşurat. N-aveam cum şti 
că, de fapt, totul fusese aranjat cu acceptul autorităţilor care, la 
rândul lor, fuseseră informate de înalte oficialități NATO despre 
„acţiunea Brutus”. De senator şi de comandant fusese nevoie 
doar pentru a da credibilitate în faţa arabilor. Işi vor primi plata la 
timpul potrivit. 

De lângă avion se desprinde o siluetă şi-l recunosc pe 
Pavlovici. În timp ce containerul e mutat în cala cargoului, unde 
figurează drept „transport special al armatei”, mă ia de braţ şi-mi 
şopteşte: 

— Ai făcut o treabă bună. Acum o să ne despărţim. Avionul 
vostru pleacă la noapte. Valiza diplomatică e identică cu a 
voastră. Schimbul îl faceţi după ce-aţi trecut vama de la 
Bruxelles. 

Tace şi, pe neaşteptate, mă îmbrăţişează, strângându-mă tare 
la piept. Numai Dumnezeu ştie dacă va fi să ne mai revedem 
vreodată. 

Numai Dumnezeul mercenarilor, dacă există vreunul... 

XIII 


Arabii schimbă planurile pentru a cinşpea oară! Turnul de 
control al Aeroportului internaţional Timişoara primeşte vestea că 
la bordul aeronavei de Londra, cu escală la Bruxelles, se află o 
bombă. Toţi pasagerii, printre care şi noi, sunt transbordaţi în alt 
avion, care însă va zbura fără escală. Suntem anunţaţi că, din 
Londra, pasagerii pentru Bruxelles vor fi preluaţi, după cinci ore 
de o altă cursă. 

Profităm de înghesuială şi ne aşezăm lângă diplomatul asiatic 
care ne cară bombiţa, punându-ne valizele de mână una lângă 
alta. Pentru a nu da de bănuit, a lui e îmbrăcată într-o husă de 
poliester, din care avem şi noi un specimen. Nu schimbăm nici o 
vorbă. De altfel, în program nu e trecută nici o discuţie despre 
vreme sau despre tipese. Acum, schimbul bagajelor se face la 
debarcare. In nici treizeci de secunde. Colosul trage husa pe 
valiza noastră şi o scoate pe cea de pe a diplomatului. 

Suntem conduşi la un motel de tranzit care aparţine 
companiei aeriene, aflat lângă aeroport, pe care nu avem voie 
să-l părăsim decât o dată cu plecarea cursei spre Bruxelles. Dar, 
cum vă spuneam, arabii au altceva în gând. |n spălătoria 
hotelului, unde ajungem chiar pe toboganele pentru rufe 
murdare, îi întâlnim pe cei care ne înlocuiesc. Facem schimb de 
paşapoarte şi eu, împreună cu Colosul, ne transformăm în nişte 
afgani refugiaţi, în căutare de lucru. Părăsim hotelul cu camionul 
care cară rufe şi suntem transferați într-altul cu destinaţia Franţa. 

O dată ajunşi în Nord-Pas-de-Calais, suntem preluaţi de un 
belgian, Jon, cum se recomandă şi o tundem spre Bruxelles, cu 
un superb Opel Frontiera. 

— Există şi o posibilitate de a dormi? întreabă Colosul, total 
nemulţumit de schimbarea continuă a identităţilor. 

— Poţi sforăi cât vrei, mon ami! râde belgianul, care are sub 
nas o mustăcioară de carcalete. Ai opt ore la dispoziţie. 

— Am dormit în toate locurile şi poziţiile posibile, numai într-o 
maşină condusă de altul, nu! replică uriaşul. 

— Mi-am luat carnetul acum douăzeci de ani, îi face cunoscut 
Jon. Şi, oricum, nu-mi eşti de ajutor dacă e să fac un accident. 

— Ce-ar fi să opreşti puţin pe dreapta? intervin eu. Nu ne-am 
mai descărcat de la Londra băşicile. 

Belgianul trage cuminte maşina în afara autostrăzii, iar eu cu 
Colosul dispărem în spatele unui tufiş. In timp ce îngrăşăm 
mănoasele câmpii ale Franţei, îi fac cunoscut uriaşului mesajul 
din biletul primit în barul de la Timişoara şi-i cer părerea. 

— Şi mie îmi cam pute, zice Colosul. Adulmec miros de praf de 
puşcă şi tu ştii că nu mă-nşel când e vorba de simţurile mele. 

Aşa este, nu m-am îndoit niciodată şi poate şi pentru asta mai 
sunt încă în viaţă. 

— Crezi că vor să ne curețe? 

— N-ar fi pentru prima oară, nu? 

— Faptul că suntem încă vii e o notă bună pentru noi. 

— Şi una proastă pentru cei puşi să ne achite, încheie, logic, 
Colosul. Partea nasoală e că tipii sunt dispuşi să-şi îndrepte nota. 

Pare plauzibil. Şi asta, numai pentru că americanii s-au grăbit, 
speriaţi că ruşii o să le-o ia iar înainte, ca în Iran. Avionul în care 
se găsea Pavlovici ar fi trebuit înlocuit în aer cu un altul, plecat 
de pe o navă a Flotei a Vl-a din Mediterana, care să explodeze la 
puţin timp. Un avion teleghidat care, ajuns pe fundul mării, să fie 
recuperat de italieni. Dar numai după ce contactul cu rezidentul 
NATO ar fi avut loc. Escala la Belgrad, care fusese gândită pentru 
sincronizarea mişcărilor, a fost însă ştearsă din planurile Celor 
Trei care porniseră acţiunea împotriva Conspiraţiei. Or, pierderea 
containerului nu a fost de natură să-i încânte pe arabi. 

— Mai e şi emițătorul, zic eu. Nu ştiu cine e la capătul firului, 
sau dacă nu a fost schimbat. 

— Dobitocule! sare Colosul, întorcându-se împotriva vântului şi 
udându-şi pantalonii. Şi vorbeşti toate astea cu el în nas! 

— Nu toţi sunt tâmpiţi ca tine! îl gratulez eu. L-am lăsat în 
haina din maşină. N-ar fi rău să facem rost de nişte pistoale. S-ar 
putea să avem o întâlnire nu tocmai protocolară. 

— Asta e un fleac. Prin ţinuturile astea îţi poţi cumpăra 
păcănitori de la orice magazin. 

— Nu şi noi. Ai uitat ce scrie în paşapoartele noastre? lar 
vânzătorul trebuie să ne înregistreze. 

— Cunosc o adresă în Bruxelles, unde oameni năpăstuiţi ca noi 
pot găsi alinare. Am folosit-o după Cecenia. Mai trebuie doar să 
mi-o amintesc. 

— Atunci, e ca şi cum n-o avem, zic eu. 

Dar memoria Colosului e invers proporţională cu inteligenţa 

lui. Face un milion de asociaţii cu ajutorul puţinilor neuroni 
rămaşi în stare de funcţionare şi, pe când intrăm în capitala 
Belgiei, se luminează la faţă. Imi face cu ochiul şi mă simt ceva 
mai liniştit. E bine să păstrezi întotdeauna o portiţă de scăpare, 
cât de mică ar fi. Chiar dacă nu apelezi la ea, gândul că există îţi 
dă puteri sporite. 

Jon ne depune la o fermă a lui de la marginea oraşului, după 
care pleacă, chipurile să ne obţină permise de lucru. Până una- 
alta, ca să intrăm în decor, trebuie să dăm de mâncare la 
animale şi să curăţăm grajdurile. Probă de lucru. „Cutia poştală” 
în care trebuie să punem bomba e la vreo zece kilometri 
distanţă, sub forma unei mori de vânt părăsite. 

Singurul îngrijitor care se găseşte la fermă e un african borât, 
care ne priveşte chiorâş, trăgând tot timpul dintr-o ţigară stinsă. 

— Din ce ţară veniţi? ne întreabă el, scărpinându-se, cu 
profesionalism, între craci. 

A vorbit în franceză, ceea ce-l face pe Colos să-mi ofere mie 
microfonul, el găsind de cuviinţă să dea o raită prin casă, în 
căutarea unor licori care să mai îndepărteze plictiseala zilei. 

— Din Palestina, răspund eu într-o doară, graseind numai aşa, 
de-al dracului. Dar tu? Din Japonia? 

Negrul nu gustă gluma, în schimb se grăbeşte să-mi facă 
cunoscut că el e un fel de vătaf prin partea locului şi, în 
consecinţă, va trebui să-i îndeplinim fără crâcnire ordinele. 

— E-n regulă, îi zic eu. Dă-mi un exemplu de ordin. 

— Grajdurile din dreapta au rămas necurăţate. Gunoiul se 
strânge şi se depune în containerul de colo, după care se duce 
fânul la iesle şi se împrospătează apa. 

— Asta nu-i un ordin, e o descriere, mă arăt eu contrariat. 

— Nu e bine s-o faci pe şmecherul, gângăveşte orătania, 
scurmând cu piciorul ca o găină specialistă în arheologie. Nici 
măcar nu eşti angajat încă. Dacă-i spun domnului Jon, s-ar putea 
nici să nu vă mai ia. Cuvântul meu e foarte greu aici. 

Colosul a revenit cu mâna goală şi se interesează de tema 
conversaţiei. li traduc ce-a spus negrul. 

— Şi caraba mea e grea! zice uriaşul, strângându-l de gât pe 
negrotei, atât cât să-i descreţească părul. Ascultă, îmi trebuie 
nişte vodcă. M-am tăiat la un deget şi mi-e teamă să nu mă 
infectez. Scoate cheile de la cămara fermecată şi, dacă lângă 
sticlă găseşti şi ceva cârnaţi, s-ar putea să capeţi şi tu ceva. 

Africanul ciuguleşte şi ceva engleză; dar nu se arată, 

indiferent de limba folosită, dispus să renunţe aşa repede la 
prerogativele lui. Scăpat din strânsoare, dă fuga în casă de unde 
se întoarce nu cu vodca cerută, ci cu o puşcă de vânătoare, nou- 
nouţă. 

— Bine, mergem şi după iepuri, zice concesiv Colosul, dar mai 
întâi să bem de bucurie că ne-am întâlnit. Uite, eu o să mă 
lungesc aici, în fân şi pe tine te las să te mai duci o dată în casă 
după vodcă. 

Negrul trage cocoşul şi-l priveşte urât pe uriaşul care, nici una, 
nici două, îşi dă drumul pe spate într-o căpiţă. In secunda 
următoare, pocitania primeşte drept în muian o bucată zdravănă 
de lemn şi scapă puşca, lăsându-se în genunchi. Colosul face un 
salt şi, cu un şut bine ţintit, îl trimite în zbor prin uşa grajdului, 
îndatoritor, aruncă după el o furcă şi o lopată. 

— Ai exact o oră la dispoziţie. Vreau să faci din împuţiciunea 
aia farmacie! Să mă descalţ, dacă vreau să intru, zice el, 
apucând puşca de vânătoare. Winchester! Ce-ar fi să mergem 
până la prima cârciumă, unde s-o amanetăm în schimbul a două 
sticloanţe? 

Negrul îşi arată botul însângerat şi singurul lucru pe care 
găseşte de cuviinţă să-l facă e să ţipe. Colosul consideră că asta 
ar putea dăuna producţiei de lapte, având în vedere că vacile, 
susţine el doct, au un acut simţ muzical. Ca atare, îl readuce pe 
african la tăcere. 

— Gata, îi zic eu, potoleşte-te. N-avem nevoie de necazuri. 

— El a început! se îmbăţoşează Colosul, cu un glas de copil pe 
cale să strige: „Mama lu' negru'! Negru' mă bate!” 

Ştiu însă cum să-l calmez. 

Scot din rucsacul meu o sticlă de coniac, iar uriaşul lasă 
orăcăielile şi se pune pe supt. 

Spre seară, apare şi Jon, foarte bine dispus, trăsnind a whisky 
ieftin. Negrul se pune pe reclamaţii, dar belgianul îl trimite la 
arat. 

— Planurile s-au schimbat, ne spune el când rămânem singuri. 

Ne priveşte cu atenţie şi pare dezamăgit de lipsa noastră de 
reacţie. Adevărul e că ne-am obişnuit atât de mult ca totul să se 
schimbe la fiecare minut, că ne-am fi mirat dacă lucrurile ar fi 
decurs normal. 

— Coletul nu mai trebuie depus la cuib, continuă el făcându-şi 
de lucru cu nişte sticle şi nişte pahare. Persoana va veni mâine 
aici, să-şi petreacă weekendul şi cu ocazia asta vrea să vă şi 

cunoască. 

— Misiunea noastră ar fi trebuit să se oprească aici, spun eu. 
Ştiu că avem două bilete reţinute la cursa de New-York de mâine. 
Nu că n-aş vrea să-mi lărgesc cercul de cunoştinţe, dar numai 
pentru atât am fost plătit. 

— Sunt spioni peste tot, mă întrerupe Jon, de parcă el ar fi 
membru al Academiei. Nu ne putem permite să ratăm totul chiar 
acum, la sfârşit. 

Flerul meu este însă infailibil. Disting în vocea lui un tremur 
imperceptibil pentru cineva din afară şi mă gândesc că belgianul 
e doar a şaptea roată la căruţă. Aici au cam greşit, ar fi trebuit să 
ne pună în faţă doar profesionişti de talia noastră. Bănuiala 
Colosului ia proporţii. 

— Am nevoie de o confirmare, zic eu. 

— Trebuie să te mulţumeşti cu ce-ţi spun, mă potoleşte Jon. Nu 
putem face valuri. 

— Şi biletele de mâine? Băieţii ar putea intra la bănuieli. 

— Le vom anula chiar azi, prin telefon. 

— Mai e ceva, continuu eu, apropiindu-mă de urechea lui. 
Avem nevoie de două pistoale. 

Jon se îngălbeneşte şi-şi subţiază buzele, zbârlindu-şi mustaţa. 

— La ce Dumnezeu vă trebuie? Aici sunteţi în Belgia! 

— Se poate muri la fel de bine ca şi în Ruanda. 

Scot două bacnote de două sute şi i le întind. 

— Şi douăzeci de gloanţe. Când te întorci, te aşteaptă un plic 
cu cinci mii de dolari. Un cadou din partea noastră. Desigur, fără 
să ştie nimeni. 

Jon ezită, dar datoria e mai puternică. 

— Nu pot. N-am voie, scapă el. 

— Mai primeşti un bonus de încă două mii. Ai grijă să fie din 
cele cu ţeava scurtă. Eventual, Colturi. 

— Orice vânzător ar fi... 

— Jon! îl întrerup eu, cu voce mustrătoare. Nu mă face să cred 
că toată viaţa ta se reduce la un birou de funcţionar. Nici nu te- 
am trimis la magazin. Trebuie să cunoşti tu pe cineva care se 
ocupă cu procurarea de arme neînregistrate. 

— O să dureze. 

— Avem timp. Şi nu-ţi fă probleme, n-o să le folosim. Sunt 
pentru siguranţa noastră. Ştii, în caz că vom fi prinşi... un glonţ în 
cap şi gata! lar ordinul ăsta nu l-a revocat nimeni, sunt sigur. 

Scot un teanc de dolari şi-ncep să-i fac tainul. Asta pare să-i 

trezească interesul. Ochii îi sclipesc ca unui şarpe invitat la un 
restaurant vegetarian. Mai are puţin şi se va pune pe şuierat. O şi 
face, cerând un miar peste propunere. Mi-ar place să-l plesnesc 
peste gură şi să-l iau la bătucit, dar îmi zic că mai întâi afacerile 
şi pe urmă distracţia. 

— Mă întorc după miezul nopţii, spune Jon. Nu ieşiţi sub nici o 
formă din casă. Dacă, Doamne-fereşte, ar fi să vină vreun 
poliţist, turnaţi-i povestea cu permisele de muncă. 

Se urcă în maşină şi dispare. Colosul, care moare de 
curiozitate, îmi cere să-i reproduc toată discuţia. 

— Biletele pentru New-York! sare el. Ce-i aiureala asta? Trebuia 
să trecem în Luxemburg! 

— E groasă, camarade! Cineva nu ne mai vrea în viaţă. 
Întrebare e cine? 

— Ce importanţă are cine? se indignează Colosul şi pe bună 
dreptate. Eu unul n-am chef s-o mierlesc pe meleagurile astea. In 
fond, noi ne-am făcut datoria. Să lăsăm valiza la „cutia poştală” 
şi s-o ştergem. E cel mai bun lucru de făcut. 

— Să nu ne pripim, îl opresc eu. Dacă jocurile arată aşa cum ni 
le-a descris belgianul, înseamnă că trebuie să mai avem o 
întâlnire. 

— Eu îţi repet că ceva îmi pute, Căruntule! Nu putem folosi 
şmecheria aia pe care-o porţi în buzunar? 

— Avem voie să lansăm un mesaj de SOS doar în caz extrem. 
Până acum, nu dispunem decât de bănuieli. 

— Ce sunt alea bănuieli?! îi sare ţâfna Colosului. Trebuie 
neapărat să ne vedem morţi, umpluţi până-n gât de plumb, ca să 
putem, în sfârşit, apela la împuţitul ăla de emiţător? 

— Suntem ascultați în permanenţă, dobitocule! îl alint eu. 
Dacă ei ar considera că e cazul să intervină, ar face-o! 

— Care ei? pune Colosul punctul pe i. 

Negroteiul face greşeala să intre în cameră şi devine obiectul 
pe care se descarcă nervii Colosului. 

— De când servitorii negri intră în camerele albilor, fără să fie 
chemaţi? se miră uriaşul, cu vocea unui marchiz care-o găseşte 
pe nevasta sa sub un rândaş. Vi s-a urcat la cap lupta pentru 
eliberarea de sub asuprire? 

Arătarea vrea să facă stânga-mprejur, dar Colosul nu se 
declară mulţumit doar cu atât. Il prinde pe african de ceafă şi de 
turul pantalonilor şi, după ce-l leagănă de două ori, îl proiectează 
direct prin fereastra închisă. Cioburi şi aşchii de lemn îl însoțesc 

pe nefericitul care, chiar în aceeaşi noapte, se hotărăşte să se 
întoarcă în Burundi, unde animalele sălbatice îşi fac veacul 
departe de aşezările omeneşti. 

— Am cunoscut odată un soi de aristocrat, pe undeva, prin 
Scoţia, îmi relatează uriaşul, simţindu-şi sângele cum se 
albăstreşte. 

— Ce căutai tu în Scoţia? îl întreb, deşi mă interesa faptul tot 
atât de mult cât îl interesează pe un boşiman calitatea hârtiei 
igienice. 

— Inchipuieşte-ţi că mă tâmpisem în aşa hal în urma luptelor, 
încât îmi venise în cap să mă însor. Tocmai Îmi petreceam veacul 
la Paris, gustând din rahatul ăla al lor de pernod şi întreţinând 
relaţii de bună vecinătate cu curvele din Place Pigalle. Intr-o zi, 
pe când îmi luam micul dejun compus din vodcă amestecată cu 
bere şi şampanie, îmi cere voie să se aşeze la masă o găligancă 
de vreo doi metri, cu un nas taman potrivit să scoţi cu el dopuri 
din cur. A cerut o îngheţată, pe care a mâncat-o sugând linguriţa 
şi plescăind ca un pelican la orgasm. Tam-nisam s-a apucat să-mi 
povestească viaţa ei. Trebuie să-ţi spun, în caz că n-ai avut 
prilejul să-ţi laşi excrementele prin Paris, că acolo e un lucru 
obişnuit ca doi străini să intre în vorbă şi să-şi depene necazurile, 
după care să se ridice şi să se salute, văzându-şi fiecare de 
drum. Cum îţi spuneam, lunganca îmi zice că e fiica unui lord, ea 
însăşi, după bunicul ei, un soi de vicecontesă, boşorogul fiind 
conte de nu-ştiu-care-ţinut. Venise la Paris să caute aventura şi, 
privindu-mă cu atenţie, a decis că eu aş cunoaşte câte ceva 
despre lucrul ăsta. După cum arăta, părea că aventura avea s-o 
trăiască ăla de-ar fi luat-o în braţe. Mai îmi spune că babacu' ei e 
plin de bani şi că are un castel de vreo sută de ani, pe undeva, 
prin Scoţia, pe care l-ar da de zestre pretendentului la mâna 
prăjinei. Cum era doar ora unsprezece şi nu reuşisem să mă dreg 
ca lumea după o noapte de lucru, îmi trece prin cap ideea că era 
cea mai bună ocazie pentru mine s-o termin cu mercenariatul şi 
să încep o viaţă paşnică, civilizată, într-un castel unde să fiu 
înconjurat numai de băşinoşii de conți şi de istericele de contese. 
Prin urmare, îi propun deşiratei o plimbare pe Sena şi o cină 
romantică într-o cârciumioară pentru îndrăgostiţi. Carina, cum 
zicea că o cheamă, după o altă bunică de-a ei, care fusese 
italiancă şi se bucurase de sula unuia, Byron, acceptă imediat şi 
intrăm în program. Intr-un cuvânt, ne îmbătăm ca la carte şi-o 
iau la coţăială. Tipa era în deficit mare cu toate accesoriile 

femeieşti, dar când e să-ţi construieşti o viaţă nouă, laşi la o 
parte amănuntele. Le-am distrus ălora de la hotel patul Ludovic 
numărul cinşpe, le-am băut toată şampania de la room-service, 
le-am umplut cearşafurile de toate necurăţeniile posibile, dar, 
spre dimineaţă, au reuşit s-o dovedesc. A naibii găligancă! Nu se 
mai sătura, de parcă o născuse mă-sa în catarg! S-a îndrăgostit 
de mine aşa de rău, că a reuşit să mă convingă s-o urmez în 
Scoţia, la castelul lu’ babacu' ei. In fond, mi-am zis, e o 
experienţă nouă. Când m-a văzut prima oară, bătrânul lord a 
avut un atac de inimă şi au fost nevoiţi să cheme doctorul, care 
locuia într-un sat, la vreo douăzeci de kilometri distanţă. Moşul şi- 
a revenit destul de repede, fiind probabil obişnuit cu 
extravaganţele fiică-sii. A trebuit însă să trimită iar după vraci 
când, de bucurie că l-am văzut înzdrăvenit, am tras o băşină, de 
s-a oprit până şi orologiul din turnul castelului. Pe chestia asta, s- 
a supărat şi coțofana de nevastă-sa, care se învârtea de colo- 
colo ca o găină operată de apendicită, cotcodăcind că vechitura 
aia de ceas n-a mai stat din ticăială din secolul şapşpe', când l-a 
născocit un tembel de ceasornicar şi că nu o să accepte ca 
tocmai un american să-şi bage picioarele în el. Găliganca a făcut 
însă linişte şi ne-am aşezat la masă, unde ne serveau doi 
negrotei, aşa, ca ăsta de aici, că de aia mi s-a pus pata pe el. 
Negroteii se fandoseau şi se schimonoseau de parcă tocmai cu 
un minut înainte ar fi primit între buci nişte grenade antitanc. Se 
sclifoseau cu mănuşile lor albe şi cu papioanele lor caraghioase, 
că m-a apucat bâzdâăcul: Aşa că l-am tras pe unul dintre ei de 
boaşe, să văd dacă e de-adevăratelea, iar imbecilul a scăpat 
toată oala cu sos de potârniche în capul lunganei. Au mai fost şi 
alte aventuri, dar nu stau să ţi le înşir acum. După ce-am băgat 
în noi, Carina a început să mă poarte prin nişte săli mari, ca să- 
mi prezinte familia ei compusă dintr-o grămadă de tablouri din 
care mă priveau tot felul de bulangii şi de florărese, cărora ea le 
spunea conți şi marchize. Pe mine mă trecea o râgâială ca-n 
basme, dar mi-am zis că nu e frumos să fac una ca asta faţă de 
nişte oameni bătrâni, aşa c-am început s-o drăcui în gând pe 
lunganca bântuită de prostul obicei al prezentărilor. Urmează o 
noapte care-i convinge pe lord şi pe lordesa lui că palatul lor e 
bântuit de stafii. Urla şi chiţăia Carina mea, pe când i-o trăgeam, 
de ziceai că suntem în plin western. Poate că, dacă după toate 
astea aş fi tras un somn bun şi odihnitor, noi doi nu ne-am mai fi 
întâlnit şi astăzi aş fi fost un soi de marchiz cu lavalieră şi 

brizbrizuri. M-a pus însă dracu' să vizitez înainte de culcare 
pivniţa castelului şi, când am revenit, din cauza vinului lăsat 
moştenire de sceleraţii de pe pereţi, am greşit camera. Trebuie 
să spun că vinul cu pricina avusese un asemenea efect asupra 
bietului meu pendul, încât mergeam aplecat în faţă. Camera în 
care mă purtaseră paşii era a lordesei, care dormea din cauza, 
nu ştiu cărui obicei cretin, în altă încăpere decât cea a soţului, iar 
eu, fiind în pielea goală şi condus de nătărângă, care, se ştie, nu 
posedă simţul orientării, am intrat direct în prima păsărică 
întâlnită. Fata ca fata, dar s-o fi văzut pe mă-sa! N-auzisem 
niciodată în viaţa mea ca o posesoare de fofoloancă să cânte în 
timpul ciocănelii! Urla arii din opere şi operete, de jurai că eşti la 
un concert omagial. Tipa n-o mai primise de mult la locul de 
taină şi înţelegea să nu renunţe aşa uşor la pleaşca ivită. Când s- 
au lămurit lucrurile, contele a cerut scârbit celor doi negrotei să 
mă scoată afară şi să mă biciuiască. Nu e cazul să-ţi mai 
povestesc ce-au păţit maimuţele când au vrut să mă lege. M-am 
întors la Paris, convins definitiv că însurătoarea nu e de mine. 

Jon se întoarce puţin după miezul nopţii, cu un singur pistol. 
Pretinde în schimb toţi banii. Nu stăm la tocmeală şi încercăm 
pistolul în pivniţa casei. E un pistol obişnuit, dar când e să-ţi 
salvezi târtiţa, e bună şi o praştie. 

— Ah! Era să uit! face belgianul. Am dat telefon la aeroport şi 
v-am schimbat biletele pentru New-York. O să plecaţi peste două 
zile. 

— N-a fost greu? arunc eu aiurea. 

— O să vă coste două sute de dolari de căciulă în plus. 

Simt un gol în burtă. Din nou, senzaţia animalului înconjurat 
de vânători, aflat departe de bârlogul care i-ar fi dat o cât de 
mică siguranţă. Oricum, măcar ştim pe ce picior dansăm. 

— După întâlnirea cu persoana, plecaţi la Bruxelles. Aveţi un 
apartament închiriat la Hilton. 

— lar tu, îi zice Colosul, apropiindu-se cu paşi de pisică, tu ai 
rezervat un mormânt în pivniţă. Dacă te-ai fi interesat, ai fi aflat 
că n-avem nici un fel de bilete. 

Belgianul nu mai apucă să facă aprecieri asupra confortului 
oferit de o simplă groapă. Cu o lovitură mai iute ca săritura 
cobrei. Colosul îi înfundă gâtlejul şi Jon se aşează cuminţel la 
coada de la purgatoriu. Îl îngropăm alături de negroteiul căruia 
tot uriaşul i-a venit de hac. 

Până a doua zi, la prânz, dormim cu schimbul. Apoi, de la 

fereastră, vedem un Volvo pătrunzând pe aleea de pietriş şi 
oprind taman în faţa uşii. In maşină este o singură persoană şi 
când coboară, rămânem cu gurile căscate, asemenea unor pui în 
aşteptarea hranei. Blonda, îmbrăcată complet în roşu, ar face şi 
unui eunuc să-i crească la loc chestiunea. 

Facem cunoştinţă şi depănăm povestea pregătită, cum că 
planurile s-au schimbat din nou, că Jon a trebuit să plece, că 
negroteiul a primit o misiune secretă şi că noi doi, eu şi Colosul, 
trebuie s-o însoţim. 

— Biroul meu e în sediul NATO, zice blonda, după ce ne 
ascultă cu atenţie, voi cum aţi putea intra? 

— Nu trebuie să intrăm. Trebuie să te vedem pe tine că intri. 

— E o prostie! La mine scrie cu totul altceva. 

— Eşti o femeie adevărată sau un transsexual? întreabă 
Colosul cu precauţie. 

— Are vreo legătură cu misiunea? 

— Are legătură cu sula. 

Blonda se scandalizează. Posedă o îndelungată carieră de 
agent secret, dar un asemenea afront nu i-a mai fost adus. 

— Şi pentru cine spionezi? bag eu în viteză. 

E o întrebare cam dificilă pentru un aşa căpuşor frumos. Se 
pare că nici ea nu ştie prea bine pentru cine o face. Sistemul ăsta 
modern de a ţine legăturile numai prin terminale de calculator a 
dus la o însingurare absolută a spionilor. Muierea nu răspunde 
imediat. Deschide poşeta şi scoate o ţigară lungă şi subţire. Ar 
putea fi un tubuleţ care împrăştie praf de cianură, dar nu e. l-o 
aprind galant, chiar de la bricheta-emiţător, dat tipa nu are nici o 
reacţie la vederea obiectului. Imi oferă o ţigară, pe care o refuz şi 
e rândul ei la serviciu: 

— Ce nevoie ai de o brichetă, dacă nu fumezi? 

— Ca să ofer foc doamnelor agenţi. Face parte din preludiu. 

— Dacă aveţi impresia că mă găsesc aici pentru a petrece o 
noapte de pomină, vă înşelaţi! Am să cer pedepsirea voastră şi 
sper să fie una din cele mai aspre corecţii! 

— Nu trebuie să ne-o iei în nume de rău, o potolesc eu. Pentru 
noi, toate astea sunt doar nişte complimente. O femeie 
frumoasă... 

— Ingerii şi spionii nu au sex! mă întrerupe doct tipa. 

— Am ştiut eu, bombăne Colosul nemulţumit, Occidentul ăsta 
e mai putred decât am crezut! 

Blonda stinge nervoasă ţigara şi bagă mâna în poşetă după o 

alta. Dar în loc de ţigară lungă şi subţire, ne face cunoştinţă cu 
un pistolet mic şi negru. 

— Recreaţia s-a terminat, ne zice ea. Să trecem la ora de 
geografie. Unde se găsesc Jon şi Walter? 

— Walter? se scandalizează Colosul, nebăgând în seamă 
pistoletul. Vrei să spui că pe negroteiul ăla pocit îl chema Walter? 
E nemaipomenit! Şi de când, mă rog, negrii au voie să poarte 
nume de albi? 

Blonda îndreaptă arma spre mine şi mă întreabă cu ţeava 
scurtă şi boantă. 

— Au hotărât să încheie cu viaţa, îi răspund eu. Trăiau în taină 
o poveste de amor şi, văzându-se descoperiţi, au hotărât să ia 
calea cimitirului. 

— Sper că v-au reţinut două locuri şi vouă! croncăne tipa, 
lăsându-se posedată de spiritul umorului. 

— Aici greşeşti. Sunt cam scumpe biletele pentru noi! intră şi 
Colosul în joc. 

— O să faceţi blatul! hotărăşte tipa. 

— Eu zic să bagi înapoi în geantă jucăria aia, care n-ar putea 
face rău nici unor hemoroizi de iepure şi să discutăm afaceri! i-o 
taie Colosul Nu ne poţi împuşca. 

— Serios? Şi de ce nu? S-a dat vreo lege cum că voi n-aţi avea 
voie s-o mierliţi? 

— Simplu, zic eu. N-ai şti unde găseşti valiza. 

— Care valiză? 

— Valiza cu bomba.. 

Blonda izbucneşte în râs şi trebuie să recunoaştem că spălatul 
pe dinţi de trei ori pe zi e o îndeletnicire foarte priicioasă. 

— Am întâlnit mulţi fraieri la viaţa mea, dar ca voi, mai rar! 
Probabil că sunteţi noi în meserie. 

Asta aşa era, de-a spionii nu ne prea jucasem până atunci. E o 
meserie din care învăţăm chiar şi acum. Noroc că prindem 
repede. 

— Valiza voastră nu are nici o valoare, ne lămureşte tipa. Când 
aţi făcut schimbul în avion, l-aţi făcut complet invers. 

— Cum invers? guiţă Colosul. 

— Adică bomba era la voi, nu în valiza diplomatului. Voi i-aţi 
cărat-o până la Londra, unde i-aţi dat-o. 

— Aiurea! ricanez eu. Ne-ar fi descoperit la controlul de la 
aeroport. Nu suntem nişte începători. 

— Valiza era căptuşită cu aluminiu, aşa că infraroşul nu a 

ajutat la nimic. Aţi fost simpli curieri, măi proştilor! Şi ca să nu 
muriţi neîmpăcaţi, vă pot spune că aţi fost luaţi în colimator încă 
de la Moscova. Hai să vă deşert tot sacul, ca să aveţi ce povesti 
camarazilor pe care-i veţi întâlni în iad. Bomba a ajuns în sediul 
NATO şi când s-a dat anunţul, clădirea a fost evacuată. De fapt, 
asta era finalitatea întregii acţiuni: evacuarea. A rămas însă omul 
nostru, care era în corpul de pază şi care, tot încercând să intre 
în calculatorul central, cât timp geniştii se ocupau de căutarea 
bombei, a dat peste altceva. Peste un „semnal pui”, care-şi căuta 
„mama”. Asta, pe înţelesul vostru, înseamnă că cineva dorea o 
legătură urgentă cu „centrul”. O dată cu semnalul „a intrat” şi 
omul nostru. Şi ce-a descoperit? Cel mai mare plan pus la cale 
împotriva VAI-DOL şi ANA-SAT de către trei mahări care 
cunoşteau totul, cu excepţia conducătorului unic. Când le-a picat 
fisa că ăsta e chiar unul din conducătorii politici ai unui stat, a 
fost prea târziu. Omul nostru a copiat planul şi le-a băgat un 
virus. Dar asta nu e tot. In planul ăla se vorbea de tot felul de 
comandouri trimise împotriva teroriştilor care fac parte din Marea 
Mafie, iar printre astea figura şi unul denumit Brutus. Să mai 
continuu? 

Contam pe un singur lucru care ne-ar fi salvat: ca tipa să nu 
ştie că suntem înarmaţi, aşa cum i-o fi transmis Jon, care avea 
tot interesul să nu divulge că se lăsase corupt. 

— Şi ca să fie tot tacâmul, o să vă întreb dacă aveţi şi o ultimă 
dorinţă! 

— Dezbracă-te! latră Colosul care se crede în cel mai vestit 
tractir din nord-vestul Europei. 

— Ce anume? se îneacă tipa. 

— Dezbracă-te! repetă Colosul. Să mai văd şi eu un trup 
perfect de muiere. E ultima mea dorinţă. 

Blonda se pune iar pe râs, plesnindu-şi coapsele şi chiţăind pe 
toate tonalităţile. 

— Uite, încep eu! se cocoşeşte Colosul, scoțând haina şi 
aruncând-o pe un scaun. 

— Nu eşti normal, fiule! îl categoriseşte blonda. Sinceră să fiu, 
îmi pare rău de voi. Imi sunteţi simpatici. 

— Îmi dau jos şi pantalonii! zbiară Colosul în culmea excitaţiei. 

Şi, într-adevăr şi-i scoate. Nu poartă chiloţi. Membrul lui răsare 
triumfător, precum catargul principal al unui cuirasat al 
Invincibilei Armada. Trage simultan, printre picioare şi glonţul îi 
intră blondei drept în frunte, puţin mai sus de rădăcina nasului. 

— Cât pe ce să-mi otânjesc pendulul! ţipă Colosul surescitat. 
Cu asemenea scamatorii, rişti să devii eunuc. 

Trebuie s-o ştergem repede. Chemăm un taxi prin telefon şi, în 
drum spre oraş, strecor bricheta-emiţător sub bancheta maşinii. 
Aşa, ca să nu moară de plictiseală tipii care ne-ascultă. Oprim la 
capătul străzii pe care se află adresa memorată de Colos şi dăm 
şoferului un bacşiş gras. Clădirea de la numărul 11 e un bloculeţ 
cu două etaje şi cu balcoane susţinute de cariatide. E învăluit în 
întuneric, iar luminiţa de la interfon nu ne ajută cu nimic. 

— Nu mai ştiu codul! suspină Colosul. 

Simt că-mi vine să-l strâng de gât! Este pentru a nu ştiu câta 
oară când, după ce duce tot greul şi ne scoate pe toţi din rahat, o 
zbârceşte exact la ultima notă! Forţăm încuietoarea, care nici nu 
e prea complicată şi o luăm băbeşte, de la cutiile poştale. Două 
dintre ele nu au cărţi de vizită, iar celelalte nu ne spun nimic. 
Urcăm la etajul unu şi căutăm apartamentele cu pricina, dar nici 
pe uşi nu există plăcuţe de identificare. Incepem cu primul şi 
sunăm la uşă. Nu răspunde nimeni şi, după ce aşteptăm în zadar, 
trecem la celălalt. Aici lucrurile se repetă. Suntem în budă! 

Ne aşezăm pe treptele scării şi sorbim din sticla pe care 
Colosul a avut grijă să o ia cu el, dar nici o soluţie nu ne tulbură 
minţile. Suntem într-o ţară în care n-avem la cine apela, daţi 
probabil în urmărire generală, vânaţi din toate părţile. Pare că 
ăsta ar fi sfârşitul, dar nu ne putem consola cu gândul că ne-a 
venit rândul. 

— Să încercăm să trecem graniţa, în Luxemburg, propune 
Colosul. Există acolo un tip cu care am luptat în Bosnia. 

— Nu avem nici o şansă, nici măcar să ajungem la al doilea 
stâlp de pe strada asta, îl temperez eu. 

— Trebuie să existe o soluţie, mă încurajează el. Taică-meu, 
când rămânea fără băutură, avea o vorbă: „Dacă storci bine 
sticla, imposibil să nu obţii măcar un strop!” 

— Intotdeauna am spus că taică-meu era un om înţelept! se 
aude o voce suavă venită din spatele nostru. 

Dau să pun mâna pe pistol, dar declicul care urmează vocii mă 
face să renunţ. 

— Ar trebui să vă împuşc. Era cât pe-aci să daţi peste cap 
întreaga operaţiune. Nu e deloc uşor de lucrat cu unii ca voi. 

Ne întoarcem uşurel capetele şi, pentru a doua oară în acea 
noapte, rămânem ca la dentist. In spatele nostru, îmbrăcată într- 
un capoţel pentru care bunica Scufiţei Roşii ar fi făcut pasiune, e 

Miss Nord! 

— Edith! scap eu. 

— Noroc că mai aveaţi emițătorul când huiduma asta a zis că 
ştie o adresă de la Schroder. 

După ce ne hrăneşte cu nişte friptură rece şi cu un vin roşu de 
Meusa, Miss Nord ne povesteşte aventurile ei. In final, scoate 
două paşapoarte şi două bilete la trenul de Bruxelles-Madrid. 

— Mâine dimineaţă o luaţi din loc. La Madrid, vă aşteaptă alte 
două bilete, pentru cursa de New York. Aveţi consemn clar vă 
pierdeţi în decor pentru cel puţin un an. Pe capetele voastre s-au 
pus nişte premii pentru care ar roşi şi un milionar. Aveţi aici haine 
şi bagaje. 

Ne îmbrăţişează pe rând şi ne priveşte cu ochii ei verzi şi 
umezi. 

— V-aş mai fi aşteptat exact trei ore. Aţi avut un noroc chior. 
Dar ţineţi minte: asta se poate întâmpla cel mult o dată în viaţă. 
În locul vostru, nu m-aş rezuma la un an. M-aş retrage undeva 
pentru tot restul vieţii. Dacă ţineţi la vieţile voastre. 

Neîndoielnic că avea dreptate. Dar ţineam oare cu adevărat la 
vieţile noastre?! 

XIV 


Stau prostit pe canapeaua de piele şi privesc la ecranul 
calculatorului pe care e înscris un singur mesaj: „Cairo 13 iunie, 
hotel Orion, camera 214. Husein şi Rashid”. Mă uit în jur pentru a 
o suta oară: da, e casa mea din Caraibe, casa pe care nu o 
cunoşteau decât trei oameni. Toate încercările mele de a lua 
legătura cu Cliff sau cu altcineva din C.I.A. au fost zadarnice. E 
clar. Sunt descoperiţi şi s-au dat la fund, iar eu am devenit un 
paria. 

Sunt prea obosit ca să încerc să mai descopăr cum au găsit 
casa cei din Marea Mafie. Important e că le au pe Liana şi pe 
fetiţă. Important e că va trebui să mă predau, împreună cu 
Colosul, dacă vreau ca ele să rămână în viaţă. Mi se face o 
greață enorma şi vomez la chiuvetă. Capul mi se învârteşte, iar 
picioarele îmi par turnate în ciment. Totul a fost în zadar. 
Protecţia Celor Trei a funcţionat atât cât a funcţionat interesul lor. 
lar acum, ei vor să ne predăm. Sau nici nu le pasă. 

Sunt prea obosit ca să încerc să mai descopăr de ce. Nimeni 
nu te iartă pentru trădare, iar noi am mers prea departe şi am 
fost descoperiţi. Războiul celor mari nu se va sfârşi niciodată, iar 
noi, cei din linia întâi, vom fi mereu sacrificați. 

Mai rămâne să-l conving pe Colos să mă urmeze, dar asta o va 
rezolva drogul pe care am să i-l pregătesc. La dracu' cu 
camaraderia! 

Colosul înoată voiniceşte în ocean, fără să ştie ce-l aşteaptă. E 
fericit că a reuşit să-şi confirme contul din bancă (cel puţin am 
fost plătiţi bine, deşi ne-au lăsat pe sârmă), că a mai ucis nişte 
oameni şi că a scăpat cu viaţă. li aduc pe plajă băutura 
preferată, care mai conţinea ceva şi el o dă de duşcă, fără să 
ezite. Deschide gura să spună ceva, dar rămâne aşa, cu toate 
antenele ridicate. Nu e efectul drogului, ar fi prea repede, e 
altceva. Mă înhaţă de braţ şi, pur şi simplu, mă aruncă în ocean, 
prăvălindu-se la rândul lui peste mine. 

— Termină! urlu eu. N-am chef de hârjoană. 

Dar nici asta nu era. Acum pot să aud şi eu motorul 
elicopterului. E un Cobra de atac, fără însemne pe fuselaj. 


166 


Rămâne suspendat în aer, la o distanţă bunicică şi privim, băgaţi 
în apă până la gură, la racheta aer-sol pe care o lansează şi care, 
în nici o secundă, pulverizează casa de pe plajă. Apoi insecta 
gigantică o ia din loc şi dispare repede la orizont. 

— Aştia n-au fost arabii, scap eu. 

— De unde eşti aşa sigur? mă interoghează Colosul. 

Cât pe-aci să mă dau de gol! 

— Nu cred că au ajuns să se plimbe cu elicoptere militare în 
spaţiul aerian controlat de americani. 

Colosul iese din apă şi se scutură ca un câine venit în concediu 
la mare. la paharul pe care tocmai îl golise cu un minut înainte şi 
mă întreabă: 

— N-ai adus şi sticla? 

Asta e Colosul! Tipii ne vânează cu rachetele şi el se plânge de 
lipsa voacii. Injură şi blesteamă. Evident că eu sunt de vină că nu 
m-am îngrijit cum trebuie de aprovizionare. 

Suntem numai în slipuri pe o insulă pustie. Dar nu suntem 
lăsaţi să ne plângem soarta. Colosul mă îmbrânceşte iar şi-ncep 
să cred că tot ceea ce mi se oferă de-acum înainte este o 
existenţă de peşte propus la rangul de saramură. Elicopterul 
revine la locul faptei, dar în alte scopuri. Aterizează pe plajă şi 
din el debarcă doi tipi îmbrăcaţi în uniforme de camuflaj, ţinând 
în mâini puşti MF-14, cu gloanţe explozive. N-am văzut rinoceri şi 
nici hipopotami pe insulă, ceea ce mă îndeamnă să cred că spre 
noi se îndreaptă intenţia celor doi. Pilotul elicopterului nu opreşte 
motoarele şi menţine legătura prin staţie cu vânătorii care, după 
ce răscolesc un pic prin resturile casei lovite de rachetă, dispar în 
păduricea de cocotieri. i 

N-avem mult timp la dispoziție, aşa că ne mişcăm repede. In 
timp ce ne târâm, aruncăm nisip peste noi, deşi e puțin probabil 
ca pilotul să se aştepte la oaspeți veniți din ocean. Colosul a 
ajuns chiar sub uriaşul aparat. Se ridică asemenea unei cobre la 
auzul muzicii. In mână are o jumătate de scoică, mai tăioasă ca 
un brici. Saltul pe care îl face e dublat de o lovitura de la stânga 
spre dreapta şi gâtul pilotului este secţionat într-o fracțiune de 
secundă. Sângele împroaşcă geamurile, transformându-le în 
tablouri suprarealiste. Trag pe mine uniforma verzuie şi preiau 
căştile, în timp ce Colosul târăşte cadavrul dezbrăcat şi îl 
îngroapă superficial în nisipul udat de reflux. Işi reia locul de 
pândă în ocean şi pare un monstru marin în aşteptarea micului 
dejun. 

Aud în cască discuţiile celor doi vânători care, după ce au dat 
ocol insulei, au hotărât să se întoarcă. Discută ca doi prăvăliaşi 
ce-şi deapănă necazurile la o halbă de bere. 

— N-are rost să-i mai căutăm, au fost în casă. 

— Doar dacă n-au învăţat să trăiască sub pământ, precum 
cârtiţele, sau în apă, ca peştii. 

— Ba au învăţat. Au învăţat de toate. Ceea ce e sigur însă, e 
că pe insula asta nu sunt. 

— Sau, mai bine zis, nu mai sunt. Dacă foloseam mitralierele, 
am fi găsit urme şi ne puteam asigura. 

— N-avem cum şti dacă erau înarmaţi. De la tipi de genul ăsta 
te poţi aştepta să scoată din frigider un lansator de rachete sau o 
bazooka. 

Îi văd la liziera pădurii de cocotieri, mai răscolind printre 
resturile fumegânde ale casei, în căutarea unor certitudini. 
Renunţă repede şi se îndreaptă spre elicopter. Armez mitraliera şi 
ţeava se ghidează ascultătoare după direcţia privirilor mele. Mai 
precis, după ochelarii cu focalizator pe care mi i-am pus. Aproape 
că nici nu tresar, când îl recunosc în unul dintre ei pe Cliff, 
agentul C.I.A. care m-a recrutat pentru comandoul Brutus. 
Răsturnările de situaţie fac parte din obiceiurile casei, numai că 
acum a venit şi rândul lor să guste din meniu. Imi schimb însă 
intenţiile. Ridic aparatul la vreo doi metri în aer şi le aud 
strigătele: 

— Jem! Eşti nebun? Lasă-te de glume! 

— Hello, Cliff! răspund eu, abia stăpânindu-mi bucuria Florin 
Zamfir îţi trimite salutări fierbinţi. Foarte fierbinţi! Ar fi trebuit să 
iei cu tine o sticlă de coca-cola rece ca gheaţa! 

După primul moment de stupefacţie, cei doi dau să-şi armeze 
puştile, dar nu mai apucă. Le trimit o rachetă care-i pulverizează 
pur şi simplu. In aer plutesc acum sute de mii de confeti din 
bucăţi microscopice de sânge, piele, oase şi cârpe. Las aparatul 
la pământ şi-l strig pe Colos. Apare mai nervos ca un controlor de 
bilete care şi-a uitat acasă cleştişorul. 

— Ţi s-a părut ţie că uniformele ăstora doi erau blindate? 
Puteai cel puţin să le ceri înainte să predea bidonaşele. 

— Eşti mai nesătul ca o hoaşcă cu himenul în cur! Na! zic eu, 
aruncându-i sticla de whisky ce fusese obiectul de discuţie al 
celor veniţi cu măgăoaia. 

După golirea recipientului, Colosul devine ceva mai 
înţelegător. S-ar putea, de altfel, ca şi drogul să-nceapă să-şi facă 

efectul. Ne înălţăm şi luăm viteză către insula cea mai apropiată 
care, dacă e posibil, să găzduiască şi o aşezare civilizată. Harta 
digitală îmi face sumarul şi aleg Saint-Vincent, deşi e protectorat 
englez şi pe ăştia nu mi i-aş dori nici pe post de ciocli. N-au pază 
de coastă, cel puţin nu în zona în care zbor eu. Oricum, nu mă 
îndrept spre Kingstown, unde s-ar putea totuşi să fim întrebaţi 
dacă e elicopterul nostru şi ni l-au cumpărat părinţii, ci prefer un 
sătuc tipic grenadez. Au şi ei un poliţist, îmbrăcat în şort şi bluză 
cu mâneci suflecate, care se îndreaptă ţanţoş spre noi, urmat 
îndeaproape de o bună parte din locuitorii ținutului. 

— Am salvat un naufragiat! strig eu şi-i fac vânt Colosului din 
elicopter. Cam pute, dar nu e încă mort. 

Uriaşul arată, într-adevăr, a naufragiat, mai ales când, fără o 
vorbă, se repede la bidonaşul poliţistului şi i-l smulge cu centură 
cu tot, dându-i cep. Polițistul se ţine cu o mână de pantalonii care 
i-au luat-o la vale, iar cu cealaltă încearcă să-şi recupereze 
centura. Reuşeşte o dată cu ultimul gâlgâit al Colosului. 

— S-a petrecut vreun accident pe mare? se răsteşte el furios, 
punându-şi hainele în ordine. N-am nici o informaţie despre aşa 
ceva. 

— O barcă de pescari, arunc eu la derută. Eram în manevre, 
când l-am văzut pe amărâtul ăsta agăţat de o scândură. 

— De ce nu l-ai dus în State? mă întreabă firesc poliţaiul. 

— Ce te face să crezi că aş fi american? i-o întorc eu, 
amintindu-mi că elicopterul nu avea nici un însemn. 

— Trebuie să anunţ oficialităţile, cloncăne poliţaiul, pipăindu-şi 
nervos tocul pistolului. 

— Te însoțesc, în caz că trebuie să dau vreo declaraţie. 

Locuitorii ne conduc spre clădirea poliţiei, care, de fapt, eo 
casă cu trei camere, din care una ţine loc de arest. Când 
rămânem numai în trei, îi fac poliţistului o altă hartă, nu înainte 
de a-l dezarma şi de a-i înfige pistolul în burtă. 

— Suntem evadați de la Alcatraz. Ai o singură şansă să rămâi 
în viaţă, una mică de tot, dar există, e acolo, la locul ei şi te 
aşteaptă să-i faci cu mâna. Pentru asta, trebuie doar să faci 
exact ce-ţi spunem noi. Ce crezi, o să reuşeşti, sau e cazul să ne 
căutăm un alt colaborator? 

Polițistul îşi bălăngăne capul cât mai convingător, făcând 
chipiul să-i joace pe ţeastă. 

— Prietenul meu o să rămână aici, în timp ce noi doi o să 
facem o mică excursie la Kingstown cu maşina ta. Vreau să fii 

convins că la cea mai mică mişcare suspectă te fac sită. Noi nu 
mai avem ce pierde, tu însă eşti abia în zorii existenţei. 

Cădem la înţelegere şi o luăm din loc, în timp ce Colosul, 
ajutat de băştinaşi, acoperă elicopterul cu crengi, camuflându-l 
perfect. În loc de autografe, localnicii îi cer să-i lase să-l pipăie. 
Uriaşul, cu corpul lui plin de găuri şi cicatrici, îşi joacă muşchii şi 
face o impresie deosebită. Acceptă cu generozitate să fie admirat 
în schimbul unor trataţii cu rom Jamaica, o chestie care, prin 
partea locului, mai că nu curge la robinet Tinerele au biletele 
gratuite. Colosul cere voie să se mire şi el, la rândul lui şi le 
pipăie, într-o înţelegere mutuală. 

La Kingstown, lucrurile se rezolvă repede. Polițistul are ceva 
economii, pe care le risipeşte cu dragă inimă pentru a ne procura 
bilete la primul avion de Mexic, nu înainte de a obţine de la 
oamenii lui din lumea interlopă două paşapoarte englezeşti. Nu 
se dă în lături nici să cumpere două costume, a căror măsură o 
aleg eu. li promit că va primi toţi banii înapoi şi încă ceva pe 
deasupra, dar tipul se declară mulţumit dacă-l lăsăm doar cu 
viaţa. 

Mă întorc taman la timp. Colosul e în plină activitate electorală 
şi, dacă aş mai fi întârziat puţin, n-ar fi fost de mirare să-l găsesc 
instalat la primărie. Am făcut deja prea multă vâlvă. Noroc că 
puţinele autorităţi de prin partea locului sunt obişnuite cu tot 
felul de contrabandişti. 

Numerele de cont pe care le depunem în prima bancă mai 
mărişoară întâlnită în Mexico City fac minuni. E posibil să fim 
depistaţi, dar cu dolarii încasaţi prin transfer de la banca unde 
avem depuşi banii ne pierdem imediat urma. Colosul mă 
urmează ca un căţel, fără să întrebe nimic. Drogul are însă efect 
limitat şi trebuie să bag viteză. 

Ajungem la Cairo cu o zi înaintea celei fixate, dar camera 214 
este rezervată deja pe numele noastre arabe. 

— Cu ce ne ocupăm prin zonă? întreabă Colosul, cu aer 
şmecheresc, făcându-mă să înţeleg că a început să iasă din 
amorţeală. Printre amintirile mele există şi una legată de 
terminarea contractului. 

— E ultima întâlnire. Vor să ne felicite sau ceva în genul ăsta! 

— Ne pun la panoul fruntaşilor? 

— S-ar putea să nu fie chiar atât de scrupuloşi, îi răspund şi 
schimb vorba: Ce faci de mâine? 

— Mă întorc în Africa de Sud, zice Colosul. Am o fermă acolo și- 

mi reiau existenţa de rezident cinstit, întors dintr-un concediu în 
Europa. Dar tu? 

li torn prima variantă care-mi trece prin cap. N-are rost să-i 
dezvălui că, de fapt, amândoi suntem ca şi morţi. O să afle şi 
singur. Ne propunem o beţie cinstită, la adăpostul 
apartamentului din hotel şi nu ezit să-i torn şi nişte somnifere. 

A doua zi, nu apucăm să ne dezmeticim că şi sună telefonul. 

— Domnul Husein? 

— In persoană. 

— Jos, în faţa hotelului, vă aşteaptă o limuzină. 

— Achităm noi nota la hotel sau ne mai întoarcem pe aici? 
spun pe un ton glumei. 

Tipul de la celălalt capăt al firului dă drumul unui râs de coiot 
rămas fără dinţii din faţă se-nchide. 

Colosul nu dă în brânci cu îmbrăcatul. A devenit teribil de 
suspicios şi-mi cere detalii. 

— Este ordinul lui Pavlovici. Probabil că la întâlnire o să fie şi 
el. 

— Parcă fusesem deconspiraţi! face uriaşul neîncrezător. 

— Incă nu te-ai obişnuit cu răsturnările de situaţie? zic eu, 
prefăcându-mă nepăsător. Oricum, e sigur că, de mâine, suntem 
liberi. 

— Ceva nu e în regulă. Ascultă, Căruntule, ştii cumva mai 
multe decât ştiu eu? 

— In afara faptului că eşti un imbecil, altceva în plus faţă de 
tine nu cunosc. 

— Simţurile mele îmi zic că se petrec lucruri ciudate. Eu tot 
nu-mi dau seama ce căutăm în groapa asta cu rahat. 

— N-ai decât să rămâi la hotel sau să iei primul avion spre 
Johannesburg! M-am săturat să te tot dădăcesc! 

Dacă, din întâmplare, Colosul e într-unul din momentele lui de 
luciditate, am încurcat-o. Mă opresc în pragul uşii şi mă întorc 
spre el: 

— Vii sau nu? 

Uriaşul mă priveşte cu ochiul care acum are sclipiri de venin şi 
mormăie: 

— Dacă se întâmplă să mă păcăleşti cu ceva, o să te rogi la 
Doamne-Doamne să mori cât mai repede. 

Coborâm şi luăm loc în limuzina care ne aşteaptă cu portiera 
deschisă. Drumul e parcurs în tăcere. Nu durează mult. Suntem 
invitaţi să ieşim din maşină şi recunoaştem ranchul unde ne 

întâmpinase pentru prima oară Hamsun al-Mayam. Tipii care ne 
înconjoară poartă în loc de tăvi cu băutură nişte pistoale- 
mitralieră UZI. Ne fac semn spre pălăţel şi pătrundem în sala 
imensă de la parter, unde ne întâmpină amfitrionul în persoană. 
Hamsun poartă acelaşi turban alb, doar că faţa lui pare mai 
neagră ca de obicei. 

— Ce plăcere! zice el cu voce piţigăiată. Husein şi Rashid, 
vitejii noştri soldaţi! 

Fac un pas înainte şi zic, arătând spre Colos: 

— Legaţi-l! 

Hamsun rămâne nedumerit numai o secundă, apoi face un 
semn şi Colosul este prins în nişte frânghii parcă pregătite pentru 
el. 

— Trădătorule! zbiară uriaşul, în culmea mâniei, încercând, 
fără nici o nădejde, să scape. Am să te jupoi de viu, ciubotă 
împuţită! 

Primeşte şi un plasture pe gură şi, dacă nici acum nu face 
apoplexie, înseamnă că are un organism de fier. 

— Mă şi întrebam cum vei reuşi să-ţi convingi camaradul să te 
însoţească, spune Hamsun, ceva mai destins. Ca să nu spun că 
m-am îndoit şi de tine. Un mercenar sentimental... Asta vă strică 
pe voi, creştinii! 

— Unde sunt? întreb eu cu adresă directă. 

Hamsun nu se grăbeşte să-mi ofere detalii despre Liana şi 
copil. Se plimbă de colo-colo, cu mâinile la spate, zâmbind 
strâmb. Când se opreşte la câţiva centimetri de mine, îi simt 
mirosul de mosc uitat la soare şi mă apucă sughiţul. Cunosc 
mirosul ăsta. E parfumul morţii. 

— Am fi putut să le ţinem aici. Aşa v-am fi avut pe toţi în 
mână. Dar noi nu suntem trădători! Pentru noi, cuvântul dat e 
pecetea lui Allah! De aceea vom şi cuceri lumea şi o vom curăța 
de putreziciuni ca voi. 

— Unde sunt? repet eu întrebarea. 

— În ţara ta. În singurul loc în care, dacă o să le cauţi, vei fi 
sigur că nu te mint, zice Hamsun, după care-mi face un semn 
spre telefon. Verifică. 

Jocurile sunt făcute, dar orice amăgire e bună acum, deşi nu 
mai e decât o cârjă care te ajută să străbaţi mai repede drumul 
spre iad. lau receptorul şi formez numărul pe care numai eu îl 
cunosc, cel de la telefonul bunicilor Lianei. Imi răspunde chiar ea. 
Dintr-o dată, cârja se transformă într-un automobil de lux şi pun 

prima întrebare idioată care-mi trece prin căpăţână. 

— Sunteţi tefere? 

— Florin! 

Imi este de-ajuns atât. 

— O să vin şi eu, îi zic, forţându-mi vocea, spre a o face cât 
mai firească. Acum trebuie să închid. 

Ceea ce şi fac, căci n-am de gând să ofer arabilor un spectacol 
pe gratis. Hamsun mă priveşte iar cu ochii lui inexpresivi şi-mi 
zice un lucru care mă face praf: 

— Din fericire pentru tine, aşa o să se şi întâmple. V-aş fi ucis 
cu plăcere, eu personal, cu mâinile mele, în cele mai groaznice 
chinuri. Şi Allah mi-e martor că la tortură nu mă întrece nimeni, 
nici măcar coreenii. Raţiuni superioare însă mă fac să vă folosesc 
ca monedă de schimb. Ai voştri îi au pe Inginer şi pe un alt erou 
al nostru, pe Wadih el Haye. Deşi voi doi împreună nu ajungeţi 
nici măcar la degetul cel mic al vreunuia din ei, americanii au 
căzut de acord cu schimbul. 

— Or să ne omoare ei, dacă n-o faceţi voi, zic eu, nepăsător. 

— Asta nu mă priveşte, dar n-o s-o facă. lţi spun asta pentru 
că te admir, deşi te urăsc din tot sufletul. Nu pot însă să nu 
recunosc că eşti printre cei mai curajoşi şi mai instruiți soldaţi pe 
care i-am cunoscut îmi pare chiar rău că nu lupţi pentru cauza 
sfântă. 

— Venite din gura ta, mărite Hamsun, fac eu ca-n poveşti, 
aceste laude sunt ca mărgăritarele rare. Sunt convins că ele se 
adresează în aceeaşi măsură şi camaradului meu. Dacă ar fi 
liber, cred că s-ar grăbi să-ţi sărute papucii. 

Hamsun îi aruncă o privire scurtă Colosului, dar acesta îi dă de 
înţeles, pe cât se poate, că sunt departe de a şti adevărul. 

— Mda... păcat de doi soldaţi viteji ca voi, reia Hamsun. 
Desigur, vă vom înapoia americanilor, dar nu-i vom preda pe 
Husein şi pe Rashid! 

Arabul zâmbeşte enigmatic şi nu caută să-şi ascundă 
satisfacția că m-a băgat iar în beznă. Nici nu se grăbeşte să mi-o 
lumineze. Cu ceva trebuie şi el să se aleagă. Indiferenţa mea însă 
nu e chiar reacţia la care se aştepta, aşa că se hotărăşte să rupă 
pisica: 

— Pe scurt, o să vă spălăm creierele! 

Rămân încremenit, în timp ce Colosul e la un pas de a-şi rupe 
funiile; deşi la el spălarea creierului n-ar fi o operaţie tocmai 
dureroasă. 

E ca şi cum ne-ar omori. Vom deveni două legume cu care se 
va mândri chiar şi cel mai luxos ospiciu din lume. Hamsun îmi 
ghiceşte trăirile şi, în nici două secunde, zac şi eu legat fedeleş, 
alături de Colos. 

— V-aţi ridicat împotriva lui Allah! tună Hamsun, care s-a 
înfierbântat ca un cocoşel dedat la perversiuni sexuale. Aţi comis 
o blasfemie cu bietele voastre creiere şi acum trebuie să plătiţi! 

— Americanii nu vor mai face schimbul! încerc eu s-o fac pe 
nebunul. 

— Americanii n-au cum să ştie ce va fi în capetele voastre. Ei 
vă vor vii şi aşa o să vă aibă. 

Suntem luaţi pe sus şi duşi în subsolul clădirii. Aici au instalat 
un soi de laborator, înţesat cu o sumedenie de aparate ciudate. 
Suntem legaţi de nişte paturi de fier şi conectaţi la zeci de fire. 

Apoi, cu primul urlet pe care-l scot, se lasă întunericul! 

Întunericul, al cărui prizonier voi rămâne pentru cât timp 
organismul meu viu va mai vrea să vieţuiască! 

DUPĂ ŞASE LUNI 


De când tratamentul urmat în laboratorul secret al Centrului 
de Psihocinetică, aflat într-o localitate din Munţii Apuseni, ne-a 
redat identitatea într-un procent de optzeci la sută, Colosul mi-a 
comutat pedeapsa cu moartea. E mulţumit că şi-a recăpătat şi 
aşa puţinele aspecte umane pe care le avea şi a rămas 
impresionat că de acest fapt au fost în stare nişte simpli doctori 
români. 

— Cunoscându-te pe tine, îmi zice el, aveam o altă impresie 
despre compatrioţii tăi. Acum mi-am schimbat-o. În ceea ce te 
priveşte însă, rămân la aceeaşi părere: eşti de o ticăloşie 
inimaginabilă. 

— Cu toate eforturile pe care le fac, îi răspund eu, tot n-am 
reuşit s-o întrec pe a ta. 

— Ţi-am salvat viaţa de două ori şi te-am scos din rahat în alte 
câteva dăţi, se indignează Colosul, care mai are totuşi cunoştinţe 
elementare despre spiritul dreptăţii. 

— Ai făcut-o pentru că aveai nevoie de mine ca luptător, nu 
din milă sau din camaraderie, îl temperez eu. Acum a trecut, n- 
are rost să te mai lamentezi ca o curvă violată de un episcop. 

— Ceea ce e ciudat e că tot tu eşti cu coada în sus! Oricum, să 
nu ai impresia că lucrurile se vor opri aici. 

— Nu aştept din partea ta nici iertare, nici înţelegere, 
Frederick! îl strig eu pe numele de botez, pe care probabil că-l şi 
uitase. S-ar putea însă să ai surpriza să constaţi că sunt o nucă 
destul de tare pentru măselele tale. 

— Nu te împăuna aşa, îmi răspunde Colosul prompt. L-am 
îndoit eu şi pe Pavlovici, pe lângă care tu nu eşti decât un răhăţel 
uscat, de hârciog. 

Stăm întinşi pe şezlonguri, pe terasa fermei uriaşului, aflată în 
Africa de Sud şi în pauzele bălăcărelilor mai sorbim câte un 
chintal de vodcă, hidrocarbură de care n-am avut voie să ne 
atingem aproape o jumătate de an. 

— Te interesează un contract în Kossovo? mă întreabă alene 
Colosul, ca şi cum m-ar fi întrebat dacă-mi trebuie lămâie. 

— De partea cui? 

— Ce-ţi pasă! se răsteşte Colosul şi are dreptate. De a 
albanezilor. Se iau mai mulţi bani decât de la sârbi. 

— Să fiu sincer, aş prefera să-l am pe Pavlovici comandant, nu 
inamic, zic eu hotărât. 

— Ba ar fi o situaţie a naibii de interesantă! prinde Colosul să 
viseze cu ochii deschişi. Iti dai seama, dacă l-am lua prizonier, ce 
ne-am mai putea distra?! Ar fi una din rarele ocazii în care l-am 
putea pune să-şi înghită excrementele, sau şi mai rău, să facem 
instrucţie soldăţească cu el. 

— Oricum, nu mă interesează, i-o retez eu, aplecându-mă 
după paharul pântecos. Până când arabii nu vor fi convinşi că 
suntem morţi, n-am de gând să scot capul. 

— Şi de când o viaţă ca a ta a devenit atât de prețioasă? se 
ofuschează Colosul, trăgându-se nervos de părul din nări. 

— De când au apărut pe pământ hahalere ca tine! 

Colosul zâmbeşte într-un peş şi-şi lasă nasul borcănat în pace. 
Se ridică şi se întinde, trosnindu-şi abitir oasele care scot 
zgomote sinistre. Trage şi-un căscat care rivalizează pentru o 
clipă cu găurile negre din cosmos. 

— Hai să mergem la vânătoare! îmi spune el, pe neaşteptate. 
La vremea asta, leii s-au ghiftuit şi s-au retras la umbră. li luăm 
ca din oală. 

II aprob, fără să fac nazuri. Plictiseala a început să mă cam 
irite şi orice divagaţie de la starea de convalescent e binevenită. 
Ne luăm puştile cu lunetă şi ne aruncăm în jeepul decapotabil 
parcat în faţa casei. Nu peste mult timp se va însera, aşa că 
trebuie să ne grăbim, dacă nu vrem să vânăm la lumina farurilor. 

Ferma nu e departe de savană, unde vieţuieşte o întreagă 
grădină zoologică. Asta, probabil şi din cauza râului care curge 
prin apropiere. Colosul opreşte la liziera pădurii şi se ridică în 
picioare, aruncând în jur priviri de căpitan de navă în faţa unui 
arhipelag netrecut pe hartă. Coboară, lăsând puşca în maşină şi 
se îndepărtează câţiva paşi. 

— Vrei să faci partidă de box cu vreun rinocer? îl întreb eu, 
apropiindu-mă de el. Nu-ţi iei puşca? 

— Încă nu, îmi răspunde, tot cu spatele la mine. Mai întâi 
partida de care aminteai. 

Apoi, cu un salt tirbuşon, de care nu l-ai fi bănuit în stare la 
masivitatea lui, se întoarce cu 180 de grade şi-mi trimite o 
lovitură de picior drept în bot Mă răstorn pe partea dreaptă şi mă 
rostogolesc câţiva metri. Inainte să mă scol, îmi număr dinţii cu 

limba şi constat cu bucurie că iar le-am tras clapa stomatologilor, 
care însă e bine să nu-şi facă încă bagajele; suntem doar la 
începutul dansului. 

Dintr-o săritură, Colosul îmi propteşte picioroangele lui în piept 
şi mă răstoarnă iar. Mă ridic din nou şi pumnul lui mă izbeşte în 
plex, cu forţa unui ciocan pneumatic. Simt cum plămânii mi se 
golesc dintr-o dată de aer şi rămân agăţat de braţul uriaşului, ca 
un cauciuc dezumflat. Colosul mă ridică în spinare şi, după ce se 
învârte cu mine ca un titirez, mă proiectează într-un copac plin 
cu maimuțe. Două specimene cad precum fructele coapte. 
Probabil că fuseseră trezite din somnul de după-amiază, pentru 
că devin foarte necivilizate: mă scuipă, îmi cară câteva carabe şi 
mă înjură pe limba lor. Dar Colosul nu e de acord să fie ajutat. 
Distracţia e numai pentru el. 

Se apropie cu paşi apăsaţi şi pot să mă desfăt cu rânjetul lui 
de criminal pasionat de ore suplimentare. Calculez cu atenţie 
distanţa şi, când socotesc că e timpul, mă transform în călugărul 
care leagă tigrul”. Dar oasele Colosului sunt şcolite la 
stabilimente înalte. Îşi repede capul chilug în figura mea, 
neţinând cont de durerea pe care i-o provocasem şi acum, mai 
mult ca sigur că va trebui să cheltuiesc o parte din banii câştigaţi 
cu trudă pe nişte dinţi din porțelan. Sângele mă îneacă, dar sunt 
departe de a renunţa şi a cere pace. Ştiu că n-am nici o şansă în 
lupta corp la corp cu uriaşul - deşi am mai mulţi ani decât doi 
campioni mondiali la un loc, ştiu că uriaşul, cu forţa lui 
superherculeană, mă poate frânge ca pe un lemn uscat; ştiu că, 
chiar şi fără să vrea, ar putea să mă ucidă, dar nu renunţ. E 
singurul cuvânt pe care n-am reuşit să-l învăţ în nemernica mea 
viaţă, lucru care nu mi-a folosit de altfel, decât pentru a mă 
transforma şi mai mult, ireversibil, într-o maşină de ucis. 

Umbrele înserării ne dau târcoale, dar continuăm să ne batem, 
fără oprire, căzând, ridicându-ne, căzând iar, înroşind iarba cu 
sângele nostru care curge aiuritor prin vene. 

In jurul nostru, ca într-o scenă grotescă, închipuită de mintea 
bolnavă a unui posedat, animalele prind şi ele să se încaiere. Dar 
nu oricum, nu cum sunt obişnuite, în luptele pentru existenţă şi 
supravieţuire. Nu, ci membrii aceleiaşi specii între ei: leii cu leii, 
tigrii cu  tigrii, maimuţele cu maimuţele, hipopotamii cu 
hipopotamii. Le-am învăţat noi, oamenii, cea mai cumplită formă 


*Figură de luptă din Shaolin Kung-fu, care consta in imobilizarea cotului 
adversarului şi ruperea încheieturii (n. tr.). 

de sinucidere: lupta pentru autodistrugere, care era rezervată 
doar speciei umane. Le-am inoculat cel mai puternic şi cel mai 
imun microb primit din partea Celui care a creat oamenii: 
conştiinţa morţii! 

Noaptea s-a lăsat pe de-a-ntregul, dar animalele continuă să 
se bată. Când va răsări din nou soarele, Pământul nu va mai fi 
decât o ladă de zestre golită de un mire dedat viciului. 

